
SECTIO I 


DE BENEDICTIONE ET IMPOSITIONE PRIMARII 
LAPIDIS PRO ECCLESIA AEDIFICANDA 

TITULUS I 

PROLEGGMENA 

CAPUT I 

DE PERMISSU ECCLESIAM AEDIFICANDI ET DE OBLIGATIONE 
BENEDICENDI PRIMARIUM LAPIDEM 

1 PERMISSUS. 

1 — Nulla ecclesia aedificetur sine expresso ordinarii loci consensu 
scriptis dato, quem tamen vicarius generalis praestare nequit sine man- 
dato speciali. CJC 1162 § 1. 

2 — Ordinarius consensum ne praebeat, nisi prudenter praeviderit 
necessaria non defutura ad novae ecclesiae aedificationem et conserva? 
tionem, ad ministrorum sustentationem aliasque cultus impensas . 
Ibidem § 2 (1). 

3 — Ne nova ecclesia ceteris iam exsistentibus detrimentum afferat, 
maiore fidelium spiritualium utilitate non compensatum, ordinarius, ante- 
quam consensum praebeat, audire debet vicinarum ecclesiarum rectores 
quorum intersit. Ibidem § 3. In jure habetur actio judicialis ex damno 
infecto. CJC 1676. 

4 — Etiam sodales religiosi, licet consensum constituendae novae 
domus in dioecesi vel civitate ab ordinario loci retulerint, antequam tamen 
ecclesiam vel oratorium publicum in certo ac determinato loco aedificent, 
ordinarii loci licentiam obtinere debent. Ibidem § 4. 

2 OBLIGATIO. 1 — Nemo ecclesiam aedificet priusquam... lapis 
primarius in fundamento ponatur. PR. Ex qua rubrica, confirmata 
usu ubique recepto, concluditur benedictionem et impositionem primarii 
lapidis ecclesiae aedificandae esse praeceptivam . Praeceptum ad oratoria 
publica, quae eodem jure ac ecclesiae reguntur (CJC 1191), extenditur. 

2 — Oratoria semipublica, si in forma ecclesiae construenda et 
solemniter consecranda vel benedicenda sunt, eodem reguntur jure ac 
fecclesiae quoad benedictionem primarii lapidis; est enim velut initium 
ritus consecrationis seu benedictionis. 

CAPUT II 

DE MINISTRO ET DE TEMPORE BENEDICTIONIS 

§ MINISTER. 1 — Minister ordinarius benedictionis solemnis pri- 
marii lapidis ritu PR est episcopus ordinarius loci in quo ecclesia 
aedificanda erit. CJC 1157 et 1156. Episcopi extranei benedicere pri- 
marios lapides possunt de licentia loci ordinarii, est enim usus pontifi- 
calium. CJC 337 § 1, et 1157. 

2 — Abbates benedicti possunt benedictionem dare pro ecclesiis 
ipsis subjectis (CJC 1156), et quidem ritu pontificali, sed ex urbanitate 
invitabunt loci ordinarium; nequeunt tamen invitari ad benedicendos 
primarios lapides ecclesiarum aliorum, cum eis prohibeatur usus pontifi- 
calium extra proprias ecclesias. DD 577; 768; 803; 873; 1815, II. 

3 — Superiores maiores religionum clericalium possunt benedicere 
primarium lapidem ecclesiarum sibi subjectarum sed ritu RR (2). 
Laudabiliter tamen invitabunt episcopum loci ordinarium ad benedictio- 
nem solemniter impertiendam ; nec poterunt alium episcopum invitare 
sine licentia loci ordinarii, saltem rationabiliter praesumpta. CJC 337 § 1. 

4 TEMPUS . 1 — Primus ecclesiae lapis benedici potest quolibet die 
extra Triduum Sacrum ; decet tamen seligere diem festivum vel do- 
minicam ; agitur enim de benedictione solemni cui populus intervenire 
debet. 

2 — Licet benedictio lapidis fieri possit matutinis horis, laudabiliter 
tamen seligatur hora pcst meridiem. Si vero missa celebranda est, be- 
nedictio tempestive initium habeat, ita ut missa celebretur non serius 
quam hora prima post meridiem. CJC 821 (3) . 

CAPUT m 

DE LAPIDE BENEDICENDO 

5 Lapis in ecclesiae fundatione ponendus... debet esse quadratus et 

angularis. PR 

Quatuor conditiones requiruntur ex parte lapidis, videlicet : l. a sit 
lapis; 2. a sit quadratus; 3. a sit angularis; 4. a sex habeat cruces incisas. 

1. a srr lapis seu saxum vivum et naturale. Proinde non satisfacit 
rubricis petra arte seu manu facta, vel e concreto ut aiunt. Hoc probatur 
ex ipsis verbis PR, quae de lapide loquuntur in titulo, in rubricis, et in 
ipso textu orationum. Jamvero lapis seu petra latino sermone est petra 
viva seu naturalis, minime vero compositum aliquod manu factum. Prae- 
terea totus symbolismus lapidis ruit si lapis artificialis adhibeatur. Si 
ecclesia sit e concreto constructa, saltem lapis primarius erit naturalis (4). 

2. a sit quadratus, seu constet octo rectangulis et quatuor superfi- 
ciebus aequalibus. Dimensiones petrae a jure non praescribuntur cum 
pendeant a dimensione uniuscujusque ecclesiae. Si ecclesia sit e silice 
construenda, tunc lapis primarius erit unus de lapidibus ecclesiae. 

3. a SIT angularis. Juxta rubricam PR lapis primarius angularis esto, 
quae quidem rubrica non caret mystico sensu ; Christus enim, teste Paulo 
(Ephes. 2, 29), lapis est angularis et fundamentalis totius Ecclesiae. 

4. a sex habeat cruces incisas . Praecipit rubrica ut ab episcopo per 
singulas partes petrae sculpentur cruces cum cultro. Haec tamen incisio 
tempore benedictionis impossibilis evadit ; proinde necessarium est sculpi 
sex cruces ab artifice super sex facies petrae, super quas episcopus facit 
cruces cum cultro. Hae cruces permanere debent super petram ad perpe- 
tuam rei memoriam in signum receptae benedictionis, quod quidem im- 
possibile est si ante non fuerunt sculptae (5). Praeter cruces, laudabiliter 

sculpentur alia signa commemorativa, ut dies benedictionis, nomen epi- 
scopi, fundatorum, et alia memoria digna. 

§ LOCUS. Lapis primarius ponendus est in angulo dextrorso eccle- 
siae qui proximior est altari maiori, utpote digniori. A rubricis non 
determinatur utrum petra locanda sit in parte interiori vel exteriori pa- 
rietis. In observantioribus ecclesiis, et etiam principalioribus aedificiis 
profanis, lapis primarius poni solet in parte exteriori circa basim, ita ut 
possit ab omnibus videri . Nam, licet vocetur lapis primarius, non est abso- 
lute necessarium ut sit chronologice primus, nec necesse est ut sit sub solo, 
sufficit ut ponatur ad basim ecclesiae . Si petra locetur in angulo externo 
parietis circa basim, cruces cum inscriptionibus in perpetuum retinebunt 
memoriam initii aedificationis. 

7 RES SEPELIENDAE. Solet, nostris praesertim temporibus, sepul- 
tari, una cum primo lapide, pergamena seu instrumentum bene- 
dictionis, denaria, aliaeque res commemorativae ; usus certe laudandus, 
licet praeter rubricas . Pergamena et res sepeliendae solent claudi in arca 
plumbea, quae, in sepulcro, subter ipsum lapidem tempestive parato, loca- 
bitur, ipsoque lapide benedicto claudetur. Diagramma I. 


TITULUS II 


DE SOLEMNI BENEDICTIONE 
ET IMPOSITIONE PRIMARII LAPIDIS 
ECCLESIAE 

CAPUT I 

CLERUS BENEDICTIONIS ET REGULAE SERVANDAE 

8 ADERUNT : 

Pontifex. 

Sacri ministri (6) . 

Caeremoniarum magistri duo. 

Ministri quatuor de mitra, baculo, libro et scotula. 

Ministri tres pro cruce et intorticiis. 

Minister unus de aqua lustrali. 

Cantores quatuor vel sex seu schola. 

Notarius . 

Cementarii duo vel quot necessarii ad imponendum lapidem. 

9 episcopus utitur baculo, etiamsi non sit loci ordinarius. Cum offi- 
cium fit in cantu, pontifex cantabit orationes omnes; clara voce 

sine cantu tamen aquam benedicit, utpote elementorum praeparatio ; 
episcopus non recitat partes scholae . 

diaconi officium erit episcopo mitram imponere et auferre; hys- 
sopum et scultram cum suetis osculis tradere. 

Ad flectamus genua omnes genuflectunt unico genu versus crucem 
hastatam, exceptis episcopo, crucifero cum ceroferariis, ministris libri et 
candelae. 

CAPUT II 
DE PRAEPARANDIS 

10 color: albus 

ART. I — IN LOCO VESTITIONIS EPISCOPI 

> Prope ecclesiam aedificandam parabitur locus pro vestitione 
episcopi et functionis initio, ibique parentur : 

sedes cameralis super tapeto. 

super mensa vel altari, alba tobalea cooperto : 

Pro episcopo: 

Amictus ; alba cum cingulo ; pluviale simplex cum stola ; quae 
erunt velo cooperta. 

Formale in lance, si celebret ordinarius. 

Mitra auriphrygiata . 

Vela duo pro mitra et baculo. 

Lanx pro cruce pectorali. 

Pontificale, pars 2. a . 

Scotula cum cereo. 

SUPER ALIA MENSA 

Pro sacris ministris : 

Amictus duo; albae duae aequales cum cingulis; stola diacc- 
nalis; bireta duo. 

Pro clero universo : 

Superpellicea et bireta . 

Libri parvuli cum benedictionis ritu cum musicis notis. Des- 
clee n.° 595. 

IN LOCO CONGRUO : 

Crux hastata. 

Intortitia duo (sine candelabris) . 

ART. II — IN LOCO FUTURAE ECCLESIAE 

1 — Paranda erit crux lignea altitudinis duorum metrorum vel cir- 
citer, et determinandus locus ubi altare maius ecclesiae erit construendum, 
cum crux ibi erit figenda. 

2 — Ad angulum dextrorsum ecclesiae, qui propior est altari maiori 
circa basim seu fundamenta, praeparabitur locus aptus ad recipiendum 
lapidem benedictum ; et, si necesse sit, construentur fundamenta ad pe- 
tram benedictam firmiter adaptandam. Parabitur petra benedicenda et 
utensilia adhibenda uti funalia et sustentacula ad petram in loco repo- 
nendam ; trullae et cementum . Lapis ita suspendatur ut episcopus possit 
facile sex cruces videre ad illas benedicendas. Diagramma I. 

> Provideatur ut fundamenta ecclesiae per circuitum sint aperta 
vel saltem delineata et mundata, necnon libera a populo, ita ut episcopus 
possit ea circumire et aspergere. 

In medio ante crucem ligneam : 

Stratum ligneum tapete coopertum sufficiens pro episcopo cum suis 
ministris et super illo : 

Faidistorium sua veste ornatum cum pulvinari et scabella duo nuda. 

Ad cnicis dexteram aderit mensa alba tobalea cooperta qua super : 

Pro benedictione aquae lustralis : 

Concha plena aqua munda. 

Vasculum pro aqua benedicenda . 

Cochlear ad illam hauriendam. 

Sal in lance et cochlear parvum. 

Manutergium . 

Hyssopum ex herbis virentibus, albo serico circumligatum. 

Ad crucis sinistram aderit alia mensa pariter cooperta qua super : 

Instrumentum de rebus gestis, ab episcopo et aliis praesentibus 

subscribendum, pergamena exaratum. 

Atramentum cum calamo. 

Arca plumbea cum ephemeridibus atque numismatibus. 

Sculprum cum manubrio. 

Canon pontificalis. 

Tabella indulgentiarum. 

Pro clero utrimque : 

Scamna oblonga. 

Suggestum, si habeatur sermo. 

12 SI MISSA SIT CELEBRANDA super stratum ligneum (inter 
crucem ligneam et faldistorium) parabitur altare, cum ara conse- 
crata et tribus tobaleis, inde ab initio functionis et super ipso res ad 
benedictionem aquae adhibendae, ibique pontifex aquam benedicit. 
Candelabra cum cereis et crux cum imagine crucifixi apponentur expleta 
benedictione seu ad missam tantum ; aderitque thronus, si loci ordinarius 
in cappa vel paratus missae solemni assistere maluerit; ceteraque adsint 
in missae celebratione adhibenda. 

13 PRIDIE BENEDICTIONEM lapidis episcopus ipse si maluerit, 
vel rector ecclesiae aedificandae de ordinario loci mandato super- 

pelliceo indutus, adjuvantibus aliquot clericis pariter indutis, privatim 
infigit crucem ligneam in loco ubi aedificandum erit altare maius, ibique 
eam firmabit. 

CAPUT m 

RITUS SERVANDUS 

Vestitio 

ministrorum 


1 • — Hora statuta a magistro caeremoniarum, sacri 
ministri induunt se sacris vestibus et clerus super- 
pelliceis; deinde procedunt omnes ad locum ubi 


episcopus exspectandus est; sacri ministri vero episcopum exspectabunt 


prope sedem ejus. 


Adventus 

episcopi 

se sistunt utrimque. 


2 — Episcopus recipitur sine aqua benedicta 
et procedit ad sedem ei paratam et sedet Sacri 
ministri, facta episcopo reverentia seu genuflexione, 
ceteri stabunt in locis suis ad monitum caeremoniarii. 


X7 • . . 3 — Caeremomanus 2us. sacras vestes pontificis 

Vestitio episcopi . . . .. A 

clericis distribuit, qui more solito se praesentant 

coram episcopo qui dimittit habitum choralem, et a diacono, adjuvante 

subdiacono, induitur sacris vestibus et accipit mitram. 

Crucifer sumit crucem et clerici duo intorticia et ad sinistram pon- 
tificis se sistunt. 

> Si celebret metropolita, crucifer ejus, pallio deposito, superpel- 
liceum assumit. 

Processio ad 4 — Caeremoniarius 2us ordinabit processionem 
crucem ligneam quo sequitur ordine ; 

Crucifer cum ceroferariis . 

Cantores . 

Clerus functioni assistens. 

Pontifex, cum sacris ministris oras pluvialis sustinentibus. 

Ministri de mitra et baculo. 

6 Ministri de libro (cum Pontificali) et scotula. 

Familiares episcopi. 

) Si celebret metropolita, clerus assistens, capitulo excepto, locum 
sumit ante crucem. 

Episcopus, accepto baculo, assurgit et reveretur crucem hastatam; 
sacri ministri caput bireto cooperiunt, et, 'ad nutum Imi. caeremoniarii, 
processio iter arripit versus locum ubi pridie crux lignea posita fuit. 

) Cum processio ad fundamenta ecclesiae pervenerit, si celebrans 
sit loci ordinarius seu praelatus superioris gradus, schola cantabit anti- 
phonam Sacerdos et Pontifex vel responsorium Ecce sacerdos magnus. 

, . .. 5 — Cum processio ad crucem ligneam pervenerit, 

Ad crucem li queam 

crucifer cum ceroferariis se sistet ante eam, facie 
ad faldistorium versa ; cantores et clerus ibunt ad loca ipsis parata, clerici 
inservientes se sistent suis locis in ordine circa mensas. 

Episcopus, facta cruci reverentia cum suis ministris, sedet ad fal- 
distorium, et parvam facit moram, dum omnes ad loca sua accedunt. 

6 — Episcopus surgit et pergit cum suis ministris 
ad mensam paratam pro benedictione aquae (7). 
Crux cum intorticiis se sistit retro post mensam 
facie ad pontificem versa ; ministri de libro et scotula a sinistris episcopi 
f et ministri de mitra et baculo stabunt versus dexteram. 


Aquae lustralis 
benedictio 

Pontifex clara voce sine cantu aquam benedicit, advertens ut habeat 
mitram in capite et baculum in manu dum facit exorcismos salis et aquae, 
et ut deponat baculum et mitram pro orationibus et mixtione salis et 
aquae . 

Finita benedictione, episcopus digitos tergit manutergio a diacono 
porrecto, a quo induitur mitra, deinde accipit baculum. Minister aquae 
lustralis vasculum aqua benedicta implet et se sistit a dextris diaconi. 
Episcopus cum suis ministris, praecedente cruce cum ceroferariis, reverti- 
tur ante crucem ligneam, ad eam versus, et omnes se sistunt ut prius. 

ART. II - BENEDICTIO ET IMPOSITIO LAPIDIS 

1 — Episcopus reddit baculum ministro et a 
diacono accipit hyssopum. Schola canit antipho- 
nam Signum salutis cum psl 83 Quam dilecta et 

in fine Gloria Patri, sed non repetit antiphonam. Interim episcopus as- 
pergit coram se in medio, a dextris et a sinistris, scilicet ubi altare erit 
' aedificandum, et reddit hyssopum diacono . Ad Gloria Patri omnes caput 
cruci hastatae inclinabunt. 

Ministri de libro et scotula coram episcopo se sistunt qui, dimissa 
mitra, cantat orationem Domine Deus, advertens ut ad litteram N. adjun- 
gat nomen titularis, seu nomina titularium si sint plures aeque principales. 
Si titularis sit mysterium aliquod omittatur Et beati N. D 3241 III. Deinde 
iterum episcopus mitram induit et accipit baculum. 

2 — Pontifex, medius inter sacros ministros, prae- 
eunte cruce cum intorticiis et ministro aquae lus- 
tralis, sequentibus ministris insignium, procedit ad 

locum ubi Iapis locandus erit. Caeremoniarum magister lus. sculprum 
secum portabit. 

Cum ad lapidem pervenerint, crux cum intorticiis se sistet facie ad 
pontificem, ministri de libro et scotula locum sument aliquantulum ad 
ejus sinistram. 

Pontifex, depositis baculo et mitra, cantat recto tono versiculos in- 
troductorios ad benedictionem, advertens ut caput inclinet dum canit 
Gloria Patri . Responso Sicut erat, pontifex canit orationem Domine 
Jesu Christe et benedictionem Domine sancte, dextera Iapidem bene- 


Lapidis benedictio 
et obsignatio 


Aspersio loci 
altaris 

dicens; ad litteram N. adjungit nomen titularis seu titularium aeque 
principalium vel mysterii in cujus honore aedificanda erit ecclesia. 
D 3241, III. Ministri libri et scotulae recedunt aliquantulum, et diaconus 
episcopo hyssopum praesentat. Episcopus totum lapidem aspergit, et reddit 
hyssopum diacono. 

Deinde Pontifex, accepto sculpro a diacono, ad lapidem accedit cum 
suis ministris, et super quamlibet crucem facit cruces tres cum sculpro, 
dicens singulis vicibus In nomine Pa + tris et Fi + Hi, et Spiritus + Sancti; 
ministri quoties respondent Arnen. Sex crucibus signatis, pontifex red- 
dit sculprum diacono et hic caeremoniario, et ad locum suum redit . 

Ministri libri et scotulae coram episcopo se sistunt, et ipse canit 
benedictionem Benedic, Domine, dextera iterum lapidem benedicens 
(RR) ; deinde induitur mitra et accipit baculum. 


. 3 — Pontifex cum suis ministris, ordine quo venit, 

1 m e revertitur ad faldistorium et omnes se sistunt ut 

prius; reddito baculo ministro, episcopus genuflectit, omnibus pariter 
genua flectentibus. 

Libriger pontificale apertum super faldistorium ponit et recedit cum 
ministro candelae. Minister de mitra flectit genua a dextris, et minister 
de baculo a sinistris episcopi retro post eum. 

Cantores duo flexis genibus in medio litanias cantabunt, omnibus 
respondentibus. Diagramma II (8). 


4 — Finitis litaniis, assurgunt omnes et episcopus, 

introductoria deposita mitra, vertens se aliquantulum versus 
lapidem primarium, canit orationem Actiones 
nostras (9) ; deinde accipit mitram, se vertit, dum sacri ministri loca sua 
mutant, et sedet cum suis ministris. 


5 — Notarius legit instrumentum benedictionis 
Instrumenti lectio lapidis et initiationis ecclesiae, pergamena scriptum 
. ct subsignatio et in uma plumbea reponendum, cujus asservabitur 
exemplar pro archivo. 

Notarius instrumentum super mensam ponit, et episcopus, ad eam 
accedens, illud subsignat et ad faldistorium redit et sedet Accedunt 
deinde alii de clero vel de laicis, qui ad instrumentum subsignandum 
invitari decet, et unus post alium pergamenam subscribit^ et redeunt ad 
loca sua. 

Notarius deinde pergamenam cum numismatibus et ephemeridibus 
(si aderint) in arca plumbea recondit, eamque claudit. 

Lapidis 6 — Episcopus surgit et incipit antiphonam Mane 

impositio stirgens Jacob, pro qua se praesentabunt ministri 
de libro et scotula. Schola inceptam antiphonam perficiet, adjecto ps. 126 
Nisi Dominus cum Gloria Patri, sed sine repetitione antiphonae. 

Episcopus, accepto baculo, cum suis ministris, praecedente cruce cum 
intorticiis et ministro aquae lustralis, sequentibus ministris insignium, 
pergit iterum ad locum primarii lapidis ubi se sistit ut prius. Notarius 
ferens arcam plumbeam crucem sequitur. 

Interim a cementariis parabitur, cum cemento tempestive praepa- 
rato, locus ubi lapis locandus erit. 

Notarius arcam plumbeam in loco parato ponit. 

Ad Gloria Patri omnes caput versus crucem inclinant, et, repetita, 
antiphona, pontifex, reddito baculo, dextra super petram posita, canit recto 
tono In Ude Jesu Christi collocamus lapidem istum primarium in hoc 
fundamento. Deinde, amota manu, cum ea facit triplex signum crucis 
dicens In nomine Pa -f- tris et Fi -f- lii et Spiritus -f- Sancti, et junctis 
manibus prosequitur eodem tono ut vigeat usque ad finem, et respondet 
schola Arnen. 

Cementarii statim incipiunt collocationem lapidis in fundamento et, 
si adsit funis ad lapidem reponendum, caeremoniarius lus. extremitatem 
ejus pontifici tradit, ut ipse quasi manu propria lapidem imponat funda- 
mentis . 

Cum lapis in fundamento positus fuerit, pontifex, accepto hyssopo a 
diacono, lapidem secunda vice aspergit dicens clara voce sine cantu anti- 
phonam Asperges me, Domine. 

Dum cementatur lapis, cantores recitabunt sine cantu, altematim 
cum clero, ps. 50 Miserere cum Gloria in fine, sed non repetitur anti- 
phona (10). 

} Si adsit consuetudo, principaliores de clero et de populo adstan- 
te, praesertim vero fundatores, dum recitaur Miserere, invitentur a 
caeremoniario Imo ad firmandum lapidem ; imi post alium traditur 
sculprum, quo accepto, unusquisque lapidem percutit et recedit 

f 

ART. III — FUNDAMENTORUM BENEDICTIO 


1 — Imposito lapide et finito psalmo, episcopus, 

Aspersio accepto baculo, praeeunte crucifero cum intorticiis 

Ijmae partis 

et sequentibus ministris insignium, procedit cum 

suis ministris ad fundamenta ecclesiae in abside retro altare maius; mi- 
nister aquae lustralis ibit a dextris diaconi et cantores post cruciferum. 

Pontifex baculum reddit ministro et accipit hyssopum, deinde inchoat 
antiphonam O quam metuendus est, pro qua se praesentant ministri 
libri et scotulae. Episcopus eodem ordine cum suis ministris incipit cir- 
cumire lam. partem fundamentorum ad dexteram suam, continuo funda- 
menta aspergendo. Diagramma II. 

Schola inceptam antiphonam complebit, adjecto psalmo 86 Funda- 
menta ejus cum Gloria et repetitione antiphonae in fine. 

Cum pervenerit episcopus ad finem fundamentorum dextrae partis, 
subsistit (11). Repetita antiphona, ministri libri et scotulae se praesen- 
tant et crux cum intorticiis se sistit coram episcopo, qui, reddito hyssopo, 
nudabitur mitra et cantabit collectam Omnipotens et misericors, praemissa 
a ministris invitatione ad genuflectendum, et ita completur aspersio lae 
partis fundamentorum. 


2 — Pontifex incipit antiphonam Pax aeterna quae 
spersm a schola complebitur, et, eodem ordine quo fecit in 
Ima. parte, aspergit fundamenta ecclesiae versus 
januam, et partem transversalem usque ad initium lateris sinistri. Ibi 
episcopus subsistit et omnes se sistunt ut in fine aspersionis Imae, partis, 
Finita antiphona et reddito hyssopo, sed retenta mitra, episcopus 
cantat invocationem Omnipotentem Deum, ter dextera benedicens, et 
sic finis imponitur aspersioni 2ae. partis fundamentorum. 


3 — Pontifex statim incipit antiphonam Bene 
■z ae „ ^ fundata est quae a schola complebitur cum ps. 12 1 

partis •* 

Laetatus sum, cum Gloria et repetitione antiphonae 
in fine. Incepta antiphona, pontifex accipit hyssopum a diacono et pro- 
cedit ad aspersionem 3ae. partis fundamentorum, seu usque ad locum 
initii. 

Deinde episcopus pergit ante crucem ligneam, facie ad januam 
maiorem versa, habens coram se cruciferum cum intorticiis. Ministri 

libri et scotulae se sistunt coram pontifici, qui, reddito hyssopo et nudato 
capite, cantat collectam Deus qui ex omnium, praemissa a ministris invi- 
tatione ad genuflectendum; et ita completur aspersio fundamentorum. 
Minister aquae lustralis ad abacum recedit, officio suo expedito. 


17 ART. IV — RITUS FINALES 

1 — Pontifex se vertit et redit ad faldistorium, ubi 
Veni Creator genua flectit cum suis ministris et aliis praesen- 
tibus, et, pileolo deposito, incipit hymnum Veni, Creator (12). Finito 
primo versu et accepto pileolo, pontifex assurgit et cum eo alii, et ad 
doxologiam omnes caput profunde cruci processionali inclinant. 

Ministri libri et scotulae se sistunt coram pontifice qui cantat 
collectam Descendat quaesumus ad cantum hymni complendum ; deinde 
canit collectam Deus, qui in omni loco ad benedictionem clauden- 
dam (13). 


2 — Pontifex, accepta mitra, solemniter populum 
Benedictio benedicit dicens Sit nomen Domini benedictum, 
accepto baculo cum dicit Patris. 

> Si antistes sit metropolita, crucifer, sine ceroferariis, se sistit 
coram eo, qui, detecto capite, dabit more solito benedictionem solem- 


3 — Data benedictione, pontifex sedet ad faldis- 
Indulgentiae torium et reddit baculum ; deinde diaconus legit 
formulam indulgentiarum communem. 

> Si episcopus velit exhortationem habere, priusquam populum 
benedicat, sedet, accepta mitra, et sic verbum ad populum habebit 
solemnitati congruum. Postea dabit benedictionem solemnem et indul- 
gentias uti supra. 


4 — Caeremoniarius 2us. ordinabit processionem 
Discessus ad Iocum vest itionis, ordine quo venit; ibique 

episcopus, reddito baculo, sacras dimittit vestes et accipit chorales ; sacri 
ministri recedunt ad vestes sacras dimittendas, et episcopus ad hospitium 
suum redit. 

18 MISSA SOLEMNIS. Finita benedictione primarii lapidis, fas est 
missam celebrare, quae gaudet privilegio missae votivae pro re 
gravi, etiamsi sit lecta, et dicitur de sancto vel de mysterio qui in titulo 
dabitur ecclesiae. Fiunt commemorationes de duplicibus 2ae. classis, de 
dominica, de feria maiori, de rogationibus, de vigiliis vel octavis privile- 
giatis. Praefatio erit de communi, vel propria de ipsa missa votiva, et 
dicuntur Gloria et Credo. Si occurrat festum vel dominica lae. classis, 
vigilia Nativitatis et Pentecostes vel feria privilegiata, missa dicitur de 
officio occurrenti cum oratione de titulari (sancto vel mysterio) sub unica 
conclusione cum oratione diei. Rub. MR, add. et var. II, 9. Vide 
notam 3. 

finita missa, episcopus sacras vestes dimittit et recedunt sacri mi- 
nistri; caeremoniarius lus sive familiaris episcopo cappam imponit, qui 
missae solemni assistit, in qua omnia fiunt solito more. 


i 

[■ 

i 


i 

DE BENEDICTIONE LECTA PRIMARII 
LAPIDIS ECCLESIAE 

) Ritus PR pro benedictione primarii lapidis est solemnis, solem- 
niter proinde celebrandus, seu cum cantu et sacris ministris; nec ru- 
bricae admittunt functionem lectam, pro ea enim datur recursus ad ritum 
sacerdotalem RR, tametsi iste fieri solemniter etiam debeat. Nihilo- 
minus, licet contrarium sit rubricis, solent hic et illic episcopi, variis de 
causis, pontificalem benedictionem primarii lapidis sine cantu impertiri . 
Ut omnia fiant juxta principia liturgica sequentes serventur regulae : 

1 — Episcopus utetur omnibus vestibus sacris sicuti pro benedictione 
solemni, alba inclusive. 

2 — Loca sacrorum ministrorum, episcopus habebit assistendam 
duorum capellanorum cum cottis sine biretis, etiamsi sint canonici in sua 
dioecesi vel praelati. Capellani omnia faciunt quae sacri ministri facere 
debent. Imus ponit et aufert mitram. 

3 — Duo saltem clerici aderunt qui recitabunt alta voce omnia quae 
in solemni functione cantantur a schola. Litaniae recitantur ab ipsis in 
medio retro post episcopum, omnibus respondentibus, nisi recitentur 
ab episcopo cum suis capellanis; dum fit fundamentorum circuitus ipsi 
procedunt ante episcopum psalmos seu antiphonas recitantes. 

4 — Episcopus recitabit clara voce sine cantu orationes omnes ac 
mtonaticnes . 

Cetera fiunt ut in benedictione solemni. 


NOTAE AD SECTIONEM I 


(1) Legit PR “Nemo ecclesiam aedificet priusquam Pontificis judicio locus et 
atrium designentur, et quid ad luminaria, quid ad rectoris, ministrorumque stipendia 
sufficiat, quidquid ad ecclesiae dotem pertineat, definiatur De Benedictione primarii 
lapidis. Et in die consecrationis dicit episcopus “scire volumus qualem eis (sacer- 
dotibus) honorem vis exhibere et de quo ecclesiam dotare proponis”. Haec anti- 
quissima Ecclesiae legislatio causa erat multorum malorum, nam ecclesia aedificanda 
erat a fundatore vel fundatoribus. Praefinito dote, episcopus primum lapidem jacebat 
vel ecclesiam consecrabat ; ecclesia vero in dominio reali personae physicae vel moralis 
permanebat, generatim cum jure patronatus, ita ut ipsa rectoris praesentatio penes 
erat fundatores. In nonnullis locis res ita deturpabantur et haeredes minus catholici 
fundatoris, corruptio confraternitatis seu tertii ordinis seu cujusvis personae dominii, 
ad hoc devenerunt ut etiam a jurisdictione parochi vel ipsius episcopi sese putarent 
exemptos, non sine praejudicio totius ecclesiasticae ordinationis, lites generantes. 

CJC vix huic rei mederi aliquo modo videtur, si excipias prohibitionem novi tituli 
patronatus; et legislatio PR, superius exposita, revera adhuc valet! Hodie tamen 
episcopi solent, sponte sua, permissum aedificandi ecclesiam iis tantum in adjunctis 
concedere, quando locus aedificationis seu solum et templum aedificandum in verum 
titulum proprietatis dioecesis vel paroeciae transit. Ita fieri decrevit Concilium Plena- 
rium Brasiliense, 1939, n. 317. 

(2) In RR invenies ritum pro benedictione primarii lapidis ecclesiae aedifi- 
candae quando fit ritu sacerdotali. Agitur de eadem benedictione sine solemnitate 
facienda. Benedictio fundamentorum fit tota simul sine interruptionibus, quia sup- 
ponitur agi de ecclesia minore. Fas non est episcopo benedictionem facere pontifi- 
caliter adhibita formula RR, quae sacerdotibus reservatur, sed vide tom. III, n. 258. 

(3) Licet, juxta rubricas, permittatur celebratio missae sub dio post benedic- 
tionem primarii lapidis, episcopus ad id non tenetur ; nam ecclesia aedificanda est ut 
missae sacrificium ibidem celebrari possit, praesertim postquam Deo consecretur. 
Praeterea RR (tit. VII, cap. 26) de missa celebranda silet. 

(4) Nullatenus sufficit parva petra, potius symbolica quam petra aedificii, ante 
functionem super abacum cum vestibus episcopi ponenda, deinde in arca marmorea 
reponenda et in fundamentis sepelienda. Primus enim lapis debet revera esse pars 
aedificii. Praeterea agitur in PR de impositione primarii lapidis angularis ecclesiae, 
quem cementarius aptat, et non de parva petra quadam intra lapidem locanda. 
Corrigendus proinde Martinucci. Hac de re egimus apud periodica Liturgical Arts, 
vol. XI, pg. 79, New York 1943. 

(5) Cum juxta PR episcopus cruces sex super facies petrae sculpit, concludit 
Eamifaldus m suo commentario ad RR (h.l. n. 56), Iapidem esse potius lateritium 
quam marmoreum ut possit episcopus cruces sculpere super facies. Paulo infra, sibi 
ipse contradicens, dicit convenire ut cruces sculpantur ab artifice ante benedictionem, 
ita ut episcopus solum manu duceat sculprum super eas. Sed, ut diximus, quaecumque 
petra artificialis, etiam e concreto, arcenda est uti ritui, rubricis et symbolismo con- 
traria; agitur enim de lapidis benedictione. 

(6) Omnino reprobandus est usus adhibendi canonicos vel praelatos duos loco 
sacrorum ministrorum ; gravius esset si hujusmodi canonici vel praelati adstarent in 
suis vestibus choralibus loco superpellicei sicut docet Mcretti, de sacris functionibus, 
tom. IV, pg. 261. Vide notam 200 tomi III huius operis. Vestes chorales non sunt 
adhibendae in sacramentorum vel sacramentalium administratione, nec a celebrante, 
nec a suis inservientibus, et hoc in Urbe semper servatur etiam quando Su mm us 
Pontifex sacramenta seu sacramentalia administrat. 

(7) Formula PR pro benedictione aquae lustralis communis est tum RR tum 
MR, et quidem antiquissima, invenies enim, saltem partem, in sacramentario Gela- 
siano. Pro solemnioribus aspersionibus huius 2ae. partis, praecipit PR ut benedictio 
aquae fiat a pontifice in initio functionis, sic enim effectus in benedictione aquae 
expressi clarius apparent recenti benedictione. Dicit enim rubrica Pontifex ... 


aspergit . . . cum aqua per eum benedicta. Praeterea regula est communis liturgiarum, 
ut elementa benedicantur quando adhibentur ; sic aqua baptismalis benedicitur in sab- 
batis Paschae et Pentecostes propter baptismum solemnem illis diebus conferendum. 
Ab hac regula multas invenies exceptiones in RR, potius positas in commoditatem 
sacerdotum qui benedictiones frequenter faciunt, pro quibus minor solemnitas requi- 
ritur. Vide notam 203, tomi III. 


(8) “Decentius est isto loco ut (litaniae) cantentur in consueto tono non autem 
simpliciter recitentur. Celebritas enim diei indiget ut solemniter omnia fiant, atque 
expleantur omni debita veneratione : ideoque genibus flexis cantari debent quia sunt 
preces”. Baruffaldus, xn RR h.l. n. 69. A fortiori quando functio est pontificalis. 

(9) Ait rubrica stans versus ad primarium Iapidem; latet tamen ratio, et in 
praxi nec semper fieri potest. Oratio Actione a nostras solet in initio functionum poni, 
ex. gr. in initio consecrationis vel benedictionis ecclesiae, hic tamen ponitur in medio 
functionis, latet etiam ratio. 


(10) In fundamentorum aspersione antiphonae repetuntur, non autem in psalmi® 
pro lapidis benedictione. Durandus de repetitione autiphonae tacet. Andrieu, tome III, 
pg. 454. 


(11) Fundamentorum aspersio non est in partes aequales dividenda, sed in 
duas maiores et in unam minorem ; nam PR in Ima. et 3.® parte jubet canere anti- 
phonam, psalmum et iterum antiphonam, in 2. a vero praescribitur tantum antiphona 
ima. Ita fecit Durandus, cujus ordo in PR adamussim transcribitur. 

Quaeri potest utrum aspersio fundamentorum incipi debeat a loco prim ar ii 
Iapidis, an retro altare maius. Sequimur ultimum modum juxta regulam a PR statu- 
tam pro panetum ecclesiae aspersione ab intus in eorum consecratione ; certe finiri 
debet ubi incepit. 


I 

(12) Hy mn us Veni, Creator cum sua collecta hoc loco, seu finita lapidis im- 
positione ponitur, eo quod agitur de invocatione Spiritus septiformis tempore aedifi- 
cationis novi templi. Sat frequenter ecclesiae aedificantur quae liturgicis legibus 
minime satisfaciunt ; consulto proinde jubet Ecclesia ut Spiritus sapientiae invocetur. 
Hac de re lingua anglicana scripsimus apud Liturgical Arts, Neo Eboraci editum, 
1934, pg. 16 ss. 

PR hoc loco jubet episcopum intonare hymnum Veni, Creator , deinde genua 
flectere ; sed juxta usum receptum, cum quo concordant rubricae aliorum locorum PR, 
debet episcopus genuflexus Veni, Creator intonare. 

(13) Juxta regulam a RR stabilitam (tit. VI, cap. III, n. 5), terminationes 
orationum extra missam et officium breves sunto. Optandum ut in definitiva recen- 
sione tum PR tum RR hic et ubique terminationes breves adhibeantur, uniformitatis 
et brevitatis gratia, nam, praesertim in 2. a parte PR, nulla datur regula fixa. Vide 
notam 212 tomi III. Durandus pro quibusdam orationibus dicit Per Christum, pro 
aliis tantum Per, et PR generatim ubi legebatur Per longam terminationem dat et ubi 
legebatur Per Christum brevem tradit conclusionem. Vide Andrieu tome III, passim. 

In plano altaris lege in suppedaneo. 

In plano presbyterii lege ante gradus altaris. 

DE ECCLESIARUM ET ALTARIUM 
CONSECRATIONE 

TITULOS I 
PROLEGOMENA 
CAPUT I 

20 DE obligatione consecrandi ecclesias 

) Id fuit semper Ecclesiae mens et sedula cura, inde a pristinis 
saeculis fidei, ut sacrosanctum eucharistiae sacrificium illis circumdaretur 
honoribus qui ei proprii sunt, ut clero et populo rei magnitudo innotescat. 
Ad talem obtinendum effectum praecepit auctoritas apostolica ut missae 
sacrificium illis in locis celebraretur qui speciali modo ad tam sanctum 
finem Deo orationibus, obsecrationibus, unctionibus, dicantur, et ut locus 
et res ita disponantur ut in Eucharistiae celebratione, juxta monitum 
beati Pauli, omnia honeste et secundum ordinem fiant 1 ad Cor. XIV, 
40 (14). 

Solemni consecratione dedicentur ecclesiae cathedrales et, quantum 
fieri potest, ecclesiae collegiatae, conventuales, paroeciales. CJC 1165 § 3 

1 — Datur proinde praeceptum consecrandi ecclesias cathedrales; 
nam ecclesia sedis princeps est ecclesiarum dioecesis, et ab illa debent 
aliae exemplum sumere (15). 

2 — Ad concessionem tituli basilicae semper requiritur a Sancta 
Sede consecratio praevia ecclesiae honorandae. 

3 — Ecclesiae abbatiales, collegiatae, conventuales et paroeciales 
debent etiam solemniter consecrari, nam licet in Codice Juris legitur 
quantum fieri potest, generatim aliqua adhibita diligentia, hujusmodi ec- 
clesiae consecrari possunt et proinde debent. Lex CJC in RR transcri- 
bitur. RR tit. VIII, cap. 27, n. 14. 

4 — Praeceptum juris confirmatur ritu consecrationis et benedictio- 
nis ecclesiae; nam benedictione ecclesiae non dedicantur Deo in perpe» 
tuum, sed tantum ab usibus profanis segregantur et purificantur; conse- 
cratione vero ecclesiae Deo in perpetuum dedicantur. Effectus sunt 
proinde specifice diversi (16). Id etiam confirmatur usu totius antiqui- 
tatis et praesertim lege semper Romae servata consecrandi non solum 
ecclesias omnes, sed etiam oratoria collegiis aliisve institutis annexa ; sic 
anno 1931 solemniter consecratum fuit oratorium Collegii Pontificii de 
Fide propaganda . Omnino laudandus proinde est usus consecrandi etiam 
ecclesias minores seu oratoria, dummodo requisita a jure ab ipsis satis 
fiant . 

5 — Quae superius dicta sunt respiciunt jus universalis Ecclesiae, 
nam jure particulari, tum conciliis, tum synodis diversis in locis celebratis, 
ecclesiarum consecratio praecipitur. Sic Concilium Romanum, anno 1725 
a Benedicto XIII celebratum, jubet consecrari intra biennium ecclesias 
tum cathedrales tum paroeciales in tota provincia Romana et regione 
Concilii. 

6 — Loci ordinarii est urgere ecclesiarum consecrationes et definire 
quaenam consecrari debeant. 

CAPUT II 

21 DE MINISTRO CONSECRATIONIS ECCLESIARUM 

ET ALTARIUM 

1 — Minister ordinarius consecrationis ecclesiarum et altarium est 
ordinarius territorii in quo ecclesia reperitur, dummodo sit episcopali 
charactere insignitus. CJC 1155 § 1. Si vero eo caret, potest invitare 
quemlibet episcopum Romani Ritus, qui non sit suspensus a pontifica- 
libus, ad consecranda altaria et ecclesias in suo territorio. CJC 1155 § 2. 

Quilibet episcopus consecratus potest valide ecclesias et altaria con- 
secrare in tota Ecclesia. Ad liceitatem autem requiritur expressa licentia 
ordinarii de quo supra, quam nullo modo licet praesumere. CJC 1157. 
Ecclesiarum rectores debent proinde ab invitandis episcopis extraneis 
abstinere, nisi audito prius suo ordinario, cui jus et officium est ecclesias 
et altaria consecrandi. 

2 Vicarius generalis episcopali charactere fulgens nequit ecclesias 
et altaria consecrare sine speciali mandato ordinarii loci. CJC 1155 § 1 


3 — S.R.E. cardinales a die promotionis in consistorio possunt 
ubique terrarum ecclesias et altaria valide consecrare, de venia tamen 
loci ordinarii. CJC 239 § 1, n. 20; 1157. 

4 — Abbas vel praelatus nullius, si charactere episcopali non sit 
ornatus, et benedictionem, si eam recipere debet, receperit, potest ecclesias 
et altaria immobilia consecrare (CJC 323) ; in proprio territorio tamen, 
ubi est ordinarius ; extra territorium invalida esset consecratio, cum juxta 
canonem 1155 § 2, ordinarius territorii nequeat concedere permissum nisi 
episcopis consecratis. CJC I-A. 29-1-1931 (17). 

5 — Abbas de regimine nequit ecclesias et altaria consecrare, cum 
sit officium et privilegium loci ordinarii, etiam pro ecclesiis exemptis reli- 
giosorum, et ordinarius nequit concedere potestatem ordinis abbatibus. 
Solet tamen aliquando Sancta Sedes privilegium abbatibus benedictis 
concedere pro altaribus ecclesiarum suae religionis, sed standum pro sin- 
gulis casibus concessioni pontificiae (18). 

6 — Apostolicus administrator dioecesis, praelaturae vel abbatiae 
nullius, vicarius vel praefectus apostolicus, qui episcopali dignitate non sit 
ornatus, invalide ecclesias vel altaria consecraret. 

7 — Minister consecrationis ecclesiae et altaris, quod una cum 
ecclesia consecratur, unus esto. D 3142, II. Nam juxta rubricas PR non 
solum agitur de uno et eodem pontifice sed etiam, nisi causa nimiae 
fatigationis adsit, unus esse debet minister consecrationis ecclesiae et 
missae celebrationis . 

8 — Aliquando datam fuisse episcopis facultatem adhibendi coad- 
jutores in ecclesiarum consecratione in dubium vocari nequit,, hodierno 
jure vero hoc non licet, sine apostolico induito. Vide tit. IV, cap. III, 
n. 106 . Martene, tom. II, pg. 241. 

CAPUT III 

22 DIES SELIGENDUS PRO ECCLESIAE DEDICATIONE 

Ecclesiarum consecratio, quamvis quolibet die fieri possit, decentius 
tamen diebus dominicis aliisve festis de praecepto peragitur . 
CJC 1166 §1. 

I — Cum ecclesiarum consecratio sit ritus, inter solemniores, solem-» 
pissimus, non vult Ecclesia ut fiat nisi diebus quibus populus a servilibus 

operibus vacet. Cum vero officium dedicationis sit festum Domini (D 
3881, I), convenientissime in Dominicis diebus consecrari ecclesiae de- 
bent (19) . 

2 — Verba quolibet die ita intelligenda sunt, ut excipiantur dies in 
quibus officium et missa dedicationis, juxta rubricas, celebrari prohibentur; 
nam ecclesiae dedicatio tribus partibus diversis, sed ab invicem dependen- 
tibus et quodammodo inseparabilibus, constat, nimirum: dedicatio ipsa, 
missa, et officium dedicationis. Rubrica in fine ritus consecrationis sic se 
habet Missa dicitur prout in Missali, in ipsa die dedicationis ecclesiae; 
et in officio Breviarii datur oratio dicenda in ipsa die dedicationis. 
Minime convenit, proinde, ecclesias consecrare diebus qui sequuntur : 

In festivitatibus universalis Ecclesiae quae sub ritu duplici I classis 
primario celebrantur, sunt enim : 

Nativitas et Epiphania Domini cum diebus octavis. 

Pascha Ressurrectionis cum tota octava. 

Ascensio Domini. 

Dominica Pentecostes cum tota octava. 

Festum ssmae. Trinitatis. 

Festum Corporis Christi et dies octava. 

Festum s. Cordis Jesu. 

Nativitas s. Joannis Baptistae. 

Dedicatio s. Michaelis Archangeli. \ 

Festum s. Joseph et Patrocinium ejusdem. 

Festum ss. Petri et Pauli. 

Festum omnium Sanctorum. 

Conceptio Immaculata Beatae Mariae Virginis. 

Annuntiatio et Assumptio ejusdem. \ 

Festum D.N.J.C. Regis. 

In festo principalis patroni oppidi, civitatis, dioecesis, provinciae seu 
nationis ; sunt enim festa feriata, licet reducta vel sublata feriatione . 

In die festo titularis propriae ecclesiae si titularis sit festum Domini. 
Piacenza, In novissimas rubricas BR. Romae 1915, pg. 56. 

In ' die festo titularis vel sancti fundatoris ordinis seu congregationis. 

Feria quarta cinerum. I 

A dominica Palmarum usque ad sabbatum Sanctum. f 


In die commemorationis omnium fidelium defunctorum. 

In vigiliis I classis Nativitatis et Pentecostes. 

In dominicis I classis, videlicet : Ima Adventus ; quatuor Quadra- 
gesimae; Passionis; in Albis. 

Nam in omnibus diebus supra citatis officium diei est nobilior officio 
dedicationis, et non licet eodem die duo celebrare festa quae sibi invicem 
oppugnant (20) . 

3 — Cum dedicatio ecclesiae sit dies festivus, non expedit ecclesias 
consecrare in feriis Quadragesimae. Cft. Piacenza, In novissimas Rubri- 
cas Commentarium, Romae 1915, pg. 55 et 56. 

CAPUT IV 

23 dies seligendus pro consecratione 

ALTARIUM 

Consecratio altaris immobilis, quae fit sine ecclesiae dedicatione, 
quamvis qualibet die fieri possit, magis tamen decet ut fiat die Dominico 
aliove festo de praecepto. CJC 1199 § 3. 

1 — Excludi debent dies qui sequuntur : 

Triduum sacrum Maioris Hebdomadae. 

Commemoratio omnium fidelium defunctorum. 

2 — Cum vero, juxta rubricam PR, consecrato altari, celebrari 
debeat missa de dedicatione, decet excludere dies in quibus rubricae hanc 
missam excludunt ; sunt enim dies omnes in quibus missa votiva pro re 
gravi prohibetur, videlicet : 

Dominicae I classis. 

Duplicia I classis omnia. 

Vigiliae Nativitatis et Pentecostes. 

Feriae privilegiatae . 

3 — In praxi altarium vel ecclesiarum consecratio in die Dominico 
vel festo de praecepto fieri nequit, tum quia praeceptum audiendi sacrum 
difficile reddit, tum quia sacerdotes illis diebus aliis gravantur oneribus. 

CAPUT V 

24 de jejunio servando 

Episcopus consecrans et qui petunt ecclesiam sibi consecrari, per 
eum diem qui consecrationem praecedit, jejunent. CJC 1166 § 2. 

1 — Circa formam jejunii (sine abstinentia), dispensationem, etc., 
serventur leges communes jejunii ecclesiastici . CJC I A. 20-VII-29. 

2 — Jejunare debet persona physica vel moralis quae consecratio- 
nem ecclesiae petit ; proinde parochus, communitas religiosa annexa 
ecclesiae consecrandae, capitulum ecclesiae cathedralis vel collegialis; 
non vero tota paroecia, si agatur de consecratione ecclesiae paroecialis, 
vel tota dioecesis, si de ecclesia cathedrali. DD 2519 et 2821. 

3 — Episcopus tamen potest praecipere jejunium in tota civitate 
pridie consecrationem ecclesiae principalis loci, vel in tota dioecesi pridie 
consecrationem ecclesiae cathedralis. CJC 1244 § 2. 

4 — Coadjutores consecrationis, si adsint, laudabiliter jejunent. 

CAPUT VI 

25 DE REQUISITIS EX PARTE ECCLESIAE 

CONSECRANDAE 

) Ut ecclesiae consecrari possint, sequentibus satisfacere debent 
conditionibus. 

1 — Ecclesiae sint firmiter aedificatae ex lapidibus, lateribus, vel 
etiam e concreto, ut aiunt. D 4240,* ecclesiae ex ligno vel ferro, aliove 
metallo nequeunt consecrari. CJC 1165 § 4. 

2 — Ecclesia sit aedificium per se subsistens qui possit exterius* 
saltem e magna parte circumiri, et non aula aliqua vel pars alterius aedi- 
ficii; nec adsit pars aliqua ecclesiae, vel subtus aut supra ipsam, usibus 
mere profanis adhibenda. CJC 1194 § 2. Subter ecclesias consecrandas 
tamen haberi possunt loca ad opera pia seu caritatis exercenda, vel 
cubicula pro ecclesiae custodibus, si necesse sit, cum non sint usus mere 
profani. D 3978, II. 

3 — Pars aliqua ecclesiae, licet sit oratorium independens et 
absolutum, ut crypta subterranea, nequit consecrari independenter ab 
ecclesia principali cum qua subsistit. 

4 — A jure non praescribuntur dimensiones nec minimae nec ma- 
ximae ut fieri possit consecratio, nam tum ecclesiae tum oratoria publica 
aut semipublica consecrari possunt (CJC 1161, 1188 §§ 1-2), non autem 
privata seu domestica. CJC 1196 § 1. Tamen ut possint consecrari, 
oratoria publica aut semi-publica debent conditiones in numero praece- 
denti datas servare. 

5 — Ecclesia debet esse in perpetuum sacris usibus destinata. Si pru- 
denter praevideatur ecclesiam conversum iri ad usus profanos, consecrari 
nequit. CJC 1165 § 2. 

6 — Ecclesia sit in possessione pacifica et totali personae physicae 
seu moralis ecclesiasticae, religiosae vel laicalis, seu non oppignorata vel 
hypothecae nomine obliganda. 

26 CRUCES DUODECIM intra ecclesiam consecrandam aderint, pro 
quibus observa : 

1 — Aptentur super parietes principales seu fundamentales, et non 
ad columnas vel super alia ornamenta ecclesiae. 

2 — Ponentur ad altitudinem duorum metrorum in parvis ecclesiis, 
et trium metrorum in magnis vel circiter. 

3 — Aderint duae in abside, duae in pariete juxta januam princi- 
palem et octo super parietes laterales, vel ubi convenientius juxta struc- 
turam templi ; magna est enim ecclesiarum diversitas et loca lineis archi- 
tectonicis determinantur . 

4 — Unctiones fieri debent super petram. Proinde si ecclesia sit ex 
lapide sufficit duodecim incisere cruces in parietibus vel apponere cruces 
metallicas in locis unctionum. Sed cum nostris temporibus multae aedifi- 
centur ecclesiae e lateribus manufactis vel e concreto, in locis unctio- 
num apponantur lapides duodecim singuli crucibus incisi. Lapides sint 
latitudinis minimae 20 centimetrorum et quadratae aut rotundae, et sex 
saltem centimetrorum profunditatis ut possint firmiter parieti adhaerere. 

5 — Subter unamquamque crucem aderit clavus ornatus, cui affiga- 
tur candela dimidiae librae (21). 

27 CRUCES INTROITUS. In parte exteriori ostii principalis seu in- 
troitus, ad altitudinem duorum metrorum vel circiter, super lapides 

utrimque (gallice montanis), sculpi debent duae cruces 20x20 centime- 
trorum plus minusve super quas pontifex facit unctiones. Si tamen eccle- 

sia non sit lapidea necesse erit Iapides duos ad ostium infigere incisis 
crucibus (22) . 

CAPUT VH 

28 DE requisitis ex parte altaris consecrandi 

> Ut altare possit solemniter consecrari oportet ut sit immobile 
seu mensa sit cum stipitibus ad modum unius constructa, et ut habeat 
sepulcrum ad reliquias sanctorum recipiendas. Altare constat proinde 
parribus tribus, mensa, scilicet, stipite et sepulcro, de quibus agendum per 
singula, relate tamen ad ritum consecrationis (23). 

ART. I — DE MENSA ALTARIS 

Mensa altaris ex unico constet lapide naturali, integro et non friabili, 
quae ad integrum altare protendi debet et apte cum stipite cohaerere. 
CJC 1198, §§ 1 et 2. 

Ex quo deducitur : 

1 — Petra sit naturalis: excluduntur a jure petrae arte factae, 
quaecumque sint illae. 

2 Petra sit integra : si fuerit fracta non potest consecrari. 

3 Mensa sit ex lapide unico in tota extensione et latitudine 
altaris (24) . 

4 — Non sit friabilis : ut non sit friabilis oportet ut sit crassa ; nam 
ut docet experientia, petrae parvae crassitudinis facile franguntur, difficile 
haerunt stipiti, et nequit quis in eis fodere sepulcrum. Nulla datur cras- 
situdo maxima, nam a crassitudine mensae valor altaris aestimandus erit; 
quo enim crassior, eo melior erit et firmior. Sed nec crassities minima a 
jure declaratur ; dicendum tamen cum Van der Stappen (De celebratione 
Missae, pg. 35) : ne facilius frangatur, sit ad minus septem centime- 
trorum ut convenienter apponi possit sepulcrum . Contra regulas juris erit 
solemniter consecrare mensam duorum vel trium centimetrorum crassi- 
tudinis, nam non in perpetuum consecraretur, quia non adhaereret sat 
firmiter stipiti et esset friabilis, seu contra canonem 1198. 

> Omnino necesse est attentionem architectorum et ecclesiarum 
rectorum ad crassitudinem mensae vocare, cum res sit maximi momenti 
pro consecratione altarium ; nam frequenter petitur consecratio mensarum 
quarum crassitudo minime respondet quaesitis juris. 

5 — Duae petrae parvae crassitudinis juxta positae seu una super 
aliam nequeunt per modum unius consecrari. 

6 — Licet dimensiones minimae mensae non sint a jure definitae, 
ut sacra Liturgia celebrari convenienter possit, sit ad minus 1,70 centi- 
metrorum longitudinis et 0,50 centimetrorum latitudinis, secus consecrari 
non debet. 

7 — Mensa debet firmiter cohaerere cum stipite, uti inferius dicetur. 

8 — Super mensam, in medio et in quatuor comibus, sculpi debent 
quinque cruces ad unctiones consecrationis recipiendas. Diagramma III 

29 ART. II — DE STIPITE ALTARIS 

Stipes sit lapideus, vel saltem latera seu columellae quibus mensa 
sustentatur sint ex lapide. CJC 1198 §§ 1 et 2. 

1 — Stipes altaris est basis super quam mensa reponitur et firmatur; 
erit ex lapide naturali confectus ut possit una cum mensa consecrari. 

2 — Stipes sit fixus in pavimento ita ut dimoveri nequeat, secus 
altare immobile non erit. 

3 — Stipes construi potest ex pluribus lapidibus, cum nullibi praeci- 
piatur ut sit ex lapide integro. 

4 — Licet sit omnino consulendum ut stipes sit undequaque clausus 
et solidus, non solum ratione artis liturgicae, verum etiam ne subter 
mensam ad res asservandas, vel pulverem congregandum, liberum relin- 
quatur spatium, tamen, ratione consecrationis, ex omni parte claudi non 
praescribitur. Sufficiunt quatuor columellae in quatuor angulis, vel etiam 
licet construere partem posteriorem solidam et lapideam et columellas 
duas in parte anteriori adjungere. Quando stipes est solidus, lapides 
apponi tantum debent ad extra, intus construi potest lateribus oblongis. 

5 — Stipes cum unica columella in medio vel duae ad extremitates 
nequit consecrari. 

6 — Nefas est adhibere altaria praesertim consecrata tamquam 
scrinium ad res etiam sacras conservandas, et talia altaria consecrare 
prohibuit SRC. D 3741. 

7 Juxta rubricas PR et usum receptum Ecclesiae, tum stipes tum 
mensa sint formae oblongae et rectangularis, ut possint ex toto cooperiri 
cum antependio et mappulis (25) . 

8 Altare ex unico lapide (block) constructum ita ut mensa sit 
ipsa summitas stipitis, omnino laudandum propter intrinsecum valorem, 
consecrari potest et debet. Pro iis enim altaribus basis super qua petra 
reponitur habetur veluti stipes, et unctiones quatuor finales angulorum 
fiunt ad basim (26) . 

9 Juxta laudabilem usum romanum in parte anteriori stipitis, 
versus medium, sculpi aut apponi decet crux lapidea ad recipiendam 
unctionem . 

30 ART. III — DE SEPULCRO ALTARIS 

> In altari immobili sit, ad normam legum liturgicarum, sepul- 
crum continens reliquias sanctorum, lapide clausum. CJC 1198 § 4. Lapis 
operculi sit naturalis et non manufacta. D 3567 ad lum. 

> Juxta rubricas PR sepulcrum construi potest: In superficie 
mensae ; in parte anteriori, vel etiam posteriori, stipitis ; in medio sum- 
mitatis stipitis, de quibus agendum per singula. 

A Juxta formam communiter receptam sepulcrum construitur in 
ipsa mensa; nam generatim reliquiae sunt parvae et facile sepeliuntur 
in crassitudine mensae. 

Sepulcrum effoditur in parte anteriori mensae et non in medio ubi 
sculpi debet crux unctionum. Sepulcrum perfoditur quadratum 10x10 
centimetrorum. Diagramma III. 

Crux a rubricis non praescribitur, nec super nec subter lapide 
sepulcri, nec convenit facere crucem cum jam adsit crux in media 
mensa, ne sint duae juxta positae. 

Mensa minime debet perforari ex utraque parte, sed tantum quan- 
tum necesse est ad capsulam reliquiarum sepeliendam et cooperiendam. 

Si tamen, ex aliquo defectu, lapis parforatur, non erit absolute 
necessarium mensam substituere, sed sufficit defectum corrigere meliore 
quo fieri potest modo usu lapidis naturalis in inferiori sepulcri parte. 
Omnino tamen necessarium est ad valorem ut sepulcrum sit undequaque 
clausum lapidibus. D 3884; Ephem. Iit. 1890, pg. 553. 

Tabula debet aeque et perfecto coaptari sepulcro, nec altius construi 
quam ipsa mensa, et firmiter adhaerere, ne possit facile violari. 

B — Sepulcrum construi potest in stipite, in parte anteriori, et etiam, 
licet minus convenienter, in parte posteriori. Hic modus necessarius est 
quando reliquiae sunt maioris voluminis et poni nequeunt in crassitudine 
mensae . Sepulcrum debet totaliter construi ex lapidibus, cum qua etiam 
debet claudi. In parte exteriori tabulae sepulcri scribi possunt nomina 
sanctorum, quorum reliquiae ibi erunt recondendae ad eorum perpetuum 
cultum . 

C — Sepulcrum construi potest in summitate stipitis et mensa 
claudi. Tale sepulcrum tamen necessarium est solum quando de magnis 
reliquiis condendis agendum est, v. g. pars notabilis corporis alicujus 
sancti. Sepulcrum construatur omni parte ex lapide, ita ut sit totalitei 
clausum et possit mensa cooperiri. 

> In consecratione altarium antiquarum basilicarum super corpora 
apostolorum vel martyrum, nam aliquando debent substitui, totus ritus 
sepulturae reliquiarum erit omittendus, cum corpora sancta jam sint 
sepulta nec erit construendum sepulcrum in mensa vel in stipite. Attamen, 
cum agatur de casibus extraordinariis, ad Apostolicam Plenitudinem re- 
currendum erit toties quoties ocurrant (27). 

31 ART. IV — DE SITU ALTARIS CONSECRANDI 

1 — Altaria consecrari possunt in omnibus ecclesiis et oratoriis pu- 
blicis, dummodo fuerint saltem benedicta juxta ritum in RR prae- 
scriptum . 

2 — Licet non sit juris praeceptum, omnino tamen decet ut in 
ecclesiis consecratis altaria omnia lateralia, si adsint, consecrentur. 

3 — A jure non praescribitur consecratio altarium in ecclesiis bene- 
dictis, non tamen prohibetur. CJC 1197 § 2 (28). 

4 — Consecratio altarium in oratoriis publicis aut semi-publicis 
quae benedictionem solemnem RR receperunt, non est prohibita, dum- 
modo sint solide constructa nec adsit periculum, saltem proximum, ea 
ad usus profanos devenire. 

5 — Nec prohibetur consecratio altaris in annexis ecclesiarum; sic 
Pius VI consecravit altare sacrarii Archibasilicae sancti Petri, licet sit 
locus ab ecclesia independens. 

6 — Possunt etiam consecrari altaria in oratoriis semi apertis* 
v . g. Grottes de Lourdes, si tamen locus definitive cultui divino sit destina- 
tus et ab aliis usibus cancella segregatus. 

7 — Non licet altaria consecrare in locis ubi cadavera fidelium se- 
peliuntur, nisi ab illis distent saltem spatio unius metri. CJC 1202 § 2. 

8 — Altare non debet construi fixum in pariete ecclesiae, sed distet 
ab ea aliquantulum ut possit libere circumiri ; nam altare non est pars 
quaedem parietis ecclesiae, sed res per se subsistens. Quae quidem regula 
omnino servanda est pro altari maiore ; pro ceteris altaribus vero ali- 
quando necessarium erit, propter exiguitatem spatii, ea ecclesiae parietibus 
ligare . 

9 — Altare construi potest ad introitum presbyterii ita ut missa 
celebrari possit ab uno vel alio latere, facie vel tergo ad populum, quod 
vocari solet altare duplex. Ritus consecrationis idem est, sed cum duo 
habentur frontes, putamus convenire ut in utraque fronte apponatur crux, 
quae erit chrismate imgenda . Sepulcrum aderit a latere presbyterii utpote 
digniore . 

CAPUT vra 

DE TITULARIBUS ECCLESIARUM ET ALTARIUM 
32 ART. i — DE TITULARIBUS ECCLESIARUM 

> Unaquaeque ecclesia consecrata suum habeat titulum, cujus 
festum quotannis celebretur ad normam legum litrugicarum . Consule 
rubricas MR et BR. 

1 — Titulus ecclesiae relationem directam habet cum ipsius conse- 
cratione ; nam ut videre est in toto ritu consecrationis et in officio dedica- 
tionis, ecclesiae Deo optimo maximo dicantur; sed sicut Ecclesia nomen 
seu titulum dat fidelibus, qui in nomine sanctissimae Trinitatis baptizan- 
tur, ita solet titulum seu patronum concedere ecclesiis, quae per merita 
Christi purificantur et sanctificantur (29). 

2 — Titulus dari debet in actu consecrationis et amplius mutari 
nequit. Rationabili de causa tamen licet episcopo in consecratione mutare 
titulum datum in benedictione ; nam potest episcopus mutare titulum 
altaris principalis nondum consecrati alicujus ecclesiae, proinde etiam 
titulum ecclesiae, qui idem esse debet ac titulus altaris maioris. CJC 
1201 § 3. 

3 — • Titulus principalis ecclesiae unus esto; tamen non prohibetur 
adjungere titulos secundarios, sed id minime commendatur. 

4 — Titulus esse debet aliquis sanctus, et non beatus, nisi adsit 
apostolicus permissus. CJC 1168 § 3. Esse possunt duo vel plures, 
dummodo nexum intra se habeant et ad modum unius in calendario re- 
colantur, v.g. sancti Apostoli Petrus et Paulus. Titulus esse potest ssma. 
Trinitas, mysterium aliquod D.N. Jesu Christi, B.V. Mariae vel etiam 
sancti, dummodo sit ab Ecclesia adprobatum ; non tamen licet seligere 
Unam Divinam Personam ab Aliis segregatam, ut Ima. vel 2da. Persona. 
Spiritus Sanctus vero titulus esse potest, eo quod agitur de missione ejus 
in Ecclesia, sive de mysterio, secus non liceret (30). Si dioecesis patro- 
num habet et cathedralis sit nova, laudabiliter in titulari cathedralis 
seligatur patronus dioecesis. Si titularis sit DNJC sub titulo ssmi. Salva- 
toris seu Redemptoris, seu alterius tituli de quo non exstat festum in 
universali Ecclesia celebranda, festum Transfigurationis Salvatoris ha- 
bendum est ut titularis. DD 2439 ad 2; 2721 ad 2; suffragium, pg. 342. 
Si titularis sit BMV, nulla adjecta denominatione, vel sub titulo de quo 
non exstat officium pro universali Ecclesia adprobatum, ejus in Caelum 
Assumptio habenda est in titulum. D. 2529, I, II. 

5 — Nequit episcopus valide in titulari designare festum, id est 
sanctum vel mysterium, quod neque in Martyrologio Romano neque in 
proprio dioecesis reperitur. D 3876, V. Nam cum titularis celebrari debeat 
cum missa et officio, nequit ordinarius, citra apostolicum indultum, offi- 
cium et missam pro aliqua ecclesia suae dioecesis adprobare; fas non est 
proinde in titulari eligere festum aliquod MR pro aliquibus locis, nisi in 
illis dioecesibus (vel ordinibus) in quibus festum illud ex apostolica con- 
cessione celebratur. Licet tamen eligere sanctum cuius nomen in Marty- 
rologio legitur, etiamsi ejus festum in dioecesi non venit celebratum, quia 
missa et officium dici possunt de communi . 

33 ART. II — DE TITULARIBUS ALTARIUM 

1 — Sicut ecclesia, ita quodlibet ecclesiae altare, saltem immobile, 
proprium sibi titulum habeat. 

2 — Titulus primarius altaris maioris idem debet esse ac titulus 
ecclesiae. CJC 1201 §§ 1' et 2. 

3 — Imago tituli super altari absolute non praecipitur. D 4191, 
IV (31). 

4 Quae dicta sunt de ecclesiae titulari, dici etiam debent de titn 
laribus altanum immobilium ; videlicet titulus primarius altarii 

CAPUT IX 

34 DE CONLATAE CONSECRATIONIS ADNOTATIONE 

1 — Celebranda est dies anniversaria sub ritu duplici I classis pri- 
mario cum octava communi, sed sine feriatione. BR. 

2 — Dies anniversarius per se est dies ipse dedicationis, ordinarius 
tamen potest alium diem designare, quae quidem designatio fieri debet 
statim post consecrationem et semel pro semper. D. 3881, V. Nequit 
tamen assignari dies mutabilis, v.g. Dominica (33) vel aliqua feria, nec 
dies in qua necessarium est aliam festam transferre in perpetuum, nec 
dies dedicationis ecclesiae cathedralis. D 4308. Potest tamen transferri 
festum 2ae. classis dioecesis. Si agatur de dedicatione ecclesiae cathe- 
dralis, episcopus diem designat audito capitulo. 

3 — Ad maiorem commoditatem tum kalendaristae, tum cleri, hodie 
solet in unaquaque dioecesi, provincia vel natione, approbante Sacrorum 
Rituum Congregatione, designari dies uti Dedicatio omnium ecclesiarum 
dioecesis, provinciae vel nationis, exceptis ecclesiis cathedralibus, quarum 
dedicatio suo 'die celebratur (34); sic enim fit in Brasilia, Gallia, aliisque 
locis. In ecclesiis non consecratis tamen fit officium de festo vel feria 
concurrente, nisi aliud declaretur a Sancta Sede. 

4 — Hoc privilegium tamen respicit anniversarium dedicationis ; in 
anno quo fit consecratio, officium celebratur in ipso die, nec fieri debet 
bis de eodem si postea in calendario adsit dies communis dedicationis 
omnium ecclesiarum. 

5 — Ad officium dedicationis tenentur clerici ecclesiae consecratae, 
nam est festum proprium illius ecclesiae; omnes vero tenentur recitare 
officium dedicationis ecclesiae cathedralis, eo quod est omnibus veluti 
ecclesia mater et propria, regulares vero sine octava (35). 

6 — Non tenetur parochus ad recitationem officii dedicationis 
ecclesiarum quae in suo territorio exstant et quae ab eo dependent; 
episcopus recitare debet tantum officium dedicationis ecclesiae cathe- 
dralis . 

7 — Clerici ecclesiae addicti illi sunt qui in ea gaudent aliquo bene- 
ficio vel ad eam aliquo titulo canonico adstricti fuerunt; sic, praeter 
parochos et canonicos, vicarii paroeciales et mansionarii ; seminarii 
alumni et magistri si agatur de capella seminarii . 

8 — Si dedicatio alicujus ecclesiae certa est, sed dies dubius, debet 
episcopus quam primum diem certum designare. 

S5-A CANDELAE AD DUODECIM CRUCES. In die anniversario 
dedicationis, ad missam conventualem, paroecialem, vel princi- 
paliorem ecclesiae, et ad officium, inde a primis vesperis, accendi debent 
duodecim candelae ante cruces consecrationis ; quae quidem in die octavo 
ad missam et vesperas accendi possunt si fit officium de dedicatione vel 
saltem memoria. D 3876, VI, VII; quod etiam infra octavam observare 
fas est (36). Si solemnitas extrinseca transferatur in dominicam, juxta 
rubricas, candelae accendentur etiam in die dominico ad missam dedica- 
tionis. Si festum dedicationis transferatur, candelae accendi debent die 
quo fit officium dedicationis. D 1686. Vide notam 29. 

CAPUT XI 

36 DE CONSECRATIONE ECCLESIAE CUJUS 

ALTARE PRINCIPALE JAM EST CONSECRATUM, VEL 
QUANDO ALTARE UNICUM SEU ALTARIA OMNIA 
SUNT CONSECRATA 

1 — In titulo II praescribitur consecratio altaris maioris una cum 
ecclesia. Ratio est evidens, nam altare principale est altare proprium 
ecclesiae, seu unicum necessarium, ut jam declaravit SRC, D 1321, II. 

2 — Praeterea titulus altaris principalis idem est ac titulus ecclesiae 
(CJC 1201 § 2), et in consecratione ecclesiae semper dicitur in unctio- 
nibus et orationibus nomen titularis. Si consecratur simul ecclesia sub 
uno titulo et altare laterale sub alio titulo, oritur confusio in actu conse- 
crationis. Proinde cum construitur ecclesia possunt separatim consecrari 
altaria lateralia, sed ara major relinquenda est ut consecretur quando 
ecclesia erit consecranda. 

3 — Si tamen, contra regulas, altare majus jam est consecratum, 
tunc, licet incongrue, una cum ecclesia consecretur aliud altare (CJC 
1165 § 5) ; nefas est enim ecclesiam sine altari consecrare, quia conse- 
cratio altaris est centrum totius consecrationis ecclesiae, nec a Sancta 
Sede solet concedi indultum consecrandi ecclesiam sine altari 
D 3907, I (37). 

4 Si altare unicum seu altaria oannaa jam sunt consecrata, 
ad consecrandam ecclesiam necesse erit substituere altare principale. 

vel altare exsecrare seu destruere et iterum aedificare, cum nova mensa 
vel novo stipite quod in casu licet, praehabita licentia loci ordinarii. 

5 — Si altare majus non fuit juxta liturgicas leges constructum, 
laudabiliter substituatur, et loco ipsius altare liturgicum ponatur, id est, 
simplex mensa cum stipite (38 ) . 

CAPUT XIX 

DE ECCLESIARUM ET ALTARIUM EXSECRATIONE 

ET DE ITERANDA CONSECRATIONE 

37 ART. I — DE ECCLESIARUM EXSECRATIONE 

1 — Exsecratio ecclesiae consecratae dicitur amissio consecrationis. 
Exsecratio ecclesiae semper est totalis, seu nequit pars aliqua exsecrari 
sine alia. 

2 — Ecclesia amittit consecrationem ipso facto (CJC 1170) : 

1) Si tota destructa fuerit. 

2) Si maior parietum pars corruerit. 

3) Si decreto ordinarii ad usus profanos, non sordidos, 
redacta sit in definitivo. 

3 — Ex iis sequitur ecclesiam consecrationem non amittere : 

1) Si decursu temporis et paulatim fuerit tota iterum 
aedificata, nam moraliter eadem est. 

2) Si duodecim cruces consecrationis perditae fuerunt; 
consecratio enim haeret parietibus et non crucibus. Tamen 
cruces debent quamprimum substitui per novas cruces, quae 
non erunt iterum consecrandae. DD 5787; 5959. 

3 ) Si pars magna parietum corruerit, sed minor relate ad 
partem firmam parietum. 

4) Si amplietur in longitudine aut latitudine, dummodo 
pars ampliata minor sit relate ad partem antea exsistentem. 

5) Demolitione frontis. D 3326, I. 

6) Si tectum totum corruerit, quia tectum est pars minus 
principalis relate ad totum. 

7) Si tota crusta per parietes ubi adest exciderit; nam 
consecratio haeret parietibus et non crustae. 

8) Si conversa fuerit ad usus profanos, etiam squalidos, 
licet per longum tempus, vi aut hominum malitia, excluso de- 
creto ordinarii. In dubio tamen de edito decreto, sub condi- 
tione denuo consecranda est. 

4 — Licet nefas sit consecrare ecclesiam sine altari, tamen exsecra- 
tio ecclesiae non secum fert exsecrationem altaris et vice versa 
CJC 1200 § 4. 

5 Si ecclesia exsecrata fuerit, et altaria integra remanent, debent 
ipsa dedita opera quamprimum exsecrari, reliquiae a sepulcris auferri, et 
mensae a stipitibus separari. 

6 Ecclesia exsecrata debet iterum consecrari ritu PR vel uti nova, 
ne fiat in statu pejore priori . 

38 ART. II ~ DE ALTARIUM EXSECRATIONE 

1 — Altare immobile amittit consecrationem : 

1) Si mensa a stipite, etiam per temporis momentum, 
separetur . 

2 ) Si frangatur enormiter, sive ratione quantitatis 
fractionis sive ratione loci unctionis . 

3) Si amoveatur sepulcri operculum sine expressa ordi- 
narii loci licentia, etiamsi reliquiae intactae maneant. 

4) Si frangatur operculum sepulcri, nisi fractio sit levis 
et rimula possit cemento firmari sine sepulcri violatione 

CJC 1200, §§1,2 et 3. 

^ sequitur altare amittere consecrationem : 

1) Si fracta fuerit mensa in uno e quinque locis 
unctionum . 

2) Si unus locus unctionis ab alio fractura separetur. 

3) Si, licet loca unctionum fractura non separentur, 
tamen fractura habeatur uti gravis relate ad totam mensam. 

3 In praxi sola fractura ievis mensae, quae cruces vel sepulcrum 
non attingit, non exsecrat altare. Fractura stipitis, licet gravis, non exse- 

erat altare, dummodo mensa haereat firmiter stipiti, nec fuerit unquam ab 
eo separata. 

39 ART. m — DE CONSECRATIONE ALTARIS 

EXSECRATI ITERANDA 

1 — Si altare principale ecclesiae consecratae fuerit rationabili vel 
alia de causa destructum vel exsecratum, altare novum erit construendum 
et quam primum consecrandum; nam urget consecratio novi altaris 
maioris etiamsi adsint altaria lateralia consecrata. DD 3651, III; 
3978, VT. 

2 — Si altare exsecratum fuit per fracturam mensae, perdit totaliter 
consecrationem et erit denuo consecrandum adhibita nova mensa. 

3 — Si necesse sit stipitem substituere, et proinde mensam ab eo 
separare, altare erit denuo consecrandum. 

4 — Si mensa fuerit a stipite separata, licet per temporis momentum, 
altare non perdit totaliter consecrationem et potest defectum sanari 
adhibita formula breviori de quo in titulo V, dummodo agatur de eadem 
mensa integra et de eodem stipite, licet fracto, denuo cohaerendis. 

5 — Si sepulcrum tantum violatum fuit, altare non censetur totaliter 
consecrationem perdidisse et sepulcrum tantum erit iterum consecrandum, 
adhibita formula breviori de qua in titulo V. 

6 Juxta cancnem 1200, § 2, n. 2, episcopus loci ordinarius per se, 
vel per suum delegatum, aperire potest sepulcrum in casu necessitatis; 
qui esse possunt duo tantum, ad firmandum vel reparandum operculum, 
vel ad reliquias visitandas ; his in casibus sepulcrum violatum non cense- 
tur, nec proinde formula brevior erit adhibenda. 

7 — A jure non declaratur quomodo se habeat episcopus vel ejus 
delegatus in claudendo sepulcro ab eo aperto, quando non censetur viola- 
tum . Tum in ritu PR tum in ritu breviori praescribitur usus malthae cum 
aqua gregoriana et cemento benedicto compositae. Proinde dicendum 
quod etiam in casu quo altare consecrationem non amisit, episcopus vel 
ejus delegatus debet, ad iterum claudendum sepulcrum, uti cemento ut 
supra benedicto, ne fiat sepulcrum in statu pejore priori. Ita SRC decla- 
ravit pro altaribus portatilibus . D 3504, II. 

8 — Si episcopus vel ejus delegatus aperiat sepulcrum cujus oper- 
culum fuit fractum vel aliquantulum apertum, debet uti formula 
breviori, quia sepulcrum jam erat violatum ante visitationem. 

9 — Accidere vero potest ut in ipsa aperitione sepulcri ad reliquias 
visitandas frangatur operculum ita ut necesse sit illud substituere ; non 
enim liceret sepulcrum claudere cum operculo fracto . Casus practice dif- 
ficultatem praesefert, nam revera sepulcrum non violatur, quia aperitur 
auctoritate ordinarii; non agitur tamen de simplici aperitione, sed de 
substitutione petrae sepulcri, quae unctiones recipere debet subter et 
super ; in praxi formula brevior erit adhibenda . 

10 — Si necesse sit altare ex uno loco ad alium transportare, de 
licentia episcopi, et si stipes et mensa remanent intacta, licet fuerint 
separata, ordinarius permittere potest usum Imae, formulae brevioris ; in 
praxi tamen hoc difficile fit, et altaria per mutationem loci fere semper 
consecrationem amittunt. 

ART. IV — DE ECCLESIIS ET ALTARIBUS 
DUBIE CONSECRATIS 

Si, adhibita diligentia ad normam juris (CJC 1159), dubium est 
utrum ecclesia vel altare fuerit consecratum, est iterum, ad cautelam, 
consecrandum. In dubio tantum negativo, si ecclesia semper uti con- 
secrata habita fuit, consecratio non erit iteranda ; in singulis casibus tamen 
quaestio erit studiose deliberanda et solvenda. Consule litteras Bene- 
dicti XIV Jam inde ad Archiepiscopum Bononiensem, sui in sede suc- 
cessorem, ubi absolutissimam hac de re invenies dissertationem. Bul- 
larium tom . III, pars 2. a , pg . 347 . Corpus juris canonici in can. Solemni - 
tates, de cons. dist. l. a . 

TITULUS II 

DE SOLEMNI CONSECRATIONE ECCLESIAE 

CAPUT I 


41 CLERUS INSERVIENS ET REGULAE SERVANDAE 
ART. I — CLERUS INSERVIENS 

ADERUNT : 

PRO CONSECRATIONE : 

Pontifex consecrator. 

Sacri ministri. 

Presbyter thuriferarius, qui erit etiam diaconus custos. 
Caeremoniarum magistri duo. 

Ministri tres pro cruce et intorticiis . 

Ministri quatuor pro mitra, baculo, pontificali et scotula. 
Ministri duo ad abacum, seu acolythi. 

Ministri duo pro aquis sacris et thuribulo. 

Cantores quatuor vel sex seu schola. 

Sacristae duo cum habitu talari et superpelliceo . 

Scutiferi duo vel quatuor, decenter et aequaliter vestiti, ad 
scalam transportandam dum consecrantur cruces ad 
parietes . 

PRO RELIQUIARUM PROCESSIONE : 

Presbyteri quatuor pro feretro. 

Clerici quatuor, vel ad summum sex, pro lanternis seu intorticiis. 
) Clericus aquae lustralis et aquae gregorianae qui unus est, finitis 
aspersionibus, poterit fungi munere thuriferarii . 

> Si episcopus vel caeremoniarum magister nesciat plumbare se- 
pulcrum opus erit auxilio cementarii. 

> Clerus supra enunciatus sufficit; maior ministrorum numerus 
confusionem gignit. 

> Praelati et clerus, qui consecrationi forte interveniant, efformant, 
necesse est, corpus distinctum, a consecratore cum suo clero omnino 
segregatum, ne fiat confusio. 

> Minime aderit presbyter assistens, archidiaconus, vel alia quae- 
cumque dignitas, et si adsit, locum suum sumat in choro usque ad finem 
, : consecrationis ecclesiae. 

PRO MISSA SOLEMNI : Ministri necessarii prout missa erit ritu sacer- 
dotali vel pontificali celebranda. 

ART. II — REGULAE SERVANDAE 


EPISCOPUS CONSECRATOR. 


Mitra 1 — Episcopus utitur mitra e tela aurea toto tem- 

pore consecrationis; eam dimittit tamen quando 
lecitat orationes (ad Deum) cum suis versibus; ad cantum antiphonae 
Adesto, Deus et hymni Veni, Creator; ad praefationes et ad versum 
Veni, Creator Spiritus cum duobus antiphonis sequentibus. Sine mitra erit 
etiam episcopus dum aspergit clerum post benedictionem aquae lustralis ; 
cum accipit, recondit et incensat reliquias, et in fine cum incensat altare 
ad Omnis terra . 


Baculus 2 — Mitra et baculus sunt correlativa (CE I, 

17, 8) ; proinde episcopus baculum in manu tenet 
quando mitram in capite habet ; excipe dum sedet vel flectit genua, dum 
facit aspersiones, incensationes, et unctiones. Baculum habebit antistes 
in manu dum recitat exorcismos salis et aquae, vel invocationes aut invi- 
tationes ; illum dimittit tamen pro stationibus coram altari vel reliquiis. 

) Episcopus utitur baculo etiamsi non sit loci ordinarius. 


Unctiones 3 — Unctiones fiunt pollice dexterae manus. 

Unctiones mensae, sepulcri et tabulae sepulcri sub- 
ter et super, et parietum, sunt duplices cum triplice benedictione. 

Unctiones ostii ecclesiae et angulorum altaris sunt triplices sine 
benedictione . 

Unctio frontis altaris est simplex sine benedictione et sine formula. 

Aspersiones 4 ~ Formula In + «s, et Fi + !ii, et 

Spiritus -j- Sancti dicitur dum fiunt aspersiones 
ecclesiae ad extra ; aspersiones ad intus fiunt sub silentio. 


Incensationes 5 — Episcopus incensationes omnes facit nihil 
dicens, et toties quoties incensum in thuribulum 
imponit ter illud benedicit cum formula consueta Ab illo benedicaris in 
cujus honore cremaberis. In nomine Pa -f tris, et Fi -f- lii, et Spiritus -f 
+ Sancti. Arnen (39). 


Intonationes ® — Sexiestricies debet episcopus cantum into- 
nare. Si necesse sit, cantor unus a sinistris 
intonationes praeintonabit, tabellam cum notis musicis episcopo osten- 
dens; usus pontificalis pro intonationibus in praxi non expedit. 

Cantus 7 — Episcopus cantabit (40) : 

in tono simplici : orationes, invocationes et invitationes 


recto tono : dialogum cum diacono custode usque ad Pax 
huic domui inclusive. 

in tono proprio : quinque invocationes ad litanias, 
in tono feriali Deus, in adjutorium et Gloria Patri. 
in tono simplici : praefationes duas. 


Recitationes 
clara voce 


Episcopus recitabit clara voce : 


Benedictionem aquae lustralis. 
Benedictionem aquae gregorianae. 
Invocationem Sanctificare usque ad finem. 
Benedictionem cementi . 

Benedictiones incensi altaris. 
Benedictionem tobalearum . 

Terminationes praefationum . 


Recitationes 
submissa voce 


9 — Episcopus recitabit submissa voce sed ut a 
suis ministris audiri possit : 


Formulam aspersionum ad extra. 
Formulas omnes unctionum. 
Benedictionem incensi pro thuribulo. 

Positio manuum 10 “ Ad omnes coIlectas seu orationes episcopus 
manus habebit junctas antes pectus . Manus ex- 
tensas ante pectus habebit dum canit praefationes usque ad terminatio- 
nem exclusive. 

— Episcopus dum dicit Oremus, ad nomen 
Inclinationes Jesu, et ad doxologias caput profunde cruci pro- 
cessionali inclinabit. 

12 — Episcopus genua non flectit dum a diacono 
Abstentiones cantatur Flectamus genua, nec partes scholae 
recitat. 

43 SACRI MINISTRI non utuntur dalmaticis ; contraria consuetudo 
est abusus eliminandus (D 3729, III) ; semper stabunt ad latus 

consecratoris, oras pluvialis tenentes; dum sedet episcopus, sedebunt ad 
scabella utrimque. 

Tempore unctionum subdiaconus tenebit tabellam et diaconus vas- 
culum cum sancto oleo vel chrismate. 

Diaconus mitram episcopo imponit et aufert ; incensum ministrat ; 
thuribulum, hyssopum et mappam ad manuum lotionem tradit, juxta re- 
gulas generales pro officiis ad altare. 

44 PRESBYTER THURIFERARIUS inservit in 7. a functionis parte 
superpelliceo indutus. Si consecrator sit SRE cardinalis, thuri- 

ferarius, si fieri possit, erat in aliqua ecclesiastica dignitate constitutus, 
nam sacris aequiparatur ministris ; in consecratione ecclesiae cathedralis 
canonicus ex ordine presbyterali hoc explet officium, et si jure gaudet 
usu rocheti, habebit superpelliceum super rochetum . Vide notam 73 . 

Presbyter flexis genibus thuribulum episcopo praesentat, quoties im- 
ponendum erit incensum, nisi sit canonicus in sua dioecesi vel praelatus. 

45 CAEREMONIARUM MAGISTRI. Imus, curabit de recta exse- 
cutione ritus ; debet proinde caeremoniam adamussim cognoscere. 

Licet debeat omnia moderari, tamen ipsi primario cura erit de consecra- 
tore cum suis ministris . Cum ecclesiarum dispositiones diversae sint, debet 
caeremoniis et positionibus ministrorum tempestive in loco studere. Curet 
etiam ministros ante consecrationem edocere ut omnes quid facere de- 
beant, sciant^ ne oriatur confusio. 


Caeremoniarius 2us. agat omnia juxta mandatum Imi., sed melius est 
unum tantum inservire, quam duo qui invicem non conveniunt. 

46 MINISTRI DE CRUCE ET INTORTITIIS junctim semper erunt 
toto tempore consecrationis, imum efformantes corpus. Usus can- 
delabrorum contrarius est rubricis et nimis fatigat clericos illos sustinentes. 

Crucifer et ceroferarii semper stabunt coram episcopo, excepto tem- 
pore quo sedet in faldistorio. Imago Christi erit semper versa ad epi- 
scopum, excepto tempore processionum ; si vero celebrans sit metropolita, 
tunc etiam in processionibus imago Christi respiciat eum ; genua nunquam 
flectunt nec caput inclinant. 

Si ad altare consecrandum aderit crux immobilis cum imagine Cru- 
cifixi, imago haec albo velo cooperietur et consecratio celebrabitur quasi 
crux ibidem non esset ; reverentiae ipsi fieri incipiunt post vestitionem 
altaris tantum, quando aufertur velum. 

47 MINISTRI DE ABACO duo erunt : Imus, curam habet de sacris 
oleis, et, si fieri possit, erit in subdiaconatus ordine constitutus ; at- 
tentus erit ne fiat oleorum confusio : unctiones omnes fiunt cum sancto 
chrismate, excipe unctiones mensae altaris quae, Ima. et 2da. vice, fiunt 
cum oleo catechumenorum. 

Ambo stabunt semper ad credendam, Imus, a dexteris et 2us. ad 
sinistram. Ad manuum lotionem praesto erunt episcopo. 

48 MINISTRI LIBRI ET CANDELAE se sistunt coram pontifice 
cum erit benedictiones, orationes, invocationes vel praefationes 

lecturus, et pro Deus, in adjutorium, si expediat. 

Tempore aspersionum, incensationum et unctionum, pro dialogo ad 
januam et pro alphabetis et intonationibus consistunt ad loca sua, et 
adhibentur tabellae quas fert subdiaconus vel caeremoniarius lus. 

49 CANTORES attenti erunt ut cantus incipiatur et finiatur dum 
incipitur vel finitur ritus qui cantum concomitatur ; nam dispositio 

cantus ita fieri debet ut sine cantu non prosequatur functio. 

Fas non est cantoribus seligere ad libitum partes aliquas ut cantu 
modulentur, exclusis aliis; nam consecratio tota esse debet cum cantu, 
nec licet hymnos et psalmos truncare, sed integre cani debent. Licet 

tamen aliquando, si necesse sit, quaedam cantare recto tono, uti permis- 
sum est pro quibusdam partibus missae vel officii . 

Sexies cantabunt Gloria Patri ', videlicet : 

In fine Benedictus. 

In fine antiphonae Corpora Sanctorum. 

In fine psalmi 147 Lauda Jerusalem. 

Ic fine psalmo 67 Exsurgat Deus. 

In fine antiphonae Circumdate, Levitae, post versum. 

In fine psalmo 62 Deus, Deus meus. 

Antiphonae in fine psalmorum non repetuntur; excipe ps. 150 
Laudate... in sanctis ejus in cujus fine repetitur antiphona Exsultabunt. 
Vide notam n. 55. 

Caeremoniarius cantoribus dabit chartulam cum nominibus titularis 
{vel titularium) et sanctorum martyrum quorum reliquiae erunt sepe- 
liendae ; quae quidam nomina cantores bis cantabunt in litaniis intra 
ecclesiam, servato ordine hierarchico. 

Cantores stabunt toto tempore consecrationis; flectunt genua vero 
tempore litaniarum, ad primam stropham Veni, Creator, et ad versum 
Veni, Sancte Spiritus. 

Decet ut cantores locum sumant prope altare maius toto tempore 
consecrationis ecclesiae; agitur enim de ritu difficillimo in quo necesse 
est perfecta coordinatio scholae cum ritibus ab episcopo ponendis, et 
praeses scholae attento animo exsequi debet quidquid caeremoniarum 
magister jussent, quod haud consequitur si longe ab ipso abest. 

50 PULSATOR ORGANI tempore consecrationis ecclesiae organum 

vibrabit ad cantum intra ecclesiam concomitandum ; solernnes pul- 
sationes audiendae erunt tantum finita consecratione. 

50 _A CHORUS stabit toto tempore consecrationis, excepto cum sedet 
episcopus vel genuflectit, nam tunc sedet vel genuflectit cum eo. 
Ad doxologias et ad nomen Jesu caput inclinabunt omnes versus crucem 
processionalem . 

> Vide in initio tomi I regulas generales in functionibus PR ser- 
vandas. Prolegomena, cap. IV. 

color : 


Pro consecratione : albus. 

Pro missa : missae celebrandae. 


ART. I — IN SACRARIO 

PRO SACRIS MINISTRIS : 

Amictus duo ; albae duae cura cingulis ; stola diaconalis ; bireta duo. 
PRO DIACONO CUSTODE .* 

Amictus ; alba cum cingulo ; stola diaconalis ; biretum ; tabella cum 
responsionibus. Tabella n.° 1. 

PRO QUATOR PRESBYTERIS RELIQUIARUM (color rubeus) : 

Pro unoquoque : amictus ; alba cum cingulo ; casula. D 3364, V. 
Casulae erunt simplices et uniformes. 

PRO CLERO UNIVERSO ET CANTORIBUS : 

Superpellicea . 

Libri cum ritu consecrationis cum musicis notis. Desclee n. 592. 

SUO LOCO SUSPENSUM : 

Thuribulum ardens cum navicula et copia sufficiente incensi. 

ad sacrarii introitum (vel prope altare maius) : 

Pelvis ampla in qua poni possint sine mora aquae consecrationis, 
lotionum altaris vel manuum episcopi, et aliae res sacrae postea 
comburendae et in sacrario projiciendae. 

pro vestitione altaris : 

Linteum ceratum ad mensuram mensae altaris (41). 

Mappulae tres, quorum superior cadere debet utrimque usque ad 
suppedaneum . 

Antependium perpulchrum. . 

Candelabra sex cum cruce, vel septem si post consecrationem ordi- 
narius missam celebret. 

PRO MISSA SOLEMNI : 

In loco segregato ubi commodius parentur quae necessaria sunt pro 
missa solemni ritu pontificali vel sacerdotali post consecrationem 
celebranda. Si missa erit ad thronum, hic parabitur ab initio 
consecrationis, sed vestietur finita consecratione. 

Aderunt etiam tapeta post consecrationem extendenda in presbyterio 
et super gradus altaris. 

Canon pontificalis pro benedictione solemni. 

Tabella indulgentiarum. Tabella no 7. 

52 ART. II EXTRA JANUAM PRINCIPALEM ECCLESIAE 

ad DEXTERAM intrantis : Mensa alba tobalea cooperta super qua 
parentur : 

Tabellae n. I et 6. 

Pro benedictione aquae lustralis : 

Vas aqua plenum, sufficiens ad aspersiones ad extra et ad fontes 
ecclesiae implendos. 

Sal in lance et parvum cochlear. 

Hyssopum ex herbis virentibus, serica vitta circumligatum 
D 3364, IV. 

Vasculum aquae lustralis. 

Concha ad aquam hauriendam. 

Mappa ad usum episcopi. 

IN MEDIO ANTE JANUAM : 

Faldistorium coopertum veste sua super parvo tapeto cum pul- 
vino, quod tamen ponitur dum episcopus sacras induit vestes 
post clausuram ecclesiae. 

53 ART. III — IN AULA RELIQUIARUM 

) Aula seu capella ubi exponi debent reliquiae sit prope ecclesiam 
consecrandam, ne mora patiatur consecratio; poterit esse ecclesiae con- 
juncta, dummodo adsit aditus independens extra ecclesiam. 

altare cum quatuor aut sex candelabris et cruce, vestitum tobalea utrim- 
que pendente et rubeo antependio. Super ipso : 

URNA RELIQUIARUM cum quatuor candelis hinc inde. 

A LATERE EPISTOLAE 

Sedes cameralis super tapeto, cum duobus scabellis nudis utrimque. 

a LATERE evangelii mensa ampla mappa alba cooperta, super qua 
parentur : 

ante officium ad claudendas reliquias : 

Capsula argentea vel ex lamina plumbea. 

Reliquiae ex ossibus saltem duorum martyrum suis pergamenis dis- 
tinctis, adjectis nominibus. 

Tria grana thuris. 

Pergamena scripta. 

Lemniscus rubeus ad firmandam capsulam . 

Cera hispanica cum candela. 

Annulus signatorius episcopi. 

POST officium pro episcopo 

Amictus ; alba cum cingulo ; stola ; pluviale ; quae omnia velo coope- 
riuntur; formale si celebrat ordinarius; mitra e tela aurea. 

> Fas est episcopo mitram albam simplicem adhibere loco auri- 
phrygiatae. Vide notam 176 tomi III. 

Vasculum sancti chrismatis. 

Gossipium solutum in lance. 

Vela duo pro mitra et baculo. 

Ritus consecrationis in folio (42). 

Scotula cum candela. 

SUPER GRADUS ALTARIS : 

Pulvinus . 

PROPE ALTARE : 

Baculus pastoralis. 

Feretrum sericis rubeis ornatum. 

Crux processionalis cum intortitiis duobus, exclusis candelabris. 
Lanternae cum hastis, quatuor vel ad summum sex pro processione, 
vel totidem intortitia. 

Utrimque : 

Scamna pro clero. 

> Feretrum construetur cum quatuor cruribus altitudinis 50 cen- 
timetrorum, ita ut possit per se stare quando a sacerdotibus deponitur, 
nulla adhibita mensa . 

54 ART. IV — INTRA ECCLESIAM CONSECRANDAM 

> Ecclesia et altaria erunt totaliter denudata et fontes lustrales 
vacui. Curabitur ut ecclesia possit intus et extra facile circumiri. Ante 
initium consecrationis minime permittentur missae lectae in ecclesia con- 
secranda ; et si dies sit dominicus vel sanctificatus provideatur ut fideles 
possint alibi praeceptum audiendi sacrum adimplere. 

AD CRUCES PER PARIETES : 

Candelae duodecum dimidiae librae (43) . 

Subter unamquamque crucem tabella suspensa cum formula con- 
secratoria. Tabella n. 5. 

IN PAVIMENTO : 

Pingentur lineae duae in locis ubi alphabeta scribi debent Vide 
diagramma n. VI. 

PROPE JANUAM : 

Vas cum cineribus trituratis copia sufficiente pro alphabetis, cum 
cochleari ad illos aequaliter spargendos. 

Viginti quatuor chartulae cum litteris abecedarii (44). 

Viginti quatuor chartulae, alterius tamen coloris, ne fiat confusio, 
cum litteris alphabeti. Decet chartulas numerare ut facilius 
distribuantur. Chartulae suis locis super pavimento ponuntur 
ante functionis initium. 

PROPE PRESBYTERIUM : 

Organum ad cantum consecrationis concomitandum . 

IN MEDIA ECCLESIA : 

Faldistorium sua veste coopertum cum pulvino super tapeto. 

AD LATUS SINISTRUM prope januam credentia minor cooperta tobalea 
alba super qua parentur : 

Pro aqua gregoriana : 

Vas aqua plenum, copia sufficiente pro aspersionibus intra 
ecclesiam . 

Concha ad aquam hauriendam . 

Sal in lance cum parvo cochleari. 

Cineres in lance cum parvo cochleari. 

Vinum in ampulla. 

Vasculum aquae lustralis vacuum. 

Mappa ad usum episcopi. 

Tabella n. 2. 

IN LOCO CONVENIENTI : 

Scabellum gradatum quo episcopus et diaconus ascendere possint 
ad cruces per parietes inungendas. Aderunt sustentacula ad il- 
lud facile transferendum a loco in locum. 

Hastae duae cum gossipio cerato ad cruces per parietes et cereos 
altarium facile et prompte accendendos. 

SUPER SEPULCRO ALTARIS : 

Lapis ad illud claudendum, et subtus lemniscus ad facile amovendum 
operculum . 

prope altare majus A latere epistolae abacus maior pro consecra- 
tione, quae postea missae inserviri debet, coopertus ex omni parte 
alba tobalea, super quo parentur : 

Pro unctionibus : 

Vasculum cum oleo sancto in lance. 

Ampullae duae cum sancto chrismate et oleo sancto in lance. 
Dimidia libra gossipii soluti in lance. 

Vas ad gossipium reponendum post usum. 

Tabelle n. 3 et 4. 

Ad claudendum sepulcrum : 

Cementum et calx vel gypsum in catino. 

Catinus pro mixtione cementi. 

Ligula cementarii argentea seu argentata. 

Mappa crassa ad abstergendum sepulcrum desuper. 

Ad thus comburendum : 

Cruces quinque e gossipio cerato cum quinque granis incensi sub 
qualibet (45 ) . 

Aspersorium metallicum pro aqua lustrali. 

Gossipia cerata duo ad cruces accendendas. 

Spatulae duae ligneae ad incensum eradendum cum catinis duobus 
in quos projiciuntur residua. 

Pro lotione manuum episcopi : 

Urceus aqua plenus cum pelvi. 

Mappae tres et gremiale linteum in lance. 

Medulla panis et citreum in lance. 

Ad abstergendum altare : 

Pelvis ampla cum mappis crassis duabus et spongiis duobus ad 
abstergendum altare cum gradibus et suppedaneo in fine 4ae. 
partis. 

Mappae crassae duae ad sacra olea a mensa altaris in fine 5ae. partis 
abstergenda, postea comburendae. • 

> Tabellae in formulario traduntur. 

) Si episcopus ex plano attingere nequeat cruces introitus, aderit 
parvum scabellum gradatum quo eas ungere commode possit. 


CAPUT III 


55 CAEREMONIAE PRIDIE CONSECRATIONEM 

SERVANDAE 


in 


Reliquiarum 

obsignatio 


1 — Pridie consecrationem vespertinis horis epi- 
scopus, vel presbyter ab eo delegatus superpelliceo 
indutus, apud credentiam in aula reliquiarum vel 


sacristia, reponit in capsula parata reliquias saltem duorum martyrum 


in sua quaque pergamena (46), nominibus distinctis; tria grana thuris; 


pergamenam scriptam ut in formulario ; deinde capsulam claudit, lentice 
rubeo firmat et sigillo episcopali obsignat. Diagramma III. 

2 — Caeremoniarius jubet accendere cereos altaris 
aulae reliquiarum et reliquias recondit in arca sive 
in lance super altari posita. 

Clerus qui recitare debet officium martyrum, habitu chorali proprio 
indutus, locum sumet ad scamna in aula reliquiarum, hora constituta. 

Recitabitur sine cantu matutinum cum laudibus de communi pluri- 
morum martyrum sub ritu duplici 2ae. classis, seu cum repetitione anti- 
phonarum et psalmis de communi. 

In fine officiens recitat orationem quae 3.° loco venit de communi, 
omittens verbum annua et nomina sanctorum martyrum ; nec fiunt com- 
memorationes cum officium sit votivum. DD 2886 et 4306. 

) Clerici qui matutinum cum laudibus de martyribus recitant te- 
nentur etiam ad officium diei recitandum. D 3532. 


Officium 

Martyrum 


Vigiliae 
pro libitu 


3 — Cerei altaris et ad latus urnae laudabiliter 
accensi remanebunt toto tempore expositionis seu 
usque ad processionem diei sequentis, et fideles 


invitentur ad orandum coram reliquiis, sed vigiliae per noctem a jure non 


amplius praescribuntur. D 3680, III. 


CAPUT IV 
RITUS SERVANDUS 

55 ART. I — PRAEPARATIO 

1 — Hora praestituta accenduntur cerei altaris in 
Ante adventum * n aula reliquiarum, nisi, per totam noctem arserunt, 
Episcopi dum sacri ministri et diaconus custos sacras acci- 

piunt vestes. 

Diaconus et subdiaconus cum biretis ibunt ad reliquiarum aulam et, 
salutata cruce altaris, se sistunt ad scabella. 

> Si consecrator sit metropolita, crucifer eius, cappa seu crocea 
indutus, ibit ad januam cum clero. 

Diaconus custos, sacris vestibus indutus cum bireto et tabella re- 
sponsionum, locum sumit intra ecclesiam prope januam a dextris intrantis. 

Adventus 

Episcopi 


2 — Episcopus, habitu praelatitio proprio indutus, 
cum suis familiaribus ad ecclesiam accedit et a 
clero recipitur; statim pergit ad faldistorium in 


media ecclesia, ubi sedet, facie ad ostium principale versa, et caput bireto 


cooperit Clerus sequitur episcopum et stat, hinc inde in ordinibus. 


3 — Episcopus jubebit accendere candelas ad 
Accenduntur cruces, quae quidem operatio fiat sine mora a 

candelae duobus sacristis, Imo a latere dextero et altero a 

latere sinistro. 


4 — Episcopus ab ecclesia recedit et pergit ad 
Clauditur ecclesia reliquiarum aulam. Clerus episcopum sequetur, 
digniores primi. 

Intra ecclesiam solus remanebit diaconus custos et ostiarius, qui 
januam claudet nec amplius licebit cuique intrare. 


In aula 
reliquiarum 


5 — Cum pervenerit ad altare in aula reliquiarum, 
episcopus genuflexus super pulvinum in infimo 
gradu paulisper orabit. 


Clerus et cantores se sistent ad scamna ; ministri consecrationis erunt 
apud credentiam ; omnes vero simul cum episcopo flexis genibus orabunt. 


Episcopus sacras 
capit vestes 


6 • Episcopus accedit ad sedem paratam et, 
stans nudato capite, incipit antiphonam Ne remi- 
niscaris et sedet. 


Caeremoniarius 2us. sacras vestes episcopi clericis, qui consecrationi 
inserviunt, distribuit, et accedunt ad episcopum ordinatim. 

Episcopus, adjuvante familiari suo seu caeremoniario 1°, chorales 
vestes dimittit, sed caudam habitus talaris non solvit 

Diaconus, adjuvante subdiacono, induat episcopum sacris vestibus 
more solito . 

Incepta ab episcopo antiphona Ne reminiscaris , cantores illam com- 
plebunt et recitabunt (sine cantu) septem psalmos paenitentiales nulla 
facta mora. 

Ciucifer cum cruce et acolythi cum intortitiis accensis ad loca sua ad 
introitum aulae se conferunt. 

) Crucifer, si celebrat metropolita, deponit cappam seu croceam , 
induit superpelliceum, et pergit ad introitum aulae, medius inter clericos 
introtitia ferentes. 

Ministri de libro et candela sumunt pontificale et scotulam. 

In fine ultimi psalmi episcopus cum clero repetit antiphonam Ne 
reminiscaris. 

„ . 7 — Episcopus, accepto baculo, in medio sacrorum 

i rOCPSSin an 

portam ecclesiae ministrorum ’ oras P luvia!is e J us tenentium, assur- 
git, et, facta cruci hastatae reverentia, cum ante 
eum transit, vertit se ad januam aulae . 


Interim caeremoniarius 2us. ordinabit processionem ad ecclesiam 
consecrandam ordine sequenti : 

Praeibit claviger. 

Crucifer cum ceroferariis . 

Cantores bini. 

Clerus functioni assistens . 

Ministri duo de thuribulo et aqua benedicta junctis manibus. 
Ministri duo de abaco. 

Pontifex cum sacris ministris cum biretis. 

Ministri de mitra et baculo. 

Ministri de libro et candela. 

Familiares episcopi. 

Omnes debitam reverentiam cruci altaris conficiunt et procedunt 
bini sub silentio ad ostium principale ecclesiae consecrandae, viam exte- 
riorem euntes. 

> Si celebrans sit metropolita, crux cum intortitiis locum sumit 
ante eum vel ante capitulum cathedralis si aderit 

57 ART. II — RITUS EXTRA ECCLESIAM SERVANDI 

(Ima. consecrationis pars) 


Ante januam 
ecclesiae 


1 — Cum venerit ante fores ecclesiae, crucifer 
cum ceroferariis se sistit in medio ante januam 
tergo ad illam verso; ministri de libro et scotula 


consistunt retro faldistorium facie ad episcopum ; episcopus cum suis 

ministris ante faldistorium ; clerus efformabit circulum cum cantoribus 
in medio. 

Cum omnes ad loca sua pervenerint, sacri ministri bireta dimittunt ; 
episcopus baculum et mitram deponit et intonat antiphonam Adesto, Deus, 
quae a cantoribus complebitur, deinde cantat orationem Actiones nostras 
pro functionis initio. Diagramma IV. 


_ „ 2 — Finita oratione, episcopus, accepta mitra, 

Primae iitamae _ ... , , ... . . . . . .... 

genua flectit ad faldistorium; minister libri pon- 
tificale super faldistorium ponit et recedit cum candelifero. Flexis genibus 
omnibus, a duobus cantoribus in medio cantantur litaniae usque ad Ab 
omni malo exclusive, clero respondente sine duplicatione (47). 

Finitis litaniis omnes assurgunt et sacristae faldistorium cum tapeto 
e medio amovent. 


Benedictio 
aquae lustralis 


3 — Episcopus, accepto baculo, accedit ad men- 
sam a dextris positam. Crucifer cum ceroferariis 
se sistit versus dexteram mensae ; ministri de libro 


(cum pontificali e faldistorio sumpto) et scotula ad sinistram episcopi se 


conferunt . 


Episcopus sine mora benedicit aquam lustralem clara voce sine cantu, 
advertens ut habeat mitram in capite et baculum in manu dum recitat 
exorcismos salis et aquae, deponens mitram et baculum dum recitat ora- 
tiones et facit trinam mixtionem salis in aqua. 


Post infusionem salis diaconus mappam praesentabit episcopo ad 
digitos abluendos. 

Finita benedictione, episcopus accipit mitram; clericus vasculum 
implet aqua, et cum hissopo et aqua se sistit ad dexteram diaconi; mi- 
nistri libri et candelae recedunt. 


As ers*o cleri ^ — Episcopus pergit in medium ubi erat prius et 
v crucifer cum ceroferariis stabit ante eum ; deinde, 

accepto hyssopo, intonat antiphonam Asperges me quae a cantoribus 
complebitur . 

Interim pontifex seipsum aspergit, deinde sacros ministros et clerum 
circumstantem, locum suum non mutans, et reddit hyssopum diacono. 

) Clerus flexis genibus aspergitur si celebrans sit loci ordinarius. 

l. a aspersio 5 — Episcopus induitur mitra et iterum accipit 
parietum hyssopum . 

Caeremoniarius 2us. ordinabit processionem 
ordine quo ad ecclesiam venit, sed clericus aquae lustralis locum sumit a 
dextris diaconi et sacri ministri non utuntur biretis, quia ministrant 
episcopo . Processio ecclesiam Circuit ad dexteram manum (48-49). 

Dum fit circuitus pontifex aspergit parietes altius quo fieri possit, 
dicens semper formulam In nomine Patris, et Filii, et Spiritus Sancti ; 
interim cantores modulabuntur responsorium Fundata est 

Cum pervenerint ante januam principalem se sistunt omnes ut in 
initio, n. 57, 1. 

) Si ecclesia sit parva, clerus functioni assistens et ministri abaci 
seu familiares suis remanent locis, dum episcopus ecclesiam Circuit 

Episcopus, reddito hyssopo et nudato capite, et cantata a diacono 
invitatione ad genuflectendum, canit collectam Omnipotens ... qui in omni 
loco, cum qua finis imponitur Imae, aspersioni, et recedunt ministri libri 
et scotulae (50) . 

l. a percussio 6 — Finita oratione, crucifer cum ceroferariis se 
januae sistunt ad dexteram episcopi, qui accipit mitram 

et baculum et ad portam accedit; deinde, duobus manibus tenens ba- 
culum, ostium percutit cum extremitate inferiori baculi dicens recto tono 
cum cantu Attollite portas, principes, vestras, et elevamini, portae aeter- 
nales, et introibit Rex gloriae. 

Diaconus custos intus in tono interrogationis respondet : 

Quis est iste Rex gloriae ? 

Episcopus iterum cantat recto tono : 

Dominus fortis et potens ; Dominus potens in praelio. 

> Pro hac et ceteris dialogi partibus subdiaconus tenebit tabellam 
in commodum episcopi. Tabella n. 1. 

2. 8 aspersio 7 — Episcopus reddit baculum et accipit hys- 
parietum sopum . 

Caeremoniarius 2us. ordinat processionem 
ordine quo prius, et fit 2us. ecclesiae circuitus, ad dexteram iterum. 

Dum fit circuitus pontifex aspergit parietes ad basim seu fundamenta, 
repetens formulam Imae, aspersionis, et cantores modulantur respon- 
sorium Benedic, Domine. 

Cum processio pervenerit ante portam principalem, omnes ad loca 
sua se sistunt ut in fine Imae, aspersionis ; episcopus tradit hyssopum 
diacono, et mitram deponit ; cantata invitatione ad genuflectendum, sub- 
jungit collectam Omnipotens . . . qui per Filium tuum , ad 2am. aspersio- 
nem complendam. 

2. a percussio 8 — Episcopus accipit mitram et baculum et 
januae omnia fiunt ut in prima percussione. 


3. a aspersio 
parietum 


9 — Caeremoniarius 2us. ordinabit processionem 
ut prius, sed circuitus fit ad sinistram manum. 
Dum fit circuitus pontifex aspergit parietes 


ad altitudinem faciei suae, repetens semper formulam lae. aspersionis; 


interim cantores cantabunt responsorium Tu, Domine. 


Cum processio ad januam principalem pervenerit, omnes ad sua loca 
se sistunt ut prius, et episcopus, dimisso hyssopo et nudato capite, post 
invitationem ad genuflectendum, canit collectam Omnipotens... qui sa- 
cerdotibus tuis pro fine imponendo 3ae. aspersioni. Diagramma V. 


3. a percussio 10 — Omnia fiunt ut in l. a percussione, sed ad in- 
januae terrogationem diaconi custodis Quis est iste Rex 

gloriae? pontifex et clerus una simul respondent in cantu recto tono 
Dominus virtutum ipse est Rex gloriae. Aperite. Aperite. Aperite. 


Aperitio ecclesiae 
et introitus cleri 


11 — Diaconus custos sine bireto, adjuvante 

ostiario, portam ecclesiae aperit et in medio se 
sistit. Episcopus, baculum duobus manibus tenens, 


cum extremitate illius facit crucem super liminare seu pavimentum ostii 


dicens elata voce sine cantu : 


Fece cru + cis signum, fugiant phantasmata cuncta. 

Episcopus solus cum diacono et subdiacono ecclesiam introibit, 
dicens elata voce sine cantu Pax huic domui. 

Diaconus custos respondet In introitu vestro. 

Et clerus Arnen. 

Episcopus, ecclesiam ingressus, se sistit ad latus dextrum januae, 
baculum in manu tenens, cum suis ministris . 

Crucifer cum ceroferariis, deinde clerus ecclesiam ingrediuntur ordine 
statuto . 

Episcopus locum suum sumit et omnes processionaliter pergunt usque 
ad faldistorium in media ecclesia, ita ut tempus detur cantui antiphona- 
rum Pax aeterna, et Zachaee, festinans descende, quas cantores modu- 
lantur. 

Postquam clerus ecclesiam intravit, ostiarius januam claudit ne 
detur accessus fidelibus. 

Diaconus custos, officio suo expleto, redit in sacrarium ubi sacras 
deponit vestes . 

) Sacristae amovent mensam extra ecclesiam positam, sed aquam 
lustralem servabunt pro fontibus ecclesiae in fine consecrationis ; vasculum 
cum aqua benedicta ponunt apud credendam prope altare maius ; asper- 
sorium ex herbis virentibus vero super mensam aquae gregorianae extra 
cancellos locant. 


53 ART . III — SUPPLICATIONES ET ECCLESIAE CONSIGNATIO 

(2. a consecrationis pars) 


Veni Creator 


1 — Cum pervenerit processio in mediam eccle- 
siam, crucifer cum ceroferariis se sistit retro post 


faldistorium facie ad ostium versa, episcopus se sistit ante faldistorium 


et ministri libri et scotulae se sistunt a dextris ; ministri de mitra et baculo 


hinc inde retro post episcopum ; clerus stabit in ordinibus utrimque vel 
efformabit circulum et cantores ad latus dextrorsum recedunt. 


Episcopus, reddito baculo et deposita mitra (51), genuflectit super 
pulvinum faldistorii, omnibus pariter genua flectentibus ; caeremoniarum 
magister Imus, aufert pileolum episcopo qui intonat hymnum Veni, 
Creator, qui continuabitur a cantoribus alternatim cum clero. 


Post cantum primae strophae episcopo pileolum reponitur a caere- 
moniarum magistro, qui assurgit et cum eo omnes. 

Ad doxologiam finalem omnes caput profunde inclinabunt versus 
crucem hastatam. 

Litaniae 2 — Finito hymno, episcopus induitur mitra et 

genua flectit iterum apud faldistorium et cum eo 
omnes. Minister de libro pontificale ad litanias apertum super faldisto- 
rium locat et recedit (52) . 

Cantores duo in media ecclesia aliquantulum retro episcopum flexis 
genibus litanias cantabunt ; ceteri omnes respondebunt sine duplicatione. 
Diagramma VI. 

) Cantores addunt bis nomina sanctorum quorum reliquiae er un t 
sepeliendae et titularis ecclesiae (titularium si sint plures aequeprinci- 
pales) servato ordine hierarchico. 

Post versum Ut omnibus fidelibus defunctis surgit pontifex cum 
diacono et subdiacono, et ministri de libro (pontificale e faldistorio su- 
mens) et scotula se sistunt ante eum (53) . 

Episcopus, accepto baculo, non se vertens, cantat quinque invoca- 
tiones ut in PR habentur, dextera producens signum crucis ad verba 
benedicere , sanctificare et consecrare ; quibus finitis pontificale reponitur 
super faldistorium et ministri de libro et scotula recedunt 

Postea reddit episcopus baculum et flectit genua cum ministris, dum 
cantores litanias complent. 


Litaniarum 3 — Post versum omnes assurgunt: 

collectae episcopus, dimissa mitra, cantat orationes Praeve- 
niat nos et Magnificare, Domine, praemissa a sacris 
ministris invitatione ad genuflectendum, et sic finiuntur litaniae. 

> Dum cantantur litaniae, sacristae spargunt cineres per ecclesiam 
juxta chartulas cum litteris alphabetorum super pavimentum positas, 
moderante caeremoniario 2do; et litaniis finitis amovent faldistorium 
cum tapeto e media ecclesia, illudque ponunt prope cancellos seu ad 
introitum chori, sed extra presbyterium. 


Alphabeta 


4 — Episcopus accipit mitram et baculum, et, 
praecedente cruce cum luminaribus, pergit cum 


suis ministris ad angulum extremum ecclesiae ad sinistram intrantis. 


Episcopus, duobus manibus baculum tenens, scribit super pavimen- 
tum litteras alphabeti (graeci) distinctis in locis usque ad cornu extremi 
oppositi (54) . 

Deinde pergit praelatus ad angulum extremum ecclesiae a dextris 
intrantis et scribit abecedarium (latinum) usque ad extremum angulum 
oppositum. Diagramma VI. 

Dum episcopus scribit alphabeta, cantores modulantur hymnum 
Benedictus cum antiphona O quam metuendus est, quae quidem anti- 
phona cantabitur in initio, post binos versus, et post Sicut erat (55). 

Cantores cantabunt dimidiam partem hymni, id est, usque ad versum 
Jusjurandum inclusive, cum episcopus scribit alphabetum ; alteram me- 
dietatem vero dum scribit abecedarium, ita ut cantus finiatur una cum 
ritibus ab episcopo ponendis. 

Dum episcopus litteras scribit, omnes suis in locis consistunt 

Ad cantum Gloria Patri episcopus consistit et omnes caput cruci 
profunde inclinant. 

Finitis alphabetis, episcopus pergit ad faldistorium extra cancellos ; 
crucifer cum ceroferariis se sistit ante eum, tergo altari verso, et clerus ac 
inservientes stabunt in ordine suo retro post episcopum. Cantores canta- 
bunt Gloria Patri ad quod omnes caput cruci hastatae inclinant, deinde 
canunt Sicut erat et antiphonam repetunt. 


Deus in 5 — Ministri de libro et scotula coram episcopo 

adjutorium ^ sistunt > <l ui » reddito baculo et deposita mitra, 

manibus super faldistorium positis, genuflectit unico 
genu, et cantat : V. Deus, in adjutorium meum intende, et deinde 
surgit (56) . 

Clerus respondet : R . Domine, ad adjuvandum me festina. 

Episcopus ipse cantat Gloria Patri caput profunde inclinans. Clerus 
respondet Sicut erat 

Episcopus secundo et tertio canit Deus, in adjutorium cum Gloria 
Patri sicut fecit primo, toties elevans vocem ad semitonum, clero similiter 
respondente. 

Clerus una cum episcopo genuflectit, assurgit et caput inclinat. 


59 ART. IV — ALTARIS ET ECCLESIAE PURIFICATIO 

(3. a consecrationis pars) 


Benedictio 
aquae gregorianae 


1 — Episcopus, accepto baculo et mitra, accedit 
ad mensam pro benedictione aquae gregorianae 
paratam, ad cuius caput se sistit crux cum intor- 


titiis ; ministri de libro et scotula erunt a sinistris. 

Episcopus incipit absolute clara voce sine cantu exorcismum salis; 
deinde deponit baculum et mitram et illum benedicit Iterum, acceptis 
mitra et baculo, exorcizat aquam (57) ; deponit mitram et baculum, 
illamque benedicit, deinde cineres ; facit trinam mixtionem salis et cineris 
cum formula propria; accipiens mixtionem, eam ter in aquam infundit 
adhibens formulam praescriptam. Deinde benedicit vinum, et statim ter 
illud infundit in aquam praedictam cum formula propria ; quo facto, dicit 
orationem Omnipotens... creator, cum qua finitur benedictio aquae (58). 
Demum, accepta cochleari, aquam miscet 


Benedictio 

januae 


Invocatio 2 — Pontifex ibidem stans accipit mitram et re- 

Sanctificare citat cIara voce sine cantu invocationem Sancti- 

ficare usque ad verba stabilitas parietum. 

Benedictio 3 — Pontifex, interrupta invocatione et accepto 
januae baculo, cum sacris ministris, praeeunte cruce cum 

intortitiis, ministris de libro et scotula sequentibus, 
aliis omnibus suis locis remanentibus, accedit ad januam principalem. 

Crux cum intortitiis stabit a latere sinistro januae versa ad altare ; 
ministri de libro et scotula a sinistris episcopi se sistunt 

Pontifex cum extremitate baculi pastoralis, quem duobus manibus 
tenet, facit in media porta clausa cruces duas, primam in parte superiori 
et alteram in parte inferiori. 


x .. . 4 — Postea eodem loco stans, non se vertens et 

Invocationis , , . 

complementum reddlto baculo, eadem voce prosequitur invocatio- 
nem a verbis Sit positis usque ad finem (59) . 

) Dum episcopus pergit ad ostium ecclesiae, minister aquae implet 
vasculum aqua gregoriana, et accedens ad altare ponit illud in media 
mensa cum tabella pro benedictione altaris. Sacrista concham aqua ple- 
nam cum cochleari ad illam hauriendam ponit prope credentiam altaris, 
et mensam cum rebus quae benedictioni aquae inservierunt ad sacrarium 
reportat et faldistorium ponit a latere epistolae intra presbyterium . 


Invocatio 3 — Finita invocatione, episcopus, accepto baculo, 

praeparatoria CUm suis ministris ’ ordine <l u ° venit, redit ad in- 
troitum chori; crucifer cum ceroferariis se sistunt 
ante eum tergo ad altare verso, et ministri de libro et scotula in medio. 

Episcopus, retentis mitra et baculo, cantat invocationem Deum Pa- 
trem omnipotentem praeparatoriam ad aspersiones altaris et ecclesiae, et 
recedunt ministri libri et scotulae. 


6 — Clerus ad chorum ibit et cantores ad locum 
Unctio mensae suum altare maius . 

cum aqua are- _ . , „ . 

goriana Episcopus, praecedente cruce, ibit ad pedem 

altaris ubi, dimisso baculo et retenta mitra, intonat 
antiphonam Introibo (60), quae a cantoribus complebitur cum ps. 42 
Judica me sine Gloria et sine repetitione antiphonae, vel si tempus adsit 
antiphona post binos versus repeti potest (61). 

Episcopus, intonata antiphona, ascendit ad suppedaneum cum suis 
ministris, et super quinque cruces altaris facit unctionem simplicem cum 
aqua gregoriana, repetens ad unamquamque unctionem formulam prae- 
scriptam cum trina benedictione (Tabella n. 2). Dum fiunt unctiones, 
diaconus praebet episcopo vasculum aquae gregorianae et subdiaconus 
sustinet tabellam. 


Post ultimam unctionem lus. clericus de abaco ad altare accedit 
cum manutergio in lance, quo episcopus digitos tergit. Deinde ad altare 
ibit minister aquae, qui vasculum et tabellam ad abacum reportat. 


Episcopus descendit in planum et mitram deponit ; ministri de libro 
et scotula se praesentant et canit praesul orationem Singulare illud (62), 
praemissa invitatione ad genua flectenda. Finita oratione, ministri de 
libro et scotula recedunt et episcopus accipit mitram. 


Septupla aspersio 7 — Minister aquae cum vasculo et hyssopo ex 
altaris herbis virentibus se sistit a dextris diaconi. 

Episcopus, accepto hyssopo a diacono, intonat 
antiphonam Asperges me quae a cantoribus complebitur, qui statim inci- 
piunt ps. 50 Miserere, cantabunt tamen tres versus tantum. 


Interim episcopus cum sacris ministris et ministro aquae circuit altare 
a dextris, aspergens totam mensam cum stipite. 

> Crucifer cum ceroferariis permanebunt ad latus evangelii vel 
retro post altare, juxta loci dispositionem, toto tempore aspersionis altaris, 
ita tamen ut episcopus possit libere altare circumire, nec teneatur cruci 
reverentiam facere. Si vero pontifex ante crucem transit, eam cum suis 
ministris capitis inclinatione salutabit. 

Episcopus ad medium altare reversus, exspectat donec finiatur 
cantus, et, eo finito, iterum intonat antiphonam Asperges me, quae a 
cantoribus complebitur cum tribus sequentibus versibus psalmi 50. 

Interim, dum cantores cantum modulantur, episcopus rursus Circuit 
altare ut prius . 

Pontifex aspersionem ut supra septies iterabit, semper super dex- 
teram suam. Ultimo circuitu cantores, post antiphonam, cantabunt duos 
ultimos versus psalmi sine Gloria et non iterabunt antiphonam. 

) Si altare quinque vel septem gradus habeat ita ut episcopus in 
plano presbyterii attingere nequeat mensam, oportebit toties quoties 
ascendere et descendere dum circuit ; decet tamen tales ascensiones 
vitare si fieri possit, ne nimis gravetur praelatus. 

) Si altare haeret parieti ita ut episcopus circulum facere nequeat, 
praelatus primo aspergit ad dexteram ambulans; ad medium altare re- 
vertitur et ad sinistram pergit aspergendo, ac denuo ad medium rever- 
titur ; et sic faciet quousque compleatur Ima. altaris aspersio, nec ulla fit 
cruci hastatae reverentia. 

| » aspersio 8 — Finita septima aspersione altaris, episcopus 

parietum se sistit retro P ost altare majus ; crux cum intorti- 

ciis locum sumit ante episcopum ; minister aquae 
paulo ante subdiaconum ne impediat aspersionem, ceteri omnes suis 
remanent locis. 

Episcopus, incipiens e medio abside, circuit totam ecclesiam ad dex- 
teram manum, praeeunte cruce cum intortitiis, aspergens parietes princi- 
pales seu fundamentales ad basim cum aqua gregoriana nihil dicens. 

Dum episcopus circuit ecclesiam schola cantat antiphonam Haec est 
Domus Domini cum psl. 121 Laetatus sum sine Gloria et sine repetitione 
antiphonae . 

> Si ecclesia sit magna, poterit antiphona repeti post binos vel 
ternos versus psalmi ne sine cantu prosequatur aspersio, tum in ista tum 
in duobus sequentibus aspersionibus parietum. 

2 « aspers i 0 9 — Postquam episcopus pervenit iterum retro 

parietum post altare majus, statim incipit 2am. aspersionem 

sicut fecit lam., advertens tamen ut aspergat pa- 
rietes ad altitudinem faciei suae. 

Dum episcopus circuit ecclesiam schola modulabitur antiphonam 
Exsurgat Deus cum ps. 67 In ecclesiis sine Gloria et sine repetitione 
antiphonae . 


3. a aspersio 
parietum 

nem parietum sicut 


10 — Finita 2da. aspersione, crucifer cum cerofe- 
rariis se vertit ad sinistram ecclesiae et episcopus 
statim incipit ad sinistram manum 3am. aspersio- 
prius, advertens ut aspergat eas quo altius poterit; 


minister aquae ibit paulo ante diaconum. 


Dum fit 3us. circuitus ecclesiae schola cantabit antiphonam Qui 
habitat cum ps. 90 Dicet Domino , sine Gloria, et sine repetitione anti- 
phonae . 


Aspersio 11 — Finito 3.° circuitu, episcopus redit ante al- 
pavimenti. tare majus; minister aquae se sistit ad dexteram 
diaconi . 

Praeeunte cruce cum intorticiis, ceteris suis locis manentibus, episco- 
pus ambulat usque ad portam principalem ecclesiae, aspergens pavimen- 
tum a dextris et a sinistris nihil dicens. 

Deinde pontifex ibit ad sinistram ecclesiae versus medium et am- 
bulabit usque ad dexteram, seu de pariete ad parietem, eodem modo pavi- 
mentum aspergens. 

Dum Pontifex aspergit pavimentum chorus cantat antiphonas 
Domus mea cum suo versu, Domine dilexi cum suo versu et Non est hic 
aliud. 

Versus finem aspersionis pavimenti ministri quatuor insignium ibunt 
ad mediam ecclesiam. 


Aspersio 
ad 4 ventos 


12 — Finita aspersione pavimenti, episcopus redit 
ad mediam ecclesiam versus ad altare maius ; crux 
cum intorticiis se sistit ante episcopum tergo altari 
verso. 


Episcopus intonat antiphonam Vidit Jacob scalam et statim aspergit 
aquam versus orientem, occidentem, aquilonem et austrum nihil dicens; 
interim complebitur antiphona. 

> Pro altaris et ecclesiae aspersionibus vide diagramma V. 

Episcopus tradit hyssopum diacono et hic ministro aquae, qui redit 
ad altare ubi spargit aquam gregorianam ad basim altaris per circui- 
tum (63), cauto tamen ut servet copiam necessariam ad faciendam mal- 
tham; reliqua projicit in sacrario, et recedit, officio suo expleto. 


Collecta — Crucifer cum ceroferariis locum suum mutat 

et se sistit facie ad altare a latere opposito, et 
ministri libri et candelae se sistunt ante eum. Episcopus vertit se ad 
ostium ecclesiae et, dimissa mitra, cantat orationem Deus, qui loca nomini 
tuo dicanda, praemissa a ministris invitatione ad genuflectendum, cum 
qua completur lustratio altaris et ecclesiae una simul. 


. 14 — Episcopus, conversus ad januam ut supra, 

^consecratoria^ 10 iterata a ministr * s invitatione ad genuflectendum, 
ecclesiae cantat orationem Deus sanctificationum, ad eccle- 

siam consecrandam ; deinde, non se vertens, 
cantat praefationem consecratoriam ecclesiae, extensis manibus ante 
pectus, conclusionem vero recitat submissa voce manibus junctis. 


Benedictio ^ — Finita praefatione, episcopus accipit mitram 
cementi. et baculum et cum suis ministris, praecedente 

cruce cum luminaribus, pergit ad introitum chori, 
et ministri insignium sequuntur . 

Clericus de abaco, manibus tenens catinum cum cemento benedicen- 
do, se sistit flexis genibus coram episcopo, qui, dimissis mitra et baculo, 
illud benedicit cum oratione Summe Deus, clara voce sine cantu (64). 

> Si consecrator non sit loci ordinarius, minister stans cementum 
praesentat. 

) Advertat episcopus ut dicat : has creaturas vel hanc creaturam 
sabuli ■ — cementi — calcis — vel gypsi prout adhibenda erit D 4165, I. 

Deinde episcopus, accepta mitra, sedet apud faldistorium paratum 
ad introitum chori vel extra cancellos, sacri ministri sedent ad scabella 
Utrimque, et quiescunt aliquantulum. 

60 ART. V — DE RELIQUIARUM TRANSLATIONE ET 

SEPULTURA 
(4. a consecrationis pars) 

> Versus finem ecclesiae aspersionis, caeremoniarius 2us. invitabit 
presbyteros qua tuor, qui feretrum portare debent, quatuor clericos pro 

lanternis sive intortitiis et thunferarium, ad aulam reliquiarum sive ad 
sacrarium, ubi sacerdotes sacras induunt vestes, et pergunt omnes ad reli- 
quiarum altare. 

) Cum exierit ab ecclesia clerus, sacristae amovent tabellas lit- 
terarum et cineres a pavimento, ne cleri circuitus impediatur; poterunt 
etiam sedilia laicorum in navi ecclesiae disponere, ita tamen ut episcopus 
possit libere ecclesiam circumire ad cruces per parietes inungendas. 

61 A — RELIQUIARUM PROCESSIO 

> Incipit officium clerici thuriferarii . 


Iter ad aulam 1 — Caeremoniarii ordinabunt clerum quo sequi- 
rehquiarum ^ ordine . 

Claviger, si aderit. 

Crucifer medius inter ceroferarios . 

Cantores bini. 

Clerus consecrationi assistens juxta ordinem praecedentiae. 

Clerici de abaco. 

Pontifex medius inter sacros ministros cum biretis, oras pluvialis 
tenentes . 

Ministri de mitra et baculo. . 

Ministri de libro et scotula . 

Familiares episcopi. 

) Si celebrans sit metropolita crucifer cum ceroferariis ibit post 
clerum consecrationi assistentem, sed ante capitulum cathedralis si aderit. 

Ordinata processione, episcopus accipit baculum, surgit, et, facta cruci 
hastatae reverentia cum transit ante eam, ad locum suum consistit cum 
suis ministris, et pergunt omnes ad introitum aulae reliquiarum. 

Oratio ad ^ Ante januam aulae seu oratorii clerus con- 
introitum aulae serva to ordine statuto ; crucifer cum cercfe- 

rariis vertit se ad episcopum ; ministri de libro et 
scotula locum sumunt ante crucem, et pontifex, depositis mitra et baculo. 

cantat orationem Aufer a nobis, praemissa a ministris invitatione ad ge- 
nuflectendum . 

3 — Episcopus accipit mitram et baculum, et, 
Statio ante ordine quo venit, clerus aulam ingreditur dum 
reliquias cantores cantant antiphonam O quam gloriosum 

est regnum. 

Episcopus cum sacris ministris, facta reverentia, se sistit ad pedem 
altaris paulo retro, et reddit baculum ; crucifer cum ceroferariis stabit a 
latere evangelii ; clerus consistit in ordine ; cantores erunt prope janu am. 

Cantores cantabunt antiphonas Movete vos et Ecce populus, omisso 
ps. 94 Venite exsultemus cum sua antiphona (65). 

Finitis antiphonis, ministri libri et candelae se sistunt coram episcopo, 
qui, deposita mitra, cantat orationem Fac nos, praemissa invitatione ad 
genuflectendum ; deinde, accepta mitra et baculo et facta cruci altaris 
reverentia, ibit ad faldistorium a latere dextris, et sedet 


Reliquiarum 

processio 

ordinatur 


4 — Caeremoniarum magistri reliquiarum urnam 
ponebunt super feretrum et 2us. caeremoniarius 
invitabit presbyteros quatuor qui portare debent 
feretrum ut se sistant a lateribus ejus. 


Thuriferarius ad sedem episcopi accedit qui, ministrante diacono, 


incensum ponit in thuribulum cum trina consueta benedictione. 


Caeremoniarii ordinabunt processionem quo sequitur ordine : 

Claviger, si aderit. 

Crucifer medius inter ceroferarios . 

Cantores bini. 

Clerus consecrationi assistens (66) . 

Clerici de credentia cum sancto chrismate et gossipio. 
Thuriferarius solus agitans thuribulum in manu dextera. 
Presbyteri quatuor reliquiarum feretrum portantes, sine biretis. 
Quatuor clerici cum lanternis seu intortitiis ad latera feretri vel 
ante illud. 

Episcopus cum mitra et baculo medius inter sacros ministros 
cum biretis oras pluvialis ejus tenentes. 

Ministri de mitra et baculo. 

Ministri de libro et scotula. 

Familiares episcopi. Diagramma VII. 

Processio ® Cum ordinata fuerit processio, episcopus, 
iter arripit accepto baculo, assurgit et incipit antiphonam 
Cum jucunditate, quae continuabitur a cantoribus, 
et si crucifer ante eum transit, crux ab eo salutabitur. 

Presbyteri elevabunt feretrum et processio iter arripit solemniter et 
pausatim ad ostium maius ecclesiae. 

Cantores post primam antiphonam modulabuntur tres sequentes Sur- 
&ite, Sancti Dei; Ambulate, Sancti Dei; Istorum est enim, inter unam- 
quamque antiphonam tamen moram facientes. 

Circuitus 6 “ Cum venerit ante P ortam principalem eccle- 
ecdesiae siae > P rocessio statim incipit eodem ordine cir- 
cumire ecclesiam extrinsecus ad dexteram manum. 

Dum fit circuitus cantores, antiphonis absolutis, cantabunt recto tono 
Kyrie, eleison repetitis vicibus, pausatim tamen, quousque finiatur cir- 
cuitus (67) . 

) Si impossibile sit ecclesiam totam circumire, circuitus fit me- 
liore quo fieri potest modo. 

Oratio 7 — Cum venerit iterum processio ante portam 

ante ostium principalem, crux cum intortitiis se sistit tergo ad 
ostium verso; ministri de libro et scotula ante 
crucem ; presbyteri feretrum deponunt a latere sinistro intrantis ; cantores 
stabunt a dextris intrantis; clerus efformabit circulum vel consistit in 
ordine . 

) Laudabiliter pontifex hoc loco, sedens ad faldistorium, orationem 
ad populum habebit de ecclesia consecranda et fundatoribus gratias agat ; 
vel orationem gratulatoriam habebit finita consecratione vel ad evan- 
gelium missae. Hoc loco legi etiam poterunt decreta ordinarii vel alia 
quibus ecclesia ad specialibus fruendum honoribus admittatur. 

Cantores modulabuntur responsorium Erit mihi Dbminus; eoque 
finito, episcopus, depositis mitra et baculo, cantat orationem Domum 

tuam, praemissa a ministris invitatione ad genuflectendum, et denuo 
accipit mitram, ac recedunt ministri libri et scotulae. 


Unctio ostii 


8 — Crucifer cum ceroferariis ecclesiam intrant 
spatium unius metri ne impediant caeremoniam 


quae sequitur; clerici de credentia cum sancto chrismate et gossipio 
locum sumunt a dextris diaconi. 


Episcopus ad postem dexterum (ad sinistram intrantis) accedit et, 
intincto pollice dextro in sancto chrismate, facit unctionem tripli- 
cem super crucem postis, dicens In nomine Pa + tris, et Fi -f Hi, et 
Spiritus -f Sancti. 

Accedit deinde ad postem sinistrum (ad dexteram intrantis) illum- 
que eodem ritu ungit; ad locum suum reversus pollicem tergit gos- 
sypio (69). 

> Si necesse sit, adhibebitur scabellum gradatum ut episcopus 
cruces commode attingere queat. 

Ministri de libro et scotula se sistunt coram episcopo qui, accepto 
baculo, cantat invocationem Porta sis benedicta, qua finita, recedunt. 


Continuatio 9 — Episcopus cum suis ministris se sistit ad dex- 
processionis teram intrantis ne impediat transitum cleri. 

Caeremoniarii ordinabunt processionem, quae 
ecclesiam ingreditur eodem ordine quo venit. 

Cum presbyteri elevant feretrum, pontifex intonat antiphonam Ingre- 
dimini, Sancti Dei ; cantores antiphonam complebunt et statim adjungent 
alteram Gaudent in caelis, quae complebitur cum processio ad altare 
pervenerit . 


> Populus ecclesiam intrabit post processionem ; custodes tamen 
student ut composito ordine ingrediatur, et ut locus detur liber episcopo 
ad inungendas cruces per parietes, nec admittantur laici in presbyterio 
et choro (70). 


Statio ante 
reliquias 


10 — - Cum processio in presbyterium pervenerit, 
crucifer cum ceroferariis se sistunt ante altare 
tergo ad illud verso ; ministri de libro et scotula 


stabunt ante crucem, et episcopus cum suis ministris in medio. 


Presbyteri feretrum deponunt a latere evangelii, duo vel tres passus 


ab altari, et suis consistunt locis . 

Ceroferarii stabunt circa reliquias; cantores locum sibi paratum 
sument prope altare ; clerus ad subsellia ibit ; clerici inservientes ad cre- 
dentiam et thuriferarius ad latus epistolae consistunt. 

Cum omnes suis in locis se sistunt, episcopus, reddito baculo, intonat 
antiphonam Exsultabunt quae a cantoribus complebitur cum ps. 149 
Cantate Domino et ps. 150 Laudate Dominum in Sanctis ejus, cum repe- 
titione antiphonae in fine sed sine Gloria. 

Cum repetitur antiphona, episcopus mitram deponit et cantat oratio- 
nem Deus qui in omni loco ad processionem complendam, et iterum 
induitur mitra. 


62 B — RELIQUIARUM SEPULTURA 

Unctio 1 — Crucifer cum ceroferariis secedit ad latus 

sepulcri deintus. evangelii vel retro post altare, et ministri de libro 
et scotula se sistunt ad loca sua. 

Clericus Imus, de credentia vasculum cum sancto chrismate super 
altare ponit cum tabella pro consecratione sepulcri. 

Episcopus altare ascendit et ungit sepulcrum intus in quatuor angulis 
cum sancto chrismate, toties repetens formulam consecratoriam cum du- 
plici unctione et triplici benedictione. 

) Subdiaconus tenebit tabellam cum episcopus hanc et sequentes 
unctiones sepulcri peragit, vel tabella locetur in medio altari. Tabella 
n. 3. 


Reliquiarum 

sepultura 


2 — Episcopus ad dexteram se vertit et caere- 
moniarius lus. mitram aufert; interim diaconus, 
a 2.° caeremoniario comitatus, in planum descen- 


dit; ad feretrum accedit, et accipit reliquiarum capsulam in lance a 


caeremoniario praesentata, velo coopertam ; ad altare versus latus epi- 


stolae ascendit et reliquias episcopo tradit, et caeremoniarius Imus, velum 


aufert. 


Episcopus, acceptis reliquiis, vertit se ad altare, capsulam in sepulcro 
reverenter recondit, et statim intonat antiphonam Sub altare Dei quae a 
schola complebitur cum versu subsequenti ; antiphona repetitur post ver- 
sum sed sine Gloria. 

P .. . 3 — Clericus thuriferarius ascendit in planum 

incensatio altaris; pontifex, ministrante diacono, incensum 
benedicit et in thuribulum ponit cum solita 
benedictione ; deinde, deposita mitra, reliquias in sepulcro positas incensat 
duobus ictibus duplicibus, cum modica inclinatione capitis ante et post, 
et, reddito thuribulo diacono, iterum accipit mitram. 

Finita incensatione, presbyteri quatuor reliquiarum, facta cruci has- 
tatae genuflexione, si transeant ante eam, redibunt bini in sacrarium, et 
sacristae feretrum reponunt in loco congruo. 

> Clerici cum intortitiis seu lanternis ante altare stabunt usque 
ad finem ritus sepulturae. 

4 — Pontifex ungit tabulam sepulcri subtus cum 
Unctio sancto chrismate duplici unctione, addita triplici 

tabulae subtus benedictione, adhibita formula propria. Tabella 
n. 3. 


Cementatio 

sepulcri 


5 — Clerici de abaco cementum benedictum cum 
ligula cementarii et aqua gregoriana ad altare 
portant et recedunt ad loca sua. 


Episcopus intonat antiphonam Sub altare Dei ( audivi ) quae a can- 
toribus continuabitur, et accipit ligulam cementarii. 

Caeremoniarius lus. facit maltham cum cemento et aqua gregoriana, 
cum qua episcopus claudit et firmat sepulcrum, adjuvante caeremoniario; 
interim diaconus recedit aliquantulum. 

) Tabula sepulcri debet perfecte claudi et firmari in eadem linea 
seu altitudine per totum ac mensa altaris et non altius ; quod si episcopus 
vel caeremoniarius nesciant sepulcrum claudere, opus erit auxilio cemen- 
tarii, et episcopus opus incipit tantum (71). 

Cantores post antiphonam Imam, cantabunt 2am. Corpora sanctorum 
usque ad Gloria exclusive dum plumbatur sepulcrum cum cemento. 

Firmato sepulcro, episcopus manum tergit mappula et caeremonia- 
rius sepulcrum desuper mundat cum mappa crassa; clerici de abaco 
mappas caeremoniario tradunt. 


Ad nutum deinde caeremoniarii, cantores Gloria cantant et omnes 
capita profunde cruci hastatae inclinant. 

Clerici cum lanternis seu intorticiis recedunt in sacrarium post 
Gloria, facta cruci hastatae genuflexione si transeant ante illam. 

Ministri de libro et scotula ascendunt a latere evangelii et episcopus, 
deposita mitra, cantat orationem Deus, qui ex omnium cohabitatione, ad 
ritum sepulturae claudendum, et denuo accipit mitram et recedunt mi- 
nistri libri et scotulae. 


Sepulcri ® — Pontifex, intincto pollice in sancto chrismate, 

obsignatio facit unctionem duplicem super sepulcrum et 
mensam altaris simul cum triplici benedictione, 
proferens formulam propriam, sepulturam ratam habens, et gossipio ter- 
git digitum. Tabella n. 3. 


7 — Clericus thuriferarius ascendit in suppeda- 
Thuris neum a cornu epistolae, et pontifex, ministrante 

offertorium diacono, incensum ponit in thuribulum cum triplici 
benedictione . 

Episcopus, retenta mitra, intonat antiphonam Stetit angelus et, ac- 
cepto thuribulo, altare eodem ordine ac in missa incensat. 

Cantores antiphonam complebunt cum pontifex altare incensat, sine 
AUeluia tamen si consecratio fit post Septuagesimam. 

Finita incensatione, thuriferarius, accepto thuribulo, redit in 
sacrarium; episcopus cum suis ministris in planum presbyterii descen- 
dit, et, habens coram se ministros libri et scotulae, deposita mitra, cantat 
orationem Dirigatur ad thuris offertorium complendum (72). 

Finita oratione, pontifex accipit mitram et baculum et pergit ad 
faldistorium a latere epistolae ubi sedet et baculum tradit ministro. 


Lotio manuum ® — Familiares si adsint, vel clerici de abaco, se 
episcopi conferunt ad episcopum pro manuum lotione; 

caeremoniarius 2us. porrigit citreum vel medullam 
panis in lance ante lotionem si maluerit praesul. 


9 — Sacristae extergunt suppedaneum et gradus 
Mundatur altare altaris per circuitum dum clerici de abaco ex- 
tergunt mensam et stipitem altaris. Caeremoniarius 
lus. tergit sepulcrum desuper, cauto tamen ne moveatur lapis sepulcri. 
Dum extergitur altare omnes sedent et quiescunt aliquantulum, prius- 
quam incipiatur consecratio altaris. 

gg ART. VI — DE ALTARIS CONSECRATIONE 

(5. a consecrationis pars) 

) Incipit officium presbyteri thuriferarii . 

, t 1 — Cum mundatum erit altare, thuriferarius se 

Incensatio ad , , . * ..... 

cruces altaris confert ad faldistonum ; sacri ministri assurgunt 

et episcopus incensum ponit in thuribulum cum 
consueta benedictione, diacono naviculam ministrante. 

Episcopus assurgit, ad altare accedit, et cum suis ministris ad sup- 
pedaneum ascendit; clericus thuriferarius vero ascendit a latere epistolae. 

Episcopus, accepto thuribulo, incensat in forma crucis nihil dicens 
quinque cruces mensae altaris, ordine quo fiunt unctiones ; interim silent 
cantores . 

Episcopus, incensata ultima cruce, tradit thuribulum diacono, hic 
thuriferario, redit ad medium altare, et cum suis ministris in planum 
descendit. 


Trina incensatio 
altaris 

per circuitum 


2 — Ante medium altare episcopus intonat re- 
sponsorium Dirigatur quod a schola complebitur ; 
accipit thuribulum a diacono, et, solus cum suis 
ministris, Circuit in planum presbyterii altare totum 
a dextris, illud continue incensando ductibus simplicibus. Thuriferarius 
recedit ad abacum et deinceps, seu usque ad finem huius partis, curam 
habebit de navicula thuris tantum. 


Caeremoniarius 2us. invitabit presbyterum thuriferarium, superpel- 
liceo indutum (73), ut se sistat a latere epistolae prope abacum. 

Iterum reversus ante medium altare, episcopus denuo intonat re- 
sponsorium Dirigatur quod continuabitur a cantoribus, et iterum altare 
circuit incensando ut prius. 

Episcopus reversus iterum in medium, tertio intonat responsorium 
Dirigatur quod complebitur a cantoribus dum episcopus 3® vice altare 
circuit a dextris, ut prius incensando (74) . 


> Si altare sit parvum, responsorium semel cantatur pro tribus 
incensationibus . 

> Crucifer cum ceroferariis servabunt regulam pro altaris asper- 
sionibus datam (n. 59, 7) et episcopus cum suis ministris crucem capitis 
inclinatione salutabit dummodo transeat coram ea. 

Finito ultimo altaris circuitu, episcopus thuribulum tradit presbytero 
thuriferario, qui cum suetis osculis illud recipit 

> Pro omnibus incensationibus vide diagramma VIII. 

Dum episcopus facit 3um. circuitum, clericus Imus, de credentia 
defert ad altare vasculum cum oleo et tabeilam pro unctionibus altaris 
et ad locum suum redit. 


l. a unctio mensae 
cum oleo 


3 — Pontifex intonat antiphonam Erexit Jacob, 
quae a schola complebitur, et cum suis ministris 
ad suppedaneum ascendit. 


Episcopus, intincto pollice in oleo, facit unctionem duplicem cum 
trina benedictione super crucem in media mensa, recitans formulam pro- 
priam. Deinde similiter ungit cruces angulorum ordine quo veniunt in 
figura tabellae 4. 

Dum fiunt unctiones, schola post antiphonam Erexit Jacob cantabit 
ps. 83 Quam dilecta, sine Gloria et sine repetitione antiphonae. 

Dum pontifex has et sequentes unctiones mensae facit, diaconus 
tenebit vasculum olei et subdiaconus tabellam consecrationis altaris. 

Presbyter thuriferarius, accepto thuribulo ab episcopo, circuit altare 
a dextris semel et iterum dum fiunt unctiones, advertens ut se sistat in 
planum a latere epistolae in fine 5ae. unctionis. Diagramma IX. 

5. a unctione peracta, episcopus digitos tergit gossypio, redit ad 
medium altare, et cum suis ministris descendit in planum presbyterii. 


4 — Presbyter thuriferarius se confert ad episco- 
pum, qui, ministrante diacono, cui thuriferarius 
tradit naviculam, incensum ponit in thuribulum 
cum benedictione. 

Episcopus intonat responsorium Dirigatur et, accepto thuribulo a 
presbytero, altare incensat a dextris sicut fecit prius; interim schola 
cantum responsorii complebit. 

Dum fit circuitus, presbyter thuriferarius se sistit prope credendam 
cum thuriferario a sinistris. 


4. a incensatio 
altaris 

per circuitum 


82 


LIBER n. DE REBUS 


Finito circuitu, episcopus thuribulum iterum tradit presbytero ; 
ministri de libro et scotula se praesentant, et episcopus, deposita mitra, 
cantat collectam Adsit , Domine ad lam. unctionem mensae complendam, 
praemissa a ministris invitatione ad genuflectendum . 

„ „ 5 — Pontifex intonat antiphonam Mane suriens 

2 .* unctio mensae _ . . , . . . 

cum oleo Jacob (recedunt mmistri libri et scotulae), accipit 

mitram, ad suppedaneum ascendit cum suis mi- 
nistris, et facit unctiones quinque super mensam altaris, ordine quo prius, 
cum eodem oleo, eademque adhibita formula. 

Dum fiunt unctiones schola modulabitur inceptam antiphoham 
adjungens ps. 91 Bonum est confiteri sine Gloria et sine repetitione 
antiphonae . 

Presbyter thuriferarius, finita collecta, Circuit altare a dextris sicut 
prius, et, finita ultima unctione, se sistit in planum a cornu epistolae. 

Post ultimam unctionem episcopus digitos tergit gossypio, ad medium 
altare redit, et cum suis ministris in planum presbyterii descendit 

6 — Iterabitur incensatio altaris per circuitum 

5 a inccnsflfio 

* a j far . g cum caeremoniis superius indicatis, n. 4. 

per circuitum Dum fit i* 1060553 ** 0 altaris, clericus Imus, de 
credentia ponit vasculum cum sancto chrismate 
super altari et ad abacum redit cum oleo puerorum. 

Finita incensatione, episcopus tradit thuribulum presbytero et depo- 
nit mitram ; ministri de libro et scotula se sistunt coram eo, ministri sacri 
cantant invitationem ad genuflectendum, et episcopus collectas Adesto, 
Domine et Omnipotens... altare hoc, ad 2am. unctionem altaris com- 
plendam . 


y 7 — Episcopus intonat antiphonam Unxit te Deus, 

quae a cantoribus complebitur, et recedunt ministri 
mensae cum 't . - ’ 

sancto chrismate ei scotulae; deinde, accepta mitra, ascendit 

ad suppedaneum, et ungit quinque cruces mensae 
altaris, eodem ordine quo fecit antea et cum eadem formula, sed adhibito 
sancto chrismate (75) . 

Dum fiunt unctiones, schola, finita antiphona, cantat ps. 44 Eructavit 
cor meum, omisso Gloria et sine antiphonae repetitione. 

Dum fiunt unctiones (post collectas) presbyter thuriferarius iterum 
incipit incensationem altaris a dextris per circuitum, et, finita ultima 
unctione, se sistit a cornu epistolae. 

Finita 5. a unctione, episcopus ut prius digitos gossypio tergit, ad 
medium altare redit, et in planum presbyterii descendit cum suis mi- 
nistris . 

- a , . 8 — Iterabitur incensatio altaris per circuitum cum 

o. et ultima .. .... 

incensatio altaris caeremomis su P erius mAcatos (n. 4), sed ad 

per circuitum sinistram manum. 

Dum incensatur altare clericus Imus, de 
abaco ad altare portat ampullas cum sancto chrismate et oleo cate- 
chumenorum, et redit cum vasculo chrismatis et tabella unctionum. 

Finita incensatione, episcopus iterum tradit thuribulum presbytero 
et mitram deponit. 

Ministri de libro et scotula se sistunt ante episcopum, qui, praemissa 
invitatione ad genuflectendum, cantat orationem Descendat quaesumus, 
qua completur unctio altaris cum chrismate, et recedunt ministri de libro 
et scotula . 

Totius mensae 9 — Clericus 2us. de abaco se praesentat cum 
linitio lance; diaconus accipit annulum episcopi, quem 

in lance reponit; deinde elevat extremitates ma- 
nicarum, et gremio episcopi aptat, si videatur conveniens, gremiale seu 
mappa linea, ne maculentur vestes. 

Episcopus intonat antiphonam Sanctificavit et, accepta mitra, ad 
suppedaneum ascendit, ubi acceptis ampullis cum oleo sancto et chris- 
mate, illa sinistra, ista dextera, spargit olea super mensam altaris hoc 
modo : incipiens ab angulo dextero (evangelii) posteriori spargit olea 
usque ad angulum sinistrum (epistolae) anteriorem; deinde ab angulo 
dextero anteriori spargit olea usque ad angulum sinistrum posteriorem ; 
deinde ampullas diacono tradit, hic Imo. clerico de abaco, qui recedit. 

Episcopus, manu dextra extensa, olea confricat, liniens et perungens 
totam mensam. 

Presbyter thuriferarius, intonata antiphona, iterum incipit circumire 
altare a dextris, sine intermissione illud incensans. 

Cantores inceptam antiphonam modulabuntur cum ps. 45 Deus 
noster refugium sine Gloria et sine repetitione antiphonae. 

> Dum fiunt unctiones mensae (nn. 3, 5, 7, 9) advertant cantores 
ut, quantum fieri poterit, cantus respectivi psalmi finiatur quando epi- 
scopus unctiones mensae terminat, ne sine cantu prosequantur unctiones, 
et ne a cantoribus moram patiatur ritus ab episcopo ponendus ; tenentur 
tamen ad cantum totius psalmi, nec licet eum truncare. 

Peruncta mensa, episcopus manus tergit mappa crassa a Imo. cae- 
remoniario porrecta, et cum suis ministris redit in planum ante gradus 
altaris . 

Statio ante altare 10 — Episcopus intonat antiphonam Ecce odor 
Filii mei quae a cantoribus complebitur cum 
ps. 86 Fundamenta ejus sine Gloria et sine repetitione antiphonae. In- 
terim episcopus cum suis ministris, oras pluvialis sustinentibus, ante 
altaris gradus consistit, retro tamen passum unum ut spatium adsit mi- 
nistris libri et candelae . 

Finito psalmo, ministri de libro et scotula ad episcopum accedunt, 
qui, retenta mitra, cantat invocationem Lapidem hunc. Statione hac ante 
altare complebitur ejus consecratio. 

Presbyter thuriferarius, finito psalmo, finem dabit incensationi alta- 
ris, et post invocationem Lapidem hunc thuribulum clerico thuriferario 
tradit, et redit ad locum suum in choro, officio suo expleto (76). 

2. a lotio manuum 11 ~ Episcopus redit ad Mysterium a latere 
episcopi epistolae ubi, ministrantibus suis familiaribus vel 

clericis de credentia, manus lavat, caeremoniarius 
in promptu habens citreum vel medullam panis. Pontifex iterum accipit 
annulum et quiescit aliquantulum. 


64 ART. VII — DE CONSECRATIONE ECCLESIAE 

(6. a consecrationis pars) 


Benedictio 

incensi 

culo, assurgit et pergit 


1 — Thuriferarius coram episcopo se sistit, qui, 
ministrante diacono, incensum ponit in thuribulum 
cum consueta benedictione; deinde accepto ba- 
ante medium altare cum suis ministris, ubi intonat 


antiphonam Lapides pretiosi. 

Interim caeremoniarius 2us. jubet poni scabellum gradatum ante 
lam. crucem ad latus dexterum absidis. 

Unctio l.ae 2 — Episcopus ibit ante Imam, crucem ad latus 
crucis dextrum retro altare majus cum suis ministris, 

oras pluvialis tenentibus, sine biretis. Praeibit 
crucifer medius inter ceroferarios, et deinde thuriferarius cum thuribulo 
in manu dextera, postea clerici de abaco : Imus, cum vasculo de chris- 
mate, 2us. cum gossypio in lance. Sequentur episcopum ministri de mitra 
et baculo; alii omnes suis consistunt locis. Diagramma X. 

Cum pervenerit ante lam. crucem, crucifer cum ceroferariis se sistit 
ad dexteram crucis seu ad sinistram episcopi. Episcopus, reddito baculo, 
scabellum gradatum ascendit cum diacono, vasculum chrismatis deferente; 
ceteri remanent a dextris scabelli. 

Episcopus, intincto pollice in chrismate, facit unctionem duplicem 
super crucem, adjungens triplicem benedictionem, pro qua utitur formula 
e cruce pendente, et redit in planum cum diacono, qui chrisma clerico 
tradit; deinde, si maluerit, digitum gossypio tergit 

Viri qui portare debent scabellum, illud ante crucem sequentem 
transferunt. 


Incensatio 3 — Episcopus, accepto thuribulo a diacono, 
l. ae crucis cruci modo sacratae honores thuris tribuit retenta 
mitra (77), duplici ductu, facta ante et post cum suis ministris modica 
capitis inclinatione. Diagramma X. 


Repetitio ritus ad ^ Eeddito thuribulo et accepto baculo, episcopus 
ceteras cruces suis ministris, ordine quo venit procedit ad 

2am. crucem, et deinde ad ceteras, usque ad duode- 
cimam, et ad singulas omnia facit ut ad Imam. 

Dum fiunt unctiones, schola, absoluta antiphona Lapides pretiosi, 
cantabit ps. 147 Lauda Jerusalem cum Gloria in fine, et responsoria 
Haec est Jerusalem et Plateae tuae, Jerusalem. 

> Si consecratio fit post Septuagesimam omittendum erit Alleluia 
in Imo. responsorio et 2um. Plateae tuae omittetur. 

J Cantus modulatio finire debet cum episcopus unctioni parietum 
finem imponit; in ecclesiis majoribus antiphona Lapides pretiosi repeti 
poterit post singulos versus psalmi, vel responsoria repetantur, ne sine 
cantu prosequatur solemnis parietum consecratio, interposita mora tamen. 

Episcopus ponit incensum in thuribulum cum benedictione ante in- 
censationem septimae crucis, vel frequentius, ne fiat incensatio sine 
incenso . 

Finita consecratione ultimae crucis, viri qui scabellum portaverunt, 
illud in loco congruo reponunt et discedunt, officio suo expleto. 

> In parvulis ecclesiis episcopus non utitur baculo cum conse- 
crantur cruces ad parietes, et ministri de mitra et baculo ad altare re- 
manent. 


Reditus ad altare 


5 — Ultima cruce incenso honestata, pontifex 
cum suis ministris pergit ante altare ; crucifer 


cum ceroferariis et ceteri ministri se sistunt ubi erant tempore conse- 


crationis altaris. 


ART. vm — RITUS AD CONSECRATIONEM ALTARIS COMPLENDAM 
(7. a consecrationis pars) 

65 A ALTARIS CONFIRMATIO 

T 1 — Ante gradus altaris episcopus, reddito baculo, 

Incensatio mensae . ’ . 

incensum ponit in thuribulum cum benedictione, 

ministrante diacono naviculam, et statim, ad altare versus, intonat anti- 
phonam Aedificavit Moyses, quae a schola complebitur, et cum suis mi- 
nistris et thuriferario ad altare ascendit (78) . 

Episcopus in medio altari, accepto thuribulo, incensat super mensam 
cum tribus ductibus ad dexteram (evangelii) et tribus ductibus ad sinis- 
tram (epistolae), et tradit thuribulum diacono, hic thuriferario qui ad 
sacrarium redit. 

Episcopus cum suis ministris descendit in planum ante gradus alta- 
ris et, habens coram se ministros de libro et scotula, cantat invocationem 
Dei Patris omnipotentis. 

x»^ • .2 — Pontifex baculum et mitram deponit, et clerici 

Benedictio mcensi .... 

de credentia se sistunt ad dexteram ejus : Imus. 

cum quinque crucibus cum incenso subterposito in lance ; 2us. cum vasculo 

aquae lustralis et hyssopo metallico; deinde, praemissis versibus, recitat 

sine cantu orationem Domine Deas omnipotens pro benedictione incensi 

et, accepto hyssopo, incensum aspergit nihil dicens; ministri de libro et 
scotula et clericus 2us. de credentia recedunt; clericus cum lance vero 
se sistit a dextris diaconi. 


Locatio incensi 
super altare 


3 — Episcopus cum suis ministris et clerico cum 
incenso ad suppedaneum ascendit, et, accipiens 
singulas cruces, illas propria manu super quinque 


cruces mensae locat, videlicet in medio et qua tuor comibus, servato 


ordine unctionum. 


) Cum pontifex ad altare ascenderit, caeremoniarius 2us. signum 
dabit sacristis ut deferant faldistorium cum tapeto et pulvino in planum 
ante medium altare. 


Incensi 4 — Episcopus cum suis ministris descendit in 

offertorium planum presbyterii ante faldistorium, et se sistit 
versus altare. 

Clerici de abaco cum gossipiis ceratis sine mora emees cereas super 
altari positas ascendunt, et ad loca sua revertuntur. 

Crucibus cereis accensis, pontifex, deposita mitra, intonat Alleluia , 
quae a schola continuabitur cum verso Veni, Sancte Spiritus, et genua 
flectit ante faldistorium, dum alii ab eo exemplum sumunt; caeremonia- 
rius lus. caput episcopi nudabit pileolo (79). 

) Post Septuagesimam Alleluia omittitur, et versus Veni, Sancte 
Spiritus a schola cantatur postquam episcopus genua flexit. 

Finito versu, caeremoniarius lus. pileolum capiti episcopi reponit, 
qui assurgit et cum eo omnes, qui suis consistunt locis, dum a schola 
cantantur antiphonae Ascendit fumus et Stetit Angelus, pausatim vero ut 
detur tempus cremationi incensi. 

Finita 2da. antiphona, ministri de libro et scotula se sistunt retro 
faldistorium versus episcopum, qui cantat orationem Domine sancte, 
praemissa invitatione ad genuflectendum, cum qua completur ritus cre- 
mationis incensi, et recedunt ministri de libro et scotula (80) . 

Episcopus seaet paulisper in faldistorio, tergo altari verso, et clerici 
duo de credentia sine mora cineres combustionis ab altari eradunt ligneis 
spatulis, et in catinis seu vasis repositis, ad credendam, revertuntur. 

, 5 — Episcopus surgit et se vertit ad altare, et 

. . ministri de libro et scotula se sistunt coram eo. 

consecratoria . ... 

altaris Ministri cantant invitationem ad genuflectendum 

et episcopus orationem Deas omnipotens, intro- 
ductoriam ad praefationem, et statim, extensis manibus ante pectus, prae- 
fationem consecratoriam altaris, conclusio vero submissa voce et junctis 
manibus recitat (81). 

Unctio frontis ® — Finita praefatione, episcopus intonat anti- 
phonam Confirma hoc, Deus quae a cantoribus 
complebitur, et accipit mitram ; ministri de libro et scotula recedunt ; 
episcopus ascendit in suppedaneum cum suis ministris ; clericus Imus, de 
credentia cum chrismate et gossypio ascendit a latere epistolae. 

Sacristae faldistorium reponunt ad latus epistolae ubi erat prius. 

Episcopus facit cum chrismate unctionem simplicem super crucem 
in fronte altaris nihil dicens (82); deinde pollicem tergit gossypio et ad 
faldistorium revertitur, ubi sedet cum sacris ministris ad scabella 
utrimque . 

Cantores, finita antiphona et omisso post Septuagesimam Alleluia, 
modulabuntur ps. 67 Exsurgat Deus ; interim sedent omnes (83). 


Abstergitur 
mensa altaris 


7 — Dum cantatur ps. 67 clerici de abaco cum 
mantilibus telae grossae abstergunt diligenter 
mensam altaris (84) . 


„ , 8 — Versus finem psalmi assurgit episcopus cum 

Majestatem tuam . ... , , , 

suis ministris et ad altare redit; ad nutum caere- 

moniarii schola cantat Gloria et omnes caput cruci hastatae incli- 
nant (85). Ministri de libro et scotula se sistunt coram episcopo qui, 
deposita mitra, cantat orationem Majestatem tuam, et recedunt ministri 
libri et scotulae. 


9 — Clericus Imus, de credentia se sistit cum 

nc o con- chrismate et gossipio a dextris diaconi : Episcopus, 
junctionum . ... ; 

mensae accepta mitra, ascendit ad latus evangelii et facit 

in angulo posteriori altaris ad conjunctionem men- 
sae cum stipite unctionem triplicem, adhibens formulam In nomine 
Pa ~r tris, et Fi + Hi, et Spiritus -1- Sancti . Tabella n . 4 . 

Iterabit unctionem in angulo anteriori; procedit ad latus epistolae, 
et in angulo posteriori facit unctionem similem, et postea iterabit eam 
in angulo anteriori ; redit in medium ante altaris gradus, et gossypio tergit 
digitos (86) . 

Si necesse sit, caeremoniarius lus. unctionem frontis et angulorum 
gossypio abstergit. 

Episcopus, versus ad altare et deposita mitra, cantat orationem 
Supplices te deprecamur, pro qua se praesentant librifer et candelifer, et 
sic finis imponitur ritui confirmationis altaris. Ministri libri et scotulae 
recedunt, et episcopus, accepta mitra, ad faldistorium a latere epistolae 
accedit et sedet. 


3. a lotio manuum 
episcopi 


10 — Familiares episcopi, vel, si non adsint, clerici 
de credentia, se praesentant pro manuum lotione, 
caeremoniarius in promptu habens medullam panis 


vel citreum cum quo episcopus manus fricat ante lotionem (87). 


66 


B ALTARIS VESTIT IO 


Benedictio 

tobalearum 


1 — Ministri de libro et scotula et clerici de cre- 
dentia : Imus, portans mappas novas altaris et 
antependium, 2us. cum vasculo aquae lustralis et 


hyssopo metallico, ad faldistorium accedunt, illi a sinistris episcopi, isti 


a dextris (88) . 


Episcopus, deposita mitra, surgit et benedicit sine cantu mappas et 
antependium cum oratione quae hoc loco invenitur. 


> Crucifer cum ceroferariis recedit ad latus epistolae cum in hac 
functionis parte reverentiae cruci altaris exhibentur. 


Vcstitio altaris 


2 — Pontifex intonat antiphonam Circumdate, 
levitae, sedet, et accipit mitram; sacri ministri 


sedent ad scabella, et sedet chorus si aderit; ministri libri et scotulae 


recedunt. 


Schola inceptam antiphonam complebit (sine Alleluia post Septua- 
gesimam) et statim modulabitur cantus qui sequuntur usque ad finem 
ps. 62 Deus, Deus meus, advertens ut, quantum fieri poterit, cantus fi- 
niatur cum paratum inveniatur altare. 

Caeremoniarius 2us., adjuvantibus sacristis vel clericis de credentia, 
super altare ponit chrismale cum parte cerata ad altare versa (89); 
deinde extendit mappas tres ; in parte anteriori appendatur antependium 
album nobile (90) ; super mensam ponentur candelabra sex (septem si 
celebrat ordinarius) cum cruce, sed extinctis cereis. 

Sacristae fontes ecclesiae replebunt aqua lustrali in initio consecra- 
tionis benedicta . 


Postrema altaris 
incensatio 


3 — Incepto psalmo 62 Deas, Deus meus, thuri- 
ferarius se sistit ad faldistorium coram episcopo, 
qui incensum ponit in thuribulum cum bene- 


dictione, ministrante diacono naviculam. 


Versus finem psalmi surgit episcopus, et cum suis ministris vadit ante 


gradus altaris ubi, deposita mitra, reverentiam facit cruci dum ministri 


genuflectunt ; deinde canitur Gloria Patri et omnes caput cruci altaris 
inclinant . 


Episcopus cum suis ministris et thuriferario ad planum altaris ascen- 
dit, ibique, accepto thuribulo, intonat antiphonam Omnis terra, quae a 
schola complebitur, et mensam in medio in formam crucis incensat. 

Antiphona cantata, episcopus eam iterum intonat et altare eodem 
modo incensat. 

Episcopus tertio antiphonam, eodem tono, intonat, altare 3. a vice 
eodem modo incensat, et thuribulum tradit diacono, hic thuriferario, qui 
ad locum suum recedit. 

Episcopus cum suis ministris in planum presbyterii descendit et se 
sistit aliquantulum retro post altaris gradus. 


Orationes finales 4 ~ Ministri de libr0 et scotuIa coram e P isco P° 
se sistunt, tergo altari verso, et pontifex cantat 

orationes Descendat quaesumus et Omnipotens sempiterne Deus, ad alta- 
ris vestitionem complendam ; deinde canit Dominus vobiscum, et Bene- 
dicamus Domino, et respondet chorus de more (91). 


Discessus 


5 — Episcopus accipit mitram et baculum, et, 
facta cruci altaris reverentia, dum ceteri omnes 


genuflectunt, ad sacrarium sive secretarium per breviorem viam secedit; 


praecedit thuriferarius, deinde crucifer cum ceroferariis et clerus ac ceteri 


ministri, et sequuntur ministri insignium et familiares. 

> Sacristae a presbyterio et ecclesiae amovent res omnes quae 
consecrationi inservierunt, tapeta super altaris gradus et in presbyterio 
explicant, cereos accendunt, et cetera omnia disponunt pro missa solemni, 
ritu pontificali vel sacerdotali celebranda, prout in capite sequenti 
habetur . 

> Festivo more senentur sacra s aera turris ad tam solemnem 
actionem celebrandam . 

CAPUT V 

DE OFFICIO ET MISSA DEDICATIONIS ET DE 
INDULGENTIIS CONCEDENDIS 

67 ART. I — DE OFFICIO 

1 — Dedicatio ecclesiae est duplex Imae, classis Domini cum octava 
communi, sine feriatione tamen, nisi incidat in dominica vel alio die 
feriato. Officium initium sumit finita consecratione, quae generatim est 
hora tertia; proinde missa dicitur post tertiam ut in solemnitatibus . 
D 2868. Officium diei usque ad primam dicitur de officio currenti, sed 
in aliquo oratorio extra chorum, et de eo fit commemoratio in missa et 
ad vesperas dedicationis juxta rubricas. 

2 — Si officium diei sit nobilior officio dedicationis, officium dedica- 
tionis transferendum erit die sequenti vel alio die libero juxta rubricas, 
et dicitur missa dedicationis tamquam votiva ut infra habetur. Omnino 
decet tamen talem incongruentiam vitare, quod facile fieri potest Vide 
caput III tituli I, et notam 20. 

68 ART. II — DE MISSA 

1 — Post consecrationem celebranda est missa solemnis, nec sufficit 
missa lecta, nam rubrica praescribit ut episcopus accipiat sandalia, vel, si 
fatigatus nimis celebrare noluerit, faciat missam solemniter per aliquem 
sacerdotem celebrare (92). 

2 Dicitur missa Terribilis cum Gloria et Credo ; sub unica con- 
clusione cum oratione Missae additur oratio de titulari ecclesiae (MR 
add. et var. II, 7.) ; deinde fiunt commemorationes quae locum habent 
in duplicibus Imae, classis (93). 

3 — Praefatio erit de communi, vel de aliquo mysterio Domini Imo. 
loco commemorato, exclusa semper praefatione Quadragesimae vel de 
sanctis seu de Beata. Unde si dedicatio celebretur in aliqua dominica, 
dicitur praefatio de dominica occurrente ; si vero ante commemorationem 
dominicae fit memoria alterius mysterii Domini, praefatio erit de mysterio 
commemorato; si titularis sit mysterium Domini, de eo Imo. loco fit 
memoria, et praefatio erit de titulari. SRC 3 Martii 1936, apud Eph. 
Lit. 1939, pg. 27 (94). 

4 — Ultimum evangelium erit de dominica occurrente si consecratio 
locum habet in die dominica ; secus de festo commemorato quod proprium 
habet evangelium. 

69 ART. III — MISSA DEDICATIONIS AD MODUM VOTIVAE 

1 — “In ipsa die dedicationis ecclesiae, etsi ejus officium ab officio 
nobiliori impeditum fuerit, celebratur missa de dedicatione, ad modum 
votivae solemnis pro re gravi, ut in n.° 3 disponitur ; et in ea, sub unica 
conclusione cum Ima. oratione, additur commemoratio mysterii vel sancti, 
m cujus honorem ecclesia dedicatur. Haec tamen missa prohibetur in du- 
plicibus Imae, classis Domini primariis universalis Ecclesiae, et in Do- 
minica palmarum, quibus diebus, commemoratio tantum dedicationis et 
titularis additur in missa diei”. MR Add. et var. II, 7. 

2 — Duplicia Imae, classis Domini primaria universalis Ecclesiae 
sunt : Nativitas ; Epiphania ; Pascha, cum tribus diebus antecedentibus 
et duobus sequentibus ; Ascensio ; Pentencostes, cum duobus diebus se- 
quentibus; Corpus Christi; Festum ssmi. Cordis Jesu; Festum D.N. 
Jesu Christi Regis. In iis festis missa erit de festo cum collectis dedi- 
cationis et titularis sub unica conclusione. 

3 — In missa votiva dedicationis additur, sub unica conclusione, 
oratio titularis, vel orationes titularium si sint duo aequeprincipales qui 
cum unica oratione memorari nequeunt ; deinde fiunt commemorationes 
quae fieri debent in missa pro re gravi et publica simul causa, quae 
eaedem sunt ac illae quae in duplicibus Imae, classis locum habent se d 
fit etiam commemoratio officii Imae, classis occurrentis. 


Sic, ex. gr., si ecclesia consecratur in festo Assumptionis B.M.V., 
dicitur Missa Terribilis et sub unica conclusione fit memoria titularis; 
deinde commemoratio Assumptionis. 

4 — In missa dicuntur Gloria et Credo. Quoad praefationem et 
ultimum evangelium vide n.° 68, 3, 4 supra. 

5 — Haec missa, ut in add. et var. 11, 3, habetur, celebranda est 
cum cantu et de consensu ordinarii, quod quidem conceditur simul cum 
permissu consecrationis . 

70 ART. IV — DE INDULGENTIIS 

Cum consecratur ecclesia episcopus consecrator, licet jurisdictione in 
territorio careat, indulgentias concedit unius anni ecclesiam visitantibus 
in ipsa consecrationis die; in die vero anniversaria centum dies, si 
episcopus; ducentos, si archiepiscopus ; trecentos si S.R.E. cardinalis. 
CJC 1166, § 3. S. Poenit. 20 Julii 1942. 

7J ART. V — CAEREMONIARUM ORDO IN MISSA ET OFFICIO 

1 — Si dies sit dominicus, aspersio ante missam omittitur, quia jam 
facta est. 

2 — Candelae ad cruces duodecim ardere debent per totum conse- 
crationis diem, seu usque ad finem completorii ; per subsequentem octa- 
vam vero ad missam conventualem vel principaliorem ecclesiae (nisi 
sit de requie), et ad vesperas. 

3 — Pontifex ad dedicationis missam utitur pallio, si ejus gaudet 
usu, quaecumque sit ecclesia dedicata. Vide notam 166 tomi I. 

72 Ius. Casus. Ordinarius, vel praelatus usu throni gaudens, eccle- 
siam consecrat et missam celebrat. 

Finita consecratione, pontifex cum suo clero pergit ad secretarium 
(Andrieu tome III, pg. 496), ubi solemniter incipit tertiam et sacras de 
more induit vestes, et, cum omnia parata sunt, processionaliter ad altare 
accedit ad missam celebrandam. 

Missa expleta, pontifex solemniter populo benedicit et presbyter 
assistens legit formulam pro indulgentiis ut in formulario habetur (95). 

73 2us. Casus. Ordinarius, vel praelatus superioris gradus ecclesiam 
consecrat et missae solemni paratus assistit 

Finita consecratione, episcopus cum suo clero redit ad sacrarium sive 
aulam reliquiarum et quiescit aliquantulum ; interim in choro cantatur 
hora tertia et sacristae ecclesiam pro missa solemni disponunt 

Cum omnia parata sunt, celebrans cum suis ministris ad altare 
accedit deinde episcopus ecclesiam ingreditur et omnia fiunt solito more. 

Missa expleta, praeses solemniter populum benedicit et celebrans 
formulam indulgentiarum legit. 

74 3us. Casus. Ordinarius vel praelatus superioris gradus celebrat 
solemniter post consecrationem ab alio pontifice peractam. 

Finita consecratione, consecrator benedictionem solemnem impertit 
deinde caeremoniarius lus. legit formulam indulgentiarum et conse- 
crator cum suo clero secedit ad sacrarium ubi, sacris vestibus depositis, 
accipit chorales et in pace recedit. Vide notam 95. 

Antistes paulo ante consecrationis finem ad ecclesiam accedit per 
sacrarii ostium et pergit cum clero missae inservienti ad secretarium, ubi 
parat se ad missam dum canitur tertia. 

Cum omnia parata sunt, ordinarius processionaliter ad altare accedit 
ubi omnia fiunt solito more, sed in fine . ab indulgentiis concedentis 
abstinet. 

75 4us. Casus. Ordinarius vel praelatus superioris gradus missae 
solemni assistit post consecrationam ab alio antistite peractam. 

Consecrator, finita consecratione, agit ut in numero praecedenti. 
Tertia cantatur in choro. Cum omnia parata sunt, celebrans ad altare 
accedit, et deinde ordinarius ad ecclesiam venit ubi de more recipitur et 
missae assistit, sed, ea finita, indulgentias non concedit 

76 Sus. casus. Consecrator celebrat ad ialdistorium. 

Consecratione expleta, pontifex cum suo clero ad sacrarium secedit, 
ubi induit sandalia et ceteras vestes pontificales. 

In choro cantatur tertia. Cum omnia parata sunt, episcopus cum suis 
ministris ad altare accedit et missam celebrat uti moris est Post bene- 
dictionem finalem presbyter assistens indulgentias publicat et omnes in 
pace recedunt. 

77 Sus. casus. Consecrator, expleta consecratione, recedit, et missa 
ab alio sacerdote seu praelato celebratur. 

Consecrator, finita consecratione, ad altare ascendit et populo solem- 
niter benedicit; deinde caeremoniarius lus. indulgentias legit, et con- 
secrator cum suo clero recedit in pace. Tertia recitatur in choro, et cum 
omnia parata sunt, celebratur missa more consueto. 

) Decet Imo. die libero post consecrationem missam solemnem 
habere pro benefactoribus qui in pace Domini quiescunt. 

TITULUS ra 

DE SOLEMNI CONSECRATIONE ALTARIS SOLIUS 

CAPUT I 

78 CLERUS INSERVIENS 

ADERUNT : 

Pontifex vel abbas consecrator. 

Sacri ministri. 

Presbyter thuriferarius . 

Caeremoniarum magister. 

Clerici decem, videlicet : 

Tres pro cruce et intortitiis. 

Quatuor pro mitra, baculo, libro et scotula. 

Duo ad abacum. 

Thuriferarius, qui erit etiam minister aquae. 

Cantores quatuor vel sex,- 
Sacrista cum habitu talari et superpelliceo. 

> Si adhibeatur feretrum, aderunt presbyteri quatuor ad illud 
transportandum, et totidem clerici pro lanternis seu intortitiis. 

> Opus erit auxilio cementarii ad claudendum sepulcrum, si nec 
episcopus nec magister caeremoniarium illud claudere sciant. 

) Clerus, qui consecrationi forte intersit, locum sumit extra can- 
■ cellos seu ab altari consecrando longius, neve consecrationi se intromisceat, 

ne oriatur confusio. 

) Regulae servanda ab episcopo et suis ministris eaedem sunt ac 
pro ecclesiae consecratione, nn. 42 ad 50, dempta quae ad ecclesiam 
tantum se referunt. 

) Consecrator utitur baculo, etiamsi non sit loci ordinarius. CE 
I, 17, § 5, D. 236. 

i 
i 

i 




ART. I — IN SACRARIO 

PRO SACRIS MINISTRIS : 

Amictus duo ; albae duae cum cingulis ; stola diaconalis ; bireta duo. 
PRO CANTORIBUS ET CLERO : 

Superpellicea . 

Libri cum ritu consecrationis cum musicis notis. Desclee n.° 593. 
> Si cantores utantur pontificali in folio, in cornu evangelii prope 
cancellos aderit legile altum cum pontificali. 

PRO THURIFERARIO : 

Thuribulum ardens cum navicula et copia sufficiente incensi. 

PRO MISSA SOLEMNI : 

Omnia quae necessaria sunt pro missa celebranda. 

Canon pontificalis. 

Tabella indulgentiarum. Tabella n.° 7. 

Tapetum super gradus altaris extendendum. 


ART. II — AD ALTARE CONSECRANDUM 


AD LATUS EPISTOLAE : 

Faldistorium alba veste coopertum super parvo tapeto. 

Scabella duo utrimque. 

Abacus peramplus alba tobalea circumcirca coopertus, super quo 
parentur : 

PRO UNCTIONIBUS : 

Vascula duo cum sancto chrismate et oleo puerorum in lance. 
Ampullae duae cum sancto chrismate et oleo puerorum in lance. 
Gossipium solutum in lance. 

Vas ad gossipium reponendum post usum . 

Tabellae nn. 3 et 4. 

AD CLAUDENDUM SEPULCRUM : 

Cementum et calx in catino, vel gypsum . 

Catinus pro mixtione malthae. 

Ligula cementarii argentea. 

Mappa crassa ad abstergendum sepulcrum desuper. 

AD THUS COMBURENDUM 

Cruces quinque e gossipio cerato, cum quinque granis incensi sub 
qualibet. Vide notam 45. 

Vasculum cum aqua lustrali et aspersorium metallicum. 

Gossipia cerata duo ad cruces accendendas. 

Spatulae ligneae duae ad incensum eradendum, cum catinis duobus 
in quibus projicientur residua. 

PRO LOTIONE MANUUM EPISCOPI : 

Urceus aqua plenus cum pelvi. 

Mappae tres et gremiale linteum in lance . 

Medulla panis seu citreum in lance. 

AD ABSTERGENDUM ALTARE : 

Pelvis cum mappis crassis duabus et spongiis duabus ad abstergen- 
dum altare cum gradibus et suppedaneo in fine 3ae. partis. 
Mappae crassae duae ad sacra olea abstergenda a mensa altaris in 
fine 5 ae. partis, postea comburendae. 

SUPER SEPULCRUM ALTARIS : 

Lapis ad illud claudendum ; subtus ponetur lemniscus ad facile 
amovendum operculum. 

prope altare (sed extra ambitum oculorum) : 

Pelvis ampla in qua projicientur sine mora aquae consecrationum, 
lotionum et res sacrae, quae erunt postea comburendae. 

PROPE CANCELLOS A LATERE EPISTOLAE : 

Mensa minor, alba tobalea cooperta, super qua parentur ; 

PRO BENEDICTIONE AQUAE GREGORIANAE : 

Vasculum aqua plenum. 

Lanx cum sale et parvum cochlear. 

Lanx cum cineribus trituratis et parvum cochlear. 

Ampulla cum vino. 

Hyssopum ex herbis virentibus. 

Mappa in usum episcopi. 

Tabella n . 2 . 

A LATERE EVANGELII : 

Mensa altera, alba tobalea cooperta, super qua parentur : 
pro episcopo : 

Amictus ; alba cum cingulo ; stola et pluviale ; quae albo cooperien- 
tur velo; formale si celebrat ordinarius. 

Mitra auriphrygiata . Vide notam 169 tomi III. 

Vela duo pro mitra et baculo. 

Lanx pro cruce pectorali. 

Ritus consecrationis in folio. 

Scotula cum cereo. 

) Credentia haec inservit ad reliquias reponendas ante eorum 
sepulturam ; ad hunc finem tempore processionis super ipsam apponuntur 
candelabra duo vel quatuor cum candelis accensis, quae, finita sepultura, 
removentur, nisi adhibendum sit feretrum. 

PARIETI APPOSITUS : 

Baculus pastoralis. 

Crux processionalis . 

Intortitia duo (exclusis candelabris) . 

PRO VESTXTIONE ALTARIS : 

Linteum ceratum ad mensuram mensae altaris. Vide notam 41. 
Mappulae tres, quarum superior cadere debet a lateribus usque ad 
suppedaneum . 


Antependium . 

Candelabra quatuor vel sex cum cruce. 

Tapetum super gradibus extendendum. 

PROPE CANCELLOS : 

Scamna pro clero, si aderit. 

81 ART. III — AD ALTARE RELIQUIARUM 

> Reliquiarum oratorium erit unum de altaribus lateralibus eccle- 
siae in quo non asservatur Sacramentum. 

ALTARE ornabitur pallio rubeo et tobaleis; aderunt candelabra quatuor 
cum candelis et crux. 

ABACUS alba tobalea coopertus, super quo parentur : 

Capsula argentea vel ex lamina plumbea . 

Reliquiae duorum martyrum suis cartulis distinctis nominibus. 

Tria grana thuris. 

Pergamena scripta. 

Lemniscus rubeus ad firmandam capsulam. 

Cera hispanica cum candela. 

Annulus signatorius episcopi. 

Lanx cum velo rubeo. 

> Si reliquiae jam fuerunt reconditae in capsula, opus non erit 
mensam parare, sed tantum lanx cum velo rubeo super altari. 

PRO RECITATIONE OFFICII : 

Scamna oblonga. 

PRO PROCESSIONE : 

Intortitia seu cerei quatuor. 

) Si adhibendum erit feretrum ad reliquias transportandas, pa- 
rentur quatuor casulae rubei coloris, et totidem amictus, albae et cingula, 
vel tantum amictus et superpellicea in sacrario ; in aula reliquiarum vero 
parabitur feretrum rubeis vestibus ornatum, et urna loco veli et lancis. 

> Si maior copia aquae gregorianae necessaria sit, aquae benedictio 
fiat in receptaculo maiori, aderitque cochlear ad illam hauriendam. 

CAPUT III 

RITUS SERVANDUS 

82 PRIDIE consecrationem horis vespertinis parentur reliquiae mar- 
tyrum et coram eis recitabitur officium ordine pro ecclesiae conse- 
cratione statuto in capite III tituli I (n.° 55). 

83 ART. I — PRAEPARATIO 

1 — Hora praestituta a caeremoniarum magistro, 
Exspectatio sacri ministri in albis cum biretis, exspectabunt 
episcopi adventum episcopi apud scabella ad altare con- 

secrandum . 

, , , . .2 — Eoiscopus, habitu praelatitio proprio indutus, 

Adventus episcopi ., .. 

accedit ad ecclesiam cum suis familiaribus, ubi 

recipitur a rectore cum clero ecclesiae et a magistro caeremoniarum 

more solito. 

Episcopus, postquam oravit ad altare sanctissimi Sacramenti, si 
adsit, pergit ad altare consecrandum et, data benedictione ministris, sedet 
ad faldistorium in cornu epistolae positum, facie versa ad latus evangelii, 
et pausatur paulisper. 

% 

3 — Episcopus surgit, detecto capite, et incipit 

Vestitio episcopi . . * . . . . 

antiphonam Ne reminiscaris ; iterum sedet et caput 

bireto cooperit. Cantores complent antiphonam et recitant expedite sine 

cantu septem psalmos paenitentiales (96). 

Caeremoniarum magister sacras vestes episcopi clericis distribuit, 

qui solito more ad praelatum accedunt. 

Episcopus mozetam seu manteletum deponit, sed caudam habitus 

talaris non solvit ; deinde a diacono, auxiliante subdiacono, sacris induitur 

vestibus . 

Caeremoniarius attentus erit ut vestitio episcopi absolvatur cum 
septimo psalmo paenitentiali, quantum fieri poterit. 

Crucifer, si celebrans sit metropolita, deponit cappam et induit 
superpelliceum . 

Finito ultimo psalmo, episcopus recitat antiphonam Ne reminiscaris 
cum clero, accipit baculum et assurgit. 



DE ECCLESIARUM ET ALTARIUM CONSECRATIONE 


103 


84 ART. 11 — SUPPLICATIONES 

(Ima. consecrationis pars) 

1 — Crucifer cum ceroferariis se sistit in medio 
Collecta initialis ante altaris gradus, vel, si deerit spatium, a latere 
evangelii . 

Episcopus cum suis ministris pergit ante medium altare, distans 
tamen passus duos ab ultimo gradu, ubi, reddito baculo ministro, a dia- 
cono exuitur mitra. 

Ministri de libro et scotula se sistunt ante episcopum, qui intonat 
antiphonam Adesto, Deus unus, quae a schola complebitur. Deinde pon- 
tifex cantat collectam initialem Actiones nostras . 

Oratione cantata, clerici de abaco seu sacristae faldistorium cum 
pulvino et tapeto in medio plano presbyterii locant. 


Litaniae 


2 — Finita oratione, episcopus induit mitram et 
procedit ante faldistorium ubi flectit genua super 


pulvinum; sacri ministri genuflectunt utrimque; ministri de libro et 


scotula recedunt, sed pontificale super faldistorium prius ponitur a libri- 


fero. Vide notam 52. 


Cantores duo, flexis genibus in medio choro retro post episcopum, 
litanias cantant, addentes bis nomina sanctorum martyrum quorum reli- 
quiae erunt sepeliendae et titularis seu titularium altaris, servato ordine 
hierarchico . 


Cantato Ut omnibus fidelibus defunctis, surgit episcopus cum suis 
ministris, et, habens coram se ministros de libro et scotula, accepto baculo, 
cantat invocationes PR hoc loco positas, altari dextera benedicens; 
postea, reddito baculo, iterum genuflectit cum suis ministris et cantores 
litanias complent. 


Deus in ^ — Finitis litaniis, assurgunt omnes, et episcopus, 
adjutorium deposita mitra, ibidem stans, cantat, manibus super 
extremitates faldistorii appositis Deus, in adjuto- 
rium, dum facit simul cum clero genuflexionem simplicem. 

Respondet clerus Domine, ad adjuvandum ; episcopus cantat Gloria 
Patri, caput profunde cruci inclinans cum toto clero, qui respondet Sicut 
erat sine Alleluia. 

Supplicatio haec iterum et tertio ab episcopo repetitur, quoties ele- 
vans vocem ad dimidium tonum . Vide notam 56 . 


ART. III — ALTARIS PURIFICATIO 
(2da. consecrationis pars) 

1 — Episcopus accipit mitram et baculum et ac- 

Benedictio aquae ac j me nsam in cornu epistolae. Crucifer cum 

gregonanae , . . 

ceroferaris se sistit ad caput mensae ; ministri de 

libro et scotula stabunt a sinistris episcopi, qui statim incipit benedictio- 
nem aquae gregorianae clara voce sine cantu. 

Post exorcismum salis, episcopus deponit baculum et mitram et 
illum benedicit. Iterum, acceptis mitra et baculo, exorcizat aquam; 
deponit mitram et baculum ad eam benedicendam. Deinde benedicit 
cineres et facit trinam mixtionem salis et cineris cum formula propria. 
Postea accipiens mixtionem salis et cineris eam ter infundit in aquam 
adhibens formulam propriam. Deinde benedicit vinum, quod ter infun- 
dit in aquam praedictam cum formula propria, et dicit orationem fina- 
lem Omnipotens . . . creator. Demum aquam miscet. Vide notas 58 et 59. 

) Advertat pontifex ut omittat verbum Ecclesia in exorcismis salis 
et aquae et in oratione finali si legere debeat benedictionem in ritu con- 
secrationis ecclesiae. 

Dum benedicitur aqua, clerici de abaco seu sacristae faldistorium 
cum suo tapeto reponunt ad latus epistolae, congruo spatio ab altari 
ne ritus consecrationis impediat. 


2 — Minister aquae, finita ejus benedictione, 
Unctio mensae vasculum plenum aqua sine hissopo, in medio 

cum aqua altari una cum tabella benedictionis altaris ponit, 

gregoriana 

et ad suum locum revertitur. 

Crucifer cum ceroferariis se sistit retro post altare majus vel ad latus 
evangelii, ita ut altare possit libere ab episcopo circuiri. 

Episcopus, accepta mitra, pergit ante gradus altaris cum suis minis- 
tris ubi intonat antiphonam Introibo , quae a cantoribus complebitur cum 
ps. 42 Judica me; advertant cantores ut omittant repetitionem antipho- 
nae intra versus et in fine. Vide notam 61. 

Episcopus ascendit ad suppedaneum ubi facit quinque unctiones 
super quinque cruces altaris, quo ordine habetur in tabella, cum aqua 
gregoriana, recitans formulam propriam dum diaconus sustinet vasculum 
aquae et subdiaconus tabellam . 

Post ultimam unctionem clericus Imus, de credentia portat map- 
pulam ad altare, quam diaconus episcopo praesentat ad digitos tergendos, 
et minister aquae vasculum et tabellam ad abacum reponit. 

Episcopus descendit in planum, ministri de libro et scotula se sistunt 
ante eum ; et ipse, deposita mitra, cantat orationem Singulare illud , prae- 
missa invitatione ad genuflectendum ; et sic finis imponitur ritui ; deinde 
ministri de libro et scotula recedunt. Vide notam 62. 


Septupla altaris 
aspersio 


3 — Minister cum vasculo aquae et hyssopo ex 
herbis virentibus se sistit a dextris diaconi. 

Episcopus, accepto hyssopo a diacono, intonat 


antiphonam Asperges me quae a cantoribus complebitur, qui statim inci- 


piunt ps. 50 Miserere, cantabunt tamen tres versus tantum. 


Interim episcopus cum sacris ministris et cum ministro aquae circuit 
altare a dextris, aspergens totam mensam cum stipite. 

Crux cum intorticiis consistunt ad latus evangelii vel retro post altare 
toto tempore aspersionis, ita ut altare possit libere ab episcopo circumiri, 
nec teneatur toties cruci reverentiam facere. 


Episcopus ad medium altare reversus, exspectat donec finiatur 
cantus, et, eo finito, iterum intonat antiphonam Asperges me, quae a 
cantoribus complebitur cum tribus sequentibus versis psalmi 50 . 

Interim dum cantores cantum modulantur, episcopus rursus circuit 
altare ut prius, illud aspergens. 

Aspersio septies iterabitur, semper ad dexteram. Dum fit ultimus 
circuitus, cantores, post antiphonam, cantabunt duos ultimos versus psalmi 
sine Gloria, et non iterabunt antiphonam. 

> Si altare plures gradus habet ita ut episcopus ex plano attin- 
gere nequeat mensam, opertebit toties quoties ascendere et descendere 
dum circuit ; decet tamen tales ascensiones vitare . 


Finito septimo circuitu, ministri de libro et scotula se sistunt 
coram episcopo in planum presbyterii, qui, reddito hyssopo diacono et 

deposita mitra, cantat orationem Deus, qui es visibilium rerum omnium, 
praemissis versibus Domine, exaudi et Dominus vobiscum, ad altaris 
aspersionem complendam, et recedit minister aquae (97). 

4 — Clericus Imus, de credentia se praesentat a 

Benedictio dextris episcopi cum cemento in catino, qui ibidem 
cementi . 

clara voce sme cantu dicit Dominus vobiscum et 

orationem Summe Deus, qua benedicitur cementum, et recedunt clerici 

de libro et scotula. 

> Advertat episcopus ut in oratione dicat has creaturas vel hanc 
creaturam sabuli, cementi, calcis vel gypsi prout adhibenda erit. D 4165,1. 

Episcopus, accepta mitra, se sistit ante faldistorium ubi sedet et 
quiescit aliquantulum, dum ordinantur quae ordinanda sunt pro proces- 
sione . 


Minister aquae effundit seu spargit aliquantulum aquae gregorianae 
ad basim altaris per circuitum, cauto tamen ut servet copiam neces- 
sariam ad faciendum cementum ; residuum projicit in sacrarium . 


gg ART. IV — DE RELIQUIARUM TRANSLATIONE 

ET SEPULTURA 
(3. a consecrationis pars) 

> Si reliquiae transportentur super feretrum, fit ut in consecra- 
tione ecclesiae exponitur ; aspersione altaris incepta, caeremoniarius 
admonebit presbyteros qui feretrum portare debent ut se parent in sa- 
crario vel in aula reliquiarum, ibique exspectent, cum thuriferano et 
quatuor clericis cum cereis, adventum episcopi cum suo clero. 


A RELIQUIARUM TRANSLATIO 

) Incipit officium clerici thuriferarii . 

Iter ad reliquiarum 1 — Caeremoniarius processionem ad altare reli- 
aulam quiarum disponit quo sequitur ordine : 

Thuriferarius cum thuribulo in manu sinistra. 

Crucifer cum ceroferariis . 

Cantores bini. 

Clerus assistens. 

Ministri duo de abaco. 

Episcopus, medius inter sacros ministros cum biretis, oras pluvialis 
tenentes . 

Ministri de mitra et baculo. 

Ministri de libro et scotula . 

Familiares episcopi. 

Cum omnia ordinata sunt, episcopus, accepto baculo, surgit et, facta 
cruci hastatae reverentia si transit ante eam, procedit sub silentio cum 
toto clero ad altare ubi reliquiae pridie positae fuerunt, arrepta bre- 
viori via. 

Oratio ad ^ — Cum pervenerint ad reliquiarum aulam, 

introitum aulae crucifer cum ceroferariis se sistunt ad cancellos 

facie ad extra ; clerus et cantores stant in ordine ; 
ministri de libro et scotula ante crucem consistunt. Episcopus, depositis 
baculo et mitra, cantat collectam Aufer a nobis, praemissa invitatione ad 
genuf lectendum . 


Oratio coram 
reliquiis 

consistit utrimque. 


3 — Finita oratione, clerus aulam ingreditur; 
crux cum intortitiis ibunt ad latus evangelii ; mi- 
nistri de libro et candela ante pontificem; clerus 
Cum quisque ad suum pervenerit locum, episcopus 


ante altaris gradus cantat orationem Fac nos. 


n .. . 4 — Caeremoniarius cereos ardentes tradit qua- 

Rehquiarum , . 

tuor clericis. Thuriferarius se sistit coram epi- 

scopo qui, ministrante diacono, incensum ponit in 

thuribulum cum benedictione (98) . 

Diaconus lancem cum reliquiis episcopo tradit, qui se vertit ad 

januam et accipit mitram (99). 

Caeremoniarius ordinat processionem ad altare consecrandum per 
longiorem viam, ordine quo sequitur : 


Crucifer cum ceroferariis. 

Cantores bini . 

Clerus assistens. 

Ministri duo de abaco. 

Thuriferarius thuribulum agitans in manu dextera. 
Clerici quatuor cum intortitiis. 

Episcopus cum mitra, portans reliquias, medius inter suos ministros 
cum biretis. 

Ministri de mitra et baculo. 

Ministri de libro et scotula. 

Familiares episcopi. 

Cum processio iter ingreditur, episcopus intonat antiphonam Cum 
jucunditate quae a cantoribus complebitur (sine Alleluia post Septua- 
gesimam) . 

) Si tempus aderit, cantores, finita antiphona, cantabunt respon- 
sorium Surgite, sancti Dei, 

> Minister de baculo cum baculo ibit ante episcopum ipse solus, 
si talis fert consuetudo, episcopus enim manus habet impeditas. 
CE I, 17, 6. 


Ad altare 
consecrandum 

clerus scamna petit; 


5 — Ad altare consecrandum, crux cum intortitiis 
se sistit ad latus evangelii vel retro altare, cantores 
prope cancellos ne impediant circuitum altaris; 
clerici cum intortitiis consistunt utrimque stantes 


semper; thuriferarius se sistit ad latus epistolae. 

Episcopus deponit reliquias super mensam a latere evangelii inter 
cereos ardentes, et se sistit in medio ante gradus altaris. 


Statio coram 
reliquiis 


6 — Episcopus, retenta mitra, intonat antiphonam 
Exsultabunt quae a cantoribus complebitur, adjec- 
tis ps. 149 Cantate Domino et ps. 150 Laudate 


Dominum sine Gloria sed cum repetitione antiphonae in fine. 


Versus finem psalmi 150 ministri de libro et scotula se sistunt 


a sinistris vel ante episcopum qui, depositis baculo et mitra, cantat ora- 
tionem Deus qui in omni loco, ad complendam processionem seu statio- 
nem, et, ea finita, mitram iterum accipit. Ministri de libro et scotula 


recedunt. 


87 B RELIQUIARUM SEPULTURA 

1 — Clericus Imus, de credentia vasculum cum 
Unctio sepulcri sancto chrismate super altare ponit cum tabella 
deintus pro unctionibus sepulcri, et caeremoniarius lus. 

tabulam sepulcri amovet. 

Episcopus ad altare ascendit cum suis ministris et ungit sepulcrum 
intus in quatuor angulis cum sancto chrismate, quater repetens formulam 
propriam, cum duplici unctione et triplici benedictione. Tabella n.° 3. 

Subdiaconus tenet tabellam dum episcopus has et sequentes mic- 
tiones sepulcri peragit. 


Reliquiarum 

sepultura 


2 — Episcopus ad dexteram se vertit; diaconus 
ei mitram aufert et in planum descendit, reli- 
quias de manu caeremoniarii recipit, ad suppeda- 


neum ascendit, et reliquias episcopo tradit, qui se vertit ad altare et 


reliquias in sepulcro reverenter recondit. 


Pontifex intonat antiphonam Sub altare Dei, quae a schola comple- 
bitur cum versu sequente; antiphona repetitur post versum sed sine 
Gloria. 


Reliquiarum 

incensatio 


3 — Clericus thuriferarius ascendit in suppeda- 
neum a latere epistolae ubi pontifex, ministrante 
diacono, incensum benedicit et thuribulo imponit. 


Episcopus sine mitra reliquias in sepulcro reconditas incensat duobus 


ictibus duplicibus, cum parva inclinatione capitis ante et post, et, reddito 
thuribulo, iterum accipit mitram. 


Unctio tabulae 
subtus 


4 — Pontifex, accipiens sinistra manu tabulam 
sepulcri, ungit eam subtus cum sancto chrismate 
cum duplici unctione et triplici benedictione, 
adhibita formula propria. 


Cementatio 

sepulcri 


5 — Clerici de credentia ferunt ad altare cemen- 
tum benedictum cum ligula et aqua gregoriana, et 
recedunt . 


Episcopus intonat antiphonam Sub altare Dei ( audivi ) quae a can- 
toribus complebitur. 

Caeremoniarius facit maltham cum aqua gregoriana et cemento 
benedicto . 


Episcopus, accepta ligula cum maltha, sepulcrum claudit et firmat, 
adjuvante caeremoniario ; interim cantores post antiphonam Imam, can- 
tabunt 2am. Corpora sanctorum, usque ad Gloria exclusive, dum plum- 
batur sepulcrum. Vide notam 71. 

> Tabula sepulcri debet perfecte claudi et firmari in eadem linea 
ac mensa altaris et non altius : si episcopus vel caeremoniarius nescit 
sepulcrum claudere, opus erit auxilio cementarii. 

6 — Firmato sepulcro, episcopus manus tergit et 
Sepulcrum caeremoniarius sepulcrum desuper mundat cum 
desuper mundatur mappa crassa : clerici de credentia mappas caere- 
moniario tradunt. 

Ad nutum caeremoniarii cantores Gloria cantant et omnes caput 
profunde cruci inclinant. 


Oratio ad 
sepulturam 
complendam 


7 — Ministri de libro et scotula ascendunt a latere 
evangelii et episcopus, deposita mitra, cantat ora- 
tionem Deus, qui ex omnium cohabitatione, ad 
ritum sepulturae complendum, et denuo accipit 


mitram, et recedunt ministri libri et scotulae. Clerici cum intortitiis ad 


sacrarium redeunt. 


„ . 8 — Pontifex, intincto pollice in sancto chrismate, 

Unctio sepulcri , . . , t . , 

c j aug j facit unctionem duplicem super sepulcrum et 

mensam altaris insimul cum triplici benedictione 

proferens formulam propriam; deinde gossipio tergit digitum. 


.. , , . 9 — Clericus thuriferarius ascendit in suppeda- 

Altans mcensatio . . , . ,. c . . . 

neum a cornu epistolae et pontifex, ministrante 

diacono, incensum ponit in thuribulum cum triplici benedictione. 

Episcopus, retenta mitra, intonat antiphonam Stetit angelus et, ac- 
cepto thuribulo, altare incensat sub silentio, ordine ad introitum missae 
servato. Vide notam 72. 


Cantores antiphonam inceptam complebunt dum pontifex altare in- 
censat, sine Alleluia si consecratio fiat post Septuagesimam. 


10 — Finita mcensatione, thuriferarius ad sacra- 
Oratio Dingatur . . , .... 

rium redit, et episcopus descendit m planum ante 

gradus altaris; ministri de libro et scotula se sistunt coram episcopo, 
qui deposita mitra, cantat orationem Dirigatur ad incensationem com- 
plendam; iterum accipit mitram, ad faldistorium pergit et sedet Vide 
notam 72. 

11 — Familiares si adsint, vel clerici de credentia. 
Lotio manuum coram episcopi se sistunt pro manuum lotione; 
episcopi Imus, clericus vel caeremoniarius porrigit citreum 
vel medullam panis in lance . 


Mundatur altare 


12 Sacristae suppedaneum et gradus altaris 
extergunt, dum clerici de credentia extergunt 


mensam et stipitem, cauto tamen ne moveatur lapis sepulcri. 


Interim, dum extergitur altare, episcopus quiescit aliquantulum, 


priusquam incipiatur consecratio altaris proprie. 


88 ART. V — ALTARIS CONSECRATIO 

(4. a consecrationis pars) 

Omnia fiunt ut in consecratione altaris una cum ecclesia, titulus II, 
cap. VT, art. VI, n. 63 (100). 

Adverte tamen : finita invocatione Lapidem hunc, episcopus ibidem 
ante altare intonat antiphonam Aedificavit Moyses quae a schola com- 
plebitur, sed non incensatur altare . Deinde pontifex, retenta mitra, cantat 
2am. invocationem Dei Patris omnipotentis, cum qua completur statio 
ante altare et ipsius altaris consecratio . 

Episcopus deinde ad faldistorium redit, et sedens manus de more 
lavat et tergit. 

Finita 2da. invocatione supra, presbyter thuriferarius finem dabit 
mcensationi altaris, et ad sacrarium revertitur, officio suo expleto . 

89 ART. VI — RITUS AD CONSECRATIONEM 

ALTARIS COMPLENDAM 
(5.® consecrationis pars) 


A — ALTARIS CONFIRMATIO 


Benedictio 

incensi. 


1 Clerici de credentia, Imus, ferens cruces 
quinque cum granibus incensi in lance, et 2us. 
cum vasculo aquae lustralis et hyssopo metallico, 


se sistunt ad dexteram episcopi, et ministri de libro et scotula a sinistris. 


Episcopus, deposita mitra, surgit et benedicit incensum cum oratione 


Domine Deus omnipotens, praemissis versibus Domine, exaudi et Dominus 

vobiscum, sine cantu ; deinde aspergit incensum aqua lustrali. Sedet 
episcopus 'et accipit mitram. Clerici de credentia et de libro et scotula 
recedunt. 

2 — Surgit episcopus et pergit cum suis ministris } 

Locatio incensi ante gradus altaris ; clericus Imus, de credentia 
super altare. cum crucibus in lance ibit a dextris diaconi et 
simul omnes altare ascendunt. 

Episcopus propria manu accipiens cruces in lance positas, eas super 
quinque crucibus altaris locat, eodem ordine quo unctiones factae fuerunt. 

> Cum episcopus altare ascendit, sacristae faldistorium cum pul- 
vino ante altare ponunt in loco ubi positum fuit pro litaniis . 

, . 3 — Cetera omnia fiunt ut in consecratione altaris 

Cetera omnia, . , . 

simul cum ecclesia a n. 65 , 4 ad finem, advertat 

tamen pontifex ut cantet praefationem propriam altaris solius, quae ' 

sancti Ambrosii vocatur. Andrieu tome III, pg. 492. 

90 B — ALTARIS VESTITIO 

Omnia fiunt ut in consecratione altaris simul cum ecclesia, n. 66 . 

> Diagrammata VII, VIII et IX etiam in consecratione altaris 
solius inserviunt. 

CAPUT IV 

DE MISSA ET INDULGENTIIS 

91 . ART. I — DE MISSA ET INDULGENTIIS 

1 — Praeceptiva est, juxta rubricas PR, celebratio missae super 
altare noviter consecratum, quae quidem celebratio fieri debet statim post 
consecrationem altaris et non die sequenti . Post consecrationem solemnem 
decet celebrare missam solemnem, dicit enim rubrica facit missam solem- 
niter celebrari. 

2 — Missa dicitur de communi dedicationis ecclesiae cum oratione 
propria altaris. Sub unica conclusione additur oratio titularis (ium) 
altaris; deinde fiunt commemorationes quae locum habent in missa pro 


re gravi, seu in festis Imae, classis. Dicuntur Gloria et Credo ; quoad 
praefationem et ultimum evangelium, vide n . 68 , 3 et 4. 

3 — Missa est votiva pro re gravi ad instar, etiamsi sit lecta, et 
prohibetur diebus quibus missa pro re gravi ac publica simul causa pro- 
hibetur; in illis sumitur missa diei, adjectis sub eadem terminatione 
orationibus de consecratione altaris et de titulari (bus), etiam in festis 
Domini primariis ; deinde fiunt commemorationes quae faciendae sunt 
MR Add. et var. II, 3. 

92 Quoad indulgentias concedendas, confer quae pro ecclesiae con- 
secratione dicta sunt in praecedenti titulo, n. 70. 

ART • 11 — CAEREMONIARUM ORDO IN MISSA 

93 -Ius. casus. Consecrator celebret solemniter in faldistorio 

Dicto Benedicamus Domino, episcopus accipit mitram et baculum, 
et cum suis ministris redit in sacrarium ubi induit sandalia et se parat ad 
missam de more celebrandam. Interim sacristae ab altari consecrato 
amovent quae consecrationi inservierunt, et praeparant quae praeparanda 
sunt pro missa pontificali. Post benedictionem solemnem presbyter assis- 
tens publicabit indulgentias. 

) Minime convenit ut episcopus se paret ad celebrandum apud 
altare nondum paratum cum gignat confusionem ; propterea rubrica facit 
epsicopum :n sacristia vel alibi se ad celebrandum parare. 

94 2us. casus. Consecrator missae ad thronum assistit 

Dicto Benedicamus Domino, consecrator pergit ad thronum, ibique, 
adjuvantibus suis ministris, sacras deponit vestes. Sacri ministri ad sacra- 
rium recedunt et familiares episcopum cappa induunt. Missa celebratur 

more solito. Post benedictionem solemnem celebrans indulgentias publi- 
cabit . 

) Si pontifex velit paratus missae solemni assistere, cum perve- 
nerit ad thronum benedicit suos ministros qui recedunt. Missa dicitur 
more solito et, post benedictionem solemnem, presbyter assistens throni 
indulgentias publicabit. 

95 3us. casus. Consecrator missae solemni assistit in choro. 

Dicto Benedicamus Domino, ministri de libro (cum canone) et 
scotula se sistunt coram episcopo, qui cantat benedictionem solemnem 
cum mitra et baculo more solito; deinde caeremoniarius indulgentias 
publicat. 

Si sit metropolita, crucifer, sine ceroferariis, se sistit ante pontificem, 
qui sine mitra benedictionem impertiet. 

Post benedictionem episcopus in planum presbyterii salutat cru- 
cem, ministri vero genuflectunt, deinde ibit ad faldistorium ubi sacras 
deponit vestes et benedicit ministros qui recedunt; deinde, adjuvante 
familiari, induit manteletum seu mozetam et redit ad locum suum in choro 
vel ad genuflexorium a latere epistolae. Missa celebrabitur more solito. 

96 4us. casus. Consecrator legit missam 

Si consecrator velit missam lectam celebrare (quod non convenit si 
consecratio fuerit solemnis cum cantu), post Benedicamus Domino epi- 
scopus solemniter benedicit populum et indulgentias publicat caeremonia- 
rium 'magister . Sacri ministri recedunt et duo capellani cum superpel- 
liceis episcopo celebranti assistunt more solito. Episcopus ad missam 
abstinebit ad usu mitrae, cum non sit ritus pontificalis . 


TITULUS IV 

DE RITIBUS ALIQUANDO ADHIBENDIS 

CAPUT I 

DE CONSECRATIONE PLURIMORUM ALTARIUM 
AB EODEM PONTIFICE CUM VEL SINE ECCLESIA 

97 ART. I — PRAENOTANDA 

1 Juxta PR plura altaria simul, cum vel sine ecclesia, consecrari 
possunt. Cum vero dedicatio ecclesiae sit ritus ex se protractus, non con- 
venit eodem tempore alia altaria consecrare, quod quidem fieri potest alio 
die, ante vel post consecrationem ecclesiae. Consecratio altarium lateralium 
ima cum ecclesia tantum possibilis est in parvis ecclesiis ubi altaria minora 
prope altare majus construuntur. 

2 Nunquam plus quam tres, vel ad summum quatuor altaria 
simul consecrentur. Oportet autem ut non sint in dispertitis locis, ita ut 
consecrator possit omnia altaria videre; quod si sint separata per parietes, 
vel alia hujusmodi, altaria erunt separatim consecranda. 

3 Iidem inserviunt ministri ac in consecratione unius altaris, cum 
vel sine ecclesia ; aderit tamen caeremoniarius alter, etiamsi non conse- 
cretur ecclesia, et omnes easdem servabunt regulas ; 

98 ART. II — DE PRAEPARANDIS 

Praeter ea de quibus in titulo II, capite III, vel titulo III, capite II, 
parantur : 

AD LATUS EVANGELII UNIUSCUJUSQUE ALTARIS : 

Parva mensa, alba tobalea cooperta, cum duobus luminaribus, ad 
recipiendas reliquias. 

SUPER SEPULCRO UNIUSCUJUSQUE ALTARIS : 

Tabula ad illud claudendum, et subtus lemniscus ad eam facile 
amovendam . 

AD ABACUM : 

Mappae crassae plures ad abstergenda sepulcra, sacra olea, vel 
aquam lustrationis. 

Cruces quinque e gossipio cerato cum quinque granis incensi pro 
unoquoque altari in eadem lance. 

Spatulae ligneae quatuor vel plures cum catinis. 

PROPE UNUMQUODQUE ALTARE : 

Linteum ceratum ; tobaleae tres ; candelabra cum cruce ; tapetum . 
AD RELIQUIARUM ALTARE ; 

Capsulae cun/reliquiis ut habetur in titulo III ; super unamquamque 
inscribatur nomen altaris in quo erit sepelienda, ne oriatur confusio. 

Aqua gregoriana, maltha, sacra olea, et gossipium aderunt quae satis 
sint pro omnibus altaribus. 

99 ART. III — RITUS SERVANDUS 

* Altare maius, vel, si non sit eo die consecrandum, unum altare 
minus habeatur uti principale, apud quod episcopus indumenta capiat, 
preces recitet et alia faciat; ibi aderit faldistorium et abacus. 

2 In litaniis adduntur bis nomina titularium altarium et martyrum 
quorum reliquia sunt sepelienda. D 3729, VI. 

3 Episcopus addat nomina titularium cum dicit XJt altaria haec etc. 
Caeremonianum magister invocationes hujusmodi episcopo praebet in 
chartula scriptas. 

4 Episcopus ritus qui facit in uno altari, facit in omnibus. Sic, 
postquam fecit unctiones aquae gregorianae in Imo. altari, facit in 2do. 

et ita porro ; deinde ad Imum, altare redit et recitat orationem Singulare 
illud. 

» Antiphona Introibo repetitur post singulos vel binos versus, ne 
sine cantu prosequatur functio. 

5 — Facta Ima. aspersione Imi. altaris, procedit praeses ad Imam 
aspersionem aliorum altarium. Postea coram Imo. altari iterum incipit 
Asperges me, et procedit ad 2am. aspersionem altarium, eodem ordine 
quo prius; et ita usque ad 7am. aspersionem. 

6 — Reliquiarum processio coram singulis altaribus consistit; pon- 
tifex super mensam prope unumquodque ponit reliquias illius altaris. 

7 Stati0 fit ante altare principale usque ad orationem Deus qui in 
omni loco mclusive. 

8 — Procedit pontifex ad unctionem Imi. sepulcri et ad reliquiarum 
sepulturam et incensationem, non secus ac si unum tantum altare conse- 
craretur. Cantores cantabunt antiphonas usque ad Gloria Patri exclusive. 

~7 Ritua nume ” praecedentis repetitur adamussim cum omnibus 
antiphoms pro 2do. altari et deinde quoad alia. D 3613, IX, 2. 

10 — Finita sepultura reliquiarum ultimi altaris, cantatur Gloria 
Pa n et recedunt clerici cum candelis seu intortitiis; clerici de credentia 

desuper' ” ^ caeremon «rii abstergunt sepulcra 

11 — Pontifex ante Imum, altare cantat orationem Deus qui ex 

omnium; procedit deinde ad unctionem sepulcri et mensae Imi. altaris 
et postea ceterorum (101) . ’ 

12 — Deinde episcopus incensat super quinque cruces Imi. altaris 
et postea ceterorum. 

13 - Inchoato responsorio Dirigatur, pontifex incensat altaria omnia 
per circuitum semel; reversus iterum ante Imum, altare, denuo incipit 

responsorium et incensat altaria omnia per circuitum, quod et tertio facit 
tertio incipiens responsorium. 

9 14 J7 P0Stquam fecit unctiones quinque Imi. altaris, procedit ad 

2um. ubi facit unctiones easdem, et ita quoad cetera. 

) Antiphona Erexit Jacob repetitur post singulos vel binos versus 
prout necesse sit . 

15 — Finitis unctionibus ultimi altaris, pontifex procedit ad Imum 

et, inchoato responsorio Dirigatur, incensat altaria omnia semel pe, 
circuitum . 

16 — Pro 2 da. unctione cum oleo et pro chrismatione cum incensa- 
tionibus proceditur ut in numeris praecedentibus, 15 et 16. 

> Antiphonae Mane surgens et Unxit te Deus repet unt ur post 
singulos vel binos versus prout expedire videatur . 

17 — Finita unctione totali mensae Imi. altaris, pr.oceditur ad 
alia, quae eodem modo unguntur. Finita unctione ultimi altaris, epi- 
scopus ad Imum, altare redit pro orationibus postremis. 

> Antiphona Sanctificavit Dominus repetitur post singulos vel 
binos versus si necesse sit. 

18 — Presbyter thuriferarius unus erit qui Circuit altaria, per modum 
unius ea incensanda. D 3729, X. 

19 — Post unctiones ad parietes, altaria omnia incensanda erunt, si 
una cum ecclesia consecrantur. Pontifex pro unoquoque incipit antipho- 
nam Aedificavit Moyses, a schola complendam. D 3729, VII (102). 

20 — Episcopus una simul benedicit incensum super altaria com- 
burendum, et super Imum, altare ponit cruces cum incenso, dum mi- 
nistri idem faciunt ad cetera altaria ; postea flectit genua ante faldisto- 
rium pro versu Veni, Sancte Spiritus, et alia fiunt de more (103) . 

21 — Postquam unxit frontem Imi. altaris, episcopus procedit ad 
alia, et unum post aliud ungit in fronte ; redit ad Imum, altare, ubi, finito 
psalmo, dicit collectam Majestatem tuam. 

22 — Facit deinde pontifex unctiones angulorum Imi. altaris ; pro- 
cedit ad alia et facit similiter ; reversus ad Imum, altare, canit collectam 
Supplices te deprecamur. 

23 — Altaria omnia vestiuntur more solito. 

24 — Pro finali incensatione procedit episcopus ad lum altare, ubi 
intonat antiphonam Omnis terra et altare incensat ; quod secundo et tertio 
facit, repetens antiphonam ; pergit ad 2um. altare, et postea ad cetera, et 
omnia ter incensat, ter repetendo antiphonam Omnis terra. 

) Meminerit praesul facere cruci altarium reverentiam antequam 
ascendat et discedat post eorum vestitionem. 

25 — Revertitur praesul ad Imum, altare ubi dicit collectas finales. 

26 — Missa celebrabitur ad altare principale seu ad unum tantum. 

CAPUT II 

DE CONSECRATIONE ECCLESIAE QUANDO ALTARIA 
MINORA SIMUL AB ALIIS PRAELATIS CONSECRANTUR 

100 > Melius erit consecrationem altarium lateralium fieri ante 
vel post consecrationem ecclesiae; nam, stricte loquendo, in 

ecclesia unum tantum habetur altare, sicut unum est Sacrificium ; altaria 
lateralia sunt res secundariae relate ad altare principale, ita enim decla- 
ravit SRC die 19 Set. 1665; praeterea PR de simultanea consecratione 
ecclesiae et altarium ab aliis praelatis facienda tacet ; Martinucci hac de 
re silet, nec adest aliqua declaratio SRC, praeter permissum . Cum tamen 
invaluit usus, sequentes damus regulas quae, omnibus perpensis, servari 
debent ut caeremoniae hujusmodi fiant maximo cum ordine et juxta 
principia liturgica (104). Vide notam 113. 

101 ART. I — CLERUS INSERVIENS 

Pro consecratione ecclesiae et arae maioris iidem inserviunt ministri 
ac pro ecclesiae consecratione. 

PRO UNOQUOQUE ALTARI ADERUNT 1 

Pontifex seu abbas consecrator. 

Capellani assistentes duo. 

Caeremoniarum magister . 

Presbyter thuriferarius . 

Clerici decem, videlicet : 

Tres pro cruce et intortitiis (105). 

Duo pro mitra et libro. 

Duo ad abacum. 

Unus pro thuribulo et aqua gregoriana. 

Duo pro psalmorum recitatione. 

102 ART • n — REGULAE SERVANDAE 

1 Consecratio ecclesiae et arae principis fit ab eodem pontifice 
solemniter cum cantu. 

2 Consecratio altarium lateralium fit a tot episcopis, seu abbatibus 
facultatem apostohcam habentibus, quot sunt altaria consecranda, sine 

cantu tamen; nam consecratores altarium sunt minus principales relate 
ad consecratorem ecclesiae, qui praeest functioni. 

3 — Consecratores altarium utuntur amictu ; alba cum cingulo ; 

stola et pluviali ; mitra simplici alba ; non utuntur baculo nec adhibent ' 

candelam, ' j 

4 — Consecratoribus altarium inserviunt assistentes duo cum super- 
pelliceis (exclusis vestibus choralibus), qui loca tenent sacrorum minis- 
trorum, et omnia faciunt ut in consecratione solemni altaris : lus. facit 
quae fiunt a diacono ; 2 us . quae ad subdiaconum spectant ; quando sedet 
episcopus, tamen ipsi stant utrimque. 

5 — Consecratores altarium omnia recitabunt submissa sed intel- 
ligibili voce ne fiat confusio, et clerici duo prope unumquodque altare 
eadem voce recitabunt quae ad cantores pertinent. 

6 - — Incepta consecratione sui altaris, consecrator minime attendat 
ad ea quae a consecratore ecclesiae vel ab aliis consecratoribus fiunt, - sed 
unice curet de suo altari consecrando; attamen antequam accendantur 
candelae ad incensum super altare cremandum, consecratores altarium 
exspectabunt quousque accendentur candelae altaris maioris, ut una 
simul incensum super altaria omnia cremetur. 

1Q3 ART. III — DE PRAEPARANDIS [ 

Pro consecratione ecclesiae et arae maioris parentur quae in ti- 
tulo II, capite II (nn. 51-54), notantur. 

Pro consecratione altarium parentur seorsim pro unoquoque ea omnia 
quae praescripta sunt pro consecratione altaris in titulo II, capite III 
(nn. 79-81). Notatur tamen : 

Super mensa oblonga in aula reliquiarum vel in alia prope : 

PRO UNOQUOQUE EPISCOPO : 

Amictus ; alba cum cingulo ; stola et pluviale, si fieri possit aequalia ; 
mitra simplex alba. 

reliquiae parentur de more et super unamquamque capsulam pona- 
tur chartula cum nomine altaris in quo erit sepelienda. Capsulae omnes 
exponentur simul super altare reliquiarum. 

AD ALTARIA CONSECRANDA pro unoquoaue : 

Scabellum unum. 

Velum unum pro mitrifero . 

Vasculum aquae gregorianae vacuum. 

Alia omnia ut in titulo III, capite II, art. II (n. 80), demptis tamen : 
baculo; candela et formula indulgentiarum; sal, cineres et vinum pro 
aqua gregoriana. 

104 ART. IV — RITUS SERVANDUS 

1 — Ab initio usque ad processionem omnia fiunt solito more, ut 
in titulo II habetur, a solo consecratore ecclesiae. 

2 Iu litaniis intra ecclesiam addentur bis nomina omnium sancto- 
rum martyrum quorum reliquiae erunt sepeliendae et titularium princi- 
palium omnium altarium, servato ordine hierarchico. 

3 -— Consecrator ecclesiae dicit Ut ecclesiam et altaria haec ad no- 
mina SS. (addat nomina titularium altarium) . . . benedicere etc. Caere- 
moniarium magistri erit praesentare pontifici schidam cum invocatione 
et titularium nominibus. 

^ Circa initium abecedarii magister caeremoniarum, cui cura erit 
praelatorum, eos invitabit ad sacras capiendas vestes ad mensam paratam, 
adjuvantibus suis capellanis ; postea, mitram in capite tenentes, accedunt 
ad sedes pro ipsis paratas, juxta ordinem praecedentiae, in reliquiarum 
aulam, capellanis stantibus retro post ipsos, ubi exspectabunt processionis 
adventum . 

5 A vestitione usque ad initium consecrationis altarium, conse- 
cratores unum efficiunt corpus ; proinde : unum habebunt caeremonia- 
rium ; mitram ponunt et auferunt simul ipsi sibi ; sedent, surgunt etc., una 
cum consecratore ecclesiae. 

6 Consecrator benedicit satis aquam gregorianam pro omnibus 
altaribus, et, cum egressa fuerit processio ab ecclesia ad reliquiarum aulam, 
sacris uae implebunt vascula apud altaria consecranda aqua gregoriana 
modo benedicta. 

7 — In processione consecratores ibunt post clerum, sed ante fere- 
trum, unus post alium, cum suis capellanis extremitates pluvialis tenen- 

tibus, tecto capite, nam consecratores altarium intersunt processioni et 
consecrator ecclesiae praeest. 

8 — Clerici qui inservire debent altarium' consecrationi in proces- 
sione ibunt cum clero inservienti, vel quisque ad suum altare consistit. 

9 — Ad stationem ante januam ecclesiae praelati faciunt circulum, 
capellani vero retro post ipsos stabunt. 

10 — Processio, ecclesiam ingressa, ibit per omnia altaria. Cum fere- 
trum pervenerit ante Imum, altare processio consistit, et presbyteri 
feretrum deponunt. Clerici illius altaris ibidem consistunt, nisi jam adsint. 
Caeremoniarius altaris Imi. invitat consecratorem ad altare suum, ubi 
a l.° assistente ei aufertur mitra ; a suo caeremoniario accipit lancem et 
appropinquabit feretro; caeremoniarius ponit reliquias illius altaris in 
lance et velo serico rubro cooperit ; consecrator pergit ad mensam in cornu 
evangelii, et lancem cum reliquiis in medio candelarum locat. 

11 — Presbyteri elevant feretrum et prosequitur processio usque 
ad altare 2um. et postea ad cetera. Coram unoquoque altari proceditur 
ut in numero praecedente. 

12 — Ultimo loco ibit processio ad altare majus ubi omnia fiunt ut 
in titulo II. 

13 — Cantores dent operam ut cantus antiphonae Gaudent in caelis 
desinat paulo antequam processio perveniat ad altare majus. 

14 — Cum processio pervenerit ad altare majus, ceroferarii altarium 
lateralium accendunt intortitia, crucifer accipit crucem et se sistit medius 
inter ceroferarios usque ad consecrationis finem. 

15 — Praelati incipiunt consecrationem suorum altarium ab anti- 
phona Introibo, et usque ad finem omnia faciunt ut in titulo III, praeter 
ea quae sequuntur (106). 

16 — Cemento benedicto cum oratione Summe Deus , consecratores 
immediate procedunt ad unctionem sepulcri et ad reliquiarum sepulturam, 
omissis quae ad processionem se referunt, nam processio jam facta est 

17 — Consecratores benedicunt mappas suorum altarium quae im- 
mediate super ipsa ponuntur. 

18 — Finita consecratione extinguuntur intorticia et crucifer crucem 
deponit. Consecratores benedictionem non dabunt nec publicabunt indul- 

gentias, sed, dicto Benedicamus Domino et responso Deo gratias, cum 
suis assistentibus et toto suo clero, pergunt ad sacrarium ubi sacras vestes 
deponunt et induunt chorales ; vel si missa a legato seu metropolita cele- 
bretur, illas retinent pro chorali assistentia. 

19 — Missa solemni ritu celebrabitur ad altare majus; sub unica 
conclusione cum oratione principali, addetur oratio titularis ecclesiae, 
omissis orationibus titularium altarium lateralium. 

> Non est necesse ut consecratores Missas celebrent apud altaria 
omnia consecrata, sufficit Missa solemnis ad aram majorem (D. 3687 
IV) ; immo non solum sufficit, sed minime convenit ut dum sacrum so- 
lemni ritu celebratur ad aram principalem, in altaribus lateralibus Missae 
lectae una simul habeantur (107). ‘ 


CAPUT xn 

DE CONSECRATIONE ECCLESIAE INSIGNIS SEU 
MAGNAE MOLIS 

ART. I — PRAENOTANDA 

105 A — DE CARDINALI LEGATO 

1 — Quando ecclesia insignis, titulis extraordinariis ornata, ratione 
magnitudinis et alia hujusmodi consecranda venit, decet Summum Ponti- 
ficem de re certiorem facere, ut ipse per legatum a latere suo missum, 
dedicationibus solemnibus intersit. Cft. Benedictus XIV Iam inde § 25, 
Bullarium . tom. III, pars 2. a pg. 357. 

2 Pridie consecrationem fit solemnis receptio legati. Vide to- 
mum III, n . 180. 

3 Quamvis legatus adsit, necessarium non est ut ipse per se con- 
secrationem faciat; sufficit ut solemnitatibus intersit, et praesertim ut, 
post consecrationem, solemniter Missam celebret; standum tamen in sin- 
gulis casibus eis quae in apostolieis litteris determinantur (108). 

4 — Legatus indulgentiam plenarium concedit et populo solemniter, 
nomine Summi Pontificis, in fine Missae benedicit. 

5 Si alii intersint cardinales seu episcopi, poterunt ecclesiam in- 
gredi una cum reliquiarum processione ; sed melius erit si processiona- 
liter intrent pro missa solemni post consecrationem tantum . 

106 B DE EPISCOPIS CO ADJUTORIBUS 

1 Juxta Benedictum XIV licet, de permissu Sanctae Sedis, adhi- 
bere episcopos coadjutores seu comministros in consecratione magnarum 
ecclesiarum, et permissum aliquando datur (109). 

2 Desunt rubricae circa ritus servandos, et declarationes Congre- 
gationis Ritibus Sacris praepositae desiderantur. Inspectis tamen princi- 
piis liturgicis generalibus, habita praesertim paritate cum iis quae prae- 
scripta sunt pro consecratoribus episcoporum, sequens datur ritus hisce in 
casibus servandus, ut omnia fiant cum ordine, juxta doctrinam Benedicti 
XIV, cl. m. (110) . 

3 — Ne consecratio ecclesiae magnae morosa evadat, et ut ritus 
maiori cum ordine fiant, non unus sed duo coadjutores adhibeantur, ut in 
consecratione episcoporum vel abbatum benedictione a PR praecipi- 
tur (111). 

4 — Episcopi et non abbates, ut notat Benedictus XIV, ad tale 
munus vocentur (112) ; non sint praelati jurisdictionem in loco habentes 
(nisi consecrator sit legatus papalis) ; nam coadjutores non sunt aequi 
principales sed minus principales, relate ad consecratorem ecclesiae. 

5 — Si duo adsint altaria minora consecranda, lus. coadjutor unum 
consecret, 2us. coadjutor alterum, prout infra in art. VI habetur. 

6 — Si altaria plurima consecranda veniunt eodem die, aderunt pro 
ipsis tot consecratores quot altaria, et serventur ea quae in capite II huius 
tituli habentur, coadjutores vero altaria non consecrant (113). 

107 ART. II — CLERUS INSERVIENS 

ADERUNT : Capellani duo cum superpelliceis et minister de mitra 
pro unoquoque coadjutore. Magistri caeremoniarum quatuor : Imus, erit 
consecratoris et omnia facit quae in titulo 2.° habentur ; 2.° cura erit de 
l.° coadjutore ; 3.° cura erit de 2.° coadjutore ; 4us . ea omnia facit quae 
in titulo II de 2do. caereraoniario dicta sunt. Clerici thuriferarii duo. 
Ceteri ministri aderunt prout de ecclesiae consecratione dictum est 

108 ART. III — REGULAE SERVANDAE 

1 — Coadjutores utuntur amictu, alba cum cum cingulo, stola et plu- 
viali; pluvialia sint aequalia et minus ornata quam pluviale consecratoris - 
mitra erit alba simplex. Non utuntur baculo nec candela ; eis tamen da- 
bitur baculus ad scribenda alphabeta et ad januam consignandam. 

2 — Coadjutores habent assistentiam duorum capellanorum cum 
superpelliceis, quorum lus. mitram ei imponit vel aufert. 

4 — Coadjutores sedent et flectunt genua ad scabella ; consecrator 

tantum utitur faldistorio, omnes tamen utuntur pulvinaribus ad genua 
flectenda . 

5 — Consecrator praeest toti functioni; proinde canit collectas, in- 
vocationes, et praefationes; solus recitat invocationes in litaniis; cantat 
mtonationes, et consecrat aram maiorem . 

6 — Tempore litaniarum, orationum etc., coadjutores stabunt, sedent 
vel flectunt genua, lus. a dextris diaconi, 2us. a sinistris subdiaconi 
spatio tamen congruente, cum suis assistentibus utrimque. 

7 — Poterit consecrator sedere ad faldistorium cum suis ministris 
dum coadjutores aquas benedicunt, aspersiones ecclesiae exsequuntur, 
alphabeta scribunt, vel inungunt parietes. 

109 ART. IV — DE PRAEPARANDIS 

Praeparentur omnia quae in titulo II, capite II, praescripta sunt pro 
consecratione ecclesiae, praeterea aderunt : 

Scalae ad cruces inungendas duae. 

Scabella quatuor pro coadjutoribus : duo in aula reliquiarum; duo 

extra portam principalem, postea in media ecclesia transferenda, deinde 
in presbyterio locanda. 

Pulvinaria duo pro coadjutoribus. 

Vascula cum sancto chrismate duo. 

Thuribula duo. 

IN aula reliquiarum pro unoquoque coadjutore : 
mitriferi * CtUS * dngUl ° ; St0la et P Iuviale ! mitra alba cum velo 

110 ART. V — RITUS SERVANDUS 

1 — In initio functionis, coadjutores exspectabunt consecratorem 
in aula reliquiarum, et una cum eo sacras assumunt vestes. 

2 — In processione ad ecclesiam coadjutores ibunt immediate ante 
consecratorem, cum suis capellanis, oras pluvialis tenentibus : 2us. ibit 
ante Imum . 

3 — Consecrator (per suum caeremoniarium) coadjutorem 2um. ad 
aquam lustralem benedicendam invitabit; ipse tamen aspergit clerum, 
postquam dedit coadjutoribus aspersorium tangendum. 

4 — 2us. coadjutor facit Imam, aspersionem externam ecclesiae; 
coadjutor lus. facit 2am.; consecrator facit 3am.; crux cum intorticiis 
ibit ante praelatum ecclesiam aspergentem, licet sit coadjutor. 

5 — Consecrator januam percutit in fine uniuscujusque aspersionis 
et dialogum recitat. 

6 — Ad litanias coadjutores mitram retinent, sed consecrator solus 
ad benedictiones recitandas assurgit. 

7 — Coadjutor lus. scribit alphabetum eodem tempore quo 2us. 
scribit abecedarium ; vel consecrator, si maluerit, scribat ipse alphabetum 
et abecedarium, vel alphabetum tantum et lus. coadjutor abecedarium. 

8 — Consecrator solus ter canit Deus in adjutorium. 

9 — Consecrator (per suum caeremoniarium) invitabit Imum, 
coadjutorem ad aquam gregorianam benedicendam ; qui etiam recitabit 
invocationem Sanctificare usque ad finem et signabit januam baculo. 

10 — Pro aspersionibus internis ecclesiae per circuitum proceditur 
ut in n. 4, videlicet, 2dus. coadjutor facit Imam, aspersionem; Imus, 
coadjutor facit 2am . aspersionem ; consecrator facit ultimam ; crux cum 
intorticiis praeibit ante pontificem aspersionem exsequentem. 

11 — Aspersionem pavimenti facit coadjutor Imus, vel consecrator, 
si maluerit, qui sibi reservat tamen aspersionem ad quatuor ventos. 

12 — Ad introitum processionis, coadjutor Imus, ungit postem 
dexterum (ad sinistram intrantis) et coadjutor 2us. postem sinistrum 
(ad dexteram intrantis) . 

13 — Ante unctionem parietum consecrator benedicit incensum, 
quod in duobus thuribulis ponit cum benedictione. 

14 — Consecrator ungit lam. et postremam crucem prope altare; 
lus. coadjutor incipit a 2. a cruce prope altare et quinque ungit cruces, 
easque incensat; 2us. coadjutor incipit a septima cruce quae est prope 
januam a latere dextero intrantis, et quinque ungit cruces, easque in- 
censat (114). 

15 — Post unctionem parietum coadjutores secedunt ad scabella in 
presbyterio, nam ritus qui sequuntur a solo consecratore fiunt, quum 
pertineant ad consecrationem altaris. 

) Si ecclesia sit grandis nimis, dividi poterit in partes duas pro 
aspersionibus ad extra et ad intus : coadjutor Imus . facit aspersionem 
partis dexterae ecclesiae, et coadjutor 2us. partis sinistrae, una simul, 
tribus vicibus; crux cum intortitiis ibit ante coadjutorem Imum. 

IU ART. VI — CONSECRATIO ALTARIUM LATERALIUM 

A COADJUTORIBUS 

1 — Unicuique coadjutori inserviunt, praeter duos assistentes et 
caeremoniarium, clerici tres : unus pro aqua gregoriana et sacris oleis, 
alter pro thuribulo, tertius pro mitra. 

2 — Ad unumquodque altare aderunt quae pro ejus consecratione 
sunt necessaria ut in cap. I, art. II huius tituli habentur (n. 98) ; aderunt 
etiam pro unoquoque altari quae necessaria sunt pro aspersionibus, unctio- 
nibus seu incensationibus, manuum lotione ; aderitque scabellum unum 
in usum coadjutoris. 

3 — Consecrator ipse solus intonat antiphonam Introibo; et, dum 
psalmus cantatur, ungit altare maius cum aqua gregoriana, et coadjutores 
idem faciunt ad altaria sua. 

4 — Intonata antiphona Asperges me, consecrator aspergit altare 
maius, dum coadjutores aspergunt altaria sua. 

5 — In reliquiarum processione omnes pergunt directe ad altare 
maius ubi fit statio ; deinde coadjutores accipiunt reliquias suorum alta- 
rium et ad ea se conferunt. In reliquiarum sepultura solus consecrator 
antiphonas intonat et preces recitat, sed coadjutores sepulcra ungunt de 
more, et reliquias sepeliunt. 

6 — In unctionibus seu incensationibus altarium coadjutores pro- 
cedunt prout supra de aspersionibus dictum est, videlicet, intonata re- 
spectiva antiphona a consecratore, dum schola cantat quod cantandum 

est, coadjutores altaria sua incensant et ungunt concomitanter cum con- 
secratore ad aram maiorem. 

7 — p ost unctionem parietum, ad antiphonam Aediiicavit Moyses, 
altare maius tantum incensatur. 

8 — Consecrator benedicit incensum super altaria tria cremandum, 
et unusquisque coadjutor ad suum altare accedit et incensum propria 
manu super quinque cruces ponit ; deinde coram suo altari genuflectit ad 
versum Veni, Sancte Spiritus. 

9 — Coadjutores, extinctis altaris candelis et combusto incenso, ad 
consecratorem revertuntur, et se sistunt utrimque ad praefationis cantum ; 
ad altaria sua redeunt pro frontis unctione ; sedent ad scabella dum can- 
tatur ps. 67, et lavant manus cum idem facit consecrator. 

10 — Coadjutores ungunt conjunctiones mensae et stipitis, deinde 
ad consecratorem accedunt, qui solus mappas altarium benedicit. 

11 Versus finem ps. 62, coadjutores ad altaria sua accedunt et 
mensam incensant, dum consecrator incensat aram maiorem, deinde ad 
eum revertuntur, et cum eo ad sacrarium exeunt. 


CAPUT IV 

DE CONSECRATIONE LECTA ECCLESIAE VEL ALTARIUM 
112 ART. I — CONSECRATIO LECTA ECCLESIAE 

j 

> Juxta rubricas PR consecratio ecclesiae fieri debet solemniter, 

cum cantu videlicet et sacris ministris, est enim ritus natura sua solemnis : 

* 

tamen, saltem gravi de causa, ut in locis missionum vel tempore persecuti- 
onum, poterit fieri privarim sine cantu . Fas tamen non est aliquas partes 
cantare et alias recitare ad uniuscujusque arbitrium. 

In consecratione lecta omnia fiunt ut in titulo II, notetur tamen : 

1 — Partes scholae recitantur alternarim a duobus vel a quatuor 
clericis ; duo ex ipsis, flexis genibus retro post episcopum, recitabunt lita- 
nias sine cantu. 

2 Episcopus, quae cantare deberet si consecratio esset solemnis, 
recitat voce clara seu elata. 

3 — Episcopus utitur alba et vestibus sacris ut in consecratione 
solemni, eique inserviunt capellam assistentes duo cum superpelliceis, 

exclusis vestibus choralibus. Omnia quae ad diaconum spectant fiunt a 
2.° assistente; ipsi vero non sedent, nec caput cooperiunt, sed semper 
stant quando sedet consecrator . Capellanus lus . mitram episcopo imponit 
et aufert. 

4 — Episcopus ipse in processione reliquias portabit in lance, velo 
rubro coopertas, ut in consecratione altaris sine ecclesia. 

5 — Si consecrator missam lectam celebret, ab usu mitrae abstinebit 
cum officium non sit amplius pontificale. 

J13 ART. II — CONSECRATIO LECTA ALTARIUM 

> Juxta rubricas PR consecratio altarium fieri potest vel solemni- 
ter cum cantu ut in titulo III describitur, vel privatim sine cantu. Conse- 
cratio altarium tamen est ritus solemnis, solemniter proinde faciendus, 
sed rationabili de causa licet altare sine cantu consecrare. 

In consecratione lecta altarium omnia fiunt ut in titulo III, praeter- 
quam ea quae supra de consecratione lecta ecclesiae habentur. 

CAPUT V 

DE CONSECRATIONE ALTARIS CUJUS SEPULCRUM 
CONSTRUITUR IN MEDIETATE STIPITIS 

114 > Si reliquiae sint insignes, id est, partes notabiles corporis, 
sepeliuntur in stipite et mensa altaris cooperiuntur. 

Reliquiae conduntur in arca plumbea cum tribus granis incensi et 
instrumentis authenticis; arca clauditur a stannario cum sigillo magno 
episcopi. Super arcam scribuntur nomina sanctorum martyrum et alia 
memoria digna. Arca ponitur super altari vel super aliquo thalamo ad 
hoc praeparato. 

Consecratio fit ritu consueto, cum modificationibus tamen quae 
sequuntur . 

115 ART. I — SINE ECCLESIA 

1 — Mensa altaris paratur super duobus sustentaculis retro post 
altare, ita ut possit facile fieri unctio in parte inferiori, et prompte suo 
loco coaptari. 

2 — Cementum benedicitur sufficiens ad totam mensam firmandam, 
pro qua opus erit auxilii cementariorum . 

3 — p os t benedictionem aquae gregorianae (usque ad invocationem 
Sanctificare exclusive), benedicitur cementum cum oratione Summe Deus. 

4 — Fit processio reliquiarum more solito. 

5 — Episcopus ungit quatuor angulos sepulcri intus; in eo ponit 
reliquias ; eas incensat ; deinde ungit lapidem seu mensam in media parte 
inferiori, sed loco haec tabula dicit hic lapis. 

6 — Episcopus facit maltham cum aqua gregoriana, quam spargere 
incipit super stipitem, et ad planum presbyterii redit. 

7 — Sacerdotes quatuor, qui reliquias portaverunt, adjuvantibus 
cementariis, ponunt mensam seu lapidem super stipitem ; interim schola 
canit responsorium Vos, sacerdotes et levitae. Dum cementarii firmunt 
mensam, pontifex sedet ad faldistorium, cum suis ministris ad scabella ; 
sacerdotes qui reliquias portaverunt ad sacrarium exeunt. 

8 — Firmata et mundata lapide, exeunt cementarii ; assurgit ponti- 
fex, ad altare accedit, et incipit antiphonam Sub altare Dei (audivi). 
Schola antiphonam complebit et adjungit aliam Corpora Sanctorum, et 
canit Gloria Patri et Sicut erat, ad quod omnes caput cruci hastatae incli- 
nant. Deinde episcopus, deposita mitra, canit collectam Deus, qui ex 
omnium c ohabitatione. 

g — Deinde cum mitra ascendit ad altare et, cum sancto chrismate, 
facit unctionem duplicem in parte anteriori mensae et stipitis simul, dicens 
Signetur et sanctificetur. 

10 — Posito et benedicto incenso, episcopus altare incensat, dum 
schola canit antiphonam Stetit angelus, quam incipit ipse. Postea, ante 
gradus altaris, nudato capite, canit collectam Dirigatur oratio nostra. 

11 — Episcopus facit unctionem mensae cum aqua gregoriana et 
aspersiones altaris, incipiens ab antiphona Introibo usque ad collectam 
Deus qui es visibilium rerum inclusive . 

12 — Postea procedit praelatus ad consecrationem altaris ut in 
tit. III, cap. IV, art. V (n. 88), et omnia fiunt prout ibi jacent usque 
ad finem consecrationis (115). 


116 ART. II — CUM ECCLESIA 
Nn . 1, 2 et 3 ut supra . 

4 — Omnia fiunt more solito usque ad orationem Deum Patrem 
Omnipotentem (ante antiphonam Introibo). 

5 — Dicta oratione supra, pontifex, aliis praetermissis, procedit ad 
aspersionem ecclesiae inde ab antiphona Haec est Domus Domini, et alia 
omnia facit usque ad collectam Deus qui in omni loco inclusive in fine 
processionis . 

6 — Deinde episcopus facit unctiones sepulcri et alia omnia usque 
ad finem consecrationis altaris sicut in articulo I, nn . 5 ad 12 . 

7 — Finita consecratione altaris, procedit episcopus ad consecratio- 
nem parietum inde ab antiphona Ecce odor, et alia fiunt solito more usque 
ad finem. 

CAPUT VI 

DE CONSECRATIONE ALTARIS CUM SEPULCRO IN 
PARTE ANTERIORI STIPITIS 

117 Juxta rubricas PR sepulcrum aliquando construi potest in parte 
anteriori (vel etiam posteriori) stipitis. Necessaria est haec 

constructio quando reliquiae non sunt ita parvae ut possint poni in ipsa 
mensa altaris, nec insignes ut necesse sit eas in medio stipite sepelire. 

Quoad arcam plumbeam serventur ea quae in capite V habentur. 
In consecratione proceditur ut in titulo II vel III. Cum facit unctionem 
super sepulcrum clausum, episcopus una simul ungit tabulam sepulcri et 
frontem altaris dicens Signetur et sanctificetur more solito. Si adsit alia 
crux in fronte super ipsam facit pontifex 'unctionem frontis, sin autem in 
parte superiori frontis faciat unctionem (116). 

TITULOS V 

DE SUPPLENDIS DEFECTIBUS 
CAPUT I 

118 de defectibus tempore consecrationis 

ECCLESIAE VEL ALTARIS OCCURRENTIBUS 

1 Si, dum consecratur ecclesia, episcopus infirmetur, nec possit 
consecrationem perficere, notetur : 

a) Si consecratae fuerunt cruces duodecim, alius episcopus, vel 
etiam abbas qui gaudet privilegio consecrandi altaria immobilia, vocetur 
ad functionem perficiendam, nam ritus qui sequuntur pertinent ad com- 
plementum consecrationis altaris. 

b) Si functio interrumpitur ante unctiones altaris et adsit alius 
episcopus, ad perficiendam functionem vocetur, nam ritus qui unctiones 
mensae praecedunt sunt potius praeparatorii consecrationis. 

c) Si unctio altaris incepta fuit et adsit alius episcopus, debet ipse 
altaris consecrationem ab unctionibus cum oleo puerorum reassumere, 
nam partes essentiales consecrationis altaris debent ab eodem ministro 
fieri . 

2 • — Quae omnia dicta sunt si alius praelatus adsit, ita ut inter- 
ruptionem inter et reassumptionem ritus detur nexus moralis. Si vero 
interruptio fuit morosa, vg. per spatium duorum dierum, tota consecratio 
erit iteranda (117). 

3 — Si ritus aliquis omissus fuit, immediate suppleri debet, nam 
error corrigitur ubi deprehenditur. 

4 — Si episcopus usus est oleo puerorum vel infirmorum loco sancti 
chrismatis, consecratio est nulla et proinde iteranda j si error deprehen- 
datur ante finem consecrationis, unctiones omnes erunt iterandae. Si 


vero error deprehendatur finita consecratione, tota consecratio erit pri- 
vatim iteranda. 

5 — Si in unctionibus episcopus usus est formulis diversis ab illis 
quae praecripta sunt, consecratio est nulla, quia servata non fuit forma 
ab. Ecclesia praescripta. CJC 1148, § 2. 

6 — Declaravit SRC in consecratione altaris tum fixi tum portatilis 
unctionem in media tabula nunquam esse omittendam, quamvis crux 
ibidem sculpta non sit : si tamen unctio ista omissa fuit, valida est con- 
secratio. D 3771. Unctiones omissae tamen erunt quantocius supplendae. 

> Vide tom. III, sect. I, cc. 2 et 7. 

CAPUT II 

DE DEFECTIBUS POST ECCLESIAE VEL ALTARIS 
CONSECRATIONEM OCCURRENTIBUS 

119 > De ecclesiarum et altarium exsecratione et de iteranda con- 
secratione, vide tit. I, cap. XII (nn. 37-39). 

FORMULAE BREVES IN CONSECRATIONE ALTARIUM 
EXSECRATORUM ADHIBENDAE 

120 A — FORMULA I 

QUANDO MENSA A STIPITE FUERIT SEPARATA 

( etsi per temporis momentum ) 

CJC 1200, § 1. 

) Agitur de eadem mensa et stipite coaptandis. Mensa firmanda 
erit stipiti ab artificibus. Sepulcrum reliquiarum integer esto seu non 
violatum. Altare erit denudatum. 

1 — Presbyter, a loci ordinario delegatus, induit superpelliceum et 
stolam albam, et functionem privatim peragit cum duobus clericis super- 
pelliceis pariter indutis. 

2 — Consecrator facit cum sancto chrismate quatuor unctiones pol- 
lice dexterae manus ad modum crucis in quatuor angulis in conjuntione 
mensae cum stipite, dicens singulis vicibus In nomine Pa + tria, et 


f 

; 

Fi + ei Spiritus -f- Sancti, ter ungens unumquodque angulum. Vide 
n. 65, 9. 

3 — Deinde consecrator recitat orationes Majestatem tuam et Sup- 
plices te deprecamur, quae habentur in fine consecrationis altaris ante 
benedictionem tobalearum. 

4 — Subinde consecrator declarat ac testatur legitimo instrumento 
praefatum altare a se ordinaria vel delegata auctoritate rite consecratum,, 
uti tale habendum esse et sub eodem titulo, quo ante exsecrationem 
gaudebat. 

121 B — FORMULA II 

QUANDO SEPULCRUM TANTUM VIOLATUM FUERIT 
CJC 1200 § 2, n. 2 (118). 

Altare erit denudatum. 

Super abaco parantur quae necessaria sunt ad aquam gregorianam 
faciendam, videlicet : 

Sal in lance. 

Aqua in vasculo. 

Cineres in lance. 

Vinum in ampulla. 

Cementum . 

Parvum cochlear. 

1 — Presbyter a loci ordinario delegatus, superpelliceo et stola alba 
indutus, cum duobus clericis superpelliceis pariter indutis, pergit ad 
abacum ubi benedicit aquam gregorianam, incipiens absolute ab exor- 
cismo salis, usque ad orationem Omnipotens ... Creator inclusive, omittens 
verbum Ecclesia quoties invenitur. 

2 — Deinde benedicit cementum cum oratione Summe Deus, prae- 
misso Dominus vobiscum, et cum aqua gregoriana facit maltham, 
D 3976, I, II (119). 

3 Accedit consecrator ad altare et facit quatuor unctiones cum 
sancto chrismate in quatuor angulis internis sepulcri, adhibens formulam 
in consecratione altaris praescriptam. 

4 — . Deinde consecrator reliquias in sepulcro reverenter recondit; 
postea ungit tabulam subtus cum sancto chrismate, dicens formulam 
consuetam . 

5 — Firmat sepulcrum coaptans tabulam cum cemento supra be- 
nedicto, advertens ut tabula aequaliter firmetur ad altitudinem mensae 
per totam; adhibebit auxilium cementarii si opus sit; postea sepulcrum 
linteo mundatur. 

6 — Deinde consecrator dicit orationem Deus qui ex omnium coha- 
bitatione, et cum chrismate facit unctionem duplicem super sepulcrum et 
mensam ut in consecratione altaris, adhibens formulam propriam. 

7 — De peracta consecratione, quae privatim fieri debet, redigatur 
documentum ut in fine formulae primae. 

122 c — formulae duae simul 

Si altare e duplici capite violatum fuerit, nempe quia mensa a stipite 
separata fuit et sepulcrum violatum, firmata iterum mensa, immediate 
proceditur ad consecrationem sepulcri, adhibita formula brevi ut supra 
sub littera B. 

Deinde consecrantur conjunctiones mensae et stipitis ut in littera A. 

> Formulae breves legi possunt in appencide ad RR. 


FORMULARIUM 


PRO ECCLESIAE VEL ALTARIS 


CONSECRATIONE 


PERGAMENA PRO CAPSULA RELIQUIARUM 


Ano Domini MCM. . . 

die mensis 

Ego 

Episcopus 

consecravi (ecclesiam et) 
altare hoc, in honorem 

sanet 

et reliquias sanctorum 

martyrum 

in eo inclusi, et singulis 
Christifidelibus hodie 
unum annum, et in die 
anniversario consecrationis 
hujusmodi ipsam (vel ipsum) 
visitantibus centum 
dies de vera indulgentia in 
forma Ecclesiae consueta concessi. 

> In consecratione altaris solius omittuntur verba Ecclesiam et 
Si celebrans sit archiepiscopus dicitur ducentos dies, si vero sit SRE 
cardinalis trecentos dies . 


N.° 1 


DIALOGUS AD JANUAM 


POST PRIMAM ET POST SECUNDAM ASPERSIONEM 

episcopus recto tono : 

Attolite portas, principes, vestras, et elevamini, portae aeter- 
nales, et introibit Rex gloriae. 

DIACONUS in tono interrogationis : 

Quis est iste Rex gloriae? 
episcopus recto tono : 

Dominus fortis et potens ; Dominus potens in praelio . 

POST TERTIAM ASPERSIONEM 

episcopus recto tono : 

Attollite portas, principes, vestras, et elevamini, portae aeter- 
nales, et introibit Rex gloriae. 

diaconus in tono interrogationis : 

Quis est iste Rex gloriae ? 
episcopus simul cum clero recto tono : 

Dominus virtutum ipse est Rex gloriae. 

Aperite. Aperite. Aperite. 

DIACONUS aperit portas. 

episcopus clara voce sine cantu signans pavimentum cum baculo : 
Ecce cru -{- cis signum, fugiant phantasmata cuncta. 

Ecclesiam ingressus : 

Pax huic domui. 
diaconus clara voce sine cantu : 


In introitu vestro. 

MINISTRI clara voce sine cantu : 

Amen, 

> Postquam clerus ecclesiam introivit, clauso iterum ostio, discedit 
diaconus, officio suo expleto. 

> Tabella haec duplici exemplari conficiatur; pro episcopo una, 
pro diacono custode altera. 

N.° 2 TABELLA PRO BENEDICTIONE ALTARIS 
CUM AQUA GREGORIANA 

> Dum episcopus facit Tinctiones quinque cum aqua gregoriana 
super quinque cruces mensae altaris dicit toties quoties cum unica 
unctione et triplici benedictione : 

SANCTI + FICETUR HOC ALTARE IN HONOREM DEI OMNIPOTENTIS ET 
GLORIOSAE VIRGINIS MARIAE, ATQUE OMNIUM SANCTORUM, ET AD 

NOMEN AC MEMORIAM N. ( titularis ium ). IN NOMINE PA -j~ TRIS, 

ET FI 4- LII, ET SPIRITUS 4 SANCTI. 


PAX TIBI 



N.° 3 TABELLA PRO CONSECRATIONE SEPULCRI 

> Dum episcopus facit unctiones internas sepulcri cum sancto 
chrismate in quatuor angulis, cum duplici unctione et triplici benedictione 
dicit ad singulas unctiones : 

CONSE 4 CRETUR ET SANCTI 4 FICETUR HOC .SEPULCRUM. IN NOMINE 
PA 4 TRIS, ET FI 4 LII, ET SPIRITUS 4 SANCTI. 

PAX HUIC DOMUf 

ii 


i 

!: 


3 


4; 

2 

> Dum episcopus ungit tabulam sepulcri subtus cum sancto chris- 
mate cum duplici unctione et triplici benedictione dicit semel : 

CONSE 4 CRETUR ET SANCTI 4 FICETUR HAEC TABULA PER ISTAM 
UNCTIONEM ET DEI BENEDICTIONEM. IN NOMINE PA 4 TRIS, ET 
FI 4 LII, ET SPIRITUS 4 SANCTI. 

PAX TIBI 

y Clauso et firmato sepulcro, episcopus facit cum sancto chris- 
mate unctionem duplicem cum trina benedictione super sepulcrum et 
mensam altaris dicens : 

SIGNE 4 TUR ET SANCTI 4 FICETUR HOC ALTARE. IN NOMINE PA 4 TRIS, 
ET FI 4 LII, ET SPIRITUS 4 SANCTI. 

PAX TIBI 



4 


N.° 4 TABELLA PRO CONSECRATIONE ALTARIS 

> Dum episcopus facit unctiones quinque cum oleo catechume- 
norum super quinque cruces altaris dicit ad singulas unctiones, cum 
duplici unctione et triplici benedictione : 

SANCTI *f FICETUR ET CONSE 4 CRETUR LAPIS ISTE. IN NOMINE 
PA 4 TRIS, ET FI 4 LII, ET SPIRITUS 4 SANCTI, IN HONOREM DEI ET 
GLORIOSAE VIRGINIS MARIAE ATQUE OMNIUM SANCTORUM, AD NOMEN 
ET MEMORIAM N. ( titularis — ium ). 

PAX TIBI 

> Formula haec adhibitur pro secunda unctione altaris cum oleo 
catechumenorum et pro unctione cum sancto chrismate, eodem modo et 
eodem servato ordine. 



> Episcopus inungit in modum crucis conjunctiones mensae et 
stipitis in quatuor angulis cum sancto chrismate, dicens toties quoties 
cum facit triplicem unctionem : 

IN NOMINE PA -f TRIS, ET FI -j- LII, ET SPIRITUS + SANCTI 

) Formula haec adhibenda erit pro triplici unctione in forma 
crucis cum sancto chrismate ad ecclesiae postes, prius ad dexteram 
(exeuntis) deinde ad sinistram. 

N.° 5 TABELLA PRO CONSECRATIONE ECCLESIAE 

) Episcopus facit unctionem duplicem cum sancto chrismate, 
adjecta trina benedictione, ad cruces duodecim per parietes, dicens ad 
singulas unctiones : 

SANCTI -f FICETUR ET CONSE -{- CEETUR KOC TEMPLUM. IN NOMINE 
PA -j- TRIS, ET FI -J- LII, ET SPIRITUS -j- SANCTI, IN HONOREM DEI ET 
GLORIOSAE VIRGINIS MARIAE, ATQUE OMNIUM SANCTORUM, AD NOMEN 
ET MEMORIAE N. ( titularis — ium ). 

PAX TIBI 

> Exemplar hujus tabellae, typis crassis impressum, appendendum 
erit subter unamquamque crucem. 

N.° 6 TABELLA INTONATIONUM 

AD USUM EPISCOPI IN CONSECRATIONE ECCLESIAE VEL ALTARIS 

A — Ab initio ad asper- B — In reliquiarum 

siones internas indu- translatione et sepul - 

sive ‘ tura 

'C — In consecratione 
altaris 



D — Ab tinctione pa- 
rietum ad finem 






Musicae notae ex editione Desclee, n. 592, excerptae fuerunt. 

Pro antiphonis Adesto, Mane surgens Jacob, Unxit te Deus, Confir- 
ma hoc Deus, et Circumdate Levitae inserviunt ministri libri et 
candelae cum jam sint coram episcopo; cum tamen musicae notae 
PR nec semper cum novissimis editionibus romanis cantus grego- 
riani concordent, expedit semper tabellam praelato exhibere. 

N.° 7 TABELLA INDULGENTIARUM 

POST CONSECRATIONEM ECCLESIAE VEL ALTARIS. 

Excellentissimus ac reverendissimus in Christo Pater et Dominus, 
Dominus N. ... Dei et Apostolicae Sedis gratia Episcopus (Archiepis- 
copus) N. ... dat et concedit omnibus Christi fidelibus (ecclesiam 
hanc et) altare hoc visitantibus hodie unum annum et in die anniversario 
consecrationis hujusmodi centum (ducentos si archiepiscopus) dies de 
vera indulgentia in forma Ecclesiae consueta. 

Rogate igitur Deum pro felici statu Sanctissimi Domini Nostri N. . . . 
divina providentia Papae N. .... Dominationis suae excellentissimae et 
reverendissimae et sanctae Matris Ecclesiae. 

> Si consecrator sit SRE Cardinalis dicetur : Eminentissimus 
ac reverendissimus in Christo Pater et Dominus N. . . . tituli S . N. . . . , 
Sanctae Romanae Ecclesiae Presbyter (vel D. vel E.) Cardinalis N. . . . 
Dei et Apostolicae Sedis . . . trecentos dies . . . Dominationis suae 
eminentissimae et reverendissimae. . . . 

> Si plura sint altaria consecranda dicitur: ...unumquodque 
altare visitantibus. 

> Formula haec legi potest etiam vulgari sermone. 


NOTAE AD SECTIONEM II 


(14) Non est proinde laudanda consuetudo magis in dies inducta celebrandi 
sacrum in publicis amphitheatris seu aulis, ad fines profanos aedificatis, quae sum- 
mario modo in ecclesias convertuntur. Licet id aliquando, propter ecclesiarum augus- 
tiam, necessarium deveniat, tamen casus extraordinarii non sunt habitualiter intro- 
ducendi, sicut passim etiam ante bellum mundiale videri erat. Consule hac de re 
Andream Andreucci S. J., de uberiori fructu sacrificii in Joco sacro dissertatio, Hierar- 
chia ecclesiastica, Romae 1766, tomus II, pg. 57. 

(15) Vetere Ecclesiae jure fas non erat episcopo missam, saltem solemniter, 
celebrare, nisi in ecclesiis rite consecratis. Cum etiam hodierno jure tenetur episcopus 
solemniter in sua cathedrali sacrum facere, propterea debet consecrari. Vide Thomas- 
sin, NouveJle et Ancierme Discipline, tome II, pg . 324 . 

(16) Cl. Many postquam dixit essentiam benedictionis ecclesiae consistere in 
aspersionibus ad extra et ad intus, concludit benedictionem, ratione effectuum, non 
differre specifice a consecratione. De Locis sacris, Parisiis 1904, pg. 45 et 48, 
Per aspersionem tamen, quae etiam in oratoriis fiunt, intendit Ecclesia locum puri- 
ficare, ut in eo celebrari liceat missa, nam per simplicem aspersionem cum aqua 
lustrali locus non efficitur sacer, et hic habes differentiam specificam consecrationem 
inter et benedictionem. Per consecrationem locus segregatur ab usibus profanis, puri- 
ficatur et Deo consecratur. Per benedictionem ecclesia aliquantulum purificatur et 
benedicitur, sed non definitive, nam debet postea consecrari. Benedictio ecclesiae est 
dedicatio ejusdem quodammodo provisoria, donec fiat consecratio, quam Ecclesia 
magis optat, ait Card. Gasparri. De Eucharistia, Parisiis 1897, vol. 1, n. 151. 

(17) Si consecratio ecclesiae vel altaris fit ab abbate nullius rite benedicto, 
omnia fiunt ut in sequentibus titulis habetur. Si vero celebrans sit praelatus nullius 
.tantum, movetur quaestio nova in jure, cum pontificalia, quae ipsis conceduntur, a jure 
non determinentur. Sed consecratio ecclesiae vel altaris, quae praelato conceditur, est 
ritus pontificalis, ex quo concluditur ipse debere consecrationem peragere ut episcopus, 
non excepto baculo, si agatur de consecratione ecclesiae, pro qua exigitur, licet usu 
baculi non gaudeat praeses. In praxi tamen casus rarissime occurrit, cum praelaturae 
nullius soleant habere praelatum episcopum titularem vel abbatem benedictum. In 
bullis creationis non nullarum praelaturarum recentium, conceditur praelato electo 
jus ad titulum episcopalem. 

(18) Circa amplissimum privilegium, cujus magnitudo nobis perspecta est, ut 
verbis utamur Benedicti XIV, consecrandi ecclesias, aliquando abbatibus concessum, 

consule epistolam lam. ejusdem ad abbatem Campidonensem Ex tuis. Abbates Nul- 
lius Cassinenses hoc privilegium semper habuerunt, quod hodie ad omnes abbates nul- 
lius extensum est. Bullarium, tomus III, pars. 2. a , pg. 445. CJC Fontes, vol. II, n. 393. 

Vide Philip Hofmeister Mitra und Stab der wirklichen Pralaten ohne bischbi- 
lichen Charakter, Stuttgart, 1928, pg. 79. 

(19) Olim controvertebatur utrum festum dedicationis esset necne festum 
Domini. Etiamnum dedicatio Basilicae Maioris B.M.V. est officium de Beata, et 
non de dedicatione. Cft suffragia ad decreta SRC, vol. 4, pg. 408, D 3881. 

(20) Dedicatio ecclesiae, id est, dies dedicationis, est officium duplex I classis 
primarium cum octava, et si occurrat eodem die festum superioris gradus, dedicatio 
ipsa, id est, totus ritus dedicationis transferendus est ; ratio est evidens : non licet 
juxta rubricas eodem die celebrare festa duo quae sibi invicem oppugnantur : si de- 
dicatio fit in die in quo ejus officium et missa prohibentur, dedicatio celebrabitur 
sine officio, quod erit in primo die liberum transferendum. 

Verum est juxta additiones et variationes rubricarum MR licere, si officium diei 
sit nobilior, celebrare missam de dedicatione ad instar votivae pro re gravi, vel de ea 
addere commemorationem in missa diei. Haec tamen rubricarum innovatio minime 
solvit difficultatem; nam si dies dedicationis revera est festum duplex I classis (id 
enim in dubium vocari nequit, nam per octavam celebrabitur), missa Terribilis dici 
nequit votiva. Quaestio tota solvitur per interpretationem verborum quolibet die 
canonis 1166 § 1 ; id est dummodo missa et officium eo die a nobiliori officio non 
impediantur, tametsi excludantur fere omnes dies sub praecepto servandi. Exoptare 
licet ut tandem aliquando rubricarum contradictio corrigatur, cum certum sit legis- 
latorem sibi contradicere non velle. 

Expositio nostra confirmatur maxima auctoritate cl. Callewaert, ait enim “ad 
vitandam collisionem melius est ut episcopi a consecrandis ecclesiis abstineant diebus 
solemnioribus ”. De Breviarii Romani liturgia, pg. 264. Hac de re optime more suo 
agit Piacenza, qui novas rubricas BR composuit, et concludit : “. . .hortandi sunt epi- 
scopi, ne seligant pro dedicanda aliqua ecclesia dies impeditos... sed nec festa 
eligenda sunt, quae licet minoris sint solemnitatis, quam festum dedicationis, nihilo- 
minus decet, ut in universali Ecclesia recolantur in sua die. Itaque in festis, v.g. 
Purificationis B.M.V., ac ss. Apostolorum... omnino convenit quod in eis non de- 
dicetur ecclesia, ut festa ipsa non deturbentur, quominus sua die celebrari possint 
Piacenza, In tres tabellas occurrentiae et concurrentiae commentarium. Romae 
3912, pg. 65. 

(21) De crucibus parietum observa : 

l.° Rubricae PR inter res praeparandas dicunt depingantur in parietibus eccle- 
siae duodecim cruces . . . Ex quo concludunt aliqui licere tantum pingere cruces, vel 
apponi cruces metallicas, aliasve. Sed, uti jam dictum est, non solum unctiones fieri 
tantum possunt super lapidem, sed etiam cruces suis locis in perpetuum permanere 
debent ad honores quotannis recipiendas cum subter ipsis accenduntur candelae ; sunt 
enim testimonium receptae consecrationis, et non carent mystico sensu. 


2. ° Licebit cruces matallicas vel ferreas adhibere, dummodo subtus hebeatur 
;lapis naturalis ad unctionem recipiendam; in praxi tamen non sunt approbandae quia 
:€oIiditatem petrae non praesef erunt . 

3. ° Ibidem dicit rubrica tres pro quolibet ex quatuor parietibus. In praxi hacc 
-rubricarum pars nunquam, nec Romae, observatur ; necesse esset apponere crucem super 
januam principalem, et aliam ad posticam altaris partem. Usus receptus est optimus 
legis interpres in casu. 

4. ° Dicit etiam ibidem rubrica ad caput cujuslibet crucis ligatur unus clavus. 
Etiam hic, usus receptus dicit subter vel ad pedes cujuslibet crucis ; nam candelae 
ponuntur ad cruces illuminandas ; crux non est basis in qua figitur clavus ; quod qui- 

• dem usu Romanae Ecclesiae tum antiquo tum hodierno confirmatur. In figuris Pon- 
tificalium annorum 1520 et 1572 clavus cum cereo ad pedem crucis depingitur. Vide 
Alcuin Club, Ponti fical Services, vol. IV, pg. 39. 

5. ° Reprobandus est usus locandi cruces ad altitudinem quatuor vel quinque 
■metrorum; nam cum talis locatio reddit eorum consecrationem vix possibilem, tum 

• difficilis etiam devenit candelarum cura quoties accendi debent ; praeterea cruces 
fidelium venerationi exponuntur, quod difficile est si sublimitus locentur. 

6. ° Laudabiliter ad unamquamque crucem apponatur nomen unius Apostoli. In 
Basilica ssmi. Cordis Jesu de Montmartre imago et nomen unius apostoli, mosaicis 
.confecta, infra unamquamque crucem depinguntur. 

022) De crucibus introitus observa : 

1. ° Notetur altitudo duorum metrorum et non amplius, nec in magnis ecclesiis, 
■nam episcopus debet eas extenso brachio ungere. 

2. ° SRC declaravit D 4240 posse consecrari ecclesias e concreto ut aiunt, dum- 
modo introitus (gallice montanis ) sint ex lapide. Non solent tamen architecti ita 
rfacere januam in ecclesiis e concreto constructis, et petrae duae a lateribus infixae in 
praxi sufficiunt, sicut sufficiunt pro crucibus parietum, quae sunt principaliores relate 
ad cruces januae. 

3. ° Ait rubrica Pontitex signat ostium ecclesiae, nam ostium est locus introitus 
•et non obstaculum quo ostium clauditur vel aperitur, quod alio loco poni potest. 
Sed vide notam 69. 

(23) De altaribus eruditissimum simul et absolutissimum opus scripsit Joseph 
Braun, S.J.: Der christliche Altar, Munchen 1924. 2 Bande. Ibi enim multa in- 
venies utilissima etiam practice. Ait tamen (Band I, pg. 663) : “Die drei auf den 
.Altar beziiglichen Bitten, die in den letzten Teii (der Litanei) eingeschaltet sind, 
betet der Bischof stehend, indem er bei jedsr mit seinem Stabe zugleich uber Stipes 
-und Mensa ein Kreuz macht ”. Consule praesertim quae dicit de ritu consecrationis 
et de sepulcro, sed opus per integrum legendum. De eo egimus in Ephemeridibus 
Jiturgicis, 1926, pg. 121. 

(24) “In altari immobili tabula seu mensa lapidea ad integrum altare protendi 
•debet ”. CJC 1198 § 2. Proinde corrigenda est doctrina ante codicem tradita a Van 

der Stappen, et post codicem a Bliley, de validitate et liceitate consecrationis altaris 
fisi, cujus mensa lapidea ad medium altare tantum se extendit. Van der Stappen, 
tomus III, pg. 33, figura 4. Bliley, Altars, Washington, 1927, pg. 62, fig. 5. Fatendum 
tamen etiam ante codicem talia altaria non fuisse juxta sensum Ecclesiae, sed potius 
legis illusionem. 

(25) Altaria cum extremitatibus rotundis, ovalibus, vel cum pluribus angulis, 
super quos nequit quis decenter tobaleas vel antependium aptare, non possunt con- 
secrari ; sunt enim contra usum receptum a saeculis, in quo nihil innovandum. Dicimus 
rubricas PR illis obstare, ex eo quod supponunt quatuor tantum angulos, in quibus 
fiunt cruces et unctiones. Haec prae oculis tenenda sunt, nostris praesertim diebus, 
cum non desint architecti qui volunt altaria diversarum formarum construere, origi- 
nalia et phantastica, posthabitis legibus liturgicis. 

(26) Altare maius ecclesiae metropolitanae Westmonasteriensis constat unico 
lapide vulgo gcanite. Vide Dom Roulin, Nos Eglises, Paris, 1938, pg. 552. 

(27) Die 5 octobris anno 1840 Gregorius XVI solemniter consecravit aram 
maiorem super limina Doctoris gentium ; Cardinalis Gamberini incepit consecrationem 
omnia faciens usque ad aspersiones altaris inclusive. Deinde, omissis omnibus quae 
pertinent ad processionem et sepulturam reliquiarum, immediate incensavit quinque 
cruces altaris, et discessit. Summus Pontifex deinde ritum proprium consecrationis 
incepit ab incensatione altaris per circuitum, et usque ad finem compievit. Romae et 
alibi multae sunt basilicae antiquae super corpora apostolorum seu martyrum con- 
structae. Moroni, vol. II, pg. 249. Reliquiarum sepultura est potius conditio praere- 
quisita ad valorem consecrationis ex praecepto Ecclesiae, quam pars inseparabilis 
ritus, cum dentur casus in quibus potest separari. Ita etiam censebat sanctus Robertus 
cardinalis Bellarminus. Ep. Iit. 1923, pg. 269. Apud Braun ( Der Altar, vol. 1) 
videbis quomodo corpora martyrum iter fecerunt a subsolo ad stipitem, et deinde a 
stipite ad mensam, ascendendo sempsr. Stipes a Durando titulus altaris vocatur ex 
eo quod reliquiae titularis in eo sepeliebantur. Andrieu PR, tome III, pg. 471. 

(28) SCFP olim prohibuit ne consecrarentur altaria in ecclesiis tantummodo 
benedictis. Coliectanea, tom. I, pg. 64, n. 1148. Id tamen certe licet; sic licet 
altaria minora consecrare in ecclesia nondum consecrata et solum altare maius con- 
secrare simul cum ecclesia. Omnino reprobatur tamen usus benedicendi solemniter 
ecclesiam uno die ritu RR, et consecrandi die sequenti altaria omnia ecclesiae, conse- 
cratione ejus omissa. Ita factum fuit, die 1 octobris 1940, in ecclesia cathedrali 
Dioecesis Toletanae in America. Si id licet, tunc totus ritus consecrationis ecclesiae 
e MR, BR, et PR tollatur, quasi inutilis et obsoletus. 

(29) Solebant passim maiores ecclesias consecrare in festo titularis, ita enim 
in die dedicationis officium faciebant de titulari, praesertim quia vel corpus vel pars 
corporis titularis solebat in altari sepeliri. Sic in romano calendario, in die dedi- 
cationis Basilicae Apostolicae B.V. Mariae (5 Augusti), officium fit de Beata. 
Hodierno jure vero titulus et dedicatio sunt festa diversa. Ut aliqui detur nexus 
inter titulum et dedicationem laudabiliter in festo titularis accenduntur candelae con- 
secrationis duodecim per parietes, id enim a jure saltem non prohibetur. 


(30) Urbanus VIII Missam “Aeterni Patris” prohibuit, rejecit omnino et 
damnavit (DD 460, 4 ; 555) . Nequit proinde Prima Persona in titularem eligi, 
nec id usu Romanae Ecclesiae probatur. Quid enim sibi vult titularis sine missa 
et sine officio? Sed nec Secundae Personas cultus ab Ecclesia separarim tribuitur. 
Corrigendi sunt proinde auctores (Cappellc, A Coronata, Moretti, Collins) qui 
contrarium gratis affirmant. Nova rubrica MR ante orationem A cunctis applicari 
tantum debet Spiritui Sancto, secus non intelligitur . 

(31) Ex eo quod altare consecratum habere debeat titulum, sunt qui putant 
necesse esse ut vel super ipsum altare vel retro adsit imago sculpta titularis, ita ut 
.altare sit potius basis ad imaginem sustentandam quam mensa sacrificii. Sunt etiam 
qui volunt rubricam MR modificare ut statua super altari ponatur ! Spitoni, Rubricae 
'Missalis et Breviarii, Quaracchi 1930, pg. 96. 

(32) Non raro accidit cum ecclesiis gortiicis medii aevi quod non consecra- 
bantur quia nunquam finem habebant. Ita v.g. metropolitana Parisiana consecrata 
fuit a Cardinali Dubois, tempore Imi. Europaeici belli. Die 24 octobris 1936 Cardi- 
nalis Maurin ecclesiam primscialem Lugdunensem, novo apposito altari, consecravit, 
nondum enim uncta fuerat. Cathedralem Rhemensem consecravit anno 1937 Cardi- 
nalis Suhard. 

(33) D 3881, V, immutatum est a ncvis rubricis BR, licebat antea episcopo 
designare dominicam minorem. 

(34) Ita die 21 Februarii 1940 statuit SRC pro novo calendario totius Brasiliae. 

(35) Aliquando conceduntur lectiones propriae pro secundo nocturno ecclesiis 
jnsignibus, uti Cathedrali Coloniensi. 

(36) Verum est Sacram Congregationem jubere candelas accendi per integrum 
diem, inde a primis vesperis; sed intellige, tempore officiorum; secus etiam per 
totam noctem ardere deberent, seu a primis vesperis ad completorium diei sequentis. 
Citatum decretum quaesitis respondet tantummodo. 

(37) Urbanus VIII consecravit basilicam Sancti Petri, omissa consecratione 
altarium, nam altare majus jam erat consecratum et alia altaria erunt postea conse- 
cranda. A Sancta Sede posse concedi indultum consecrandi ecclesiam sine consecra- 
tione altarium quia jam sunt consecrata, nemo est qui dubitet ; sed tale indultum non 
conceditur, est enim ritui PR contrarium. Vide suffragium ad decretum SRC 3907, 
Vol. IV, pg. 416. 

(38) Illustrissimus Dnus Franciscus Spellman, Neo-Eboracensis Archiepiscopus, 
vetus altare majus suae ecclesiae metropolitanae sancti . Patricii ab ea amovic, ejusque 
Joco construi jussit novum et perpulchrum altare, ignoti donatoris Uberalitate, 
quod nobili aereo umbraculo seu tabernaculo coopertum, die 9 Maii 1941, solemni 
ritu unxit et sacravit, plaudentibus venerabilis templi cultoribus et, per orbem, 
sacrae rei artificibus . Utinam exemplum ab aliis sequatur ! 

(39) Ita jubet PR (ante antiphonam Stetit Angelus), sed ubi legitur producit 
desuper signum crucis, lege triplex signum, eo quod in textu tres habentur cruces, et 
juxta usum receptum episcopi (non tamen abbates vel praelati) cum triplici signo 
ciucis res benedicunt. Juxta CE vero episcopus incensum benedicit cum formula quae 
in Ordo Missae MR habetur Ab illo benedi-\-caris in cujus honore cremaberis cum 
tinico signo crucis. CE I, 23, 2. Nec semper CE et PR conveniunt. 

(40) Rubricae dicunt pontifex dicit, incipit , recitat sine distinctione; sed, ire 
functionibus cum cantu, non solum pars scholae sed etiam pars pontificis fieri debet 
cum cantu ; episcopus nequit proinde se eximere a cantu orationum et invocationum. 
Vide Andrieu tome III, pg. 473, ... dicit Episcopus oremus excelsa voce et sic 
passim . 

(41) Mappa cerata altaris e tela linea crassa conficitur ad dimensiones mensae; 
super eam spargitur, cum aliquo instrumento, cera liquefacta. Tela oleosa artefacta 
non sufficit, nec licet super mensam altaris apponere tobaleas quae non sint e tela 
linea confectae. Vide notam 89. 

(42) .Ritus dedicationis ecclesiae, a Friderico Pustet editus in usum episcopi, 
prae ceteris laudandus est propter textus dispositionem, et quia tradit musicas notas 
quae ab episcopo cani debent, parte scholae exclusa. 

(43) In extremitatibus gossipii candelarum parietum, altaris et incensi altaris, 
ponatur compositio aliqua, uti cera cum therebentina vel quid simile, ad candelas sine 
mora accendendas. 

(44) Alphabetum graecum viginti et quatuor litteris componitur ; latinum vero 
tres super viginta ; sed in figura Pontificalis adjungitur littera U uniformitatis gratia, 
licet rubrica post Veni Creator loquatuor de viginti tribus tantum, seu exclusa U, 
Litterae J et W non sunt apponendae. 

(45) Cruces quinque super altari comburendae cum duobus gossipiis cerausi 
longitudinis quatuordecim centimetrorum conficiuntur, quae in medio firmantur; ex- 
tremitates in altum vertuntur. In unaquaque extremitate et in medio subtus grana 
incensi quinque locantur. 

(46) Juxta PR sepultari debent reliquiae martyrum, proinde saltem duorum, 
et quidem omni exceptioni maiores CJC 1283. Non prohibetur, est enim praeter 
rubricas, adjungere reliquias aliorum sanctorum, praesertim, si habeantur, titularis 
ecciesiae seu altaris. D 4180, III agit de valore et non de Iiceitate consecrationis 
altaris in quo reliquiae unius tantum martyris sepultae fuerunt. 

Reliquiae sint ossa, vel pulveres qui in sepulturis martyrum e corporum decom- 
positicne remanent, ita ut sint revera partes, licet decompositae, corporis. Fas non est 
in consecratione altarium adhibere reliquias quae pertinebant ad martyrem, uti vestes 
vel quid simile, nec sufficiunt capilli cum non sint partes corporis. Res est per se 
clara, sed cum exstent doctores qui contrarium docent, necesse est doctrinam certam 
firmare. Quid sibi velint cantus antiphonae Surgite sancti Dei vel Corpora sanctorum 
in pace sepulta sunt, si pars corporis non sepelitur ? 

(47) Latet ratio cur in initio consecrationis praescribatur litaniarum cantus 
usque ad medietatem seu sanctorum invocationes tantum ; nam non solet in Romana 
Liturgia fieri aliquid truncatum sicut hic praescribitur. Optandum ut in definitiva 
recensione PR haec prima recitatio deleatur, tum quia litaniae erunt postea solemniter 
cantandae, tum quia consecratio jam est ritus sufficienter protractus ; praeterea tu 
multis codicibus litaniae semel tantum cantantur, et quidem in solemni introitu 


post ecclesiae aperitionem; in PR saeculi XII hoc loco dicitur solum ter Christe audi 
nos. Andrieu tome I, pg. 177. PR tamen ordinem Durandi conservavit. Ibidem 
tome III, pg. 458. 

(48) In consecratione parvae ecclesiae episcopus cum suis ministris, crucifero 
et ceroferariis, facit circuitum ecclesiae, ceteris suis locis remanentibus. 

(49) Si impossibile sit ecclesiam, circuire, circuitus fiat meliori quo fieri potest 
modo, D 1321, I. Aspersio fit a dextris usquedum liceat, deinde pontifex revertitur ad 
januam et aspergit a sinistris, et iterum redit ad januam. Tertia aspersio fit inverso 
ordine. Si nullo modo liceret parietes aspergere, petendum esset indultum aposto- 
licum . 

(50) In ritu consecrationis ecclesiae semper fit invitatio ad genuflectendum 
ante orationes. Excipiendae sunt orationes pro rerum benedictionibus : aquarum, ce- 
menti, incensi et ornamentorum, pro quibus dicitur Dominus vobiscum cum vel sine 
Domine , exaudi orationem meam. Flectamus genua omittitur pariter ante orationem 
initialem Actiones nostras, et ante orationes pro reliquiarum sepultura, forsitan quia 
agitur de sanctorum glorificatione . Iterum dicitur ante orationes pro consecratione 
altaris; omittitur demum ante orationes quae post altaris confirmationem dicuntur, 
eo quod ritus evadit solemnior. Vide notam 97. 

(51) Juxta CE (I, ,8, § 3) quando episcopus genuflectit, primo genuflectit, et 
genuflexo mitram deponit ; surgens, primo surgit et stans accipit mitram. Generarim 
vero scrient episcopi primo caput nudare, deinde flectere genua, seu stantes ponunt 
et deponunt mitram juxta regulam ejusdem CE pro episcopo ad altare (ibidem infe- 
rius) ; ita etiam docet Martinucci et cum eo rubricae PR passim ; Menghini tamen 
Martinucci corrigit. Sequimur Martinucci et usum receptum. Cft. MM vol. III, 
pg. 161 vel 301. 

(5'2) Faldistorium est legile optimum pro Pontificali dum cantantur litaniae, 
recedit candelifer quia episcopus litanias non canit. Minime nobis placet praesentia 
ministrorum libri et candelae retro faldistorium toto tempore litaniarum cantus; sed 
nec pro intonatione hymni Veni, Creator cum episcopus sit genuflexus. 

(53) Valde utilis est scribere in schida seu tabella, invocationes quae ab epi- 
scopo cantantur in litaniis, addito nomine titularis, praesertim si plura altaria simul 
consecrentur, el intra Pontificale ponere, ne oriatur confusio - 

(54) Tribus modis scribi possunt litterae super cineres : 

I — Juxta communiorem usum pridie consecrationem super pavimentum pingun- 
tur lineae duae latitudinis triginta centimetrorum, a cornu extremo dextro ad cornu 
extremum sinistrum, et duae similes ab alio cornu extremo sinistro ad aliud cornu 
extremum dexterum, pro quibus inservit calx vel quid simile. Lineae in 24 partes 
aequales dividuntur, cauto tamen ut in medio crucis sit spatium liberum saltem 
unius metri seu trium pedum. In locis ubi scribi debent litterae fit signum cum 
calce. Dum cantantur litaniae cineres a sacrisris sparguntur intra lineas ubi litterae 
scribi debent. Extra lineas ponuntur chartulae cum litteris, magnis characteribus 
scriptis; ita episcopus facile eas super cineres transcribit. 

U — Litterae scribi etiam possunt quo sequitur modo. Lineae seu f aciae pingun- 
tur ut supra,, sed, in locis ubi episcopus scribere debet litteras, ponuntur tabellae scis- 
sae juxta formam litterarum, et super ipsas sparguntur cineres, ita tamen ut episcopus 
possit litteras plus minusve videre. Episcopus cum baculo scribit litteras super tabellas; 
postquam episcopus singulas litteras scripsit, sacrista chartulam amovet et subter 
unamquamque apparebit littera alphabeti. 

111 — Litterae ab artifice tempestive in pavimento scribuntur seu potius pin- 
guntur cum calce ; cineres postea super litteras ponuntur ita ut eae plus minusve ab 
episcopo videri possint. Episcopus super litteras scribit, deinde cineres a sacristis 
amoventur. In ecclesia cathedrali Southwarcensi alphabeta in pavimenti lapidibus 
scripta ante ejus destructionem potuerunt videri. 

(55) Repetitio antiphonae O quam metuendus est post singulos versus, seu 
sedecim vices, supponit ecclesiam amplissimam. Pro communioribus ecclesiis sufficit 
si antiphona repetatur post binos versus, omissa antiphona inter Gloria et Sicut erat. 
In consecratione parvi oratorii sufficit si antiphona repetatur post ternos versus et post 
Sicut erat. Repetitio antiphonae est secundaria relate ad ritum ab episcopo facien- 
dum, et ponitur ne sine cantu prosequatur functio. Ita Durandus, o.c. pg. 464 
“praemissa antiphona, per singulos versus, quamdiu opus fuerit, repetatur”. Solutio 
frequenter data canendi antiphonam recto tono non placet Praeterea episcopus 
moram faciat ut detur tempus cantoribus. Caeremoniarius totam quaestionem 
moderabitur. Vide notam 61. 

(56) Rubrica dicit Pontifex gsrtuflexus dicit quod videtur supponere episcopum 
primo genuflectere utroque genu et deinde canere Deus in adjutorium. Juxta usum 
communiorem episcopus genuflectit unico genu et canit Deus in adjutorium, deinde 
assurgit. Ita dicimus faciendum ne nimis gravetur pontifex genuflexione duplici ter 
facienda. Praeterea rubrica ante Deus, in adjutorium ubi de ecclesiae reconciliatione 
dicit Pontifex genuflectit et non genuflexus. Signum crucis dum dicitur Deus, in adju- 
torium nec praescribitur faciendum nec fieri debet. 

(57) Baculum et mitram adhiberi debere declaravimus pro exorcismis salis et 
equae, nam regula sumitur e principio CE mitra et baculus sunt correlativa ; praeterea 
PR praecipit usum baculi pro exorcismis salis et aquae quando de benedictione 
primarii lapidis pro ecclesia aedificanda. 

(58) Benedictio aquae in qua, praeter salem, adhibentur cineres et vinum, an- 
tiquissima est in Liturgia Romana ; licet non videtur fuisse a sancto Gregorio com- 
posita, gregoriana vocatur quia de ea loquitur Gregorius in epistola ad Mellitum 
abbatem. MPL, tom. 77, c. 1215. Ea utitur Ecclesia veluti aqua sacrificiali, propter 
quod habet cineres et vinum mixtum, in consecratione vel reconciliatione ecclesiarum 
et altarium, quibus exclusive reservatur. Benedictio haec est pars ritus consecrationis 
ecclesiae a quo nequit separari, licet jam habeatur aqua prius benedicta ; ita enim 
volunt rubricae et declaravit Congregatio Sacris Ritibus praeposita, D 3153. Vide 
notas 11 et 203 tomi III. 


(59) Prolixa nimis invocatio Sanctificare cum interruptione, interposita rubrica 
et continuatione ad ostium, in PR a Durando posita fuit, qui tamen addit "quaedam 
ecclesiae dicunt praephationem sequentem (Sanctificare') , aliae vero non, et bene ” 
inter quas Romana Ecclesia adnumerabatur. Durandus, o.c. pg. 468. In editione PR 
saeculi XII oratio haec desideratur, Andrieu tome I, pg. 182 ; sicut etiam in PR 
saeculi XIII, o.c. tome II, pg. 430. Stylus praefationem invocat et in nonnullis pon- 
tificalibus tota invocatio habetur in forma praefationis cum musicis notis, vide v.g. 
PR Pii IV, anni 1561. Formula antiquissima est et in multis codicibus traditur pro 
benedictione aquae, Martene, tom. II, pg. 265 et 271. In PR tamen benedictio aquae 
gregorianae terminatur oratione Omnipotens . . . creator et conservator ; nam invocatio 
Sanctificare omittitur in consecratione altaris solius vel in reconciliatione ecclesiae 
cum benedicitur aqua. Optimo consilio fuit proinde ex antiquis pontificalibus romanis 
simpliciter dempta ; prout nunc exstat, praesertim cum interposita rubrica, toti cur- 
riculo rituum opponitur ; optandum proinde ut in definitiva editione PR, exemplo 
maiorum, deleatur. Vide Catalanum in PR tom. II, pg. 72. 

(60) Titulus Consecratio altaris ante unctionem mensae cum aqua gregoriana 
in PR legendus, in errorem inducit multos, quasi hic incipiatur altaris consecratio 
usque ad finem functionis protrahendus ; est enim unicus titulus toti functioni appo- 
situs. Hic agitur potius de altaris purificatione; consecratio proprie initium habebit 
post reliquiarum sepulturam, titulus tamen in Pontificali Durandi legitur. Andrieu 
tome III, pg. 470. 

(61) Juxta rubricam antiphona Introibo repetitur post singulos versus si neces- 
se sit. In praxi, si omnia expedite fiant, repetitio antiphonae non est necessaria, vel 
fiat post binos versus. Antiphona in fine repetitur si repetita fuit prius, nam in ritu 
consecrationis ecclesiae antiphonae non repetuntur post psalmos, uno 150 excepto. 
Rubrica si necesse sit valde utilis est pro locis similibus, cum non soleat PR rubricas 
repetere . 

(62) Juxta PR videtur episcopus debere hanc et sequentes orationes canere 
apud suppedaneum altaris, dicit enim rubrica stans ibidem : practice tamen, nisi 
agatur de suppedaneo sat amplo, difficile habetur spatium sufficiens ministris de libro 
et scotula inter episcopum et altare; praeterea altare humidum et oleosum invenitur, 
in praxi caeremoniae meliori modo fiunt si orationes recitentur in plano presbyterii 
ante gradus altaris. 

(63) Praecipiebat Moyses : Sumptumque de sanguine vituli, pones super cornua 
altaris digito tuo ; reliquum autem sanguinem fundes juxta basim ejus. Exodus, cap. 
29, V . 12 . Episcopus digito suo ponit aquam in medio et super cornua altaris, resi- 
duum aquae funditur ad basim sive pedem stipitis per circuitum, ait Pontificale. 
Sed etiam septies altaris aspersio ante unctiones e lege Moysi sumitur cumque sanc- 
tificans aspersisset altare septem vicibus, unxit illud. Lev. cap. VIII, v. 11. 

(64) Benedictio cementi ponitur in fine 3ae. partis ante processionem, quia 
juxta PR pontifex debet primo mixtionem facere cementi et aquae gregorianae et 
deinde illud benedicere, seu benedictio cementi est pars ritus aquae gregorianae ; ru- 

brica PR tamen nequit practice servari cum hodierno cemento, quod ante mixtionem 
benedici debet, ne eunt mora vim suam perdat. 

(65) Dici potest responsorium proprium de martyribus quorum reliquiae sunt 
sepeliendae si habeatur, loco antiphonarum ; psalmus 94 cum sua antiphona Via sanc- 
torum solet omitti brevitatis gratia. 

(66) Juxta RR (Tit. IX, cap. 14) in processionibus pro translatione reliquia- 
rum omnes cum luminaribus accensis procedant; sed juxta PR h.I. sufficiunt aliqua 
intortitia; laudabiliter tamen tradentur candelae accensae clero assistenti, ad nor- 
mam RR, non tamen cantoribus neque inservientibus ne impediantur. 

(67) Rubricae supponunt scholam ante ostium antiphonas cantantem, et popu- 
lum sequentem exclamantem Kyrie eleison. Rubrica antiquissima est : Populus se- 
quens cum mulieribus et parvulis cantet Kyrie eleison. Andrieu, tome I, pg. 186. Sed 
antiphonae cani nequeunt una cum Kyrie eleison; proinde, sicut usu didicimus, a ru- 
bricis aliquantulum discessimus. 

• (68) Lectiones hoc loco positae, mutatis temporibus, non amplius leguntur; 
responsorium Erit mihi Dominus, licet sit positum ad lectiones complendas, non essa 
omittendum declaravit SRC. D 3729, VIII. 

(69) Rubrica ante invocationem Porta sis benedicta obscuritate laborat, dicit 
enim signat ostium exterius, sed unctio fieri debet in utroque poste, et ita SRC de- 
claravit, D 3364, VI. Juxta Durandum tamen, cuius rubrica in PR transcribitur, 
revera agebatur de unica unctione super ecclesiae ostium. Ex inde intelligitur tum 
rubrica tum oratio. Unctio ad postes est recentior et secum fert mutationem rubricae 
et formae unctionis, quae tamen immutatae non fuerunt. Andrieu tome III, pg. 475. 
PR saeculi XII de unctione vel benedictione ostii silet, o.c. tome I, pg. 186. Ritus 
tamen etiam in Urbe jam ante Durandum in usu erat. o. c. tome II, pg. 433. 

(70) Antiquissima est lex de ingressu populi hoc loco; praeterea dicit anti- 
phona Ingredimini . . . sed et populus fidelis cum gaudio insequitur iter vestrum. An- 
drieu tome II, pg. 434. Non sunt proinde laudandi caeremoniarii qui populum ab 
ingressu prohibent. 

(71) Rubrica ante antiphonara Sub altare Dei audivi facit claudere sepulcrum 
et cooptare tabulam ; rubrica vero post orationem Deus qui ex omnium supponit pon- 
tificem tunc solum claudere seu firmare sepulcrum : contradictio originem ducit a 
cementatione mensae quando reliquiae in stipite sepeliebantur. Andrieu, tome I, 
pg. 187, 8. 

(72) Rubrica jubet episcopum deponere mitram ad antiphonam Stetit angelus 
inchoandam, quae quidem praescriptio est contra regulas ipsius PR; mitra non depo- 
nitur ad inchoandam antiphonam si episcopus debet statim ritum aliquem facere pro 
quo mitra adhibetur. Haec tamen antiphona Thuris offertorium a Durando vocatur. 
Andrieu tome III, pg. 485. Rubrica post antiphonam Stetit angelus incen- 
sationem subjicit cantui, et jubet episcopum incensare altare donec cantus finiatur, 
suggerens incensationem indefinitam more graecorum; tamen antiphona brevis est, 


nec potest episcopus altare convenienter incensare nec dum nec donec antiphona 
cantatur. Ita tamen legit Durandus, ibidem pg. 485. Oratio Dirigatur nulla re ac 
latione cum reliquiarum sepultura conjungitur, ponitur potius ad ritum thuris offer- 
torii complendum. 

(73) Juxta PR sacerdos thuriferarius erit superpelliceo indutus; usus romanus 
tamen erat ut sacerdos paratus incenset cum thuribulo per circuitum, sic enim legitur 
in quodam caeremoniali Vaticani saeculi XV. Reg. lat. 280, apud Braun, der Altar, 
I, pg. 705. Usus antiquus erat certe laudandus, si enim inservire debet presbyter, 
casulam vestire debere nobis videtur, sed standum rubricae. 

(74) A rubricis aliquando discessimus quoad cantus dispositionem, nam ter 
praescribitur cantus responsorii Dirigatur pro tribus ultimis incensationibus per circui- 
tum ; pro tribus successivis vero rubrica jubet episcopum altare circumire dum can- 
tatur responsorium, quod impossibile est, nisi agatur de altaribus parvulis, respon- 
sorium enim breve est; proinde posuimus repetitionem responsorii, seu semel pro 
unoquoque circuitu. Circuitus fit in plano presbyterii ne teneatur pontifex saepius 
ascendere et descendere. 

(75) Triplex unctio mensae, semel et iterum cum oleo puerorum, postrema cum 
chrismate, antiquissima est, et ab omnibus fere traditur codicibus. Cft. Frere, Pon- 
tifical Services, vol. I, pg. 28, 29; Andrieu tome I, pp. 188-189. Unctiones cum 
oleo, licet formula sit eadem, sunt praeparatoriae ad chrismationem, quae principalis 
pars est totius consecrationis. Quinque fiunt unctiones in memoriam quinque plaga- 
rum Christi. Durandus, Rationale, lib. I, cap. VII, n.° 31. 

(76) Juxta tortuosam rubricam Post haec Pontifex, in principio Sae. partis, 
presbyter thuriferarius altare incensat donec consecratio perficiatur. LVH docet pres- 
byterum debere altare circumire usque ad finem totius ritus, illud continuatim 
incensando, sed perperam ; nam rubricae quae sequuntur jubent episcopum accipere 
et tradere thuribulum presbytero usque ad finem unctionis mensae tantum ; postea 
tacent de presbytero thuriferario et aliis utuntur verbis. Ratio apparet : presbyter 
thuriferarius altare Circuit donec perficiatur pars essentialis consecrationis, ad maio- 
rem splendorem, et, finitis unctionibus mensae, explevit munus suum. In Liturgia 
gallicana diaconus altare circuibat incensando, sicut etiam nunc fit in Ritu ordinis 
Praemonstratensis. Praeterea incensatio altaris interrumpitur dum parietes conse- 
crantur et incensatio per circuitum in ritu qui sequitur sensu caret, cum incensum 
erit super altare ipsum cremandum. 

(77) Juxta MM, quem sequitur LVH et recentissime Moretti, episcopus mitram 
deponit cum incensat cruces ad parietes, sed hoc contrarium est rubricae : incensatio- 
nes altaris fiunt cum mitra, et altare plus honoratur quam ecclesia in ritu dedicationis. 

(78) Consecratio ecclesiae, seu unctio parietum, ponitur post invocationem 
Lapidem hunc, quae est optima conclusio stationis ante altare, cum qua concluditur 
etiam altaris consecratio. Unctio parietum tamen finem habet quasi ex abrupto, sine 
ulla oratione quae se referat ad ecclesiam modo consecratam ; nam, uncta ultima 
cruce, immediate praescribitur nova incensatio altaris cum antiphona Aedificavit et 
habetur altera invocatio Dei Patris circa offerenda super altare; deinde transitur ad 

pulcherrimum ritum cremationis incensi. Difficile est proinde ritum hic analysare, 
nam incensationes altaris jam factae fuerunt in 5. a parte, et incensatio ad antiphonam 
Aedificavit est supervacanea, praesertim cum incensum erit statim solemniter creman- 
dum super altare ipsum, quod est plus quam incensatio. Incensatio altaris tamen, 
dum haec antiphona cantatur, in usu erat saeculo XIII (Andrieu tome III, pg. 436) 
et etiam pro altari portatili. Ibidem pg. 502. 

Cum agitur vero de consecratione altaris solius, invocatio Dei Patris circa offe- 
renda ponitur post primam invocationem Lapidem hunc, interposita a schola anti- 
phona Aedificavit sine incensatione tamen. Hac secunda invocatione terminatur 
statio ad altare et consecratio ejusdem ; postea incipitur ritus alius, cremationis 
scilicet incensi, inter omnes nobilissimus. Ut bene dicit Braun (Der Altar, I, pg. 665) 
nulla fit incensatio post totalem unctionem mensae, quia incensum erit super altare 
ipsum cremandum. Facilius est ritus hujusmodi analysare cum non consecratur eccle- 
sia, quum quando de dedicatione altaris et ecclesiae. Melius esset si regula statuta 
pro consecratione altaris solius extenderetur ad ecclesiam, ita ut unctio ad cruces 
fieret post invocationem Dei Patris, omissa incensatione ad antiphonam Aedificavit 
Moyses, quae a Durando excluditur. Andrieu tome III, pg. 491. 

(79) Juxta rubricam pontifex flexis genibus intonat Alleluia ; sed exclamatio 
haec semper stans canitur, et episcopus genuflectit ad versum, talis est enim usus 
receptus. 

(80) Juxta Martinucci (in nota hoc loco) post orationem Domine sancte debet 
episcopus statim cantare aliam Deus omnipotens et praefationem, dicit enim rubrica 
Interim Pontifex. Sed oratio Domine Sancte pertinet ad ritum cremationis incensi, 
non autem secunda ; et si verum est rubricam dicere Interim, tamen in initio dicit 
Post haec, combustis candelis et thure. Praeterea minime decet eradere cineres dum 
cantatur praefatio . Amplius : repetitio invitationis ad genuflectendum supponit inter- 
ruptionem ritus ; nam quando duae vel plures orationes simul recitantur, invitatio 
dicitur tantum ante primam (vide v.g. orationes in fine litaniarum et ante antipho- 
nam Unxit ie Deus), hic vero invitatio iteratur. 

(81) In PR saeculi XII, oratio haec cum insequenti praefatione et oratione 
Majestatem tuam (infra) vocatur altaris consecratio. Andrieu tome I, pg. 190. 
Item, tome II, pg. 437. 

(82) Stipes proprie non consecratur, nisi inquantum est basis seu sustentaculum 
mensae, de cujus consecratione participat ; proinde nulla adhibetur formula ad unctio- 
nem frontis, Confirma hoc, Deus tamen dicebatur ab episcopo cum frontem ungebat, 
sicut in multis legitur codicibus. Braun, Der Altar, I, pg. 716. Andrieu tome I, 
pg. 192 ; tome II, pg. 437. 

(83) Ritus finalis unctionis frontis vocatur, et bene quidem, a Braun confir- 
matio altaris ( Der Altar, vol. I, pg. 716) ; sed de confirmatione altaris etiam suo 
tempore loquebatur Durandus. Rationale, lib. I, cap. VII, n.° 37. 

(84) In omnibus codicibus Durandi anterioribus, teste Catalano (h. 1.), dicitur 
antiphona Confirma hoc, Deus sine psalmo 67 ; nam caeremonia quae fieri debet ab 


episcopo brevissima est, pro ea enim sufficit cantus antiphonae ; cantus psalmi 67 
hoc loco cum suis 38 versibus interruptio est ritus consecrationis ab episcopo exse- 
quendi (Andrieu tome I, pg. 192; sed vide, tome II, pg. 437, antiphonam cum 
psalmo) . Ne fiat nova interruptio post orationem Supplices ad tergendum altare, et 
ut cantus ps. 67 possit utilitatem praeseferre, convenit extergere altare dum recitatur 
psalmus praedictus sicuti exposuimus et talis erat usus receptus. Andrieu tome II, 
pg. 437. 

(85) Rubrica tacet de Gloria Patri in fine psalmi 67, sed praescribitur in 
consecratione solius altaris, et in ecclesiae reconciliatione et regula est eadem. Andrieu 
tome III, pg. 493. Ad rem notetur. In ritu consecrationis ecclesiae vel altaris cantus 
doxologiae, sive in fine psalmorum sive in responsoriis, omittitur. Dicitur tantum post 
antiphonam Corpora sanctorum in fine ritus sepulturae reliquiarum, quia sancti de 
gloria Dei quodammodo participant. Deinde doxologia silet et iterum, finita altaris 
consecratione, ad psalmum Lauda Jerusalem assumitur et usque ad finem ritus can- 
tatur. In fine hymni Benedictus Durandus doxologiam omisit, fuit tamen ab alia 
manu in PR apposita, o.c. pg. 464. 

(86) Unctio conjunctionum qua exprimitur inseparabilitas mensae et stipitis 
est ritus novissimus relate ad alios ; nam, teste eodem Catalano qui innumeros pervo- 
lutavit codices, haec unctio invenitur tantum in codice Vaticano Durandi. Andrieu 
tome III, pg. 494. In PR saeculi XII vel XIII desideratur. Andrieu, tome I, pg. 192 ; 
tome II, pg. 438. 

(87) Juxta Martinucci licet episcopo ad thronum ascendere pro lotione manu- 
um et benedictione mapparum, si adsit thronus ; sed cum tota consecratio fit ad 
faldistorium, et cum episcopus debet postea iterum altare ascendere, conveniens est 
ut thronus adhibeatur pro missa solemni tantum. Praeterea rubrica hoc loco dicit 
Pontifex accedit ad sedezn suam juxta altare, quod certe de faldistorio intelligi debet. 

(88) In Pontificali datur Benedictio tobalearum, vasorum et ornamentorum 
ecclesiae et altaris. Nulla exstat dubium de mappis, sunt enim mappae altaris, sed 
quaeri potest de quibusnam vasis seu ornamentis agitur, praesertim cum benedictio 
sit constitutiva? Arcendae sunt res quae speciali benedictione gaudent uti vasculum 
pro Eucharistia et indumenta sacerdotalia ; antependia non solent benedici, sed hac 
benedictione benedici debet saltem primum antependium ; candelabra non solent re- 
cipere benedictionem. Generarim pro regula sumitur ut benedicantur tantum mappae 
altaris et antependium, et ita facile solvitur difficultas. 

(89) Finita consecratione altare cooperiri debet cum chrismali sive panno lineo 
cerato. Ratio est ordinis practicae, videlicet ne mappae altaris maculentur sacris oleis ; 
sed cum altare debet lavari, chrismale non erit amplius necessarium. Quod quidem 
comprobatur rubricis MR quae, cum loquuntur de rebus necessariis ad celebrandam 
missam super altare consecratum, dicunt adesse oportere mappas tres, ne verbum 
quidem de chrismali. MR tit. XX. Praeterea Gavantus in suo commentario ad titu- 
lum XX tacet hac de re. In quibusdam dioecesibus tamen usus chrismalis praecipitur 
lege particulari ; ita sanctus Carolus pro Ecclesia Mediolanensi . AEM tom . I, coi. 

1435. Ad rem Van der Stappen : Chrismale retineri potest in perpetuum super altaris 
mensam, .. .praesertim in ecclesiis humescentibus, quia a mappis arcet omnem humi- 
ditatem. Sacra Liturgia, tom. III, pg. 65. Vide The Ecclesiastical Review, Jan. 
1942 The cere-eloth. Vide notam 179 tomi III. 

(90) Pulcherrimus ritus vestitionis altaris modo consecrati concordat cum 
rubricis MR (tit XX) et CE (I, 12, n.° 11), quae usum antependii erigunt. Prout 
in officio dedicationis Ecclesiae Lateranensis legitur “...altare, quod chrismate 
delibutum. Domini nostri Jesu Christi, qui altare, hostia et sacerdos noster est, figur am 
exprimeret”, sed Christus vestitus, non denudatus. Longe proinde a vero sensu 
liturgiae aberrant illi qui putant antependium non esse necessarium; praeterea, color 
liturgicus temporis vel solemnitatis servari debet in vestibus altaris et ministrorum 
ejus. Alibi fusius hac de re agemus, sed consule v.g. Webb, The Liturgical Altar, 
London, 1939, pg. 63 et Inspired Symbolism ejusdem, Liturgical Arts, vol. X, 1942/ 
pg. 32. 

(91) A pontificali non determinatur tonus adhibendus pro Benedicamus Do- 
mino. Solemnius erit si duo cantores tono festivo illud modulentur, nam in officio 
colemni cantus huius versus potius pertinet ad cantores. 

(92) Missa dedicationis deberet esse prima missa ecclesiae modo consecratae, 
quae divino cultui solemni consecratione aperitur. Hodie tamen solent ecclesiae etiam 
maiores prius benedici et populo patefieri, deinde, elapso annorum tempore, cum in- 
terna omamentatio absoluta est, consecrari; id tamen non laudatur, nam interna 
omamentatio decursu temporis fieri potest ; ad ecclesiam consecrandam vero sufficit 
ut structura architectonica et altare maius absolutum sit. Sed etiam hodie aliquando 
missa dedicationis est prima missa in ecclesia celebrata ; ita factum est in ecclesiis 
Sancti Antonii, Teresopoli, Brasiliae, anno 1934, Sanctae Mariae Angelorum, Clanva- 
laghan, County Down et Sancti Malachiae Armachanensis anno 1937 in Hibernia. 

(93) Collecta titularis et dedicationis sub unica conclusione, ut in novissimis 
rubricis statuitur, praesentem facit maiorum usum, quo ecclesiae dedicabantur in 
die titularis, cujus reliquiae in ara maiori sepeliebantur : processio reliquiarum erat 
processio corporis titularis. Etiam Durandus jubet orationes duas sub unica con- 
clusione recitare, o.c., pg. 496. Vide notam 29. 

(94) Mens citati decreti haec est : Dedicatio est festum Domini, sed in missa 
Terribilis praefatio propria desideratur; proinde dicitur praefatio Domini cujus fes- 
tum primo loco commemoratur, licet commemoratio titularis sit votiva ad instar, nam 
non tenet locum missae impeditae, SRC tamen ita fieri decrevit, optimo sane con- 
silio; sic enim arctius conjunguntur festa dedicationis et titularis. 

Juxta rubricam PR in fine Pontifex dat benedictionem solemnem ; si ce- 
lebret vel assistat ad thronum benedictio dabitur intra missam ante ul timum evan- 
gelium, nec erit, finita missa, repetenda. Sic enim legenda est rubrica et haec est 
mens decreti 3729, IX. Si vero consecrator recedit ante missam, tum benedictionem 
tum indulgentias dat ipse finita consecratione ut infra habetur ; nam juxta formulam 
PR indulgentias concedit consecrator, licet non sit ordinarius loci, et qui indulgentias 
concedit etiam populum benedicit. 

(96) Juxta rubricam PR pro consecratione ecclesiae vel altaris episcopus incipit 
et dicit antiphonam cum septem psalmis. In praxi tamen id fieri nequit; fas tamen 
erit episcopo memoriter psalmorum recitationem sequi. 

(97) In toto ritu consecrationis ecclesiae versus Dne. exaudi et Dnus. vobiscum 
dicuntur tantum ante benedictiones rerum vel elementorum, sed etiam pro ipsis non 
datur uniformitas, nam aliquando invenies Dnus. vobiscum, aliquando etiam Dne. 
exaudi ; sed cur ponantur ante orationem Deus qui es visibilium rerum, contra 
ipsam regulam PR, latet nobis. Haec oratio, unica quae in ritu consecrationis ecclesiae 
desideratur, potius dici debet introductoria ad altaris unctionem ; legitur tamen in fine 
aspersionum cum qua nihil habet commune. Res tamen sic disposuit Durandus, o.c., 
pg. 482. Vide notam 50. 

(98) Rubrica ubi de consecratione altaris solius silet de incenso benedicendo 
ante processionem, sed fieri debet juxta regulam generalem pro processionibus. Ita 
etiam censet MM. 

(99) Non expedit presbyterum adhibere, sive paratum sive cum stola tantum, 
sicut mos est in Anglia, ad reliquias ferendas ante episcopum ; est enim contra prae- 
scriptum rubricarum hoc loco, et contra regulam generalem : reliquiae vel portantur 
ab episcopo, vel feretro elevantur. 

(100) In ritu consecrationis altaris solius praecipitur repetitio antiphonae post 
singulos versus psalmorum 83, 91, 44, et 45 dum fiunt unctiones mensae ; de repeti- 
tione tamen tacet rubrica consecrationis altaris una cum ecclesia. In uno et alio casu 
valet rubrica in initio ps . 42 apposita, videlicet : antiphona repetitur si necesse fuerit. 
Antiphonae repetitio necessaria erit si plura altaria ab eodem pontifice simul conse- 
crentur. Vide notam 61. 

(101) Legit rubrica PR (ante antiphonam Introibo in consecratione ecclesiae ): 
“si plura altaria in eadam ecclesia fuerint consecranda, pontifex eosdem actus et 
caeremonias facit sub eisdem verbis in singulis altaribus successive, sicut facit in 
primo altari”. Ex quo concluditur orationes ac invocationes non debere repeti sed 
tantum actiones; secus enim inutilis esset plura altaria simul consecrare. Latet ratio 
cur repetendae sint collectae Deus qui in omni loco et Deus, qui ex omnium cohabita- 
tione, contra regulam pro aliis statutam. D 3613, 11, 1, 3. In una et alia agitur de 
loco consecrando, et orationes dicuntur in singulari per modum unius. Praeterea oratio 
illa est potius terminatio processionis, quae una est, quam initium consecrationis sepul- 
crorum singulariter exsequendae ; oratio altera finis est ritus sepulturae, et semel dicta, 
valet pro omnibus altaribus. 

(102) Dubium oritur ex eo quod incensatio altaris ad antiphonam Aedificavit 
Moyses non praescribitur quando agitur de consecratione altaris sine ecclesia ; suf- 
ficit in casu incensatio altaris maioris, sed standum decreto quousque aliter declaretur. 

(103) Sufficit si pontifex incensum ponat super primum altare, dum clerici 
idem faciunt super cetera, ita enim declaravit SRC pro altaribus portatilibus. 
D 4244, IV. 


164 


LIBER H. DE REBUS 


165 


(104) Nostris hisce temporibus sat frequenter servatus fuit ritus consecrationis 
ecclesiae et omnium altarium a pluribus consecratoribus una simul, sed a diversis 
diversa servata fuerunt ; intra principaliores notentur : Ecclesia Cathedralis West- 
monasteriensis, 1910 ; Basilica Sacri Cordis de Montmartre, 1919 ; Basilica sancti 
Benedicti, Sancti Pauli in Brasilia, 1922 ; Ecclesia Abbatialis de Buckfast, 1932 ; 

Basilica Sancti Gregorii de Downside, 1935. 

(105) Praescribitur crux cum intortitiis pro omnibus altaribus, eo quod con- 
secratores agunt independenter unus ab alio, nec vult Ecclesia, ut patet in ritu conse- 
crationis altaris, ut functio prosequatur sine cruce et sine luminaribus ; praeterea con- 
secratores debent frequenter reverentiam cruci exhibere. Si tamen altaria essent parva 
distantia unum ab alio, ita ut crux cum intortitiis ab omnibus videri possit, sufficeret 
crux una cum intortitiis duobus. 

(106) Ordo rituum pro altaribus lateralibus inversus est, et aspersiones fiunt 
post processionem ; ita enim consecratores ingressum primum faciunt cum reliquiarum 
processione. Non est necesse consecrationem altarium initium sumere ante 
aspersiones internas ecclesiae. Inversio ordinis comprobatur rubricis PR, quae 
praescribunt aspersiones altaris post sepulturam reliquiarum, quando de consecra- 
tione altaris cum sepulcro in stipite. (Vide caput V huius tituli.) Melius esset si 
in casu nostro unctiones altaris cum aqua gregoriana, septemque aspersiones fierent 
post reliquiarum sepulturam, seu post orationem Dirigatur, quae est veluti finis 
ritus sepulturae, sicut in capite V huius tituli inferius praescribitur; prout jacet fit 
quaedam interruptio ritus sepulturae quae initium habet cum processione, sed hoc 
decretare unius Apostolicae Sedis est. 

(107) Contra regulas liturgicas esset si in processione solemni ante missam 
pontificalem, praelati, qui altaria consecraverunt, procederent sacris vestibus induti 
mitram in capite tenentes, ad missas lectas celebrandas ad altaria ab ipsis nuper 
consecrata, sicut jam vidimus, et talis agendi modus omnino reprobandus est. 

(108) In dedicatione Basilicae Sacri Cordis Jesu, Parisiis habita anno 1919, 

Cardinalis Amette ecclesiam consecravit ; deinde Cardinalis Vico a latere Legatus 
missam solemni ritu celebravit. In dedicatione Ecclesiae Abbatialis de Buckfast, 
habita anno 1932, Cardinalis Legatus a latere Boume reliquiarum processioni et mis- 
sae solemni interfuit, nam, infirmitatis causa, a missa celebranda abstinuit. 

(109) Romani Pontifices, cum ecclesias consecrabant cardinales coadjutores in- 
vitabant; sic Urbanus VIII, anno 1626, sex cardinales, episcopali dignitate praeditos, 
adhibuit in consecratione Basilicae Vaticanae ; sex Pius IX in consecratione Basilicae 
Paulinae anno 1854. Benedictus XIV cardinalem coadjutorem admisit in consecratione 
Ecclesiae Sancti Apollinaris de Urbe anno 1748. Epistola 2. a ad abbatem Monasterii 
Campidonensis Peracta. Bullarium, tomus III, pars. 2, pg. 451. 

Usus romanorum pontificum adhibendi coadjutores seu comministros pro qua- 
cumque ecclesia privilegium est papale, minime ad alios extendendum. Nam juxta 
Benedictum XIV debet episcopus non solum totam eccltesiam consecrare, sed etiam 
missam solemnem celebrare, nisi habeat indultum apostolicum invitandi alium. ! 

Idem Summus Pontifex tamen, postquam dixit moralistas potius supponere quam 
probare liceitatem plurimorum consecratorum (ibidem § 9), adjungit plurima exem- 
pla consecrationis ecclesiarum cum pluribus episcopis, praesertim summorum ponti- 
ficum, qui coadjutores semper habuerunt, sicut et ipse fecit, et concludit non ab uno 
ergo tantum, sed a pluribus episcopis ejusdem ecclesiae dedicatio fieri potest (ibidem 
§ 10) . Ne verbum quidem de rubricis PR, qui de pluralitate pontificum non solum 
silent, sed positive per totum decursum supponunt unum tantum, qui debet etiam 
missam celebrare, nisi fatigatus nimis nequeat. Concludere licet : l.° Auxilium 

coadjutorum in consecratione ecclesiarum antiquitus fuisse usus receptus, et ritui PR 
non repugnare ; immo cum agitur de templis peramplis auxilium coadjutorum esse 
omnino conveniens, ne dicamus necessarium; 2.° Juxta rubricas PR tamen unus 
tantum adsit consecrator ut patet legentibus : proinde ad coadjutores adhibendos in- 
dultum apostolicum erit impetrandum, ut licite quis possit contra rubricas PR agere ; 
quod quidem indultum, juxta Benedictum XIV, a Sancta Sede denegari non debet. 

Verum est, ut ait auctor quidam in Ephemeridibus liturgicis (1893, pg. 619), 
consuetudinem petendi dispensationem seu privilegium a SRC' adhibendi coadjutores 
r.on constare in ejus archivis ; sed A. loquitur praesertim de consecrandis altaribus a 
coadjutoribus, dum consecrator principalis consecrat ecclesiam et altare maius ; in tali 
casu apostolica dispensatio . necessaria non est ; quando agitur tamen de ponendis 
actibus essentialibus consecrationis ecclesiae a coadjutoribus, mutatur quaestio, et si 
non solent episcopi recurrere ad SRC, id evenit ex eo quod coadjutores non solent 
adhibere. In praxi an petendum sit necne indultum apostolicum, conscientiae episcopi 
celebrantis remittimus, vel cardinali legato si aderit. Indultum tamen liceitatem 
actus tantum efficit, nam de valore consecrationis dubitari nequit. 

(110) Cauto tamen quod in episcoporum consecratione episcopi assistentes sunt 
revera coconsecratores, debentque orationes seu formulas simul cum conscratore dicere. 
In consecratione ecclesiae vero assistentes sunt tantum coadjutores consecrationis, 
licet ponant actus essentiales consecrationis. 

(111) Urbanus Papa III duos adhibuit episcopos comministros in consecratione 
Ecclesiae sancti Juliani de Lepida. Epistola Peracta § 12. Aidanus Cardinalis Gasquet 
duos etiam adhibuit episcopos coadjutores in consecratione Basilicae sancti Benedicti 
Sancti Pauli in Brasilia ab ipso, nomine Summi Pontificis, peracta, anno 1922, nulla 
tamen interposita legatione. 

(112) Dicit idem Pontifex Mirari quoque non debes, si asseramus episcopis jus 

nullum esse, ut in ecclesiis dicandis, abbates in comministros assumant, nec de tali 
induito exstat exemplum ; nec valet comparatio facta cum consecratione episcopi, pro 
qua aliquando permittitur assistentia sacerdotum seu abbatum, deficientibus episcopis; 
nam in tali casu abbates sunt simplices assistentes et non comministri. Epistola l. a 
ad abbatem Campidonensem Ex tuis, Bullarium, tomus III, pars 2. a , pg. 445. CJC 
Fontes, vol. II, n.° 393. « 

(113) Coadjutores agunt tamquam comministri in consecratione altarium late- 
ralium ; seu ad horum consecrationem extenditur principium in consecratione ecclesiae 

servatum, videlicet coadjutores sunt quasi extensio consecratoris principalis. In con- 
secratione vero altarium lateralium ab aliis praelatis, quando unus episcopus ecclesiam 
dedicat, praelati non agunt tamquam coadjutores, sed independenter ; nam consecra- 
tor ecclesiae nihil habet commune cum consecratoribus altarium, excepto litaniarum 
cantu et aquae gregorianae benedictione; seu altaria lateralia consecrantur dum con- 
secratur ecclesia : sed talis agendi modus nobis non placet. 

(114) Teste Benedictio XIV, duo episcopi possunt inter se eodem tempore 
dividere cruces inungendas, modo super unam et eandem crucem idem episcopus et 
uhctionem faciat et verba proferat, sicut faciunt graeci in administratione Extremae 
Unctionis. Epistola Parada, § 15. In consecratione Ecclesiae sancti Apollinaris Papa 
duas ultimas sacravit cruces. Ibidem § 18. 

(115) Responsorium Dirigatur juxta rubricam PR h.l., cantatur dum pontifex 
incensat quinque cruces altaris ; haec incensatio tamen silentio facienda est, et re- 
sponsorium canitur pro incensationibus altaris per circuitum, seu consecratio inde ab 
incensationibus fit solito more. Agitur potius de rubricarum lapsu, brevitatis causa. 

(116) Juxta Van der Stappen unctio frontis fit super sepulcrum, sed cur non 
intelligitur, id certe a rubricis non praescribitur. De celebratione Missae, ed. 2, 
pg. 40. Huiusmodi modus sepeliendi reliquias absolevit, et vix in praxi adhibetur. 

(117) Exstat satis cognita responsio SRC, cum voto sancti Roberti Cardinalis 
Bellarmini, de iteranda consecratione cujusdam ecclesiae civitatis Ulysipponensis 
propter morosam reassumptionem ritus; de ea agit Benedictus XIV in epistola 
Perada (§§ 16-17) tamquam objectione ad usum coadjutorum, et negative respondet. 

(118) In appendice RR habentur formulae duae a SRC approbatae die 9 
Septembris 1920. AAS 1920, pg. 449. In II vero ubi legitur canon 1200 § 2 nn. 1 
d 2, lege n. 2 tantum, nam si mensa enormiter frangatur fas non est formulam hanc 
adhibere. In benedictione aquae gregorianae verbum Ecclesia derutum fuit in 
exorcismo salis et in oratione finali ; sed in exorcismo aquae, ubi bis dicitur relate ad 
ecclesiam consecrandam, relictum fuit. Praeterea rubrica in fine jubet coaptare tabu- 
lam et claudere sepulcrum, deinde dicere orationem, postea firmare tabulam : practica 
non invenimus differentiam inter primam et secundam operationem, nam si sepulcrum 
clauditur cum cemento, eo ipso firmatur. Vide notam 71. 

(119) In consecratione ecclesiae vel altaris aqua gregoriana benedicitur pro 
aspersionibus ecclesiae et altaris; secundario vero pro conficienda maltha adhibetur, 
quia prae manibus habetur. In forma brevi, licet cementum benedicatur cum oratione 
Summe Deus, sicut in altaris consecratione, praecipitur ut aqua gregoriana ad hoc 
exclusive conficiatur. Sed si postea, data occasione, sepulcrum aperiatur, observationis 
causa, erit iterum cemento communi claudendum. Rubricarum contradictio ! 

DE ALTARIUM PORTATILIUM CONSECRATIONE 


SECTIO III 

DE ALTARIUM PORTATILIUM CONSECRATIONE 

TITULUS I 

PROLEGOMENA 
CAPUT I 

123 de ministro consecrationis arae 

PORTATILIS 

1 — Minister ordinarius consecrationis arae portatilis est quilibet 
episcopus consecratus, cum non sit ritus ordinario reservatus. CJC 
1199 § 2. 

2 — SRE cardinales, licet tantum in presbyteratus ordine consti- 
tuti, possunt ubique aras portatiles consecrare . CJC 239, 20.°. 

3 — Abbates et praelati nullius qui episcopali charactere carent, et 
benedictionem si eam recipere debent receperint, possunt, intra tantum 
limites sui territorii, aras portatiles consecrare ad usum ecclesiarum sui 
territorii; quod quidem privilegium est locale et personale. CJC 323 
et 294, § 2 . 

4 — Vicarii et praefecti apostolici, qui charactere episcopali carent, 
possunt intra fines sui territorii ac perdurante munere, altaria portatilia 
consecrare. CJC 294 § 2. 

5 — Abbates de regimine, vicarii capitulares, quibus aequiparantur 
a jure apostolici administratores dioecesium, abbatiae vel praelaturae 
nullius, nequeunt a jure aras portatiles consecrare ; eis tamen aliquando 
tale conceditur indultum ; attendendum est utrum privilegium sit per- 
sonale an etiam locale. 

6 — Omnes episcopi consecrare possunt aras portatiles, salvis tamen 
peculiaribus privilegiis (CJC 1199 § 2), nam multis in locis earum con- 

secratio jure particulari regitur. Sic Romae consecratio jus est cardinalis 
archipresbyteri Ecclesiae Lateranensis vel episcopi ab eo delegati; aliis 
locis consecratio reservatur ordinario vel eius auxiliario et non raro intra 
redditus dioecesis computatur. Episcopi proinde extranei servare debent 
jus seu consuetudinem dioecesis in qua degunt, excipe consecrationem 
arae ad usum personalem quae omnibus licet. 

CAPUT II 

DE TEMPORE ET LOCO CONSECRATIONIS ARAE 
PORTATILIS 

124 TEMPUS. Arae portatiles consecrari possunt quocumque die ad 
libitum pontificis, jejunio autem stomacho seu matutinis 

horis (120). In triduo maiori et in die commemorationis fidelium de- 
functorum tamen non expedit aras consecrare. 

125 LOCUS. Arae portatiles consecrari possunt in ecclesiis seu ora- 
toriis in quibus, finita consecratione, celebrari licet missa, utpote 

in loco sacrae functioni idoneo. Sed licet etiam aras consecrare in aliqua 
aula decenti, dummodo possit episcopus ibidem missae celebrationem 
permittere. Quod si locus sit decens sed ibi non liceret missa celebrari, 
etiam tunc liceret ibi aras consecrare, nam rubrica supponit celebra- 
tionem sacri super aram consecratam, sed non prohibetur quominus 
ara transportetur, finita consecratione, ad locum ubi licet missas cele- 
brare; praeterea missae celebratio non est praeceptiva. 

CAPUT III 

126 DE PETRA CONSECRANDA 

Petra sacra ex unico constet lapide naturali, integro et non friabilL 
CJC 1198; D 4032, II. 

1 — Igitur non licet consecrare petram arte vel manufacta vel e 
concreto ut aiunt. Petra sit rectangularis, non vero quadrata, nec rotunda 
vel alterius formae ; sit integra, dura et non friabilis et pollita per totum. 

2 — Dimensiones a jure generali non determinantur, necesse tamen 
est ut sit ampla, ita ut saltem hostiam et maiorem partem calicis capiat. 

MR rub. gen. c. XX; CJC 1198 § 3. In auisbudam dioecesibus dimen- 
siones minimae a jure particulari determinantur; sic Romae, juxta 
instructionem pro apostolica visitatione anni 1904, exigitur lapis 33 x 25 
centimetrorum. ASS vol. 38, pg. 176 (121). Ut petra non sit friabilis 
habeat oportet tria centimetra in crassitudine 

3 — Nec dantur dimensiones maximae. Juxta canonem 1197 petra 
altaris mobilis est ut plurimum parva, proinde non necessario parva. 
Necesse est tamen ut sit revera mobilis seu portatilis : sit ad maximum 
40 x 30 centimetrorum. 

4 — Non licet consecrare totam mensam altaris fixi ritu altaris por- 
tatilis, esset enim legem illudere et invalida consecratio, cum non sit ritus 
ab ecclesia probatus. CJC 1148 (122). Nam juxta mentem Ecclesiae 
petra sacra est altare mobile adhibendum illis in locis in quibus pro 
rerum adjunctis altaria fixa haberi nequeunt (123). 

5 — Super aram sculpi debent quinque cruces ad unctiones recipien- 
das : in medio una et aliae prope quatuor angulos . 

6 — In parte superiori petrae, in medio sed versus frontem, aderit 
parvum sepulcrum ad reliquias recipiendas. Quod quidem sepulcrum 
debet lapide vero et naturali claudi. CJC 1198 § 3; DD 3162, II; 
3567, I (124). Sepulcrum in crassitudine 'petrae seu in fronte non am- 
plius permittitur . DD 3671, I et II et 4032, III. 

7 — Pro altaribus viatoribus petrae minores ex necessitate permit- 
tuntur, sed sint saltem 24 x 16 x IY 2 centimetrorum. 

CAPUT IV’ 

127 DE CONLATA CONSECRATIONE PROBANDA ET 
DE PETRIS DUBIE CONSECRATIS VEL EXSECRATIS 

1 — Consecratio arae portatilis probatur ipsa cementatione sepulcri 
et signis incensi super cruces cremati ; sed solent episcopi apponere char- 
tam subsignatam supra linteum, quo petrae cooperiuntur, in testimo- 
nium receptae consecrationis. 

2 — Licet ordinario, per se vel per suum delegatum, operculum se- 
pulcri aperire in dubium utrum reliquiae sepultae fuerunt, et iterum 
claudere cemento (CJC 1200 § 2, 2); benedictio cementi a jure non 

requiritur. In dubium positivum, utrum petra sacra fuerit necne conse- 
crata, debet iterum consecrari. 

3 — . Petra sacra amittit consecrationem : 

a) Si sepulcrum violatum seu apertum fuerit. 

b) Si ita confracta fuerit ut una e quinque crucibus ab 
alia separata venit. 

4 — Si fractio sit parva, ita ut sepulcrum et cruces consecrationis 
intactae permaneant, ara sacra consecrationem non amittit; nec violatur 
sepulcrum levi fractione operculi, et quilibet sacerdos potest et debet 
rimulam cemento firmare. CJC 1200 § 3 (125). 

5 — Petra exsecrata fractione, destruenda est et projicienda in sa- 
crarium. Si vero exsecrata fuerit aperitione vel violatione sepulcri, debet 
iterum consecrari. 

CAPUT V 

128 DE EMPTIONE ET VENDITIONE ALTARIUM 

PORT ATILIUM 

In venditione petrae consecratae nulla ratio consecrationis in pretii 
aestimatione habeatur. CJC 1539 § 1. 

1 — Cum necesse sit ut plures lapides consecrentur ut prae manibus 
sine mora habeantur, usu venit ut lapides sacri emi et vendi possint, in 
quo commercio ratio habenda est de valore petrae sine ulla aestimatione 
pretii ratione consecrationis. Non videtur tamen prohibitum, nec simo- 
niaca labe inquinantur qui, ratione tituli extrinseci consecrationis, ali- 
quid exigunt ut in multis dioecesibus in more est. Ordinarii loci erit 
determinare in quibusnam circumstantiis sacri lapides vendi debent vel 
emi. 

2 — In observantioribus dioecesibus petrae consecratae habendae 
sunt tantum apud episcopalem curiam, usus certe laudandus ; nam, abusus 
contra res sacras constituit conservatio, praesertim sine limitatione numeri, 
altarium consecratorum apud venditores seu tabernarios, quae opportune 
emenda erunt, pretio ab ipsis conveniendo. 


TITULUS II 

DE CONSECRATIONE LECTA ALTARIUM 
PORTATILIUM PUBLICE FACIENDA 

CAPUT I 

CLERUS CONSECRATIONIS ET REGULAE SERVANDAE 

129 ADERUNT : 

Pontifex consecrator. 

Capellani assistentes duo. 

Magister caeremoniarum. 

Clericus thuriferarius . 

Minister de mitra. 

Clerici duo ad abacum. 

Clerici duo ad psalmos et antiphonas recitandas. 

130 EPISCOPUS antiphonas incipit et clerici duo eas complent, 
adjectis psalmis, vel responsoriis. 

131 CAPELLANI assistentes induti erunt superpelliceis, etiamsi sint 
canonici in sua dioecesi vel praelati, et oras pluvialis sustinebunt 

Imus, curat de mitra episcopi auferenda vel imponenda; 2us. sustinet 
candelam a sinistris episcopi quoties debet orationes vel praefationem 
legere, et, finita lectione, candelam prope legile deponit 

Dum fiunt unctiones, Imus, fert vasculum olei et 2us. tabellam. 
Imus, dicit Flectamus genua et 2us . Levate , et omnes, excepto epi- 
scopo, genuflectunt . 

CAPUT II 

DE PRAEPARANDIS IN AULA FUNCTIONIS 

132 color : albus 

mensa rectangularis super longitudinem, cooperta ex omni parte 
alba tobalea, super qua disponentur utrimque petrae consecrandae cum 
parte sepulcri ad extra. 

Provideatur ut mensa sit sufficiens ad lapides recipiendos in duabus 
extremitatibus tantum, ut facile fieri possit earum consecratio, et ut 
possit exterius libere circumiri. 

Ad pedes mensae aderit legile cum pontificali (pars II) et ad latus 
sinistrum candela. 

Juxta unamquamque petram aderit operculum sepulcri. 

PALDISTORIUM, sua veste coopertum, apponetur duos vel tres passus 
retro post mensam. 

legile hastatum cum pontificali, ad usum clericorum qui partes 
scholae recitabunt, ad latus sinistrum intrantis. 

abacus ad latus dextrum intrantis, alba tobalea coopertus, super quo 
parentur : 

PRO SACRIS UNCTIONIBUS : 

Vascula duo cum sancto chrismate et oleo catechumenorum in 
lance . 

Ampullae duae cum sancto chrismate et oleo cathechumenorum in 
lance . 

Gossipium solutum in lance. 

Vas ad gossipium reponendum post usum. 

Tabella cum formulis consecratoriis . 

AD CLAUDENDUM SEPULCRUM : 

Cementum vel gypsum in catino. 

Ligula cementarii argentea. 

Catinus pro mixtione malthae. 

Mappae crassae duae ad abstergenda sepulcra desuper. 

AD THUS COMBURENDUM : 

Cruces quinque e gossipio cerato cum quinque granis incensi sub 
qualibet pro unoquoque lapide consecrando. 

Vasculum cum aqua lustrali et aspersorium. 

Gossipia cerata ad cruces cereas accendendas. 

Spatulae ligneae duae ad incensum eradendum cum catinis duobus 
in quibus recipientur residua. 

PRO LOTIONE MANUUM EPISCOPI : 

Urceus aqua plenus cum pelvi. 

Mappae duae cum gremiali lineo in lance. 

Medulla panis seu citreus in lance. 

AD ABSTERGENDOS LAPIDES : 

Pelvis cum mappis duabus ad abstergendos lapides post aspersiones, 
et duabus aliis ad illos abstergendos post unctionem totalem. 

AD PEDES ABACI : 

Pelvis ampla in qua projicientur sine mora aquae consecrationis, 
lotionum manuum et res sacris oleis pollutae, postea combu- 
rendae . 

mensa minor alba tobalea cooperta, ad sinistram intrantis super qua 
parentur : 

PRO BENEDICTIONE AQUAE GREGORIANAE : 

Vasculum aquae plenum. 

Lanx cum cineribus trituratis et parvum cochlear. 

Lanx cum cineribus trituratis. 

Ampulla cum vino. 

Hyssopum ex herbis virentibus. 

mensa altera in capite aulae, alba tobalea cooperta, super qua 
aderunt candelabra duo cum candelis ardentibus et crux, quae a conse- 
cratore salutari possit. 

In media mensa apponetur lanx argentea, velo rubro cooperta, cum 
reliquiis saltem duorum martyrum pergamenis distinctis, pro unoquoque 
lapide consecrando. Laudabiliter scribentur nomina martyrum super per- 
gamenis . 

Lanx cum tribus granis incensi pro unoquoque lapide. 

Amictus; alba cum cingulo; stola et pluviale. 

Mitra auriphrygiata vel alba simplex. 

Velum pro mitrifero. 

IN LOCO CONGRUO : 

Thuribulum suo loco suspensum et navicula cum cochleari. 
Superpellicea ad usum inservientium. 

Pulvinar ad usum episcopi. 

Vide diagramma XI. 

CAPUT III 


RITUS SERVANDUS 


ART. I 


LAPIDUM PURIFICATIO 


Initium 

functionis 


(Ima. consecrationis pars) 

1 — Statuta hora clerici ministraturi, superpel- 
liceis induti, exspectabunt episcopum ad aulam 
consecrationis . 


Episcopus cum advenerit, dimittit mozetam vel manteletum et sacras 
induit vestes et accipit mitram. 


Invitatio 

introductoria 


2 — Pontifex se sistit ad legile ubi recitat invoca- 
tionem introductoriam ad consecrationem Deum 
Omnipotentem, cum suis assistentibus utrimque. 


3 — Magister caeremoniarum pulvinum ante le- 
Deus m .. ,, - , , 

adjutorium gl e P omt * capellanus lus. nudabit episcopum 

mitra et 2us. candelam super mensam ponit 

Pontifex, genuflectens, manibus super mensam positis, dicit clara 
voce Deus, in adjutorium meum intende. Ministri respondent Domine, 
ad adjuvandum me testina. 

Episcopus ipse solus dicit Gloria Patri, et respondent ministri Sicut 
erat, nec additur Alleluia. 

Et eodem modo secundo et tertio repetitur voce semper altiore. 

Ministri genuflectunt, assurgunt et caput inclinant simul cum pon- 
tifice . 

. 4 — Dicto tertio Gloria Patri, caeremoniarius 

enC -5JT amovet pulvinum, et pontificale cum legili ac 

gregonanae c 

'candela ad abacum aquae benedicendae portat. 

Pontifex induitur mitra, et, cum suis capellanis, accedit ad mensam 
paratam, ubi submissa voce benedicit aquam gregorianam, more con- 
sueto, videlicet : 

Exorcizato sale, deponit mitram pro ejus benedictione ; deinde 
accipit iterum mitram et exorcizat aquam; dimissa iterum mitra, bene- 
dicit aquam; deinde cineres benedicit et facit trinam mixtionem salis 

et cinerum, quam ter infundit in aquam; deinde benedicit vinum, 
quod ter infundit in aquam ; deinde dicit orationem Omnipotens 
sempiterne ad complendam benedictionem aquae. Demum, accepta 
cochleari, aquam miscet. 

> Omittendum erit verbum Ecclesia in exorcismis salis et aquae 
et in oratione finali, si benedictio aquae in ritu consecrationis ecclesiae 
legatur . 

5 — Episcopus, accepta mitra, pergit cum suis 
Unctio Iapidum capellanis ante Imum, lapidem ad latus dexterum. 

cum aqua Caeremoniarium magister vasculum aquae 

gregoriana benedictae Imo. assistenti tradit et 2mo. dat ta- 
bellam cum formula consecratoria. 

Pontifex ungit quinque cruces lapidis, ordine quo veniunt in figura, 
cum pollice dexterae manus et aqua gregoriana, repetens singulis vicibus 
formulam propriam (126). 

Uncto primo lapide, pontifex procedit ad unctionem secundi, et sic 
deinceps usque ad ultimum; et, finitis unctionibus, manus tergit map- 
pula et se sistit ante mediam mensam. 

Cum pontifex incipit ungere lapides, caeremoniarius reponit legile 
cum pontificali et scotula ubi erant in initio. 

D . i . , 6 — Caeremoniarius tradit Imo. capellano asper- 

Fnma lapidum . „ 

aspersio sonum ex herbis virentibus et 2us. capellanus 

tabellam reddit caeremoniario . 

Episcopus intonat antiphonam Asperges me, quam clerici prosequun- 
tur cum septem primis versiculis ps. 50 Miserere, et incipit circuire men- 
sam cum suis ministris ad dexteram suam, continuo aspergendo lapides 
omnes (127). 

2 a lapidum ^ — Cum pontifex pervenerit iterum ante legile, 

aspersio clerici de choro incipiunt septem alios versus 

Miserere, videlicet a versu Asperges me; et pon- 
tifex circuit mensam ad dexteram suam, iterum aspergendo lapides per 
circuitum . 

3 a la idusn ^ — Cum episcopus ante legile pervenerit, clerici 

aspersio de choro incipiunt versum 16um. Libera me de 

sanguinibus et perficiunt psalmum, sed sine Gloria 
et cum repetitione antiphonae in fine. Quae cum recitantur, praesul ite- 
rum circuit mensam tertio aspergendo lapides per circuitum. 


Prima lapidum 
aspersio 


2. a lapidum 
aspersio 


178 


LIBER H. DE REBUS 


Abstersio 

lapidum 


9 — Pontifex iterum ante mediam mensam re- 
versus, tradit hyssopum Imo. capellano, et sedet 
ad faldistorium. 


Capellani cum mappis, adjuvante caeremoniario, lapides abstergunt, 
dum episcopus quiescit aliquantulum . 


134 ART. II — LAPIDUM CONSECRATIO ET RELIQUIARUM 

SEPULTURA 
(2. a consecrationis pars) 

~ 1 — Episcopus, deposita mitra, assurgit et recitat 

Ursiio , , , . , 

mtroductoria orationem mtroauctonam ad unctiones Deus qui 

es visibilium, praemissis versibus Domine, exaudi 

et Dominus vobiscum; sedet et accipit mitram (128). 


_ . 2 — Thurif erarius se praesentat et episcopus, 

Inna ineensatio . . . . . 

Iapidum Imo- capellano ministrante, incensum ponit in 

thuribulo dicens Ab illo benedicaris. Tunc surgit, 
accipit thuribulum, inchoat antiphonam Dirigatur, quae a clericis de 
legili continuabitur, et circuit totam mensam ad dexteram suam, tliuri- 
ficans lapides consecrandos per modum unius. D 4031, I. 

Ad locum suum reversus, pontifex denuo inchoat antiphonam 
Dirigatur et iterum circuit mensam, tabulas ut prius incensans. 

Iterum in medium reversus, pontifex tertio intonat antiphonam 
Dirigatur et tertio circuit mensam thurificans tabulas. 

Pontifex, reversus in medium ante mensam, thuribulum tradit di- 
recte clerico thuriferario ut ipse actionem suam prosequatur ; qui, 
accepto thuribulo, circuit mensam dum fiunt unctiones, vel consistit ad 
angulum sinistrum thuribulum agitans. 


I ma unctio 3 — Pontifex, ibidem stans cum mitra, inchoat 
lapidum cum antiphonam Erexit Jacob, quae a clericis ad legile 
oleo continuabitur cum ps. 83 Quam dilecta. 

> Si lapides plurimi consecrandi sint, antiphona repeti poterit 
inter singulos versus ne sine oratione prosequatur functio, quod obser- 
vabitur etiam pro sequentibus unctionibus. 

Caeremoniarius Imo. capellano tradit vasculum cum oleo puerorum 
et 2do. capellano tabellam. 

Inchoata antiphona, pontifex pergit ante primum lapidem et, intincto 
pollice in oleo, ungit, cum duplici unctione et triplice benedictione, quin- 
que cruces imi. lapidis ordine quo veniunt in figura, recitans formulam 
propriam pro unaquaque cruce ; deinde pergit ante 2am . tabulam et eam 
inungit sicut Imam . ; et sic facit deinceps usque ad ultimam, et revertitur 
in medium ante mensam, ubi digitos abstergit bombaceo. 

4. a ineensatio 4 — Thuriferarius se' praesentat episcopo qui, mi- 
lapidum nistrante Imo. capellano naviculam, incensum 

per circuitum ponit in thuribulo cum benedictione, et, accepto 
thuribulo, incipit antiphonam Dirigatur, quae complebitur a clericis ad 
legile, et circuit mensam thurificans lapides per modum unius. 

Reversus ante mediam mensam et tradito thuribulo ministro, pon- 
tifex, nudate capite et praemissa ab assistentibus invitatione ad genuflec- 
tendum, recitat orationem Adsit, Domine, ad Imam, altarium unctionem 
complendam . 


2. a unctio 
lapidum cum 
oleo 


5 — Pontifex incipit antiphonam Mane surgens 
Jacob, quae continuabitur a clericis ad legile cum 
ps. 19 Bonum est coniiteri, ei facit 2am. unctio- 
nem lapidum ad quinque cruces cum sancto oleo, 


eodem ordine et cum eadem formula qua prius. 


5. a ineensatio 
lapidum 
per circuitum 


6 — Finita unctione ultimi lapidis, pontifex, im- 
posito et benedicto incenso, incipit antiphonam 
Dirigatur , a clericis complendam et iterum circuit 
mensam lapides incensans. 


Finita incensatione et reddito thuribulo, ac praemissa a capellanis 


invitatione ad genuflectendum, episcopus sine mitra recitat collectam 


Adesto, Domine, ad complendam 2am. unctionem. 


Consecratio 
Iapidum cum sancto 
chrismate 


7 — Pontifex, accepta mitra, incipit antiphonam 
Unxit te Deus, quae a clericis continuabitur, 
adjecto psalmo 45 Deus noster refugium et virtus. 
Caeremoniarius tradit Imo. capellano vas- 


culum cum sancto chrismate et 2do. tabellam. 


Pontifex cruces altarium inungit cum sancto chrismate cum eadem 
formula, eodemque ordine sicut fecit cum oleo, et omnia fiunt ut in n.° 3. 

6. a inccnsatio 
lapidum per 
circuitum 


8 — Uncto ultimo lapide, pontifex, benedicto et 
imposito incenso, iterum incipit antiphonam 
Dirigatur et Circuit mensam lapides uti prius in- 
censam . 


Finita incensatione et reddito thuribulo, episcopus, deposita mitra, 
praemissa a capellanis invitatione ad genuflectendum, recitat collectam 
Exaudi nos, ad unctionem complendam. 


9 — Pontifex accipit mitram et caeremoniarius 
Unctio sepulcri tradit Imo. capellano vasculum sancti chrismatis 
et 2do. tabellam. 

Pontifex intincto pollice in sancto chrismate, ungit sepulcrum Imi. 
lapidis in medio intrinsecus cum duplici unctione et triplici benedictione, 
repetens formulam consecratoriam . 

Deinde pergit ante 2am. petram, deinde ad alias usque ad ultimam, 
earum sepulcra ungens, et in fine digitos tergit gossipio. Caeremoniarius 
vasculum et tabellam ad abacum reponit. 

> Dum unguntur sepulcra, caeremoniarius ad abacum praeparabit 
cementum cum aqua gregoriana, quod ante lum. lapidem ponit cum 
ligula (129). 


Reliquiarum ^ — Capellani pergunt ad reliquiarum mensam 
sepultura ubi Imus, accipit lancem reliquiarum sine velo, et 
2us. lancem cum granis incensi, et revertuntur 
ante Imum, lapidem. Pontifex nudabitur mitra a caeremoniario, et, ac- 
cedens ante Imum, lapidem, reponit chartulam unam reliquiarum in se- 
pulcro cum tribus granis incensi ; cum ligula cementarii spargit cementum 
circa rimulam sepulcri, incipiens illud claudere et dimittit ligulam. 
D 3726, II. 


Pontifex deinde pergit ante 2um. lapidem et reponit chartulam reli- 
quiarum et incensum in sepulcro illius, et sic deinceps usque ad 
ultimum . 


Caeremoniarius, claudit et firmat sepulcrum Imi. lapidis, et sine 
mora claudit similiter sepulcra ceterorum lapidum. 

Repositis reliquiis omnium lapidum, pontifex sedet ad faldistorium 
et pausatur aliquantulum. 

Capellani adjuvabunt in claudendis sepulcris, si necesse sit, et deinde 
abstergent sepulcra desuper cum linteis. 

Magister caeremoniarius attentus erit ut coopercula bene firmentur 
et quidem in plano cum altari. 

Cum assistentes ad pontificem reversi fuerunt, ipse surgit et recitat 
orationem Deus qui ex omnium, ad reliquiarum sepulturam complen- 
dam (130). 

11 — Caeremoniarius ampullas sancti chrismatis 

Unctio totalis et olei puerorum ponit ante 1 mura, lapidem, 
lapidum Pontifex incipit antiphonam Ecce odor et, 

accepta mitra, pergit ante Imum, lapidem. 

Clerici ad legile inceptam antiphonam complebunt cum ps. 86 Fun- 
damenta ejus sine Gloria et sine repetitione antiphonae in fine. 

Pontifex, accipiens chrisma dextera manu et oleum sinistra, infundit 
insimul aliquantulum oleorum super lapides omnes per circuitum, inci- 
piens a prima. 

Infuso oleo super ultimo lapide, pontifex ampullas tradit caeremo- 
niario et ad Imum, lapidem revertitur. 

Capellanus Imus, accipit annulum episcopi et extremitatem mani- 
cae dexteri brachii ejus elevat. Pontifex deinde, dextera manu explicata, 
spargit, confricans, liniens et perungens olea sacra super Imum, lapidem ; 
deinde pergit ad 2um., et sic deinceps usque ad ultimum, et facit similiter 
super omnes. 

Sedet antistes ad faldistorium et ministri de abaco accedunt pro 
lotione manuum more solito; caeremoniarius praesentat lancem cum 
medulla panis vel cum citreo ad manus episcopi confricandas ante lo- 
tionem . 


Statio ante 12 — Pontifex, lotis manibus, assurgit cum mitra 
altaria e * rec ^ a * invocationem Lapides hos, illos dextera 

benedicens. Deinde inchoat antiphonam Aedifi- 
cavit Moyses quae a clericis complebitur. Statim pontifex recitat secun- 
dam invocationem Dei Pairis, lapides iterum dextera benedicens, et ita 
concluditur statio ante altaria et eorum consecratio. Clericus thurife- 
rarius recedit (131). 

J35 ART. III — RITUS AD CONSECRATIONEM COMPLENDAM 

(3. a consecrationis pars) 


. 1 • — Caeremomanus lancem cum incenso bene- 

Benedicfcio 

incensi dicendo subter cruces e gossipio cerato, super 

mensam ponit. Episcopus, deposita mitra et prae- 
missis versibus Domine, exaudi et Dominus vobiscum, recitat orationem 
Domine Deus omnipotens ad incensum benedicendum, et, accepto hys- 
sopo, incensum aspergit aqua lustrali et denuo induitur mitra. 


_ . . 2 — Pontifex, accipiens quinque cruces e gossipio 

Locatio incensi . 

cerato cum granis incensi, illas super qumque 

cruces Imi . lapidis ponit et recedit ad faldistorium, ubi sedet. Capellani 
prosequuntur ponentes cruces cum incenso super cruces ceterorum lapi- 
dum per circuitum. D 4244, IV. Deinde cum gossipio cerato accendunt 
extremitates candelarum, adjuvante caeremoniario. 


_ , .3 — Cereis ardentibus, caeremoniarius pulvinum 

Crematio incensi . , , , 

retro post faldistorium locat et episcopus, deposita 

mitra, assurgit et genibus nititur, omnibus genuflectentibus. Capellanus 

Imus, caput episcopi nudat pileolo, et ipse recitat Alleluia. Clerici ad 

legile recitabunt versum Veni, Sancte Spiritus cum duabus antiphonis 

Ascendit fumus et Stetit angelus. 

> Si functio venerit post Septuagesimam Alleluia omittetur. 

Post versum Veni, Sancte Spiritus, capellanus Imus, pileolum capiti, 
episcopi reponit, qui assurgit, omnibus surgentibus. 

Pontifex ante legile recitat collectam Horum altarium, ad combustio- 
nem incensi complendam, et sedet. 

Capellani exspectant aliquantulum quousque comburantur cande- 
lae, et deinde cum spatulis ligneis abradunt cineres combustionis in 
catinis, quos ad abagum reportant. 


Praefatio ^ — Pontifex assurgit sine mitra et recitat ora- 

conseeratoria tionem Supplices tibi introductoriam ad praefatio- 
nem ; deinde legit praefationem clara voce sine 
cantu, extensis manibus ante pectus; junctis manibus et submissa voce 
recitat conclusionem. 


'f> 

5 — Finita praefatione, pontifex incipit antipho- 

c . .. nam Confirma hoc, Deus quae a clericis complebi- 
connmiatio * , « . 

tur. Ad Gloria Patri omnes caput profunde incli- 
nabunt cruci ad caput aulae, et, repetita antiphona, pontifex recitat 
orationem Quaesumus, omnipotens Deus. 


Incensatio ® — Thuriferarius se praesentat coram episcopo, 
finalis q u i> accepta prius mitra, incensum imponit thuri- 

bulo cum benedictione. Pontifex accedit ante 
Imum, lapidem, et, accepto thuribulo, incipit antiphonam Omnis terra et 
facit super eum crucem in medio cum thuribulo quasi lapidem incen- 
sans; deinde pergit ante 2um., et sic usque ad ultimum, faciens super 
singulos crucem unam cum thuribulo . 

Finita incensatione et iterum ante legile reversus, pontifex tradit thu- 
ribulum Imo. capellano, hic thuriferario et, deposita mitra, recitat col- 
lectam Descendat quaesumus, ad altarium consecrationem complendam. 

Pontifex, ad faldistorium reversus, sacras dimittit vestes et induit 
mozetam seu manteletum, et recedit in pace. 

) Finita consecratione, altaria mappulis lineis exterguntur a mi- 
nistris et linteis mundis reconduntur ad eorum nitorem et inviolabili- 
tatem melius conservandam. 


136 ART. Iv — DS MISSA FINITA CONSECRATIONE 

Finita consecratione, laudabiliter celebrabitur missa ab aliquo sa- 
cerdote super imum lapidem nuper consecratum, vel in ipso loco ubi con- 
secratio facta est, si ibi a jure licet celebrare, vel in aliquo oratorio. 

Missa nullo gaudet liturgico privilegio. Dicitur missa Terribilis cum 
oratione propria pro consecratione altarium si missae votivae communes 
eo die permittantur. Gloria et Credo omittuntur et dicuntur tres oratio- 
nes, vel fiunt commemorationes occurrentes juxta rubricas. Si vero mis- 
sae votivae privatae prohibentur, missa dicitur de officio diei, sine ora- 
tione propria altaris ( 132 ) . 

137 ART. v “ REGULAE SERVANDAE SI CONSECRATIO SIT 

PRIVATA 

1 — Pontifex utetur stola circa collum. Vide tomum I, n.° 35. 

2 — Aderunt capellani duo qui etiam inserviunt manuum lotioni 
et abstersionibus altaris, et aliis muneribus necessariis. 

3 — Si clerici qui partem scholae recitent non adsint, episcopus ipse 
recitabit cum capellanis antiphonas, versus et psalmum Miserere ; psalmi 
unctionum vero, videlicet 83, 91, 45 et 86 , cum suis antiphonis, omit- 
tuntur (133). 

Parentur in sacrario quae necessaria sunt pro missa lecta cele- 
branda, finita consecratione, si dicatur. 

) De defectibus occurrentibus tempore consecrationis, confer quae 
dicta sunt de consecratione altarium fixorum . 

j3g art. VI — de consecratione unius lapidis 

1 — Orationes omnes dicuntur in singulari. 

2 — Pontifex ter circuit mensam, ubi tabula posita est, aspergens 
eam, et ter circuit incensans ad Imum. Dirigatur, et semel pro incen- 
sationibus quae fiunt post unctiones. 

3 — Pontifex ipse cementare et claudere debet sepulcrum. D 
3726, II. Propria manu etiam cruces cum incenso cremando super tabu- 
lam locat. 

Cetera fiunt ut supra. 


I 

! 


TITULUS in 


FORMULA BREVIS CONSECRATIONIS ALTARIUM 

PORT ATILIUM 

CAPUT I 

PRAENOTANDA 

139 Exstat, a Sacrorum Rituum Congregatione edita, formula brevis 
pro altaribus portatilibus consecrandis. Ritus compositus fuit pro 
casibus de iteratione consecrationis propter sepulcrum violatum, sed con- 
ceditur etiam aliquando in regionibus missionum vel tempore belli seu 
persecutionum pro aris tum primum consecrandis ; attamen non est pars 
juris communis, sicut formulae breves pro consecrandis altaribus immo- 
bilibus exsecratis, et ad eam adhibendam necessarium est indultum apo- 
stolicum (134). 

Indultum conceditur vel simpliciter vel pro iteratione consecrationis 
altarium exsecratorum, et aliquando etiam cum potestate delegandi abba- 
tem vel sacerdotem in ecclesiastica dignitate constitutum ad consecra- 
tionem peragendam . 

Casus iterationis consecrationis pro quibus formula brevis conceditur 
sunt : 

a) Si sepulcrum positum fuit in crassitudine lapidis, in quo casu 
violandum est, et lapis iterum consecrandus cum sepulcro in superficie. 
D 4032, III ; 

b) Si sepulcrum clausum fuit cum cemento tantum, aperiendum 
est, ut lapide claudatur. D 3585, III (135); 

c) Si operculum sepulcri firmum non invenitur et positive dubita- 
tur num. amotum fuerit. D 3575, X; 

d ) Si sepulcrum de facto violatum fuit. 

CAPUT II 

140 ORDO SERVANDUS 

1 — Pontifex induit stolam super rochetum, vel super superpelli- 
ceum ; praelatus delegatus induit stolam super superpelliceum . Mitra non 
erit adhibenda et functio fit privatim. Vide tomum I, no. 35. 

2 — Lapides consecrandi praeparantur super mensam oblongam et 
omnia necessaria uti in titulo II huius sectionis. 

3 — Antistes incipit absolute a benedictione aquae gregorianae cum 
formula communi, inde ab exorcismo salis, usque ad orationem finalem 
Omnipotens... creator et conservator inclusive (136). 

4 — Benedicta aqua, consecrator dicit alternatim cum suis ministris 
antiphonam Asperges me cum ps. 50 Miserere, sine Gloria et cum repe- 
titione antiphonae in fine. Dum dicitur psalmus, consecrator semel tan- 
tum aspergit lapides omnes singulariter per totum cum hyssopo de herbis 
virentibus, circuiens mensam. Aspersione expleta, lapides absterguntur 
pannis lineis. 

5 — Consecrator facit unctiones tabularum ad quinque cruces cum 
oleo puerorum, adhibita formula PR sed omissa parte scholae et semel 
tantum. 

6 — Deinde consecrator facit unctiones tabularum ad quinque cruces 
cum sancto chrismate et formula consueta . Pars scholae pariter omittitur. 

7 — Consecrator ungit sepulcra lapidum cum sancto chrismate et 
formula PR ; recondit reliquias cum tribus granis incensi, et claudit sepul- 
cra cum maltha facta ex aqua gregoriana. In claudendis sepulcris pro- 
ceditur ut in formula PR. 

8 — Sepultis reliquiis et clausis sepulcris, consecrator recitat oratio- 
nem Deus qui ex omnium ad complendum ritum sepulturae, et statim 
adjungit collectam Descendat quaesumus, quae habetur in fine ritus PR, 
ad totam formulam complendam. 

) Cetera omittuntur et missae celebratio non praescribitur. 


i 

i 

TABELLA PRO CONSECRATIONE ALTARIUM 
PORTATILIUM 

<, Dum episcopus facit unctiones quinque cum aqua 

gregoriana super quinque cruces lapidis, cum duplici 
unctione et triplici benedictione toties quoties dicit : 

I 

i’ 

SANCTI -f PICETUR ET CONSE -f- CRETUR HAEC TABULA 
IN NOMINE PA -j- TRIS, ET FI -f LII, ET SPIRITUS -f- SANCTI 

PAX TIBI 

y Haec formula repetenda erit dum episcopus facit unctiones 
quinque cum oleo catechumenorum super quinque cruces lapidis, cum 

} duplici unctione et triplici benedictione, semel et iterum, ac pro unctio- 

nibus cum sancto chrismate. 


Episcopus inungit semel sepulcrum in medio intrinsecus cum sancto 
chrismate cum duplici unctione et triplici benedictione dicens : 

CONSE -f- CRETUR ET SANCTI + FICETUR HOC SEPULCRUM 
IN NOMINE PA -f TRIS, ET FI -f LII, ET SPIRITUS + SANCTI 

PAX HUIC DOMUI 

> Tabella haec inservit etiam pro consecratione altarium portati- 
lium cum formula brevi. 


2 5 

+ + 

1 

I > 

I “H 

j+ □ + 

4 3 





NOTAE AD SECTIONEM III 


(120) Verba PR “jejuno autem stomacho” se referunt potius ad tempus con- 
secrationis quam ad jejunium proprium ut ait Martinucci (vol. 4, pg. 315), nisi 
episcopus velit ipse post consecrationem celebrare. Nam si jejunium non praescri- 
bitur in die consecrationis ecclesiae vel altaris fixi, a fortiori in die consecrationis 
arae portatilis. 

(121) Sanctus Carolus Cardinalis Borromeus dimensiones 20 x 16 unciarum 
pro aris portatilibus statuit, id est 36 x 29 centimetrorum, dimensiones romanae vero 
sufficiunt. AEM tom. 1, coi. 320. 

(122) Proinde corrigenda doctrina a Bliley et a Schulte tradita de liceitate 
consecrationis mensae fixae ritu arae portatilis, quae nullo firmatur argumento; si 
legislator rem non prohibet explicitis verbis, id necessarium non supponit, secus 
inutilis esset totus ritus consecrationis altaris PR. Bliley, Altars, Washington 1927, 
pg. 107; Schulte, Consecranda, New York 1908, pg. 269. Vide notam 24. 

(123) Juxta CJC 1197 altare mobile vocatur tum petra sacra, tum stipes, cum 
vel sine retabulo e ligno aliave materia constructo, in quo ponitur petra consecrata. 
Agimus tantum de ipsa petra sacra. 

(124) Cum SRC declaraverit (D 3779, IV) altaria portatilia, quorum opercula 
ex metallo confecta fuerunt, non amisisse consecrationem, concludit a Coronata (de 
locis sacris pg. 106) opercula sepulcrorum tum altarium portatilium tum fixorum 
esse posse ex metallo, contra expressam legem CJC 1198 § 4, et DD 3532, 1 ; 3567, 1. 

(125) Nulla exstat formula brevis in casu servanda; D 3504, II, jubet ut 
episcopus ipse rimulam firmet cum cemento benedicto; sed juxta CJC quilibet sa- 
cerdos id facere potest, et benedictio aquae gregorianae ad faciendam maltham non 
requiritur; quod benedictionem cementi vide notam 129 infra. Id valet etiam si 
sepulcrum ab ordinario aperiatur observationis causa, nam iterum clauditur cemento 
communi . 

(126) In ritu consecrationis ecclesiae vel altaris fixi ad unctiones cum aqua 
gregoriana dicitur tantum sanctificetur; in ritu pro aris portatilibus vero formula 
consecratoria pro sacris oleis praescribitur adhibenda etiam pro aqua gregoriana. 

(127) Rubricae 2ae. partis PR supponunt consecrationem unius lapidis tan- 
tum in aliqua mensa positi, qui potest ab episcopo circumiri. Rubricae vero ap- 
pendicis positae fuerunt in numero plurali sine ulla mutatione. Sic v.g. rubrica de 

aspersionibus facit pontificem aspergere primam tabulam per circuitum tribus vici- 
bus, deinde alias similiter. Patet vero episcopum non posse unamquamque tabulam 
seorsum ter circumire, cum omnes super eandam mensam positae sint. Licet aspersio 
fiat per modum unius, singuli lapides toties quoties aspergi debent. Juxta decretum 
4031, I, incensationes fiunt per circuitum ad modum unius, aspersiones vero singu- 
lariter, ter tamen. Distinctio haec difficultatem in praxi praesefert, propter ex- 
positam rationem. 

(128) Oratio Deus qui es visibilium ponitur hic ad unctiones cum sacris oleis 
introducendas et bene quidem, dicit enim et quae sacrato oleo et chrismate a nobis 
indignis est linienda ; est enim optimus introitus ad consecrationem cum sacris oleis. 
In ritu consecrationis altaris fixi vero, haec oratio cum suis versibus ponitur uti 
pars cemplementaris aspersionum et ante ritum sepulturae, cum quo nihil habet 
commune; in ritu consecrationis altaris una cum ecclesia oratio haec omittitur. 

(129) Oratio Summe Deus, qua in ritu consecrationis altaris fixi benedicitur 
cementum, omissa fuit in consecratione altaris portatilis, et SRC interrogata re- 
spondit servari debere PR. D 3567. Postea vero iterum quaesita, respondit cementum 
debere benedici uti fit in ritu altaris fixi. D 3726, I. In forma brevi pro conse- 
cratione arae portatilis benedictio cementi omissa fuit; e contra invenies eam in 
forma brevi pro consecratione altaris fixi violati. 

(130) Usus sepeliendi reliquias etiam in ara itinerarii (sicuti vocabantur 
huiusmodi altaria portatilia, ex eo quod non erant in ecclesiis adhibenda) antiquis- 
simus est et Romae semper fiebat. (Andrieu tome I, pg. 198; tome II, pg. 446). 
Durandus ritum consecrationis altaris fixi ad portatilia extendit, paucis deletis sed 
reliquiarum sepultura prorsus eliminata. Ibidem, tome III, pg. 498. PR ordinem 
Durandi conservavit adamussim, sed reliquiarum sepulturam adjecit ante unctionem 
integralera mensae, seu in medio unctionum et non ante unctiones, sicut fit in 
consecratione altaris fixi. 

Utrum reliquiarum sepultura esset necne pars essentialis ad valorem consecra- 
tionis inter antiquos canonistas ambigebatur. Suarez (disp. II de Euch. sect. 5), 
De Lugo (disp. 24 de Euch. sect. 2, n.° 75) aliique, dicebant reliquiarum sepul- 
turam non esse de essentia consecrationis sed requiri ex praecepto Ecclesiae. Quod- 
quidem comprobatur ex eo quod aliquando concedebatur indultum in locis mis- 
sionum consecrandi altaria portatilia, omissa reliquiarum sepultura, vel celebrandi 
super altare consecratum sine reliquiis ; ita concessum fuit Brasiliae episcopis. 
Cft. Brasilia Pontificia, Ulyssiponi 1758, lib. IV, n.° 233 pg. 392. Tale indultum 
tamen non amplius conceditur, nec ullo modo licet altaria portatilia consecrare sine 
reliquiis, non tam ex ipsa essentia consecrationis, quam ex positivo praecepto 
Ecclesiae. CJC 1198, § 3. Vide notam 27. 

(131) Rubricae de consecratione altarium portatilium sunt incompletae et 
episcopi Sacram Congregationem pluries adire debuere. Sic, inter alia, nescis utrum 
adesse debeat presbyter thuriferarius cum rubricae de ipso taceant, licet loquantur 
semel de eo quando de ultima incensatione altaris per circuitum. Tamen in PR 
saeculi XII legis “ sine intermissione fiat incensatio, donec ipsius altaris (itinerarii) 


consecratio perficiatur”. Andrieu tome I, pg. 198. Tacent etiam rubricae de modo 
sepeliendi reliquias et claudendi sepulcrum, de incenso ponendo et benedicendo, et 
id genus plurima ; nolunt enim repetere quae dicta fuerunt quando de consecratione 
altaris fixi egerunt. Rubricarum silentium supplere debemus declarationibus SRC et 
rubricis de consecratione altaris fixi. Sic v . g . docuimus episcopum cementum prae- 
parare cum aqua gregoriana ut in consecratione arae fixae. Praeterea ritus PR dat 
caeremoniam in singulari cum notis musicis, licet consecratio vix unquam fiat in 
singulari, et nusquam solemniter cum cantu et sacris ministris, cum sit potius ritus 
privarim celebrandus sine populi concursu. Observa etiam differentiam incensationis 
ad Omnis terrae, quae in consecratione altaris fixi fit sine mitra, forsan quia tunc 
altare vestitum est et crux apposita. 

(132) Juxta rubricam finalem celebranda est missa, et quidem de dedicatione, 
super unum altare e neo consecratis. Non videtur tamen agi de stricto praecepto, 
sicut in consecratione altaris fixi. Nam caeremonia est privata et non solemnis, et 
non requiritur a PR ut fiat in aliquo oratorio ubi missam celebrare licet. Altaris 
portatilis consecratio potest fieri quocumque loco (PR) . Juxta Castaldum missa ce- 
lebrabitur si videbitur (Praxis caeremoniarum pg. 319, Veneriis, 1681) et Durandus 
dicit Si velit dicit missam. Andrieu tome III, pg. 504. 

Praeterea si in loco ubi altare portatile consecratum fuerit adesset altare fixum, 
videtur saltem inutilis, ne dicam absurdum, apponere altare portatile super altari 
fixo consecrato ad celebrandum. Amplius, rubricae novissimae MR loquuntur de 
missa dicenda post consecrationem altaris fixi tantum. Verba PR missa dicitur ut 
in ipsa die dedicationis altaris quaestionem de natura huius Missae non solvunt, 
certe non est ad instar votivae pro re gravi censenda. 

(133) In ritu consecrationis arae portatilis invenies partem pontificis et 
partem scholae, est enim ritus consecrationis altaris fixi, cum quibusdam tamen 
forcipibus; consecratio solemnis cum cantu, prout in PR habetur et in libro Du- 
randi legitur, ni fallimur, nunquam fit, et in functione lecta auctores quid facere 
debeant cum parte scholae nesciunt; earum recitatio ab assistentibus confusionem 
gignit, nam intenti esse debent consecratori; nec potest episcopus unctiones facere 
et psalmos recitare. Exoptare licet ut in definitiva recensione PR quaestio haec 
solvatur modo ab ipso PR statuto pro antiphona Introibo cum ps. 42 dum fiunt 
unctiones cum aqua gregoriana, quem quidem modum servandum esse tempore un- 
ctionum opinamur: omissio psalmi cum sua antiphona, si nullus adsit qui psalmos 
recitare possit. 

(134) Formula brevis consecrationis arae portatilis non facile conceditur; in 
facultatibus quinquennalibus, quae locorum ordinariis dari solent, in privilegiis 
SCFP vicariis apostolicis datis, et intra facultates nuntiorum non adnumeratur. 
Concessa tamen fuit tempore secundi Europaeici belli, et quidem non sine causa : sic 
mense Maii 1940 Dnus. Neveu, administrator apostolicus Moscae, 4,550 lapides 
Parisiis sacravit. Frustra tamen ! Casus certe fuit adhibendi formulam brevem. 
AAS 1939, pg. 711. 

(135) Formula brevissima, de qua loquitur D 3585, III, res fuit singularis 
exempli . 

(136) In formula approbata, et typis vaticanis impressa, verbum Ecclesia 
demptum fuit in exorcismo salis et in oratione finali, sed bis legitur in exor- 
cismo aquae. Identitas erroris cum formula brevi consecrationis altaris fixi violati 
probabiliter evenit ex eo quod una ab alia transcripta fuit. 

SECTIO IV 

DE SOLEMNI COEMETERIORUM BENEDICTIONE 


SECTIO IV 

DE SOLEMNI COEMETERIORUM BENEDICTIONE 

TITULUS I 

PROLEGOMENA (137) 

CAPUT I 

DE MINISTRO ET DE TEMPORE BENEDICTIONIS 

141 1 — MINISTER benedictionis solemnis coemeterii est episcopus 

ordinarius loci in quo coemeterium reperitur. CJC 1156. Si 
ordinarius loci non sit charactere episcopali praeditus, deputare potest 
episcopum quem velit ad coemeterium benedicendum. 

2 — S.R.E. Cardinales, etiamsi non sint episcopi, possunt coeme- 
teria solemniter benedicere, servatis servandis, juxta ritum PR. CJC 
239, § 1, n.° 20. 

3 — Abbates vel praelati nullius, recepta benedictione si eam re- 
cipere debent, benedicere possunt coemeteria ritu PR, quia consecrare 
possunt ecclesias, intra dumtaxat proprium territorium. CJC 323, § 3. 

4 — Abbates benedicti, si gaudent induito apostolico, possunt coe- 
meteria ordinis propria benedicere ritu PR, de venia tamen ordinarii loci 
quasi episcopi extranei. 

5 — Superior maior religionis clericalis exemptae benedicere potest 
coemeterium ordinis proprium, sed ritu RR. CJC 1156. Si velit benedic- 
tionem ritu PR pro coemeterio ordinis sui, invitare debet episcopum loci 
ordinarium, vel, ipso renuente, alium episcopum, de licentia tamen ordi- 
narii, propter usum pontificalium et solemnitatem ritus. CJC 337, § 1, 
et 1157. Leo Papa X, Dum intra , 19 Dec. 1516. 

6 — Praefecti, vicarii, vel administratores apostolici, qui non sint 
episcopali charactere insigniti, in benedictione coemeteriorum sequi de- 
bent ritum RR, nam benedictio solemnis coemeterii regitur eodem jure 
ac consecratio ecclesiae. Many, De locis sacris, pg. 244. 

142 TEMPUS. Benedictio coemeterii fieri potest quocumque die 
extra triduum sacrum. Convenientius fit horis antemeridianis ut 

possit postea celebrari missa in oratorio coemeterii, sed, rationabili de 
causa, benedictio fieri potest etiam post meridiem. 

CAPUT II 

DE OBLIGATIONE BENEDICENDI COEMETERIA 
ET DE REQUISITIS EX PARTE EORUM 

143 1 — Vetusto ecclesiae jure, fideles sepeliri debent in loco sacro, 
ab infidelibus seu haereticis distincto. Locus fit sacer solemni 

benedictione PR vel etiam simplici benedictione RR. CJC 1205, § 1. j 

Benedictio est constitutiva sanctitatis loci et strictae obligationis (138). 

2 — Non distinguitur in jure in quibus casibus danda ,sit benedictio 
solemnis PR, in quibus simplex RR. Frequentius coemeteria benedi- 
cuntur simplici tantum benedictione diversis de causis ; optandum tamen 
ut saltem coemeteria principaliora seu majora solemniter ab episcopo 
benedicantur, etiamsi jam fuerunt simplici benedictione a presbytero 
dicata. Pro minoribus coemeteriis, uti ordinis vel religiosae aut privatae 
familiae, benedictio RR sufficit. 

3 — Benedici tantum possunt ac debent coemeteria ad corpora fi- 
delium sepelienda, qui in communione Ecclesiae dormierunt, remoto 
periculo saltem proximo violationis. 

4 — In locis ubi Ecclesiae jura violantur, licebit partem aliquam $ 

civilis coemeterii sejungere ad usum tantum fidelium, et in hoc casu 

pars illa coemeterii benedicenda erit benedictione simplici RR. 

5 — Recentissime tamen permisit Ecclesia ut in locis ubi ejus jura 

a civili auctoritate violantur, sed ubi pars maior populi ex catholicis i 

constat, coemeteria civilia solemniter benedicantur. His in casibus coe- 


meteria habentur uti catholica, nec violantur sepultura infidelium vel 
excommunicatorum, ex tolerantia Ecclesiae ad majora mala vitanda. 
CJC 1206, § 2 . 

6 — In coemeterio habeatur locus segregatus, minime benedicen- 
dus, ad sepelienda cadavera infantium qui sine baptismo e vita exierunt, 
et alius locus ad sepelienda cadavera infidelium vel excommunicatorum, 
extra ambitum loci sacri. 

7 — In ipso coemeterio benedicendo habeatur, quantum fieri pote- 
rit, locus segregatus pro sepultura sacerdotum vel clericorum, et alius pro 
sepultura infantium. CJC 1209, §§ 2 et 3. 

8 — Locus benedicendus sit decens et, quantum fieri poterit, a 
squaloribus saeculi segregatus. Sit undique apte clausum et caute custo- 
ditum. CJC 1210 (139). 

9 — Cruces ligneae apponendae pro solemni benedictione sunt 
natura sua transitoriae, nec praescribitur a rubricis ut in perpetuum im- 
ponentur humi; amoveri proinde debent die sequenti benedictioni; nam 
cruces non benedicuntur et benedictio haeret loco. Expedit tamen ut, 
finita benedictione, in medio ubi posita fuit crux maior lignea, aedificetur 
alia crux lapidea ornata et peralta, ad cujus basim sculpetur nomen epi- 
scopi qui coemeterium dedicavit cum die dedicationis et alia digna ad 
perpetuam rei memoriam. 

10 — Arcenda sunt a coemeteriis benedictis monumenta pomposa, 
profana vel pagana, epitaphia et laudationes funebres, christianae fidei 
et humilitati prorsus aliena, ad mentem canonis 1211 CJC. 

11 — Si pars aliqua nova addetur coemeterio jam solemniter be- 
nedicto, pars nova benedicenda erit simplici benedictione RR, nec suf- 
ficit simplex annexatio; nam benedictio non se extendit ad locum qui 
fuit antea profanis usibus destinatum. Coemeterium tamen notabiliter 
ampliatum, vel noviter exstructum, iterum benedicatur solemniter ritu 
PR. Cone. Pl. Brasiliense, 1939, n.° 334. 

12 — De peracta benedictione redigatur documentum, cujus alte- 
rum exemplar in curia episcopali, alterum in archivo ecclesiae ad quam 
pertinet coemeterium, servetur. CJC 1158. 



TITULUS II 

DE SOLEMNI BENEDICTIONE COEMETERII 

CAPUT I 

CLERUS INSERVIENS ET REGULAE SERVANDAE 

144 ADERUNT : 

Pontifex . 

Sacri ministri. 

Caeremoniarius . 

Ministri quatuor pro mitra, baculo, libro et scotula. 

Ministri tres pro cruce et intortitiis. 

Ministri duo pro thuribulo et aqua lustrali. 

Cantores quatuor seu schola. 

Viri duo ad scabellum gradatum transportandum. 

145 PONTIFEX utitur baculo, etiamsi non sit loci ordinarius ; can- 
tat in tono simplici seu feriali orationes omnes et praefationem, 

ac in tono consueto tres invocationes litaniarum et benedictionem 
finalem . 

SACRI MINISTRI inserviunt in albis et sequuntur regulas gene- 
rales pro benedictione primarii lapidis ecclesiae traditas. 

CANTORES, dum fiunt aspersiones agri, cantabunt septem psalmos 
paenitentiales, incipientes a ps. 50, in cujus fine dicitur Gloria Patri et 
repetitur antiphona; alii sex psalmi cantantur tono in directo sine anti- 
phona et sine doxologia finali (140). 

CAPUT II 
DE PRAEPARANDIS 
color : albus. 

146 PRIDIE FUNCTIONEM apponentur in coemeterio quinque 
cruces ligneae: quatuor altitudinis duorum metrorum et una 
duorum cum dimidio vel trium metrorum. Maior locetur in medio coe- 
meterio et quatuor minores ad quatuor oras, ita ut Ima. sit ad introitum 
coemeterii; 2da. in postica parte loci; 3. a et 4. a in linea cum cruce 
maiori. In summitate et in extremitatibus brachiorum quinque crucium 
apponenda erunt receptacula sive clavi pro candelis. 

Parentur etiam lignea receptacula quinque in forma litterae T, pro 
ternis candelis, quae in terra ante unamquamque crucem finguntur, ad 
candelas accensas in initio functionis recipiendas. 

> Provideatur ut coemeterium possit interius libere circumiri. 

147 QUATUOR PASSUS ANTE CRUCEM MAIOREM : 

STRATUM LIGNEUM ET DESUPER : 

Faldistorium sua veste coopertum cum pulvino super tapeto. 
Scabella duo utrimque pro sacris ministris. 

A SINISTRIS CRUCIS MAIORIS : 

Abacus alba tobalea coopertus super quo parentur : 

PRO EPISCOPO : 

Amictus ; alba cum cingulo ; stola et pluviale, serico velo cooperta ; 
mitra auriphrygiata ; formale si celebret ordinarius. 

Pontificale . 

Scotula cum candela. 

Vela duo pro mitra et baculo. 

Tabella indulgentiarum. 

Gossipia cerata ad accendendas candelas ad cruces. . 

Canon pontificalis pro benedictione finali. 

PROPE ABACUM : 

Baculus pastoralis . 

Crux processionalis cum intortitiis duobus. 

A DEXTRIS CRUCIS MAIORIS : 

Mensa minor alba tobalea cooperta, super qua ponentur : 

PRO BENEDICTIONE AQUAE LUSTRALIS : 

Vas amplum aqua plenum. 

Sal in lance cum parvo cochleari. 

Vasculum aquae lustralis vacuum. 

Concha ad hauriendam aquam. 

Aspersorium ex herbis virentibus. 

Manutergium . 

PROPE CRUCEM MAIOREM ! 

Scamna pro clero assistenti. 

PROPE CRUCEM PRIMAM : 

Scabellum gradatum, quo pontifex possit candelas ad cruces fingere; 
aderunt hastae duae ad illud facile transportandum. 

SUPER QUINQUE LIGNA T ANTE CRUCES : 

Candelae tres dimidiae librae. 

IN LOCO VESTITIONIS : 

Mensa oblonga, super qua parentur : 

PRO SACRIS MINISTRIS : 

Amictus duo ; albae duae cum cingulis ; stola diaconalis ; bireta duo. 

PRO CANTORIBUS ET CLERO : 

Superpellicea et libri parvuli cum ritu benedictionis. 

SUO LOCO SUSPENSUM : 

Thuribulum ardens et navicula cum incenso. 

in oratorio coemeterii vel in ecclesia vicina aderunt quae neces- 
saria sunt pro missa solemni, si celebranda erit, et tabella cum ora- 
tionibus pontificalis intra missale ponenda. 

Vide diagramma XII. 

CAPUT III 

RITUS SERVANDUS 


148 


ART. I — PRAEPARATIO 


Vestitio cleri 


1 — Hora praestituta sacri ministri induunt se 
sacris vestibus et inservientes superpelliceis. 


Sacri ministri cum biretis pergunt ante crucem maiorem et sedunt 


ad scabella ad latus faldistorii, exspectantes adventum episcopi. 


Adventus 

episcopi 


2 — Clerus assistens ac inserviens obviam ibit 
pontifici ad januam coemeterii. 

Pontifex, suo habitu praelatitio indutus, ibit 


ad faldistorium sequente clero; cum eo pervenerit, sacri ministri assur- 
gunt et ei debitam faciunt reverentiam, et sedet pontifex facie ad ostium 


versa . 


3 — Pontifex, depositis vestibus choralibus, in- 
Vestitio episcopi duitur sacris a diacono, adjuvante subdiacono, et 
accipit mitram . 

Clerici de cruce et intorticiis se sistunt ante crucem maiorem facie 
ad episcopum versa et clerici thuribuli, aquae et insignium ad abacum ; 
cantores stabunt post crucem ligneam facie ad episcopum versa. 

) Si prope coemeterium aderit oratorium aut ecclesia vel aula 
nobilis, ibidem fiat vestitio episcopi, et in hoc casu vestes ejus et baculus, 
crux cum intorticiis, pontificale et candela, ac vestes ministrorum et 
cleri, erunt ibi paranda ; ibique episcopus exspectetur a clero et a sacris 
ministris paratis, et procedit processionaliter ad crucem maiorem coeme- 
terii ubi sedet ad faldistorium ut supra. 

> Si celebrans sit metrcpolita, procedit ad locum vestitionis cum 
crucifero, qui, deposita cappa seu crocea, induit superpelliceum dum 
episcopus sacras induit vestes. 

4 — Episcopus sedens habebit orationem ad cle- 
Sermo episcopi fUm et popu i um de sanctitate et libertate coeme- 
terii, et, eo finito, jubebit accendi cereos quindecim ante cruces. 

f 149 ART. II — LITANIAE CUM ASPERSIONE 

Oratio * — Mimstri de libro et scotula ante faldistorium, 

introductoria tergo ad crucem verso, se sistunt. 

Pontifex, deposita mitra, assurgit, ad crucem 
se vertit, et cantat orationem introductoriam Omnipotens Deus, qui es 
custos animarum. 


Litaniae ^ — Pontifex, accepta mitra, genua flectit super 

pulvinum ante faldistorium, omnibus genuflecten- 
tibus, excepto crucifero cum ceroferariis. Librifer pontificale super fal- 
distorium ponit et recedit ad abacum cum candelifero. Cantores duo, 
flexis genibus in medio retro post episcopum, cantant litanias, omnibus 
respondentibus, usque ad versum Ut omnibus fidelibus defunctis inclu- 
sive. Diagramma XIII. 

Dum dicitur versus supra, ministri de libro (accepto pontificale a 
faldistorio) et scotula se sistunt ubi erant prius ; episcopus assurgit cum 
suis ministris, et accepto sinistra baculo, non se vertens, canit invocationes 
tres, dextera coemeterium benedicens quoties dicit benedicere, sanctifi- 
care vel consecrare, omnibus respondentibus. 

Quibus finitis, pontifex reddit baculum, genuflectit cum suis minis- 
tris, librifer et candelifer recedunt ut prius, et a cantoribus complentur 
litaniae . 


Benedictio 
aquae lustralis 


3 — Finitis litaniis, assurgunt omnes et episcopus, 
accepto baculo, procedit cum suis ministris ad 
mensam aquae benedicendae. Crucifer cum ce- 


roferariis se sistit facie ad episcopum versa et ministri de libro et scotula 


a sinistris ejus. 


Pontifex clara voce sine cantu aquam benedicit ; advertens ut 
habeat mitram in capite et baculum in manu dum dicit exorcismos 
salis et aquae, et ut deponat baculum et mitram pro orationibus et mix- 
tione. Benedictione finita, episcopus digitos abstergit manutergio a dia- 
cono porrecto et clericus de aqua implet vasculum aqua lustrali et 
sumit hyssopum. 


Iter ad Lara 
crucem 


4 — Pontifex accipit mitram et baculum et 

omnes procedunt, quo sequitur ordine, ad ostium 
coemeterii ante crucem primam : 

Crucifer cum ceroferariis . 

Cantores bini. 

Minister de aqua lustrali. 

Caeremoniarius . 

Pontifex medius inter sacros ministros, oras pluvialis tenentes. 
Ministri de mitra et baculo. 

Ministri de libro et scotula. 

> Clerus assistens ac familiares episcopi suis remanent locis. 


5 — Cum pervenerit ante crucem, crucifer cum 

spersio ceroferariis se sistit tergo ad eam verso; ministri 

coemeterii ... , 

de libro et scotula se praesentant et pontifex, red- 
dito baculo et deposita mitra, intonat antiphonam Asperges me quae a 
cantoribus complebitur. 

Episcopus a diacono induitur mitra et accipit hyssopum; deinde, 
incipiens a dextris suis, aspergit coemeterium totum per circuitum nihil 
dicens et ad locum initii revertitur (141). Praeibit crucifer cum cero- 
ferariis, deinde cantores bini psalmum Miserere modulantes ; clericus de 
aqua procedit a dextris diaconi et ministri insignium ibunt post epi- 
scopum. Vide diagramma XIII. 

> Cantores attenti erunt ut cantus Miserere finiatur cum pon- 
tifex reversus fuerit ante Imam, crucem. 

Cum pervenerit pontifex ante crucem, omnes se sistunt ut prius, et 
diaconus recipit hyssopum de manu episcopi. Cantores cantant Gloria 
Patri, ad quod omnes caput cruci hastatae inclinant, et antiphonam 
repetunt . 

> Incepto circuitu coemeterii, thuriferarius sumit thuribulum cum 
navicula thuris et se sistit prope crucem primam. 


ART. III — RITUS ANTE CRUCES MINORES 

J50 I — ANTE CRUCEM PRIMAM 

1 — Ministri de libro et scotula se praesentant 
Oratio et episcopus, deposita mitra, cantat orationem 

ante crucem Deus , qui es totius orbis conditor, et ministri de 

libro et scotula recedunt 

~ 2 — Crucifer cum ceroferariis ad sinistram crucis 

Crucis mcensatio , 

receait; thuriferarius se praesentat et episcopus, 

ministrante diacono, incensum thuribulo imponit cum benedictione, eoque 

accepto, thurificat crucem cum tribus ductibus duplicibus, facta ante et 

post capitis inclinatione, et reddit thuribulum diacono, hic thurife- 

rario (142). 


_ 3 — Scabellum ante crucem locatur et pontifex 

Locatio „ . . 

candelarum mnd ascendit cum diacono. Caeremoniarius 

diacono tradit candelam unam accensam et hic 
episcopo, qui eam in summitate crucis fingit; deinde tradit aliam quam 
in brachio dextro crucis ponit, postea tradit tertiam candelam, quam 
episcopus in brachio sinistro crucis fingit; descendit in planum cum 
diacono, a quo mitra induitur ( 143 ) . 


_ , _ 4 — Pontifex accipit hyssopum a diacono et cae- 

Iterad2.am . .. * . . J ^ 

remoniarius ordinat ministros et cantores, eodem 

crucem 

ordine quo venerunt, thuriferario locum sumente 
ante crucem; omnes procedunt directe ad 2 am. crucem in extremitate 
coemeterii retro post crucem maiorem. Interim cantores cantabunt ps. 6 
Domine ne in furore tuo et ps. 31 Beati quorum remissae sunt, sine 
Gloria. 

Pontifex coemeterium per viam aspergit nihil dicens, pausatim vero, 
ut detur tempus cantoribus. 

) Viri deputati scabellum gradatum prope crucem 2am. trans- 
portabunt . 


151 n ANTE CRUCEM SECUNDAM 

Oratio * — Cum pervenerint ante crucem, crucifer cum 

ante crucem ceroferariis se sistit tergo ad eam verso, ministri 
de libro et candela ante cruciferum, cantores ad 
dexteram crucis, et pontifex, reddito hyssopo diacono et dempta mitra, 
cantat orationem Domine sancte... trina Majestas et una Deitas, et re- 
cedunt ministri libri et scotulae. 


Crucis incensatio 


2 — Proceditur in omnibus ut de prima cruce 
dictum est. 

Locatio 

candelarum 

Iter ad 3.a“ 
crucem 


3 Proceditur in omnibus ut de prima cruce 

dictum est. 

4 — Pontifex accipit hyssopum a diacono et 
omnes procedunt, ordine quo venerunt, ad 3am. 
crucem ad sinistram intrantis. 


Interim cantores modulabuntur ps. 37 Domine ne in furore tuo, 
dum pontifex aspergit percursum aqua lustrali. 

) Scabellum transportabitur prope 3am. crucem. 


III ANTE CRUCEM TERTIAM 


1 Cum pervenerint ante crucem, omnes loca 

Oratio gua sumunt ut p r i US5 e t episcopus reddit hys- 

ante crucem sopum ^ Fini to psalmo, pontifex, deposita mitra, 

cantat orationem Domine Deus, Pastor aeternae gloriae. 


Crucis incensatio 

Locatio 

candelarum 


2 Proceditur in omnibus ut in incensatione 

Imae, crucis. 

3 Proceditur in omnibus prout de Ima. cruce 

dictum est. 


4 — Pontifex accipit hyssopum a diacono et, 
Iter ad 4 .am ordine quo venerunt, procedunt omnes ad 4am. 

crucem crucem ad dexteram intrantis. Interim cantores 

cantant ps. 101 Domine exaudi, et pontifex aspergit coemeterium in 
percursu. 

) viri ad id deputati scabellum portabunt prope 4am. crucem. 


Oratio ante 


Crucis incensatio 


IV ANTE CRUCEM QUARTAM 

1 — Ante crucem cum pervenerint, omnes ad 
loca sua redeunt ut prius, et episcopus reddito 
hyssopo ac deposita mitra, et psalmo expedito, 
cantat orationem Domine Jesu Christe. 

2 Proceditur in omnibus ut in incensatione 

Imae, crucis. 

Locatio 3 — Proceditur in omnibus prout de prima cruce 

candelarum dictum est. 


Iter a d 5am 4 — Pontifex accipit hyssopum a diacono et, 
crucem* ordine quo venerunt, procedunt omnes ad crucem 

5am. seu maiorem; interim cantores cantabunt 
psalmos 129 De profundis et 142 Domine exaudi, et coemeterium per 
viam a pontifice aspergitur. 

> Scabellum portabitur prope crucem maiorem. 


154 ART. IV — RITUS ANTE CRUCEM MAIOREM 

1 — Cum ad crucem maiorem pervenerint, cru- 
Oratio cifer cum ceroferariis se sistit tergo ad eam verso 

cum praefatione e t ministri de libro et scotula ante cruciferum, 
cantores se sistunt retro post crucem. 

Pontifex ad faldistorium cum advenerit, reddito hyssopo et finitis 
psalmis, mitram deponit et cantat orationem Adesto quaesumus. Cum 
dicit Per omnia saecula, manus extendit ante pectus et sic canit praefa- 
tionem. Cum dicit Per eundem Dominum nostrum episcopus manus 
jungit ante pectus et submissa voce dicit conclusionem et recedunt 
ministri libri et scotulae. Diagramma XIII. 

Crucis incensatio 2 ~ P rout de Ima. cruce 

factum fuit. 

Locatio 3 — Proceditur in omnibus prout de Ima. cruce 

candelarum habetur, sed episcopus mitram non induit 


Oratio 4 — Episcopus ante faldistorium revertitur et 

ad complendum crucifer cum ceroferariis et ministri de libro et 
scotuia se sistunt ante eum, qui, praemissa a 
sacris ministris invitatione ad genuflectendum, cantat orationem Domine 
sancte... locorum omnium sanctificator, ad complendam benedictionem, 
et induitur mitra. 


Benedictio 5 — Crucifer cum ceroferariis recedit prope 
solemnis abacum, et episcopus, non se vertens (librifer cum 

canone et candelifer se sistunt coram eo), solem- 
niter benedicit populo dicens cum cantu Sit nomen Domini benedictum. 

> Si celebrans sit metropolita crux cum intorticiis non recedit pro 
benedictione, et ipse non accipit mitram in fine ultimae orationis. 

6 — Pontifex sedet ad faldistorium et magister 
Indulgentiae caeremoniarum diacono tradit tabellam indulgen- 
tiarum ab eo legendam, si celebret ordinarius, metropolita, vel SRE 
cardinalis . 


7 — Pontifex, ministrante diacono et adjuvante 
Pontifex sacras su bdiacono, sacras deponit vestes; deinde sacri 
vestes deponi ministri> accept i s biretis et facta pontifici debita 

reverentia, recedunt ad loca ubi sacras vestes induerunt. Caeremoniarius 
seu familiaris episcopi ei vestem choralem reponit. 

Pontifex, facta brevi oratione, recedit, sequente clero, usque ad 
ostium, et discedit in pace; clerus superpellicea deponit in loco ubi ea 
receperunt. 

> Candelae ad cruces ardebunt usque ad finem seu per diem 
benedictionis . 

> Si pontifex vestes sacras accepit in aliquo oratorio, processiona- 
liter ad illud revertitur finita benedictione, et omnes vestes sacras ibidem 
deponunt . 

> Si celebrans sit abbas vel praelatus nullius omnia fiunt ut supra, 
benedictione finali omissa. Tamen praelatus qui non sit abbas bene- 
dictus non utitur baculo. 


ART. V — DE MISSA CELEBRANDA 


Juxta PR, finita benedictione coemeterii, celebranda erit missa in 
ecclesia vicina . Rubrica supponit usum maiorum sepultandi fideles prope 
ecclesiam paroecialem ; hodie tamen generatim coemeteria construuntur 
ab ecclesiis longius, et in his casibus missa erit omittenda. Si tamen intra 
coemeterium habeatur oratorium, uti laudabilis mos est multis in locis, 
expedit ut benedicatur ante benedictionem coemeterii, ita ut in eo cele- 
brari liceat missa benedictione coemeterii expleta. D 3888 ad 4. 

Missa nullo gaudet liturgico privilegio ; dicitur proinde missa ut in 
calendario diei, adjecta, sub unica conclusione cum oratione missae, ora- 
tione pro benedictione coemeterii ut in PR habetur, quod servabitur etiam 
si benedictio coemeterii fit in die commemorationis deiunctorum. 

Pontifex missae laudabiliter assistit solito more. 

CAPUT IV 

156 DE BENEDICTIONE LECTA COEMETERII 

Benedictio coemeterii PR est ritus solemnis, cum cantu et sacris mi- 
nistris peragendus ; gravi tamen de causa aliquando fieri potest sine cantu, 
quo sequitur modo. 

1 — Pontifex induitur sacris vestibus prout si officium esset in 
cantu, non exclusa alba et pluviali, et recitat clara voce omnia quae in 
functione solemni cantat etiam praefationem . 

2 — Loco sacrorum ministrorum aderunt capellani duo cum super- 
pelliceis, exclusis vestibus choralibus, qui omnia, quae sacrorum ministro- 
rum sunt, faciunt. 

3 — Aderunt clerici duo, loco cantorum, qui recitant clara voce psal- 
mos paenitentiales, et, retro post episcopum genuflexi, dicunt litanias sine 
cantu, caeteris respondentibus, nisi recitentur ab episcopo cum suis 
capellanis . 

Cetera fiunt ut in functione cum cantu. 


■ 



NOTAE AD SECTIONEM IV 


(137) Ecclesiarum et altarium consecratione expleta, statim agit pontificale de 
coemeteriis benedicendis ; nam ecclesiae et coemeteria loca sacra sunt, quae eodem 
reguntur jure, et antiquitus unaquaeque ecclesia paroecialis suum habebat coeme- 
terium vicinum. Etiam CJC post canones de ecclesiis et altaribus agit de coemeteriis. 
In ritu visitationis paroeciae exstat reliquia coemeterii juxta ecclesiam aedificati. 
Vide notam 124 tomi III. 

(138) A nonnullis canonistis, v.g. Many (De locis sacris, pg. 241), benedictio 
solemnis coemeterii vocatur consecratio, et benedictio simplex dicitur simpliciter 
benedictio. In jure tamen, praesertim post codicem, ritus in quibus unctiones adhi- 
bentur consecrationes vocantur. Praeterea in PR et RR, et in CJC (1205 § 1), agitur 
de benedictione coemeterii et non de consecratione. Tamen in prima collecta PR 
dicitur . . . consecretur hoc coemeterium, et in litaniis legitur . . . consecrate digneris. 

(139) De coemeterio haec habet Concilium Plenarium Americae Latinae: 
“ Locus sit amplus, siccus . . . omnibusque qualitatibus hygienicis praeditus, insuper 
non nimis dissitus ... ut a fidelibus visitari queat. . . . Sit undique septis firmis muni- 
tum, valvisque instructum”. CPAL nn. 916, 917. 

(140) Diximus psalmos omnes cani debere a cantoribus, et ita etiam docent MM 
et LVH ; nam nequit pontifex, coemeterium percurrens aspersioni intentus, recitare 
psalmos paenitentiales, nec tenetur eos memoriter habere vel librum in manu gestare. 
Ritus melius evolvitur si cantores modulantur psalmos sicut fecerunt pro Miserere. 
Latet enim ratio cur ps. 50 fieri debeat cum cantu et ceteri sine cantu ; agitur enim 
de septem psalmis paenitentialibus recitandis, sed cum psalmo 50 in primo loco prout 
statuit Durandus. Putamus nos sequi plus rubricarum spiritum quam litteram in casu. 

(141) Juxta MM, pontifex coemeterium lustrans habebit sinistra baculum, 
dextera hyssopum. Solemnis esset talis aspersio, sed practice difficilis, nec a rubricis 
praescribitur, potius videtur liturgicis regulis aliena, nec ullo modo figuris pontifica- 
libus appositis approbatur. Vide PR anni 1520 vel 1572. Alcuin Club, Pontifical 
Services, vol. IV, pg. 47; editio PR Benedicti XIII. 

(142) Non videtur cur pontifex debeat cruces adolere sine mitra. In incensa- 
tione ad cruces consecrationis ecclesiae et in incensationibus altaris pontifex retinet 
mitram, quae, juxta regulas Patrizi, deponenda est tantum quando pontifex se dirigit 
directe ad Deum. Praescribit etiam rubrica ut episcopus deponat mitram ad inchoan- 

dam antiphonam Asperges me. In utroque casu sequuti sumus rubricas, quousque aliud 
declaretur. In figuris PR anni 1520 videri est episcopus infulatus cruces mcensans. 
o.c. pg. 49. Vide notas 72 et 77. 

(143) Melius intelligitur crucis incensatio postquam candelae in ea locatae 
fuerunt, sicut docent figurae multis pontificalibus appositae (o.c. pg. 49 et 51) et 
Durandus, qui dicit «te***. . . U—. Andrieu tome III, pg- 509. Standum rubricis 
tamen, et crucis incensatio fiat antequam locentur cerei. 


A 


SECTIO V 

DE ECCLESIARUM SEU COEMETERIORUM 
RECONCILIATIONE 


SECTIO V 


DE ECCLESIARUM SEU COEMETERIORUM 
RECONCILIATIONE 

TITULUS I 
PROLEGOMENA 
CAPUT I 

157 DE VIOLATIONE ET RECONCILIATIONE 

ECCLESIAE VEL COEMETERII 

1 — Ecclesia vel coemeterium violatur seu polluitur quibusdam 
maioribus criminibus aut peccatis, sunt enim : 

1) Delicto homicidii, etiam sine sanguinis effusione; 

2) Injuriosa non accidentali, et gravi rion levi, humani san- 
guinis effusione ; 

3) Impiis vel sordidis usibus, quibus locus sacer addictus fuerit; 

4) Sepultura infidelis vel excommunicari post sententiam decla- 
ratoriam vel condemnatoriam. 

2 — Necesse est actus violatorios esse certos et non dubios ; noto- 
rios et non secretos, licet tardius tantum notorii evenerint; in ipsa 
ecclesia positos et ncn in ipsius dependentiis seu annexis. CJC 1172 § 1. 

3 — Violatio ecclesiae non secumfert violationem coemeterii annexi, 
nec violatio coemeterii secumfert violationem ecclesiae annexae seu ora- 
torii in coemeterio locati. CJC 1172 § 2 (144). 

4 — Violatio ecclesiae habetur in oppositione ad exsecrationem 
ipsius; nam exsecratione ecclesia totaliter amittit suam consecrationem; 
violatione vero amittit consecrationem partialiter tantum et ad tempus, 
quousque reconcilietur. 

5 Agitur insimul de ecclesia et coemeterio, quia eodem jure re- 

guntur violationes horum locorum sacrorum, et antiquitus coemeteria 
habebantur uti pars ecclesiae cui annexa erant. 

6 — Non agitur in jure de violatione altaris consecrati, quia si altare 
consecratum violetur, eo ipso violatur ecclesia, sive sit consecrata sive 
tantum solemniter benedicta; et reconciliatur altare ipsa reconciliatione 
ecclesiae, cauto tamen quod altare violatum speciali modo ent asper- 
gendum. 

7 — Agitur tantum hic de reconciliatione ecclesiae consecratae vel 
coemeterii solemniter benedicti ritu PR. Pro reconciliatione ecclesiae vel 
coemeterii benedicti ritu RR confer RR. 

g Ecclesiae vel coemeterium violatum reconcilietur quam citis- 

sime cum ibi prohibeatur divina celebrare officia, dedecet enim. CJC 

1174, § 1. 

9 Violatio loci sacri, utpote res odiosa, est strictae interpretationis , 

in dubium tamen reconciliari possunt ad cautelam, audito loci ordinario. 
CJC 1174 §2. 

10 A jure non determinantur quinam sint usus impii seu sordidi, 

sed agitur de usibus, non de actibus. Ab ordinario determinandum ent in 
singulis casibus utrum usus fuerint necne impii seu sordidi. Statio militum 
certe erit inter usus sordidos computanda. 

11 Verba juris sepultura infidelium non includunt filios non 

baptizatos Christianorum, nec haereticos qui non fuerunt sententia paenali 
excommunicati, ut qui in haeresi nascuntur, sunt enim strictae interpre- 
tationis. CJC 1172 § 1, 4.°. 

CAPUT II 

DE MINISTRO ET DE TEMPORE RECONCILIATIONIS 
ECCLESIAE VEL COEMETERII 

J5g MINISTER. 1 — Minister ordinarius reconciliationis ecclesiae 
consecratae seu coemeterii benedicti idem est ac minister ordi- 
narius consecrationis vel benedictionis eorum, seu qui potest ecclesiam 
consecrare potest eam reconciliare. Proinde probabilius invalide recon- 
ciliaret locum sacrum qui eum invalide consecraret, est enim plus quam 
simplex benedictio. CJC 1176 § 2. 

2 — Loci ordinarius, vel superior maior religionis clericalis, potest 
jure communi delegare simplicem sacerdotem ad reconciliandam ecclesiam 
consecratam vel coemeterium benedictum solemniter sui territorii vel suae 
religionis, etiam extra casum gravis necessitatis. CJC 1176 § 2. 

3 — In casu gravis et urgentis necessitatis, si ordinarius adiri nequeat, 
rectori ecclesiae consecratae ex speciali juris delegatione eandem recon- 
ciliare fas est, certiore facto postea ordinario. CJC 1176 § 3. 

4 — Sed etiam post codicem reconciliatio ecclesiae consecratae 
manet ritus ordinis pontificalis, quii, quantum fieri poterit, peragi debet 
solemniter ab episcopo, saltem in solemnioribus casibus ; nam reconcilia- 
tio est satisfactio quaedam Deo et hominibus data contra nefanda crimina 
commissa ; quanto pejus fuit crimen, eo solemnior fieri debet recon- 
ciliatio ( 145 ) . 

159 TEMPUS. Ecclesiae vel coemeterii reconciliatio quocumque 
die fieri potest, excepta Feria Sexta Maiori, in qua non convenit 

id facere. 

Reconciliatio ecclesiae facienda est horis antemeridianis ut possit, 
facta reconciliatione, in ea celebrari missa. Reconciliatio coemeterii fieri 
potest horis ante vel postmeridianis. 

CAPUT III 

160 DE FACIENDIS IN ECCLESIA VEL COEMETERIO 

CUM VIOLATUM FUERIT 

1 — In ecclesia violata, antequam reconcilietur, nefas est divina 
celebrare officia, sacramenta ministrare, mortuos sepelire. CJC 1173 
§ 1 (146). 

2 — Si violatio accidat tempore divinorum officiorum, haec statim 
cessent, si ante missae canonem vel post communionem, missa dimit- 
tatur.. CJC 1173 § 2. 

3 — Si violatio fit incepto canone, sacerdos missam prosequitur, sed 
usque ad communionem tantum. CJC 1173 § 2. 

4 — Non licet in coemeterio violato mortuos sepelire antequam re- 
concilietur, quia eodem jure ac ecclesiae reguntur. 

5 — Ecclesia violata ob sepulturam excommunicati vel infidelis ne 
reconcilietur, antequam cadaver exinde removeatur, si remotio sine gravi 
incommodo fieri possit. CJC 1175. Judex de gravi incommodo , est loc. 
ordinarius. Quod quidem etiam coemeteriis applicatur. CJC 1207, 1242. 

g Post violationem claudenda est ecclesia et ornamentis praeser- 

tim altarium nudanda ; si adest ss. Sacramentum, removendum erit ad 
aliam ecclesiam seu locum vicinum ; fontes aquae lustralis siccandi erunt, 
nec licebit campanas pulsare; ecclesia totaliter mundabitur praesertim 
ubi accidit violatio. 


TITULUS II 


DE SOLEMNI RECONCILIATIONE ECCLESIAE 
CONSECRATAE 

CAPUT I 

CLERUS FUNCTIONIS ET REGULAE SERVANDAE 

161 ADERUNT : 

Pontifex reconciliator. 

Sacri ministri. 

Caeremoniarum magistri duo. 

Clerici quatuor pro mitra, baculo, pontificali et scotula. 

Clerici tres pro cruce et intortitiis. 

Clerici duo ad abacum. 

Cantores saltem quatuor. 

Sacristae duo. 

162 SERVENTUR REGULAE GENERALES, pro aliis functionibus 
huius secundae partis PR datae, videlicet : sacri ministri non 

utuntur dalmaticis ; diaconus ponit et aufert mitram ; episcopus utitur 
baculo etiamsi non sit loci ordinarius. 

Ante functionem ecclesia clausa erit, et post ingressum cleri ad lita- 
nias denuo ab ostiariis claudetur, et aperietur finita praefatione, et tunc 
tantum populo patefiat. 

) Vide diagrammata pro ecclesiarum consecratione. 

CAPUT XX 

^ DE PRAEPARANDIS 

j Pro reconciliatione : albus. 
color ■ p rQ m j ssa . m issae celebrandae. 

ART. i _ IN SACRARIO 

pro episcopo : 

Sedes cameralis super tapeto. 

Amictus ; alba cum cingulo ; stola et pluviale ; quae albo velo coope- 
riuntur ; formale si celebret ordinarius ; mitra auriphrygiata ; 
baculus pastoralis ; vela duo pro mitra et baculo . 

Pontificale . 

Scotula cum candela. 

PRO SACRIS MINISTRIS : 

Amictus duo ; albae duae cum cingulis; stola diaconalis ; bxreta duo. 

PRO CLERO ET CANTORIBUS : 

Superpellicea et libri rituales cum musicis notis . 

PRO CRUCIFERO ET CEKOFERARIIS : 

Crux hastata . 

Intortitia duo, exclusis candelabris. 

PRO MISSA SOLEMNI : 

Quae necessaria sunt juxta caeremoniale . 

164 ART. II — AD INTROITUM ECCLESIAE 

EXTEA JANUAM ad dexteram intrantis : mensa alba tobalea cooperta 
super qua parentur : 

PRO BENEDICTIONE AQUAE LUSTRALIS : 

Vas amplum aqua plenum. 

Sal in lance cum parvo cochleari. 

Vasculum aquae lustralis. 

Aspersorium ex herbis virentibus. 

Manutergium in lance. 

Cochlear ad hauriendam aquam. 

165 ART. III — INTRA ECCLESIAM 

altare erit nudum . 

IN MEDIO PRESEYTERIO : 

Faldistorium alba veste coopertum super tapeto cum pulvino. 

AD latus epistolae mensa alba tobalea cooperta, super qua parentur : 
pro benedictione aquae gregorianae : 

Vas amplum aqua plenum. 

Sal in lance cum parvo cochleari. 

Cineres in lance cum parvo cochleari. 

Vinum in ampulla. 

Vasculum aquae lustralis vacuum. 

Cochlear ad hauriendam aquam . 

Manutergium in lance. 

PRO MISSA SOLEMNI .* 

Omnia quae necessaria sunt juxta caeremoniale; canon pontificalis 
pro benedictione solemni : chartula cum orationibus pontificalis missali 
annexandis . 

AD VESTIENDUM ALTARE : 

Tobaleae tres ; antependium ; candelabra sex cum cruce ; tapetum 
gradibus extendendum, quae omnia ponentur seorsum usque ad recon- 
ciliationis finem. 

> Altaria lateralia, si quae sunt, nuda erunt et ornamenta ipsorum 
prope ipsa ponentur. 

> Provideatur ut ecclesia possit ad extra et ad intus libere cir- 
cum iri. 

> Loca polluta, et speciali modo aspergenda, libera erunt et signis 
distinctis cum gypso aliave materia signata. 

> Aqua lustralis benedicenda erit copia sufficienti pro fontibus 
ecclesiae et usu fidelium . 

CAPUT m 

RITUS SERVANDUS (147) 


ART. I — PRAEPARATIO AD FUNCTIONEM 


Praeparatio 

ministrorum 


1 — Hora competenti sacri ministri induunt se 
vestibus sacris et clerici assumunt superpellicea. 


2 — Episcopus, habitu praelatitio proprio indutus, 
Episcopi adventus gine so i emn it a tibus ad januam sacrarii vel eccle- 
siae recipietur. Ad ejus adventum minime sonabunt aera turris nec ei 
dabitur aspersorium . 

Episcopus pergit ad sacrarium vel ubi parare se debet et, salutata 
cruce, vel si sit metropolita, cruce sua, sedebit ad sedem cameralem. 


Sacri ministri cum biretis in manibus, se praesentant et, debita reve- 
rentia facta pontifici, se sistunt utrimque. 

3 — Caeremoniarius 2us. vestes pontificis distri- 
Vestitio episcopi buit c j eric j s inservientibus, et praeses, depositis 

vestibus choralibus, induitur sacris a diacono, adjuvante subdiacono, 
sueto more. 

> Si celebret metropolita crucifer, deposita cappa, induit super- 
pelliceum . 


Iter ad januam 
ecclesiae 


4 — Cum paratus erit episcopus, crucifer cum 
cruce et clerici duo cum intortitiis locum sumunt 
ad introitum sacrarii seu aulae. 


Caeremoniarii ordinabunt processionem ad januam principalem 
ecclesiae quo sequitur ordine : 

Crucifer medius inter cerof erarios . 

Cantores bini . 

Clerus functioni assistens . 

Clerici de abaco . 

Pontifex cum sacris ministris oras pluvialis ejus tenentibus. 

Ministri de mitra et baculo. 

Ministri de libro et scotula . 

Familiares episcopi. 

Pontifex, accepto baculo, crucem hastatam salutat et omnes proce- 
dunt, per viam exteriorem, ad januam principalem ecclesiae. 

167 ART. II ASPERSIONES AD EXTRA ET LITANIAE 

Benedictio 1 — Pontifex pergit cum suis ministris ad mensam; 

aquae lustralis crux cum intorticiis erit facie ad episcopum ; mi- 

nistri de libro et scotula se sistunt ad sinistrum 
latus ante pontificem, qui de mitra et baculo se sistunt retro post eum ; 
ceteri in ordine. 

Pontifex clara voce sine cantu benedicit aquam lustralem, adver- 
tens ut habeat mitram in capite et baculum in manu dum facit exorcis- 
mos salis et aquae, quae quidem deponit pro orationibus et pro mixtione. 
In fine digitos abstergit manutergio a diacono porrecto. 

Clericus lus. de abaco vasculum implet aqua benedicta, et cum 
vasculo et hyssopo se sistit a dextris diaconi. 

Aspersio per 2 — Pontifex cum suis ministris se sistit ante 
circuitum januam ecclesiae, cum crucifero et ceroferariis 
coram se, tergo ad eam verso ; ministri de libro et 
scotula inter eos stant. Pontifex intonat antiphonam Asperges me, quae 
a cantoribus completur, et induitur mitra a diacono, a quo etiam accipit 
hyssopum . 

Caeremoniarii ordinabunt processionem per circuitum ecclesiae, eodem 
ordine quo venerunt, a dextris incipiens. 

Dum fit circuitus, pontifex aspergit parietes ecclesiae nihil dicens, et 
a cantoribus, altematim cum clero, cantatur psalmus Miserere, cum Gloria, 
et repetitione antiphonae in fine (148). Advertant cantores ut cantus 
finiatur cum processio ante fores ecclesiae reverterit. 

Cum pervenerint iterum ante januam, omnes loca sua sumunt ut in 
initio aspersionis, et pontifex, reddito hyssopo et deposita mitra, canit 
orationem Omnipotens . . . qui sacerdotibus tuis , ad complendam asper- 
sionem . 

3 — Pontifex cantat collectam Aufer a nobis, 

Introitus praeparatoriam ad introitum in ecclesia, inter- 

in ecclesiam posita a sacris ministris invitatione ad genuflec- 
tendum . 

Ostiarii januam ecclesiae aperiunt. 

Caeremoniarii ordinabunt processionem ad presbyterium, ordine 
consueto, et praeses, acceptis mitra et baculo, locum suum sumit in pro- 
cessione . 

5 Cum processio in ecclesiam intrat, sacristae mensam aquae 
lustralis amovent et hyssopum ad mensam aquae gregorianae portant. 

4 — Ordinata processione, cantores duo post cru- 

Litaniae cem litanias incipiunt, clero universo respondente, 

sine duplicatione. 

Cum pervenit ante altare maius, crucifer cum ceroferariis se sistit 
in planum ante gradus altaris, facie ad episcopum versa. 

Clerus loca sua sumit in choro ; pontifex, reddito baculo, genua flectit 
super pulvinum ad faldistorium cum sacris ministris utrimque, omnibus 
genuflectentibus ; minister de libro pontificale super faldistorium ponit et 
recedit cum candelifero ; ministri de mitra et baculo genua retro post eum 
flectunt; ministri de abaco ad illum se conferunt. 

Cantores duo nixi genibus in medio presbyterio prosequuntur lita- 
nias usque ad versum Ut omnibus fidelibus defunctis inclusi ve. 

Versu hoc cantato, surgit pontifex cum suis ministris; ministri de 
libro et scotula se praesentant, et episcopus, accepto baculo, non se ver- 
tens, cantat invocationes tres quae hoc loco in pontificali habentur, omit- 
tens verba ac coemeterium. Clerus respondet more solito. 

Pontifex, reddito baculo ministro, flectit iterum genua cum suis mi- 
nistris ; pontificale super faldistorium reponitur, recedunt ministri libri et 
scotulae, et cantores litanias complent 

Finitis litaniis, surgunt omnes, et episcopus, deposita mitra et prae- 
missa a sacris ministris invitatione ad genuflectendum, cantat orationem 
Deus qui peccati veteris ad litanias complendas. 

ART. III — ASPERSIONES INTRA ECCLESIAM 


Deus in 
adjutorium 


1 — Pontifex, manibus faldistorio appositis et 
flectens genua, cantat in tono simplici Deus , in 
adjutorium meum intende et assurgit. 

Clerus respondet Domine, ad adjuvandum me festina. 

Pontifex caput profunde inclinans cantat ipse solus Gloria Patri. 

Clerus respondent Sicut erat sine Alleluia. 

Supplicatio haec repetenda erit secundo et tertio, voce ad dimidium 
toni quoties elata. Clerus genuflectit, assurgit, caput inclinat, una cum 
episcopo . 

Benedictio aquae 2 ~ Crucifer cum ceroferariis locum sumit retro 

gregorianae post mensam aquae gregorianae, ad quam pontifex, 
induta mitra et accepto baculo, pergit cum suis 
ministris ; ministri de libro et scotula se sistunt ad sinistram episcopi. 

Pontifex more sueto benedicit aquam gregorianam, clara voce sine 
cantu : exorcizato sale, mitram et baculum deponit, quae iterum assumit 
pro exorcismo aquae ; qua exorcizata, iterum deponit mitram et reddit 
baculum. Diaconus porrigit episcopo manutergium cum opus fuerit. Re- 
citata oratione Omnipotens... creator et conservator, pontifex induitur 
imtra et, accepta cochleari, aquam miscet. 

Clericus lus. de abaco vasculum implet aqua benedicta et cum eo 
et hyssopo virenti, se sistit a dextris diaconi. 

l.cia aspersio 3 — Pontifex > praecedente cruce cum ceroferariis, 
parietum ad posticam altaris maioris partem cum suis 

ministris et clerico de aqua; ibique intonat anti- 
phonam Exsurgat Deus, pro qua se praesentabunt ministri de libro et 
scotula, si necesse sit. 

Pontifex, accepto hyssopo, incipit circuiri ecclesiam a dextera manu, 
parietes aspergens in parte superiori nihil dicens. Crucifer cum cerofe- 
rariis praecedunt episcopum in circuitu, et- cantores locum sumunt inter 
crucem et episcopum. 

Cantores inceptam antiphonam complebunt, deinde cantabunt ps. 67 
inde a versu In ecclesiis usque ad versum Manda Deus, virtuti tuae. Post 
unumquemque versum repetunt antiphonam, si ecclesia sit magna. 

Cantores attenti erunt ut cantus antiphonae post ultimum versum 
absolvatur cum finita fuerit parietum aspersio. 

Dum episcopus parietes aspergit, ministri insignium et clerus in 
presbyterio remanent. 

Incepta aspersione, sacristae faldistorium et tapetum e medio pres- 
byterio amovent. 

4 — Finita Ima. aspersione et in mediam absidem 

2. a Aspersio reversus, episcopus incipit 2am. parietum asper- 

parietum sicnem uti fecit Imam., sed parietes ad basim 

aspergit. 

Dum fit circuitus, cantores cantabunt quatuor sequentes versus 
psalmi, videlicet a versu A. templo sancto tuo usque ad versum Regna ter- 
rae, cantate Deo , cum repetitione antiphonae post singulos versus, si ne- 
cesse sit. 

✓ 

5 — Parietum aspersione peracta et denuo in 

Aspersio me diam absidem reversus, episcopus ecclesiam cir- 

pavimenti 

cuit pavimentum aspergens. 

Dum fit circuitus cantores cantant tres ultimos versus ps. 67 cum 
repetitione antiphonae post singulos versus, si necesse sit 

) Pontifex cum Circuit ecclesiam aspergit speciali modo loca con- 
taminata . Quod si tota ecclesia conversa fuit ad usus profanos, pontifex, 
finito circuitu, spargit aquam per totum pavimentum : incipiens e medio 
presbyterio, procedit usque ad januam principalem, pavimentum a dex- 
tris et a sinistris aspergens. Si ecclesia sit in forma crucis constructa, 
episcopus aspergit etiam brachia crucis a dextero ad sinistrum angulum. 


Finita aspersione pavimenti, pontifex reddit hyssopum diacono et ad 
presbyterium revertitur. 

) Si altare maius vel altaria lateralia polluta fuerunt, debent spe- 
ciali modo aspergi et purificari. 


Praefatio 

reconciliatoria 


6 — Pontifex in medio presbyterio se sistit, crucem 
cum intorticiis habens ante se. Ministri de libro 
et scotula se praesentant et episcopus, deposita 


mitra, cantat invocationem introductoriam Deum indultorem criminum. 


Cum dicit regnat Deus exuitur mitra, et, extensis manibus ante pectus, 
cantat in tono feriali praefationem reconciliatoriam ecclesiae. Cum dicit 
Per Dominum nostrum manus jungit et submissa voce legit conclusionem. 

Statio I. a 
ante altare 


ART. rv — RITUS FINALES 

1 — Finita praefatione, pontifex accipit mitram et 
cum suis ministris se sistit ante altaris gradus, 
ubi inchoat antiphonam Introibo, pro qua se 

praesentant ministri de libro et scotula, si necesse sit. Crucifer cum 
ceroferariis se sistit in gradu, tergo ad altare verso. 

Cantores inceptam antiphonam complebunt, adjecto ps. 42 Judica 
me, in cujus fine, omisso Gloria Patri, repetitur antiphona. 

Dum antiphona repetitur, ministri de libro et scotula se praesentant 
et episcopus, deposita mitra et praemissa a sacris ministris invitatione ad 
genuflectendum, cantat orationem Deus qui in omni loco. 


Statio 2 a 2 — Pontifex intonat antiphonam Confirma hoc, 
ante altare Deus et induitur mitra. Cantores inceptam anti- 
phonam complebunt et cantabunt integrum psal- 
mum 67 Exsurgat Deus, cum Gloria Patri in fine sed sine repetitione 
antiphonae (149). 

Dum psalmus cantatur pontifex stabit ibidem ad altare versus. 

Ad Gloria Patri omnes caput profunde inclinant; ad Sicut erat mi- 
nistri de libro et scotula se praesentant et pontifex, deposita mitra, cantat 
orationem Deus, qui ecclesiam tuam ad complendam stationem. 

> Si magis placet, praesertim in minoribus ecclesiis, finita praefa- 
tione, caeremoniarius 2 us. legile cum pontificali aperto in media mensa 
altaris locat, et episcopus in suppedaneo antiphonas inchoat, psalmos 
sequitur, orationes canit. Sacri ministri in utroque episcopi latere se 
sistunt. Candelifer candelam super altare ponit et recedit. 


Benedictio 

solemnis 


3 — Finita oratione, episcopus, accepta mitra, se 
vertit ad populum cum suis ministris et solemniter 
praesentibus de more benedicit. 


> Si celebrans sit metropolita, crucifer cum ceroferariis se sistit 
ante eum pro benedictione sine mitra impertienda. 

Discessus 4 — Data benedictione, pontifex cum suis minis- 
tris, praecedente cruce cum intorticiis et sequen- 
tibus ministris insignium, ad sacrarium pergit. 


Vestitio altarium 5 ~ Cum e P isco P us e presbyterio exit, sacristae 
ornabunt ecclesiam et altaria ; fontes ecclesiae im- 
plebunt aqua lustrali in initio functionis benedicta; omnia parabunt pro 
missa solemni celebranda; festivo more pulsentur sacra aera turris. 

) Si officium canonicum recitetur in ecclesia reconciliata, et inter- 
ruptum fuit post violationem, juxta canonem 1173 § 1, erit denuo initian- 
dum. Officium incipitur ab hora tertia vel ab ea quae illo die dici debet 
ante missam. 


Missa solesoais 


6 Cum omnia parata sunt, celebrabitur missa 

solemnis cum assistentia pontificis. Missa erit de 


die juxta calendarium ecclesiae, nulloque gaudet liturgico privilegio, ex- 


ceptis orationibus, quae dicuntur sub unica conclusione cum orationibus 


diei (150) . 


CAPUT IV 

170 DE RECONCILIATIONE LECTA ECCLESIAE 

Juxta Pontificale reconciliatio ecclesiae consecratae est functio so- 
lemnis, quasi pars consecrationis, cum sacris ministris et cantu exsequenda; 
gravi vel rationabili de causa tamen, fieri poterit privatim sine cantu Pro 
reconciliatione lecta omnia fiunt ut supra habetur, sed observa regulas 
pro benedictione lecta coemeterii datas, n.° 156 . 


CAPUT V 

171 DE RECONCILIATIONE ECCLESIAE CONSECRATAE 
A SACERDOTE FACIENDA 

1 — Abbas benedictus in reconciliatione ecclesiae consecratae suae 
religionis, vel abbas nullius in reconciliatione ecclesiae consecratae sui 
territorii, procedit in omnibus uti episcopus, omissa benedictione ponti- 
ficali, et praelatus nullius qui non sit abbas benedictus non utitur baculo. 

2 — Sacerdos in reconciliatione ecclesiae consecratae sequi debet 
ordinem PR, sed ad ritum sacerdotalem redactum, prout sequitur. 

1) Sacerdos utitur amictu, alba cum cingulo, stola et pluviali, 
etiamsi functio sit lecta, et sedet ad scabellum loco faldistorii. 

2) Habebit assistentiam sacrorum ministrorum vel duorum cleri- 
corum cum superpelliceis prout functio erit cantata vel lecta. 

3) Aderit more solito crucifer cum ceroferariis. 

4) Pro benedictione aquae lustralis vel gregorianae, pontificale 
super legile ad mensas locabitur, et pro stationibus in fine super 
altare ; pro aliis orationibus, pro praefatione et pro invocatio- 
nibus litaniarum adstabit minister librum tenens. 

5) Caetera fiunt ut in capitulo IXI supra, excepta benedictione 
finali . 

> Si celebrans sit protonotarius apostolicus, ratione personae vel 
officii, confer tom. I, prolegomena, caput VI, nn. 39 ss. 






\ 

r 


s. 



172 DE SOLEMNI RECONCILIATIONE 

COEMETERII 

> In jure non distinguitur reconciliatio coemeterii solemniter be- 
nedicti ritu PR a reconciliatione coemeterii benedicti ritu RR, nam ritus 
reconciliationis in PR et RR unus est ; in RR tamen ima tantum habetur 
benedictio in litaniis. Agimus de reconciliatione ritu pontificali ab epi- 
scopis facienda. Quod si episcopus noluerit functionem istam solemniter 
facere, sacerdotem deputabit ad functionem ritu RR faciendam. 

) Si coemeterium violatum fuerit ob sepulturam infidelis vel ex- 
communicati, ordinarii erit videre utrum amotio cadaveris fieri possit 
necne sine gravi incommodo. 

> Clerus functionis idem est ac pro reconciliatione ecclesiae et 
easdem sequitur regulas. 


CAPUT I 

DE PRAEPARANDIS 

color : albus > 

173 ART. I — IN CAPELLA VEL AULA VICINA 

Omnia quae paranda sunt in sacrario pro reconciliatione ecclesiae, 
excepta ea quae ad celebrationem missae se referunt. Aderit canon pon- 
tificalis pro benedictione finali. 

174 ART. II — IN MEDIO COEMETERIO 

ad latus dextrum prope crucem : mensa alba tobalea cooperta 
super qua parentur : 

PRO BENEDICTIONE AQUAE LUSTRALIS I 

Vas aquae plenum. 

Vasculum aquae lustralis vacuum. 

Sal in lance cum parvo cochleari. 

Hyssopum ex herbis virentibus . 

Manutergium in lance. 

Cochlear ad hauriendam aquam. 

ANTE CRUCEM COEMETERII : 

Faldistorium alba veste coopertum super tapeto, cum pulvinari. 

> Praevideatur ut coemeterium possit libere ad episcopo circuiri. 

) Speciali modo signentur loca contaminata. 

! 

CAPUT n 


RITUS SERVANDUS 

' ART. I — PRAEPARATIO AD FUNCTIONEM 

Omnia fiunt ut in praeparatione pro ecclesiae reconciliatione. 

Si aderit oratorium in coemeterio, ibi recipietur episcopus, ibique 
se vestit, sin aliter vestitio fiat in aliquo loco decenti prope coemeterium, 
et omnes processionaliter procedunt ad medium coemeterium. 


ART. II 


RECONCILIATIO 


_ . 1 — Cum pervenerit processio in medium coeme- 

Litamae ^ . ... , ...... 

tenum, crucuer cum ceroferarns se sistit duo tresve 

passus ante faldistorium facie ad episcopum versa, qui, reddito baculo, 
flectit genua ad faldistorium cum suis ministris utrimque, qui bireta di- 
mittunt ; clerici de mitra et baculo locum sumunt retro post episcopum ; 
qui de libro et scotula flectunt genua versus dexteram, prius pontificali 
super faldistorium aperto posito. 

Cantores duo, nixi genibus retro post episcopum, cantabunt litanias, 
omnibus respondentibus. 

Cum dictum fuerit Ut omnibus fidelibus defunctis, pontifex surgit 
cum suis ministris et accipit baculum . Ministri de libro et scotula se prae- 

sentant et episcopus, non se vertens, canit invocationes tres quae hoc loco 
in PR habentur, dextera coemeterium benedicens. 

Episcopus reddit baculum et iterum procumbit in faldistorio, minis- 
tris genuflectentibus, et a cantoribus complentur litaniae. 

„ . 2 — Finitis litaniis, surgunt omnes, et eniscopus, 

Benedictio aquae , . . 

lustralis accepto baculo, se sistit ad mensam aquae lustralis 

cum suis ministris ; crucifer cum intorticis se sistit 
ad caput mensae ; ministri de libro et scotula a sinistris episcopi, qui de 
mitra et baculo post ipsum stabunt. 

Pontifex more solito benedicit aquam clara voce sine cantu et in 
fine digitos tergit manutergio. 

Cum benedicta fuerit aqua, clericus de aqua vasculum implet et, 
accepto vasculo cum hyssopo, se sistit a dextris diaconi. 

3 — Pontifex cum suis ministris se sistit ante fal- 
Aspersio distorium ubi inchoat antiphonam Asperges me, 

quae a cantoribus completur. 

Pontifex a diacono induitur mitra et accipit hyssopum, deinde, prae- 
cedente cruce cum intortitiis et aliis recepto ordine, circuit totum coeme- 
terium ad dexteram manum, illud continue aspergens nihil dicens. 

Dum aspergitur coemeterium cantores cantabunt ps. 50 Miserere, 
sine Gloria Patri et sine repetitione antiphonae in fine, ita tamen ut psal- 
mus finiatur simul cum aspersione. 

Pontifex speciali modo aspergit loca polluta. 

Finita aspersione, praeses iterum se sistit ante faldistorium, omnibus 
loca sua ut prius sumentibus et hyssopum diacono tradit. 

_ . 4 — Pontifex, psalmo expleto, mitram deponit; 

Urafcio , 

reeonciliatoria ministri de libro et scotula se praesentant et epi- 
scopus, praemissa a sacris ministris invitatione ad 
genuflectendum, cantat orationem Domine pie, qui agrum figuli ad re- 
conciliandum coemeterium ; deinde se vertit ad januam coemeterii et 
sedet ad faldistorium, ubi denuo accipit mitram. 

_ 5 — Pontifex, si velit, orationem habebit ad cle- 

Benedictio , , , . 

solemnis rum et de coemeterio reconciliato non 

iterum violando, deinde, assurgens, populo solem- 

niter benedicit more solito, coram se habens ministros cum canone et 

scotula . 


Benedictio 

solemnis 

) Si celebrans sit metropolita, benedictionem dabit sine mitra, et 
crucifer sine luminaribus coram eo se sistit 


Discessus 


6 — Omnes, ordine quo venerunt revertuntur ad 
locum praeparationis, ubi, depositis sacris vestibus 
et assumptis choralibus, pontifex recedit in pace. 

5 Si reconciliatio fit ritu pontificali ab abbate vel protonotario, 
vide caput V, tituli II, n.° 171. 


CAPUT ra 

177 DE SOLEMNI RECONCILIATIONE COEMETERII 
' UNA CUM ECCLESIA 

> Accidere potest, licet rarissime, ut tum ecclesia tum coemeterium 
contiguum violentur, v.g. si ecclesia et coemeterium castra militum 
devenerunt, in quo casu ecclesia et coemeterium erunt simul reconci- 
lianda, quo sequitur ritu. 

1 — Pontifex dum circuit ecclesiam ad extra illam aspergendo, as- 
pergit etiam coemeterium, vel si nequit una simul ecclesiam et coemete- 
rium aspergere, finita aspersione ecclesiae ad extra, aspergit coemeterium 
per circuitum. 

2 — Post orationem Aufer a nobis, episcopus, praemissa invitatione 
ad genuflectendum, cantat orationem reconciliatoriam coemeterii Domine 
pie, qui agrum figuli. 

3 — In tribus invocationibus litaniarum dicit pontifex Ut hanc ec- 
clesiam, et altare hoc, ac coemeterium etc. 

Cetera fiunt ut in reconciliatione ecclesiae solius. 


NOTAE AD SECTIONEM V 

(144) In PR invenies una simul ritum reconciliationis ecclesiae et coemeterii, 
et deinde ritum reconciliationis coemeterii solius ; nam in jure antepiano violatio 
ecclesiae secumferebat violationem coemeterii, violatio coemeterii tamen non ferebat 
violationem ecclesiae, sicut docebat Durandus, perillustris canonista, in prolegomenis 
ad hoc titulum, l.c. pg. 511. Codex jus mutavit et violatio unius loci sacri non 
amplius extenditur ad locum vicinum ; proinde vix unquam fieri poterit ut ecclesia 
et coemeterium una simul violentur, praesertim cum hodie coemeteria longe ab 
ecclesiis construantur. Optandum ut in definitiva recensione PR reconciliatio ecclesiae 
sejungatur a reconciliatione coemeterii, juxta canonem 1172 § 2. 

(145) Ante CJC nequibat ullo modo simplex sacerdos ecclesiam consecratam 
reconciliare citra apostolicum indultum, quod, teste Benedicto XIV, canonicis Basilicae 
Sancti Petri concedebatur, dummodo sacerdos uteretur aqua gregoriana ab episcopo 
prius benedicta, propterea ritus benedictionis aquae hujusmodi separarim in fine ap- 
pendicis ad PR etiam nunc legitur. Benedictus XIV, Ad honorandam, § ,8. Bullarium, 
tomus III, pars I, pg. 364. Ita etiam sancivit SRC decreto 2612 nunc obsoleto. 

(146) Non amplius admittitur casus in quo licet, de licentia rectoris vel ordi- 
narii, officia divina in ecclesia violata celebrare antequam reconcilietur, uti docebant 
nonnulli ante codicem ; nam post codicem reconciliatio quam citissime fieri debet, 
etiam, si necesse sit, a simplici sacerdote ut inferius habetur. Praeterea intentio est 
Ecclesiae prohibere divina officia in ecclesia violata ad bonum fidelium et criminis 
detestationem. Nec distinguitur in lege dies dominicus a die feriali, quando pres- 
cribitur etiam interruptio missae. Satius dixerim, si die dominico accidat violatio, 
a praecepto audiendi sacrum excusare fideles qui alibi audire nequeant. 

(147) Reconciliatio ecclesiae est ritus purificatorius et sarisfactorius et non 
proprie paenitentialis . Maxima pars functionis sumitur ex ipso ritu dedicationis, est 
enim ad instar novae sed partialis consecrationis, proinde colore albo et non violaceo 
utitur Ecclesia. Quae de Flectamus genua in consecratione ecclesiae diximus, valent 
etiam pro earum reconciliatione, in qua habes invitationem ad geneflectendum ante 
omnes orationes, prima et ultima exceptis; in benedictione coemeterii invitatio haec, 
quae omissa fuit ante omnes orationes, repente apparet ante ultimam, quaeque omnia 
sic ordinavit Durandus. Vide notam 50. 

(148) Nulla datur regula certa servanda in secunda parte PR et in ritibus 
similibus RR quoad cantum Gloria Patri et repetitionem antiphonae in fine psalmo- 

tum, nam hic omittitur, illic dicitur, et rationem nescis. Sufficit, exempli gratia, se- 
quentem percurrere tabulam rubricarum pro cantu psalmi Miserere cum antiphona 
Asperges me, prout statuit Durandus et PR conservavit. 


dicitur omittitur 

dicitur omittitur 

omittitur omittitur 

omittitur dicitur 

dicitur dicitur 

dicitur dicitur 


Reconciliatio PR dicitur dicitur 

ecclesiae RR dicitur dicitur 

Reconciliatio PR omittitur omittitur 

coemeterii RR omittitur dicitur 

Benedictio ecclesiae PR dicitur dicitur 


Optandum ut in definitiva recensione PR regula aliqua pro norma habeatur, 
amore uniformitatis. 

(149) Pro tribus aspersionibus per circuitum praescribuntur undecim versus 
ps. 67 Exsurgat Deus, qui revera non sufficiunt, licet interponatur antiphona. In 
statione finali, quasi non sufficeret psalmus 42 Judica me Deus cum sua antiphona et 
oratione, praecipitur recitatio totius psalmi 67, et quidem episcopus, licet fatigatus, 
stare debet toto tempore facie ad nudum altare versa ! Cl. Durandus, qui psalmum 67 
in deliciis habebat, ubi potuit interposuit. Optandum ut in definitiva recensione PR 
psalmus Exsurgat Deus cum sua antiphona ex hoc loco deleatur. Vide notam 84. 

(150) Missa antiquissima Cum sanctificatus fuero, variatio missae Terribilis, 
quae in antiquis pontificalibus inveniebatur, ex editione Benedicti XIV dempta fuit. 
Andrieu tome III, pg. 516. 


Functio 


Benedictio . PR 

Irii lapidis RR 

Consecratio altaris PR 

Consecratio arae portatilis PR 

Benedictio RR 

coemeterii RR 


Gloria Patri j Antiphona in fine 


SECTIO VI 

DE CAMPANARUM CONSECRATIONE 

SECTIO VI 

DE CAMPANARUM CONSECRATIONE 
TITULUS I 
PROLEGOMENA (151) 

CAPUT I 

178 DE OBLIGATIONE HABENDI ET CONSECRANDI 

CAMPANAS 

Cuilibet ecclesiae campanas esse convenit quibus fideles ad divina 
officia aliosque religionis actus invitentur. CJC 1169 § 1. 

1 — Ex quo sequitur campanas in ecclesiis esse deberi ex lege gene- 
rali, si non e stricto praecepto, saltem ex convenientia. Praeceptum 
strictum in lege generali haberi non convenit cum in nonnullis locis, 
praesertim acatholicorum, haereticorum vel paganorum, Campanarum 
sonitus prohibeatur quasi externa cultus manifestatio. Legibus particula- 
ribus vero, vel legitimis consuetudinibus, in multis locis campanae esse 
debent ex praecepto positivo. 

2 — In nonnullis dioecesibus campanarum numerus determinatur 
lege speciali, juxta dignitatem diversarum ecclesiarum. Sanctus Carolus 
Cardinalis Borromeus praescripsit ut in ecclesiis cathedralibus septem, aut 
quinque ad minimum adessent; in ecclesiis collegialibus tres, in paroecia- 
libus tres vel saltem duae . AEM tom . I, coi . 1468 . 

3 — Etiam ecclesiarum campanae debent consecrari (vel benedici) 
secundum ritus in probatis liturgicis libris traditos . CJC 1 169, § 2 . Id est, 
non solum ecclesiae consecrari debent (vel benedici) sed etiam earum 
campanae; nam sicut habentur ritus consecrationis et benedictionis pro 
ecclesiis, pari ratione habentur ritus consecrationis et benedictionis pro 
earum campanis. 

DE CAMPANARUM CONSECRATIONE 

4 — Campanarum consecratio (vel benedictio) est praeceptiva, ut 
patet ex verbis superioris canonis, et quidem juxta PR antequam ponentur 
in campanili . Juxta Benedictum XIV verbum antequam stricte est in- 
terpretandum, ita ut episcopus possit praecipere ut campanae, quae positae 
fuerunt in campanili antequam consecrarentur, denuo auferantur ut rite 
consecrentur ( 152 ) . 

5 — In ecclesiis consecratis, vel consecrandis, campanae consecrari 
debent ritu PR ; nam benedictio solemnis Campanarum RR adhiberi tan- 
tum potest in ecclesiis benedictis ; dicit enim rubrica RR : Quod attinet 
ad ecclesias consecratas . . . curandum omnino est... ut servetur ritus Pon- 
tificalis Romani. RR Appendix, Benedictio ordinario reservata, n.° 7. 

6 — Cum generatim ecclesiae noviter erectae antequam consecren- 
tur, benedicuntur, quousque omnia sint parata ad consecrationem, et dif- 
ficile est campanas semel in campanili positas iterum auferre, sequitur 
campanas ecclesiarum consecrandarum consecrari debere antequam in 
campanili locentur, licet ecclesiae sint tantum benedictae. 

7 — Dubitare licet de valore benedictionis solemnis collatae Cam- 
panis ecclesiae jam consecratae, cum ritus benedictionis approbatus fuit 
tantum pro ecclesiis benedictis, et invalida est benedictio si adhibita non 
fuerit formula ab Ecclesia praescripta . CJC 1 148 § 2 . E contra, laudabi- 
liter consecrantur campanae ecclesiarum quae fuerunt tantummodo bene- 
dictae, quia semper adest spes eas aliquando consecrandi. Collata bene- 
dictio. consecrationem non impedit, cum minus nec excludat nec includat 
maius. 

8 — Peracta consecratione, in campanili apponatur lapis commemo- 
rativa ad perpetuam rei memoriam, et redigatur instrumentum duplici 
exemplari in ecclesiae et curiae archivis asservandum. 

CAPUT n 

DE MINISTRO ET DE TEMPORE CONSECRATIONIS 

179 1 — MINISTER ordinarius consecrationis Campanarum, quoad 

valorem, est episcopus consecratus. CJC 1147 § 1. Minister 
extraordinarius est sacerdos apostolico induito munitus. 

2 — Quoad liceitatem, consecratio Campanarum eodem jure regitur 
ac consecratio ecclesiae cujus est complementum; proinde, qui potest 


ecclesiam consecrare, potest etiam ejus campanas consecrare. CJC 1169 
§ 5 et 1155 § 1. 

3 — Vicariis et praefectis apostolicis, qui charactere episcopali 
carent^ a jure non conceditur permissus consecrandi campanas. CJC 
294 § 2. Apostolici administratores consulant litteras deputationis . 

4 — Abbas vel praelatus nullius intra fines sui territorii potest cam- 
panas consecrare, quia potest ecclesias consecrare . CJC 323 § 2. Abbates 
de regimine vero nequeunt, jure communi, campanas consecrare quia 
nullibi hoc eis conceditur. 

5 — Rationabili de causa nonnunquam concedit Sancta Sedes potes- 
tatem ordinariis delegandi sacerdotes, in ecclesiastica dignitate constitutos, 
ad consecrandas campanas. 

180 TEMPUS. Campanae consecrari possunt quocumque die, extra 
triduum sacrum et commemorationem fidelium defunctorum . 

Consecratio fieri solet horis postmeridianis, sed rationabili de causa fieri 
potest etiam ante meridiem . 

CAPUT ra 

181 de CAMPANIS CONSECRANDIS 

1 — Campanae omnes consecrari possunt, dummodo sint juxta for- 
mam universaliter receptam fusae, seu quasi vas amplum, clausum in 
superiori parte, apertum in inferiori. 

2 — Quoad materiam, campanae solent esse ex stanno seu aere, sed 
campanae e chalybe (acier) debent etiam consecrari. D 3067. 

3 — Quoad dimensiones nullae habentur maximae, sed nec minimae, 
dummodo agatur revera de campanis seu signis ad invitandos fideles aptis 
et in campanili seu turre locandis, et non de tintinnabulis seu campanulis. 

4 — Juxta PR campana habere debet titulum seu nomen alicujus 
sancti in cujus honore consecratur, ex quo oritur apud fideles nomen 
baptismi campanarum. Benedictus XIV, Institutio 47, n.° 32 ss. Opera, 
tom. X, pg.' 224. Nomen sancti patroni in ipsa campana inscribi solet 
in actu fusionis. 

. 5 — Perutilis erit si, tempore fusionis, in parte inferiori campanae 
ad extra per circuitum, apponantur septem parvulae cruces, intus vero 
quatuor, in locis ubi episcopus unctiones facere debet. 

6 — Exstat in RR pulchra benedictio metalli pro campana dum aere 
conflatur : incipit ante fusionem metalli et post fusionem completur ; ita 
enim, ad instar ecclesiae, etiam campanae ab incunabulis Deo consecrari 
possunt. RR Appendix, Benedictio nemini reservata, n.° 15. Martene, 
tom. II, pg. 297. 


TITULUS n 


RITUS SOLEMNIS CONSECRATIONIS UNIUS 
VEL PLURIMARUM CAMPANARUM 

CAPUT I 

182 CLERUS CONSECRATIONIS ET REGULAE 

SERVANDAE 

ADERUNT : , 

Pontifex consecrator. 

Sacri ministri . 

Caeremoniarii duo. 

Cantores quatuor . 

Clerici tres pro cruce et intortitiis. 

Clerici quatuor pro mitra, baculo, libro et scotula. 

Acolythi duo. 

Thuriferarius . 

Ostiarius seu sacrista. 

) Si multae sint campanae consecrandae, aderunt sacerdotes duo 
vel plures, superpelliceis induti, ad campanas lavandas et abstergendas. 

183 PONTIFEX utitur mitra auriphrygiata et baculo pastorali, 
etiamsi non sit loci ordinarius. Clara voce benedicit aquam; 

cantat vero in tono feriali, junctis manibus, orationes tres consecrationis 
Campanarum . 

i 

184 SACRI MINISTRI assumunt dalmaticas et manipulos pro cantu 
Evangelii tantum, tempore consecrationis inserviunt in albis, dia- 
conus cum stola, ut in consecratione ecclesiae, cujus est complemen- 
tum (153). Diaconi munus est mitram capiti pontificis imponere et 
auferre ; cum suetis osculis tradit et accipit hyssopum et cochlear incensi. 

185 PATRINI in consecratione adhibere solent, licet de eis minime 
loquatur PR. Nulla eis functio liturgica tribuitur, sedere tantum 

poterunt distinctis in locis et, functione expleta, campanas pulsare ; gene- 
ratim patrini sunt ipsi donatores. 

5» Functio haec juxta PR fieri debet cum cantu et sacris ministris, 
nec a rubricis permittitur consecratio lecta Campanarum. 

CAPUT n 
DE PRAEPARANDIS 

186 color : albus 
ART. I — IN SACRARIO 

PRO SACRIS MINISTRIS : 

Amictus duo ; albae duae cum cingulis ; stola diaconalis ; bireta duo. 
PRO CLERO ET CANTORIBUS : 

SuperpelJicea . 

Libri rituales parvuli cum musicis notis. Desclee n.° 594. 

187 ART. II — IN LOCO VESTITIONIS EPISCOPI 

> Pontifex parabitur in sacrario, vel in aula nobili aliqua, vel etiam 
in presbyterio ecclesiae, ibique sacrae ejus vestes praeparentur. 

Sedes cameralis super tapeto . 

Scabella duo utrimque pro sacris ministris. 

Mensa alba tobalea cooperta, super qua parentur : 

PRO pontifice : 

Amictus; alba cum cingulo; stola et pluviale; formale si celebret 
ordinarius; quae omnia cooperiuntur serico velo; mitra auri- 
phrygiata . 

Vela duo pro mitra et baculo . 

Ritus consecrationis in folio. 

Scotula cum cereo. 


PROPE MENSAM : 

Baculus pastoralis. 

Crux hastata cum intortitiis duobus. 

188 ART. III — IN LOCO CONSECRATIONIS 

> Campanae consecrari possunt quocumque loco decenti, juxta lo- 
corum adjuncta. Convenientius tamen consecrantur in porticu vel in 
narthece ecclesiae. Curandum omnino erit ut locus sit circumseptus 
scamnis aliisve cancellis, ne pateat populo, secus impossibilis evadit recta 
rituum exsecutio. 

Campanae consecrandae suspensae erunt, quo melius fieri poterit, ita 
ut episcopus possit facile eas extra et intus ungere, et libere circuire ; ad 
) caput poterunt floribus stipari . 

> Si cruces non exstant super campanas, pro septem unctionibus 
ad extra, caeremoniarius adhibebit vittas ad circumferentiam uniuscujus- 
que campanae circa labia, in quibus signentur septem loca unctionum. 

^ Abstersis campanis, facile erit cum vitta loca unctionum gypso designare. 

ad caput loci : 

Faldistorium suis vestibus coopertum super suppedaneo cum tapeto. 
Scabella duo utrimque pro sacris ministris. 

ad latus dexterum : 

Mensa minor alba tobalea cooperta super qua parentur : 

PRO benedictione aquae lustralis : 

Vas amplum aqua plenum. 

Sal in lance cum cochleari. 

Vasculum aquae lustralis vacuum. 

Concha ad hauriendam aquam. 

Manutergium in lance. 

Hyssopum ex herbis virentibus. 

ad latus sinistrum : 

1 Mensa maior, alba tobalea cooperta, super qua parentur : 

AD CAMPANAS LAVANDAS ET ABSTERGENDAS : 

Spongiae duae, vel plures. 

Mappae crassae, tot quot erunt campanae. 

PRO UNCTIONIBUS : 

Vasculum cum oleo infirmorum. 

Vasculum cum sancto chrismate . 

Tabella cum formula consecratoria . 

Bombaceum in lance. 

Linteum ad unctionem abstergendam. 

Vittae ad circumferentiam uniuscujusque campanae. 

Gypsum ad scribendum. 

PRO ABSTERSIONE MANUUM EPISCOPI : 

Urceus cum aqua et pelvi. 

Manutergia duo in lance, sive gremiale linteum. 

Citrus et medulla panis in lance. 

AD INCENSUM CONBURENDUM : 

Lanx cum incenso odorifero, vel thymiamate . 

Cochlear maius argentatum. 

. PRO CANTU EVANGELII : 

Candelabra acolythorum duo. 

Evangelistarium (signaculum ad diem 15 Augusti) . 

Dalmatica et tunica. 

Manipuli duo. 

Thuribulum cum navicula thuris . 

Forceps in usum thuriferarii . 

Gossipium ceratum ad candelas accendendas. 

AD CAMPANAS PULSANDAS: 

Malleus ligneus, seu ferreus corio tectus . 

AD LATUS SINISTRUM : 

Legile hastatum cum pontificali ad usum cantorum, nisi utantur 
libris manualibus . 

ad latus dexterum prope abacum : 

Legile hastatum sua veste coopertum pro cantu Evangelii. 

Foci cum igne subtus campanas suo tempore locandi, tot quot erunt 
campanae consecrandae. Foci suas habebunt bases seu scabella. 
Scabellum super quo ponetur vas aquae lustralis tempore lotionis 
campanarum . 

per circuitum loci : 

Scamna oblonga pro clero assistenti. 

AD ANGULUM OPPOSITUM FALDISTORIO : 

Sedilia pro patrinis . 

Vide diagramma XIV. 

CAPUT ffl 

RITUS SERVANDUS 

189 ART. I — PRAEPARATIO 

1 — Hora praestituta clerici inservientes et clerus 
assistens induunt superpellicea ,* sacri ministri in- 
duunt amictum et albam cum cingulo, diaconus 
etiam stolam. 

_ . .2 — Clerus obviam ibit episcopo quo loco recipi 

Receptio episcopi . . . . . . . . . . . . 

debeat, sacri ministri vero cum biretxs exspectabunt 

episcopum ad scabella parata in loco vestitionis pontificis. 

Pontifex proceditur ad ecclesiam habitu praelatitio induto et reci- 
pietur more solito, sed ad ejus adventum non sonantur campanae nec ei 
dabitur aspersorium cum ipse episcopus debet aquam benedicere. 

Praeeunte pontifice, procedunt omnes ad locum paratum pro vesti- 
tione ; ibique pontifex, facta reverentia cruci, sedet in sede camerali, et 
ad ejus adventum sacri ministri ei reverentiam vel genufiexionem faciunt 
dum episcopus illis benedicit; deinde omnes ad loca sua se sistunt ad 
nutum caeremoniarii . 


Vestitio cleri 

Vestitio episcopi 


3 — Caeremoniarius 2us. vestes sacras episcopi 
clericis inservientibus more consueto tradit 


Pontifex, adjuvante caeremoniario Imo. seu familiari, dimittit crucem 
et mozetam vel manteletum, sed non expedit caudam habitus talaris ; 
deinde diaconus, adjuvante subdiacono, vestit episcopum sacris indumen- 
tis more solito, demum ei imponit mitram. 

Incepta vestitione praelati, cantores cantabunt tono in directo septem 
psalmos veniales, quos in itinere ad locum consecrationis prosequen- 
tur (154). 

Dum episcopus se vestit, crucifer accipit crucem et clerici duo intor- 
ticia assumunt, et se sistunt ad januam aulae. 

> Si antistes sit metropolita, crucifer ejus, deposita cappa, super- 
pelliceum assumit, et se sistit prope ceroferarios . 


Iter ad locum 4 — Caeremoniani ordinabunt processionem ad 
consecrationis locum consecrationis ordine sequenti : 


Crucifer medius inter ceroferarios. 

Cantores bini. 

Clerus functioni assistens . 

Acolythi duo et thuriferarius junctis manibus. 

Pontifex medius inter sacros ministros cum biretis, oras pluvialis ejus 
tenentes . 

Ministri de mitra et baculo . 

Ministri de libro et scotula . 

Familiares episcopi. 


) Si episcopus sit metropolita, crucifer cum ceroferariis ibit im- 
mediate ante eum. 

Cum omnia ordinata sunt, ad nutum caeremoniarii, episcopus, accepto 
baculo, assurgit, et locum suum sumit cum suis ministris, facta cruci 
hastatae debita reverentia. 

Ad locum campanarum cum pervenerint, pontifex se sistit ad fal- 
distorium et sedet, reddito baculo, cum suis ministris utrimque ; crucifer 
cum ceroferariis se sistit a dextris ; cantores et clerus consistunt ad loca 

ipsis a caeremoniario destinata; clerici inservientes se sistunt prope 
abacum , ministri insignium ante episcopum, et familiares retro post 
eum stabunt. 

Interim cantores recitationem psalmorum praeparationis complent. 



190 ART. II — CAMPANARUM LOTIO 


Benedictio aquae 1 ““ FaCta parva mora ’ episcopus ’ accepto iterum 
lustralis baculo, assurgit, et cum suis ministris pergit ad 

mensam aquae benedicendae; crucifer cum cero- 
ferariis se sistit facie ad episcopum versa ; ministri de libro et scotula ad 
sinistram pontificis stabunt, qui de mitra et baculo retro post eum se 
sistunt. 


Pontifex, clara voce sine cantu, benedicit aquam juxta consuetam 
formulam : dum dicit exorcismos salis et aquae habebit mitram in capite 
et baculum in mane ; sine mitra et sine baculo recitat orationes et facit 
mixtionem salis et aquae. 

Advertat pontifex ut ante mixtionem salis et aquae addat orationem 
Benedic Domine consecrationis campanarum propriam. Si plurae Cam- 
panae sint consecrandae dicat praeses Haec vascula praeparata vel haec 
tintinnabula et clangorem illorum (155). Deinde, facta triplici immixtione 
salis in aqua cum consueta formula, pontifex recitat orationem finalem 
Deus, invictae virtutis auctor. 

Aqua benedicta, episcopus, accepta mitra, revertitur ante faldisto- 
rium cum suis ministris. 


2 — Thuriferarius vasculum implet aqua lustrali 
et, accepto vasculo et hyssopo ex herbis virentibus, 
se sistit a dextris diaconi ; crucifer cum ceroferariis 
se sistit ad caput loci facie ad episcopum, duos tresve passus retro post 
campahas; ministri insignium stabunt hinc inde a lateribus faldistorii. 

Cantores incipiunt psalmos laudativos, seu sex ultimos psalterii tono 
in directo (156) . 

Episcopus, accepto hyssopo a diacono, cum suis ministris Circuit 
campanas, quas aqua benedicta unamquamque seorsum aspergit (157). 

Finita aspersione et reddito hyssopo, praeses ibit ad faldistorium cum 
suis ministris et sedet. 


Campanarum 

lotio 

Acolythi concham amplam cum aqua benedicta prope campanas 
locant, cum spongiis duabus et mappis crassis, ac recedunt 

Sacri ministri, adjuvantibus presbyteris duobus si multae sint Cam- 
panae, cum aqua lustrali et spongiis, campanas lavabunt prius ad intus, 
deinde ad extra (158). 

Lotis campanis, acolythi concham amplam cum spongiis removent 
Caeremoniarii lintea munda sacris ministris tradunt qui campanas 
sine mora abstergunt, adjuvantibus presbyteris si necesse sit. 

Deinde sacri ministri, mappis depositis et abstersis manibus, ad latera 
pontificis redeunt, facta ipsi debita reverentia. 

Dum lavantur et absterguntur campanae, cantores psalmorum can- 
tum prosequuntur, qui, quantum fieri poterit absolvi debet cum sacri 
ministri abstersionem explent. 


Unctio lotionis 


3 — Acolythus lus. se praesentant a dextris dia- 
coni cum vasculo olei infirmorum. 


Pontifex cum suis ministris pergit ante campanas, et, intincto pollice 


in oleo, facit in partem superiorem campanae ad extra unctionem in forma 
crucis nihil dicens ; similiter facit super singulas campanas, si plures 
adsunt (159). Expletis unctionibus, episcopus digitos tergit gossipio, a 
caeremoniario l.° praesentato, et cum sacris ministris ad faldistorium 


redit et sedet. 


_ 4 — Ministri de libro et scotula se praesentant et 

ad complendum episcopus, deposita mitra, assurgit et cantat ora- 

tionem Deus, qui per beatum Moysen, in plurali 
si plures (D 3630, II) ; sedet et, recedentibus ministris de libro et scotula, 
a diacono induitur mitra. 

Pontifex jubebit loca unctionum linteo abstergi, quod quidem fit a 
caeremoniario 2do. vel a presbyteris qui campanas laverunt 

Praeparatio 
ad unctiones 


1 — Caeremoniarii vittas super campanas, per 
circuitum ad extra circa labia, apponunt, et gypso 
signant loca septem unctionum ; deinde intus 


faciunt parvulas cruces quatuor pari intervallo. 

> Si jam adsunt cruces fusae in locis unctionum, quae superius 
dicta sunt omittentur. 

2 — Ministri de libro et scotula se praesentant et 
! Unctiones cum episcopus assurgit et inchoat antiphonam Vox 

oleo infirmorum Domini, quae a cantoribus camplebitur, et rece- 
dunt ministri. 

Caeremoniarius 2us. diacono tradit vasculum olei infirmorum et 
subdiacono tabellam cum formula consecratoria. 

Episcopus cum suis ministris pergit ante Campanam lam. seu maio- 
rem et, intincto pollice in oleo (160), ungit campanam super unum e 
septem locis, cum duplici unctione et triplici benedictione; deinde facit 
unctiones similes in aliis sex locis, repetens singulis eandem formulam; 
{ advertat ne faciat unctiones super gypsum sed prope ipsum. 

Si plures sint campanae consecrandae, episcopus, finitis unctionibus 
cum oleo infirmorum super lam. campanam, easdem super singulas cam- 
panas repetit. 


Unctiones 3 — Caeremoniarius 2us. accipit de manibus 
cum chrismate diaconi vasculum olei infirmorum eique tradit 
vasculum sancti chrismatis. Pontifex, reversus 
ante lam. campanam, intingit pollicem in chrismate et facit unctionem 
duplicem cum triplici benedictione in parte interiori campanae circa 
labia, eandem adhibens formulam : deinde repetit unctionem in aliis 
tribus locis signatis. Uncta Ima. campana, episcopus procedit ad 2am. et 
dein ad alias, si adsunt, et singulas eodem modo ungit. 

Cantores, cantata antiphona, modulabuntur ps. 28 Ai ferte Domino, 
filii Dei, cum Gloria Patri in fine et repetitione antiphonae, qui quidem 
cantus debet unctiones concomitari, ita ut absolvatur cum finiuntur 
unctiones. Si multae sint campanae consecrandae antiphona iterari 
poterit post singulos vel binos versus, juxta regulam pro ecclesiarum 
consecratione statutam. 


Finitis unctionibus, diaconus reddit vasculum caeremoniario 2do. 
et subdiaconus tabellam. 

Pontifex cum suis ministris redit ad faldistorium et a cantoribus 
cantatur Gloria Patri, ad quem omnes caput profunde versus crucem 
hastatam inclinabunt . Sedet episcopus et cantores cantum complent» 


252 


LIBER H. DE REBUS 


4 — Cum sedet pontifex, acolythi se praesentant 
Lotio manuum , . , , ^ 

cum pelvi et urceolo et cum manutergns in lance, 
episcopi * 

et clericus unus cum medulla panis vel citro. 
Diaconus gremiale linteum gremio episcopi extendit, qui more solito 
manus tergit lavatque, diacono manutergium ministrante ; deinde disce- 
dunt ministri de lotione et amovetur gremiale. 


^ ^ 5 — Ministri de libro et scotula se praesentant 

ad complLidum et diaconus aufert mitram episcopi, qui assurgit 
et cantat orationem Omnipotens... qui ante 
arcam foederis, in plurali numero si plures sint campanae, ad unctiones 
complendas ; eaque cantata, sedet et accipit mitram. 


ART. IV — CREMATIO INCENSI ET EVANGELII CANTUS 


... . .1 — Acolythi focum cum igne ardenti super 

^ scabellum ante pontificem locant, vel, si plurae 

sint campanae consecratae, tot focos quot sunt campanae. 

Thuriferarius se praesentat a dextris episcopi cum lance plena 
incenso odorifero et cochleari maiori, quod diaconus episcopo tradit cum 
osculis, qui incensum super focum seu focos, sine benedictione stipat 

2 — Acolythi focum subter campanam locant, 
Fumigium vel si sint plures focum unum subter unamquam- 

campanarum que campanam ponunt, ita ut tota campana in- 

censo repleatur seu repleantur. D 3630. 

Interim schola incipit antiphonam Deus, in sancto via tua cum 
psalmo 76 Viderunt te aquae, Deus cum Gloria Patri, sed sine repetitione 
antiphonae in fine. 

Sedet praeses dum crematur incensum. 


3 — Versus finem psalmi, ministri de libro et 
Oratio , . , . 

ad complendum scotula se praesentant et episcopus, deposita 

mitra, assurgit et ad Gloria Patri caput cruci 
hastatae inclinat; deinde canit orationem Omnipotens dominator Christe 
(in plurali si plurae sint campanae) cum qua completur ritus crematio- 
nis incensi et consecrationis campanarum, et accipit mitram; ministri 
de libro et scotula discedunt. 

Praeparatio ad 2 3 4 ~~ Sacri ministri ^unt ad abacum ubi induunt 
Evangelii cantum manipulos et dalmaticas, adjuvantibus acolythis, 
qui cereos candelabrorum accendunt ; thurife- 
rarius accipit thuribulum ardentem cum navicula incensi ; caeremonia- 
rius 2us. legile versus dexterum cornu loci ponit. Clerici cum intortitiis 
illa seorsim deponunt et exstinguunt, et candelabra accipiunt. 

Ad nutum caeremoniarii Imi. diaconus cum thuriferario se sistit 
coram episcopo cum debitis reverentiis, qui incensum thuribulo ponit cum 
consueta benedictione, diacono naviculam ministrante, et, iteratis reve- 
rentiis, discedunt . 

Evangelii cantus 5 ~ diaconus accipit evangelistarium et cum 
subdiacono a sinistris, sequentibus caeremoniario 
2.° cum thuriferario et duobus ceroferariis, coram pontifice se sistit ubi» 
facta debita reverentia, petit benedictionem, solito in missa more dan- 
dam ; deinde osculatur annulum episcopi et discedit cum aliis ad legile 
paratum, iterata episcopo debita reverentia. 

Caeremomarius lus. caput episcopi nudabit mitra et pileolo, qui 
assurgit et accipit baculum intra manus junctas ante pectus. 

Ad nutum caeremoniarii Imi. diaconus canit Dominus vobiscum, 
demde, mcensato libro, canit evangelium ut in festo Assumptionis 
B.M.V. et omnia fiunt de more. 

Cantato evangelio, episcopus reddit baculum ministro et subdia- 
conus sine genuflexione ei portat librum deosculandum; facta debita 
reverentia, recedit ac tradit librum 2.° caeremoniario. 

Ceroferarii ad abacum recedunt et diaconus, cum thuriferario a 
dextris, se sistit ante faidistorium ubi thuris honorem episcopo de more 
tnbuit et cum thuriferario ad abacum redit. 

Pontifex sedet et a l.° caeremoniario pileolo et mitra cooperitur. 

Sacn ministri, depositis manipulis, revertuntur ad episcopum cum debitis 
reverentiis (161). 

> Si episcopus sit metropolita, ad cantum evangelii crucifer (sine 
luminaribus) stabit ad sinistram faldistorii. 


Benedictio 

postrema 

campanarum 


6 Pontifex, nihil dicens, producit signum crucis 
super campanam vel campanas (162). 

7 — Benedictione impertita, caeremoniarius, ad 
Campanarum nutum episcopi, patrinos vocabit, qui, alius post 

pulsatio alium, cum malleo ligneo, seu ferreo corio tecto, 

campanas pulsabunt, juxta receptum morem . 

8 — 2us. caeremoniarius clerum disponit ordine 

Recessus q UO ven it, e t omnes revertuntur ad locum ubi 

pontifex vestes sacras assumpsit ; ibique, more solito dimissis sacris ves- 
tibus et accepto habitu chorali, episcopus recedit. 

Sacri ministri revertuntur ad sacrarium, ubi sacras deponunt vestes. 

CAPUT IV 

193 RITUS A SACERDOTE SERVANDUS DE PERMISSU 

SANCTAE SEDIS 

1 Abbas benedictus, de licentia apostolica, pro campanis suae 

ecclesiae, omnia adamussim servat ut in capitulo III praescribitur. 

2 Praelatus nullius, vicarius, praefectus vel administrator apo- 

stolicus, intra limites sui territorii, in consecratione campanarum, se 
gerunt ut in capitulo III, dempto baculo, qui eis non conceditur ; mitrae 
et faldistorii usu gaudent, quasi protonotarii de numero. D 4154, n. 28, 
sed vide n. 179 huius sectionis. 

3 — Protonotario apostolico ad instar participantium, de licentia 
apostolica campanas consecranti, a jure non conceditur usus mitrae, nisi 
de ea specialis mentio habeatur, et procedit in omnibus ut simplex sa- 
cerdos ; candela tantum uti poterit D 4154, n. 78. 

4 Simplex sacerdos in consecratione campanae omnia facit ut 

in capitulo III, ritu tamen sacerdotali (D 3015) pro quo observa : 

1) Sacerdos induit amictum, albam cum cingulo, stolam et plu- 
viale, eique inserviunt sacri ministri et functio fit cum cantu ut in ponti- 
ficali . 

2) Aderit crux cum intortitiis sueto more. 

3) Loco faldistorii aderit scamnum. 

4) Sacerdos aquam in actu consecrationis benedicat D 3630 (163) 

5) Evangelium cantatur a diacono ritu missae solemnis. 

194 ^ Aliquando accidit ut campanae locentur in turre antequam 

consecrentur et nequeunt sine gravissimo incommodo auferri. 
In his casibus Congregatio Sacris Ritibus praeposita specialem permis- 
sum concedit ut sacerdos, si fieri possit in ecclesiastica dignitate constitu- 
tus, campanas in turre privatim consecret Sacerdos utitur stola super 
superpelliceo, habet assistendam duorum clericorum et caeremoniarii, 
et omnia fiat meliori quo fieri potest modo. In fine sacerdos ipse evan- 
gelium legit. 


t 

TABELLA PRO CAMPANARUM CONSECRATIONE 

> Dum episcopus facit unctiones septem cum oleo infirmorum 
super campanas ad extra circa labia cum duplici unctione et triplici be- 
nedictione toties quoties dicit : 

SANCTI -f FICETUR ET CONSE -f CRETUR, DOMINE, SIGNUM ISTUD. IN 
NOMINE PA + TRIS, ET FI + LII, ET SPIRITUS + SANCTL IN 
HONOREM N. , 

PAX TIBI 

> Haec formula repetenda est pro quatuor unctionibus ad intus 
circa labia cum sancto chrismate. 

) Ad litteram N. adjungitur nomen patroni seu nomina patro- 
norum, illius campanae. 



NOTAE AD SECTIONEM VI 

j 

(151) Titulum PR aliquantulum mutavimus, seu ubi dicitur de benedictione 
campanae, de consecratione dicimus. Distinctio consecrationem inter et benedictionem 
invenies in codice piano, dicit enim canon 1169 § 2 Ecclesiarum campanae debent 
consecrari vel benedici. Consecrationes strictissime episcopis a jure reservantur quoad 
valorem, sunt enim plus quam benedictiones. CJC 1147 § 1. Benedictus XIV, Inst. 47, 
n. 38, tom. X pg. 225. De campanarum consecratione post ecclesiarum reconcilia- 
tionem agimus quia ritus maior est, qui ab ecclesiis derivatur ad illasque pertinet; 
qui sequuntur sunt ritus minores. 

(152) Signum vel campana debet benedici antequam ponatur in campanili. 
PR. Ad rem Benedictus XIV: ‘Etenim in eo verbo debet necessitas ac praeceptum 
continetur. Accedit etiam in nostra potestate esse ut ex turri auferantur campanae, 
earumque sonus impediatur, quae benedictione nostra consecratae non fuerunt”. 
Lamentabatur magnus ille Pontifex se nunquam ad campanas consecrandas Bononiae 
fuisse invitatum, l.c. AEM, tom. I, coi. 323. 

(153) Dicimus sacros ministros dalmaticis indui debere pro cantu evangelii 
tantum, licet contrarium generatim docetur ab auctoribus. Rationes in PR invenies. 
Nam juxta PR pro ecclesiarum consecratione, et ritibus qui ab ea derivantur, uti 
omnes in hac 2. a parte expositi, sacri ministri a dalmaticarum usu abstinent propter 
tria. l.° Agitur de ritibus in quibus multa difficilia agenda sunt a ministris, qui, si 
dalmaticis uterentur, impedirentur. 2.° Aspersionibus cum aqua gregoriana vel lustrali, 
lotionibus et unctionibus, certe dalmaticae macularentur. 3.° Dalmaticae sunt potius 
vestes solemnitatis quam inservientium, quod quidam tota traditione facile confir- 
matur . 

In consecratione campanarum eaedem adsunt rationes ; nam campanae debent 
, lavari, ungi, incensari, et pro istis actionibus dalmaticae ministrorum motus impediunt. 

Quod quidam comprobatur, non solum rubricis priorum functionum hujus 2ae. partis 
(non solet PR rubricas repetere), sed praesertim rubrica ante evangelium posita; 
dicit enim Demum diaconus, sacris vestibus . . , paratus dicit . . . Sequitur diaconum 
antea non fuisse sacris vestibus indutum, secus inutilia essent verba haec. 

Rubrica initialis intelligenda est juxta principia generalia PR, secus nimis pro- 
baret, nam facit diaconum accipere manipulum et dalmaticam. At, juxta omnes, ma- 
nipulus accipiendus est tantum pro cantu evangelii. Praeterea silet rubrica de sub- 

diacono, et de tunica ab eo adhibenda, propterea apostolicus caeremoniarius Castaldus 
docebat librum sustinendum esse a capellano. Praxis caeremoniarum, pg. 292. Ve- 
netiis 1681. 

Ut concludamus, patet e rubricarum studio, dalmaticas adhibendas esse propter 
cantum evangelii, sine quibus nequit solemniter cantari . Nobis videndum est non quo- 
modo res fiant, sed quomodo fieri debeant, sicut dicere solebat Benedictus XIII, litur- 
gista clarissimus. Vide etiam notam 158 infra. 

(154) Ritus proprius consecrationis campanae incipit ab aquae benedictione, 
sed prius habes septem psalmos paenitentiales seu veniales sicut passim in codicibus 
vocantur. In consecratione ecclesiae vel altaris septem etiam habentur psalmi prae- 
paratorii, sed omnes paenitentiales. In utroque casu psalmi sunt praeparatorii et dici 
debent uti pars praeparationis. Latet ratio cur in uno casu episcopus possit psalmos 
incipere ante vestitionem et in alio non. A rubricarum littera discessimus, ponentes 
initium psalmorum ante vestitionem, brevitatis gratia. Sed etiam MM et LVH a 
rubrica discedunt, nam jubent pontificem incipere psalmos, a clericis recitandos, dum 
rubrica mandat episcopum ipsum psalmos recitare. 

(155) Ritus consecrationis campanae in plurali in PR desideratur, tamen gene- 
ratim duae vel plures campanae simul consecrantur ; textus in numero plurali tandem 
aliquando a pontificibus typographis editus veniat ! 

(156) Psalmi laudativi, sex ultimi psalterii, convenientissime ponuntur in ritu 
consecrationis campanarum, quae debent fideles ad Deum laudandum invitare, sunt 
etiam antiquissimi hoc loco. In PR tamen habes psalmos sine notis et praescribitur 
ut pontifex eos recitet cum suis ministris. MM et LVH jubent cantores hos psalmos 
recitare et bene quidem ; sed solemnior evadit ritus si cantores eos modulentur dum 
lustrantur campanae, nam lustrationem debent concomitari. Casus est diversus a supra 
exposito de psalmis praeparatoriis, qui nullum ritum concomitantur . Juxta PR psalmi 
vel responsoria, quae ritus ab episcopo ponendos comitantur, fieri debent cum cantu. 
Praeterea antiquissimi codices ita fieri decernunt : sic in Sacramentano Gellonensi 
legis dum cantes laves eum de aqua benedicta cum oleo et sale. Bib. Nat. code 
latin 12048. Et Pontificale Roberti lavetur signum cum aqua benedicta cantantibus 
interim sex psalmos. Ed. Wilson, pg. 104, London 1903. PR saeculi XII Post haec 
cantant psalmos sex in finem psalterii et, dum cantas, lavas eum de aqua benedicta 
cum oleo et sale mixto. Andrieu tome I, pg. 294 : SRC dixit psalmos cani posse. 
D 3630, I — IV. 

(157) Ubi de rebus praeparandis rubrica loquitur de aspersorio, sed rubricae 
textus aperte de campanarum lotione agunt et non de earum aspersione . Cum tamen 
episcopi erit lotionem tantum incipere, id satis fit, si cum herbis virentibus aquam 
benedictam super campanas spargat. 

(158) Rubrica dicit Pontifex incipit lavare campanam, et ministri prosequuntur 
lotionem. Quinam ministri ? Videtur agere de sacris ministris, nam verbum ministri 
in PR generatin se refert ad sacros ministros; praeterea rubrica jubet pontificem 
psalmos recitare cum aliis ministris quia ministri ejus campanae lotioni intenti sunt. 


Sed cum auctores solent vestire ministros cum dalmaticis inde ab initio functionis, et 
impossibile est ita parati lavare campanas, functio haec aliis ministris tradunt. 
Juxta MM presbyteri debent campanam lavare, vel saltem clerici in sacris, quia lotio 
campanae est pars ritus consecrationis, et in antiquis ordinibus pontifex ipse eam- 
, panam lavabat ; nunc episcopus lotionem incipit, sed continuatio ritus ab eo incepti 

fieri debet a dignioribus, qui in casu sunt sacri ministri, propterea erunt in albis. 

(159) Campanae consecrantur extrinsecus septem unctionibus oleo infirmorum 
et intrinsecus quatuor sancto chrismate . Miraris tamen cum legas praescriptionem 
rubricae de signo crucis cum oleo infirmorum faciendo sub silentio supra campanam, 
uti finis ritus lustrationis, antequam dicatur oratio Deus qui per beatum Moysen ad 
eam complendam. Miraris etiam cum legas rubricam positam post orationem, quae 
jubet pontificem linteo mundo crucem a se factam extergere. Miraris inquam, quia 
episcopi munus est ungere, ministrorum abstergere. Tota quaestio historice explicatur, 
nec necesse erit mysticas invenire rationes. 

Teste Catalano Omnium una pene Pontificalium codicum sententia est ut, dum 
memorati sex psalmi canuntur, lavetur de aqua benedicta cum oleo et sale campana, 
sequaturque deinde oratio “Deus qui per beatum Moysen.” Episcopi munus erat Cam- 
panam cum linteo mundo lavare et abstergere. PR saeculi XII, Andrieu tome I, 
pg. 294. Durandus in suo Pontificali mixtionem olei in aqua abolevit, et suo loco 
jussit episcopum crucem unam cum oleo puerorum super campanam producere, 
o.c. tome III, pg. 535. Revera incommoda evadit lotio campanae cum aqua oleo 
permixta, nam potius maculatur. 

Antiqua rubrica Pontificalis Romsno-germanici de campana ab episcopo cum 
linteo mundo abstergenda permansit, sed redacta ad abstersionem unctionis. Cum 
hodie episcopus non amplius tenetur ad lavandam abstergendamque campanam, sed 
solum incipit ritum, putamus nos plus regulas stabilitas aliis locis a PR, et spiritum 
quam litteram sequi, cum facimus tersionem huius unctionis fieri ab aliquo ministro 
et non ab antistite. Exoptare licet ut in definitiva recensione PR haec prima unctio 
cum oleo infirmorum deleatur. 

(160) In Romana Liturgia oleum infirmorum benedicitur ad usum infirmorum, 
quibus exclusive reservatur ; ejus usus in campanarum consecratione singularis est et 
etiam recentissimus . In antique ordine romano, sicut in PR saeculi XII vel XIII, 
unctiones omnes intus et extra fiebant cum chrismate. Andrieu, tome I, pg. 294; 
tome II, pg. 442. In PR Durandi legitur oleum puerorum extrinsecus et sanctum 
chrisma intrinsecus. Andrieu, torae III, pg. 535. Forsitan mutatio postea facta est 
quia campanae debent mortuos plangere ! Optandum ut in definitiva recensione ad 
usum maiorum deveniamus. Cft. Catalanus h.l. §§ 5 et 6. Numerus unctionum, 
septem extrinsecus et quatuor intrinsecus, semper idem fuit. 

(161) Cantus evangelii de Martha et Maria introductus fuit a Durando, l.c. 
tome III, pg. 536. Textus sacer in casu nullam relationem habet cum consecratione 
campanae, et indiget interpretatione accommodatitia . Sufficit transcribere verba Ca- 
talani in h.l. Ingenue fateor me nec in antiquo romano ordine, neque in priscis toties 

memoratis pontificalibus, gellonensi, anglicano, imo nec in Barensi . . . ritum reperiisse 
iit in fine benedictionis campanae diaconus, sacris indutus vestibus albi coloris, evan- 
getium pronuntiet. 

Studio analytico ritus consecrationis campanae apparet illum tribus constare 
partibus similitudinem nonnulam cum ecclesiae consecratione ostendentem : l. a qua 
purgantur ; 2. a qua consecrantur ; 3. a qua Deo quasi in sacrificium offeruntur cum 
incensi crematione. Oratio Omnipotens Dominator ponitur ad functionem complendam. 
Cantatur evangelium proinde, finita consecratione, cum qua nihil habet commune. 

(162) In nonullis pontificalibus episcopus in fine benedicebat campanam dicens 
Benedictio Dei omnipotentis, Pa -j- tris, et Fi -j- tii, et Spiritus -j- Sancti descendat 
'super hanc campanam et maneat semper. In libro Durandi haec benedictio redacta 
fuit ad simplicem signum crucis silentio faciendum, o.c. tome III, pg. 536. Observa 
etiam quod in fine benedictio solemnis episcopi, quae solet semper adesse, desideratur. 
Licebit tamen episcopo benedictionem solemnem impertire post crucem a se versus 
Campanas factam; id enim semper loci ordinario fas est. 

(163) Vetere Ecclesiae jure sacerdos campanas consecrans uti debebat aqua 
prius ab episcopo benedicta, veluti in ecclesiae reconciliatione; hodie tamen de aqua 
prius benedicta nulla fit mentio in litteris apostolicis. Vide notam 145. 

DE SACRA SUPELLECTILI CONSECRANDA 
SEU BENEDICENDA 



SECTIO vn 


DE SACRA SUPELLECTILI CONSECRANDA 
SEU BENEDICENDA 

TITULUS I 

DE CONSECRATIONE PATENAE ET CALICIS 

CAPUT I 

DE REQUISITIS EX PARTE PATENAE ET CALICIS 

195 1 — PATENA est discus metallicus rotundus 12 ad 16 centrum, 
diametri ; conficitur ex auro vel argento ; tempore persecutionum 

vel ratione paupertatis ecclesiarum, patena e stanno etiam confecta tole- 
ratur, non autem ex aliis metallis. MR Ritus servandus I, 1, et De de- 
fectibus X, 1 . Semper tamen requiritur, propter excellentiam Sacramenti, 
ut patenae argenteae vel stanneae, saltem in superiore parte, auro obdu- 
cantur. 

2 — In parte superiore patenae nulla apponenda est inscriptio vel 
omamentatio, difficilis enim evadit ejus purificatio. Sed nec subtus jus- 
tificari possunt ornamentationes, quia secumferunt periculum perditionis 
fragmentorum, nam difficilem reddunt purificationem corporalis ; prae- 
terea catini non solent subtus ornari. 

196 1 — CALIX tribus componitur partibus, videlicet : cuppa, nodo 
et pede. Cuppam inter et nodum annulus intercedat necesse est. 

Pars principalis, quae proprie consecratur, est cuppa. Secunda cuppa 
ad extra (gallice fauce coupe ) utilis est et saepe adaptatur. Cuppa ita sit 
facta ut possit facile purificari, quod nec semper fieri potest, praesertim 
si sit nimis profunda, vel ornamentationibus prope oram onerata. 

Nodus omnino requiritur a rubricis, est enim perutilis ad calicem 
intra manus firmandum, nec potest dispensari 

Pes sit amplus et firmus ne adsit periculum effusionis vini inversione 
calicis. Scapus est pars superior pedis cum quo unum quid efficitur. 

2 — Quoad formam cuppae et pedis servari debent normae maiorum 
et artis sacrae leges. CJC 1296 § 3 ; nec licet a forma traditionali rece- 
dere. D 4371. Calices cum forma phantastica, sicut illi qui, loco pedis et 
nodi, habent figuram sancti vel angeli, floris, arboris, seu alterius rei quasi 
cuppam arripientis vel sustinentis, a rubricis reprobantur nec possunt 
consecrari . 

3 — - Quoad materiam valent ea quae dicta sunt de patena. Saltem 
cuppa, si sit argentea vel stannea, in parte interiore auro cooperiatur. 
Optandum ut calices omnes, etiam in ecclesiis pauperioribus, sint ex ar- 
gento, vel saltem cuppa sit argentea. 

4 — Quoad omamentationem, ante omnia prae oculis habenda est 
facilitas purificationis, quae in nonnullis calicibus, qui omamentationibus 
abundant, evadit difficilis, ne dicam impossibilis, quia nequeunt in mani- 
bus circuiri (164). 

5 — Consecratio patenae et calicis haeret metallo et non auraturae, 
proinde non sunt iterum consecrandi quando denuo auro obducuntur. 
CJC 1305 § 2. 

6 — Quod consecratur in calice est cuppa, inde si mutetur pes, vel si 
pes a cuppa separetur quocumque modo, calix non erit denuo consecran- 
dus (165). 

CAPUT n 

DE MINISTRO, TEMPORE ET LOCO CONSECRATIONIS 

197 Minister ordinarius consecrationis calicis et patenae in Ecclesia 
Latina est episcopus consecratus. CJC 1147 § 1. 

Minister extraordinarius est sacerdos induito apostolico munitus . 

Indultum a jure conceditur tantum : 

1) Patribus cardinalibus qui non sunt episcopi, ubique terrarum. 
CJC 239 § 1, n. 20; 

2) Abbatibus vel praelatis nullius, intra sui territorii fines, ac per- 
durante munere . CJC 323 § 2 ; 

3) Vicariis et praefectis apostolicis intra sui territorii fines ac per- 
durante munere. CJC 294 § 2. 

Administratores apostolici cujuscumque territorii consulant litteras 
commissionis . 

Conditio intra fines sui territorii importat in valorem consecrationis. 
CJC 1147 § 1. CJC IA 29 Jan. 1931. 

Non raro a Congregatione Sacrorum Rituum conceditur episcopis 
potestatem delegandi sacerdotem, in ecclesiastica dignitate constitutum, 
ad calices et patenas consecrandas, quae quidem facultas solet etiam con- 
cedi speciali induito abbatibus benedictis. 

198 Calices et patenae consecrari possunt quocumque loco decenti et 
quocumque die, ad prudens arbitrium consecratoris (166). 

Laudabiliter tamen episcopus calices et patenas in suo oratorio pri- 
vato consecret statim finita missa. Vide n. 202 in fine. 

CAPUT III 

RITUS SERVANDUS 

199 ART. I — DE PRAEPARANDIS 

COLOR : diei 

Mensa alba tobalea cooperta cum duobus cereis et crucifixo, super 
qua parentur : 

Legile cum pontificali et candela. 

Stola . 

Mitra, si erit adhibenda. 

Calices et patenae consecrandae. 

Vasculum sancti chrismatis. 

Gossipium in lance. 

Vas ad gossipium reponendum post usum. 

Vasculum aquae lustralis cum hyssopo. 

Medulla panis in lance. 

Urceus cum aqua et pelvis . 

Manutergium in lance. 

Aderunt capellani duo superpelliceis induti vel saltem unus. 
Consecratio fit privatim. 

> Si mitra erit ab episcopo adhibenda, eam ponit vel aufert ca- 
pellanus Ius. ( 167 ) . 

) Si consecratio ad altare peragatur, calices et patenae, pontificale 
cum candela et sanctum chrisma, super altari parentur. 


ART. II — PATENARUM CONSECRATIO 


1 — Episcopus accipit stolam circa collum (vel 
e/benedictio etiam mitram) et, dicto V. Adjutorium nostrum, 
recitat invocationem Oremus, fratres carissimi. 
Deinde (deposita mitra) benedicit patenas cum oratione Omnipotens 
sempiterne Deus et accipit mitram. 

. 2 — Capellanus lus. praesentat episcopo vasculum 

patenae ° sancti chrismatis, qui accipit patenam sinistra et, 
intincto pollice dextero in oleo, facit unctionem 
duplicem in forma crucis ab ora in oram patenae desuper, recitans 
formulam consecratoriam, et semel illam dextera benedicens. Deinde 
cum ipso pollice oleum spargit per totam patenam desuper ipsam per- 
liniens . 

Pontifex repetit unctionem eodem modo super singulas patenas con- 
secrandas . 


Consecratio 

patenae 


201 ART. in — CONSECRATIO CALICUM 

1 — Pontifex (adhuc cum mitra) dicit invocatio- 

, Invocatio nem Oremus fratres carissimi super calices ; deinde 
et benedictio . , . 

deposita mitra et praemisso versu Dominus vobis- 

cum, benedicit calices cum oratione Dignare, Domine. 

2 — Pontifex (accepta mitra) accipiens calicem 
^°cahcis^° * n manu sinistra, intingit pollicem dexterum in 

sancto chrismate a l.° capellano praesentato, et 
facit unctionem duplicem in forma crucis in parte interiore cuppae a 
labio ad labium, recitans formulam propriam cum benedictione. Deinde 
cum eodem pollice perungit totam cuppam intrinsecus. 


Consecratio 

calicis 

Episcopus repetit unctionem eodem modo super singulos calices 
consecrandos . 


Oratio 

ad complendum 


ART. IV — RITUS FINALES 

1 — Pontifex (deposita mitra) recitat collectam 
Omnipotens sempiterne Deus super calices et pa- 
tenas una simul et accipit mitram. 


a 2 — Capellanus tradit episcopo hyssopum cum 

J ' osculis, et ipse aspergit patenas et calices modo 

consecratos cum aqua lustrali et reddit hyssopum capellano (168). 


- . -3 — Capellani, 2us. cum urceo et pelvi et lus. 

Lotio manuum , 

cum medulla panis, coram episcopo se sistunt, qui 

manus fricat et lavat, capellano l.° manutergium praesentante. 

Episcopus, deposita (mitra et) stola, recedit in pace et extinguuntur 
candelae . 

> Capellani calices et patenas consecratas lavant et abstergunt 
linteis mundis priusquam ecclesiis tradentur. 

> Sacerdos, de apostolico permissu, calices consecrans, sequi debet 
ritum superius expositum, sed non utitur mitra, nisi sit abbas benedictus 
in ecclesia sua. 

> Si qua de causa consecratio publice peragatur, episcopus utetur 
stola, pluviali et mitra ; vel, si consecratio fit post missam lectam, depo- 
sito manipulo, mitram assumat et ad consecrationem procedat 



TITULUS II 

DE SACRA SUPELLECTILI BENEDICENDA 


CAPUT I 

203 PRAENOTANDA 

Sacra supellex... ad normam legum liturgicarum benedicta aut con- 
secrata esse debet. CJC 1296 § 1 . 

1 — Sacrae supellectilis nomine in jure intelliguntur utensilia et 
vestes seu ornamenta personarum vel rerum quae, consecrata vel bene- 
dicta, si consecrari vel benedici debent, in cultu publico adhibentur. 

In primis adnumerantur calices et patenae, quae speciali modo ab 
Ecclesia tractantur, de quibus in superiore titulo egimus. Deinde veniunt 
sacra vasa quae smae. Eucharistiae inserviunt ; sacra ministrorum, sa- 
cerdotum vel pontificum indumenta ; linteamina altaris ; vasa pro sacris 
oleis ; cruces altarium vel processionum ; ornamenta altaris vel ecclesiae. 

2 — Res, licet sacrae, uti imagines vel campanae, vel non sacrae uti 
organa, fontes baptismales, et cetera huiusmodi, sacrae supellectilis no- 
mine a jure non veniunt, nec de illis in titulo XVIII agitur, sed in titu- 
lis IX, XI vel XVI libri III CJC. Neque inter sacras supellectiles adnu- 
merari debent vestes praelatitiae, inter quas habentur rocheta, cruces 
pectorales, annuli. 

3 — Circa materiam et formam sacrae supellectilis, serventur prae- 
scripta liturgica, ecclesiastica traditio et, meliore quo fieri potest modo, 
etiam artis sacrae leges. CJC 1296 § 3. Difficilis tamen hic agitatur 
quaestio, nostris praesertim temporibus, ubi diversis in locis valde diversa 
inveniuntur. De sacrarum vestium forma, data opera, egimus apud The 
American Ecclesiastical Review, April 1942. 

4 — Ecclesiarum rectores, aliique quibus credita sit cura sacrae 
supellectilis, sedulo debent ejusdem conservationi et decori prospicere. 
CJC 1302. 

5 __ Benedictionem illius sacrae supellectilis quae ad normam legum 
liturgicarum benedici debet, antequam ad usum sibi proprium adhibeatur, 
impertiri possunt : 

1. ° S.R.E. cardinales et episcopi omnes. 

2. ° Locorum ordinarii, charactere episcopali carentes pro ecclesiis 

et oratoriis proprii territorii. 

3. ° Parochus pro ecclesiis et oratoriis in territorio suae paroeciae 

positis, et rectores ecclesiarum pro suis ecclesiis. 

4. ° Sacerdotes a loci ordinario delegati intra fines delegationis et 

jurisdictionis delegantis. 

5. ° Superiores religiosi et sacerdotes ejusdem religionis ab ipsis de- 

legati, pro propriis ecclesiis et oratoriis ac pro ecclesiis monia- 

lium sibi subjectarum. CJC 1304. 

Benedictio sacrae supelllectilis facta a sacerdote ultra fines delega- 
tionis, illicita est, sed valida. CJC 1147 § 3. 

Qui potest benedicere sacram supellectilem pro usu ecclesiae suae, 
licite agit si, necessitatis causa, extra proprium territorium id facit. 

6 — Sacra supellex benedictionem amittit : 

1) Si tales laesiones vel mutationes subierit ut pristinam ami- 
serit formam et jam ad suos usus non habeatur idonea. 

2) Si ad usus indecorosos adhibita vel publicae venditioni 
exposita fuerit. CJC 1305 § 1. 

CAPUT II 

204 DE BENEDICTIONE SACERDOTALIUM 

INDUMENTORUM 

1 . — . Haec benedictio communis est omnibus indumentis, leviticae, 
sacerdotalis vel pontificalis ordinis. Invenitur etiam in RR (tit. VIII, 
caput 20), in quo addita fuit 3. a oratio Domine Deus... qui vestimenta, 
quae in antiquioribus ordinibus invenitur, quaeque in PR Durandi habe- 
batur uti benedictio optativa. Andrieu tome III, pg. 520. 

2 — Sequitur alia benedictio episcopis reservata quae dicitur specia- 
lis cujuslibet indumenti et quae adhiberi licet loco praecedentis, praeser- 
tim quando speciale indumentum benedicendum est. DD 3524, II ; 3533. 
1 (169). 

Pro benedictione chirothecarum adhibere etiam licet formam PR 
Omnipotens creator quae habetur in fine ritus consecrationis episcoporum. 
Ibidem legitur formula specialis Domine Deus . . .cujus praeclara bonitas 

pro benedictione mitrae, sed propria est ritus consecrationis huius 

famuli tui. . . 

3 — Benedici debent juxta rubricam MR (pars, II, tit 1, n.° 2) 
vestes in missae celebratione adhibendae, videlicet : amictus ; alba cum 
qua benedicitur cingulum per modum unius ; stola et manipulus ; planeta ; 
vel in liturgia pontificali : tunica et dalmatica seu chirothecae et mitra, 
caligae et sandalia . 

Rubricae aliorum librorum liturgicorum de obligatione benedicendi 
sacras vestes tacent ; vel quia supponunt haec naturaliter fieri debere, vel 
quia pro indumentis extra missam adhibendis benedictio non est stricte 
necessaria. Quidquid sit, certum est vestes sacrae sacrae fieri constitutiva 
Ecclesiae benedictione, et non solum usu . Proinde dicendum, saltem pro- 
babilius, omnes sacras vestes convenientissime benedici debere, ut eve- 
niant sacrae. 

CAPUT m 

205 DE BENEDICTIONE MAPPARUM ET CORPORALIUM 

1 — Mappae tres altaris quae missae inserviunt praeceptive benedici 
debent, benedictione quae in PR habetur, et quae in RR translata est. 
Tit. VIII, cap. 21. Haec benedictio adhiberi etiam potest pro benedic- 
tione mapparum altaris noviter consecrati, sed sufficit benedictio quae 
fit una cum vasis vel ornamentis ecclesiae et altaris, et quae habetur in 
fine consecrationis ecclesiae vel altaris. Tela cerata, licet sit mappa 
lintea altaris, benedici non solet. 

2 — Corporalia, et pallae quae ab ipsis devenerunt, debent etiam 
praeceptive benedici, nam immediate inserviunt Corpori Christi. Bene- 
dictio PR invenitur etiam in RR (tit. VIII, cap. 22), et, si sint plures, 
fit per modum unius in singulari prout jacet. D 3524, III. 


272 


LIBER H. DE REBUS 


CAPUT IV 

CAPUT VI 


206 DE BENEDICTIONE VASORUM QUAE 

EUCHARISTIAE INSERVIUNT 

1 Praeter calices et patenas quae consecrantur, vascula omnia 

quae ad Eucharistiam adhibentur benedici debent, sunt enim pyxides 
quae inserviunt reservationi Sacramenti et ostensoria, quae pro exposi- 
tione Eucharistica adhibentur. 

2 — Benedictionem tabernaculi (PR et RR tit. VIII, cap. 23) re- 
cipere debent vascula omnia quae inserviunt Eucharistiae, sive agatur de 
illis quae hostias consecratas conservant in usu fidelium, quaeque pyxides 
vocantur, sive de illis quae pro hostia expositionis adhibentur, sive demum 
pro vasculis viatoribus in infirmorum communione adhibendis. Bene- 
dictio PR invenitur transcripta in RR. Tit VIII, cap. 23 (170) . 

3 — Benedictio ostensorii quod tabernaculum etiam nuncupatur, re- 
centior est, nec in PR nec in RR invenitur, sed tantum in appendice ad 
RR. Benedictio reservata I, 3. Nulla datur specialis benedictio pro lunula 
quae necessaria est ad hostiam intra ostensorium firmandam, licet directe 
tangat hostiam ; sufficit enim benedictio ipsius ostensorii cujus est pars. 

CAPUT V 

207 DE BENEDICTIONE CAPSARUM PRO RELIQUIIS 
SANCTORUM INCLUDENDIS 

Capsae seu urnae in quibus sanctorum reliquiae reconduntur bene- 
dici possunt, sed benedictio non est praeceptiva. 

Formula quae in PR habetur (ante benedictionem campanae), in 
qua nec praefatio desideratur, prolixa est et contra regulas -a RR vel PR 
pro benedictionibus minoribus statutas, propterea non amplius in usu 
venit. Andrieu PR tome III, pg. 529. In appendice ad RR (Benedictio 
reservata I, 4) exstat alia benedictio capsarum, juxta normas aliarum 
benedictionum composita, loco benedictionis PR. 


208 DE BENEDICTIONE VASORUM VEL ORNAMENTORUM 

ECCLESIAE ET ALTARIS 

1 — Vasa et ornamenta ecclesiae et altaris benedici possunt. In PR 
tres habentur benedictiones vasorum vel ornamentorum ecclesiae et 
altaris : l. a in fine consecrationis ecclesiae ; 2. a in fine consecrationis 
altaris, agitur tamen de variatione lae.; 3. a quae habetur post benedictio- 
nem imaginum, quaeque in appendice ad RR apposita fuit Benedictio 
reservata, I, 6. 

Nullibi declaratur de quibusdam vasibus vel ornamentis agatur. 
Videtur tamen includi debere antependia, candelabra, thuribula, vascula 
pro aqua lustrali, aliaque instrumenta in divino cultu adhibenda pro qui- 
bus nulla datur specifica benedictio. 

2 — Pro vasis qui inserviunt conservationi sacrorum oleorum datur 
benedictio specialis in appendice ad RR. Benedictio reservata I, 5 (171) . 

CAPUT VII 

209 DE BENEDICTIONE BACULI, CRUCIS PECTORALIS, 

VEL ANNULI PRAELATORUM 

1 — Baculus pastoralis benedici potest cum oratione Sustentator 
imbecillitatis humanae, quae habetur in ritu consecrationis episcoporum 
vel benedictionis abbatum. 

2 — Nulla datur benedictio specialis pro cruce pectorali et adhiberi 
licet benedictionem crucis RR (tit. VIII, cap. 24), vel aptius benedi- 
ctionem Omnipotens Deus, qui crucis signum, quae posita est in fine 2ae. 
partis PR pro illis qui proficiscebantur in defensionem Palaestinae. 
Vide n. 223 infra. 

3 — Annuli praelatorum benedici possunt cum formula Creator et 
conservator humani generis, quae etiam habetur in ritu consecrationis 
episcoporum vel benedictionis abbatum. 

CAPUT vm 

RITUS SERVANDUS 

RR tit. VII, cap. I, n. 6 

210 color : diei. 

BENEDICTIO PRIVATA. Pontifex benedicere potest sacram 
supellectilem quandocumque voluerit, convenientius tamen id facit post 
missam lectam, deposito manipulo, vel etiam casula. 

Extra missam vero episcopus benedictiones impertiet cum stola circa 
colium, juxta rubricam in principio consecrationis calicis positam. De 
modo quo episcopus uti potest stola consule tom. I, n. 35. 

Saltem clericus unus, superpelliceo indutus, pontifici assistit et 
aquam benedictam ministrat. 

211 BENEDICTIO SOLEMNIS. 1 — Si benedictio fit publice et 
solemniter, sicut quandoque fit, praesertim in expositionibus sa- 
crarum vestium, parabitur in capite loci mensa alba tobalea cooperta cum 
duobus candelabris cum cereis et cruce, vasculum aquae lustralis cum 
hyssopo, ritus benedictionis in folio, scotula cum candela. Aderit faldis- 
torium sua veste coopertum vel sedes cameralis. 

2 — Episcopus, super rochetum, induit amictum, stolam et pluviale, 
et accipit mitram ; sedet et orationem adstantibus habebit prout expedire 
judicaverit; deinde, deposita mitra, assurgit, recitat elata voce formulas 
omnium benedictionum prout aderunt res benedicendae . Deinde, accepta 
mitra, Circuit aulam, vestes et ceteras res aqua lustrali aspergens. 

3 — Ad locum suum reversus, et sacris vestibus depositis, episcopus 
chorales vestes assumit. 

4 — Dum episcopus facit aspersionem, laudabiliter canitur re- 
sponsorium Induit te Dominus, vel antiphona In velamento cum ps. 62 
Deus, Deus meus, prout in fine consecrationis altaris habetur. 


NOTAE AD SECTIONEM VII 

| 

( 164) Circa modum fabricandi calices consule auctores qui hac de re scripserunt, 
praesertim Callewaert, De MR liturgia, pars prior, cap. V. Brugis 1937 et insigne 
opus Joseph Braun Das christliche Altargerat, Miinchen 1932, qui tamen de stylo 
nostri temporis silet. 

(165) Quidam docent, inter alios Concilium Plenarium Americae Latinae 
n. 899, calicem amittere consecrationem si pes, qui erat fixus cuppae, ab illa sepa- 
retur, non autem si pes unitur cuppae ope spirae. Sed quidquid sit de modo quo pes 

, cuppae ligatur, quod consecratur est cuppa et non pes, et si cuppa suam formam non 

perdidit, potest eodem vel novo pede ligari. Certum est calicem vel patenam conse- 
crationem solum amittere si tales laesiones vel mutationes subierint ut pristinam ami- 
serint formam et jam ad suos usus non habeantur idoneae. CJC 1305 § 1, n. 1. In 
dubio tamen utrum amiserint necnon consecrationem, semper licet eos sub conditione 
iterum consecrare . 

; (166) In Anglia solet pecunia dari consecratori nomine doni (10 shillings) et 

consecratio calicum vel patenarum ordinario reservatur ; quod certe licet ubi viget 
consuetudo, non tamen ubi talis usus non exstat. CJC 730. 

(167) Ait enim rubrica PR h.l. Pontifex... mitram tenere poterit ubi con- 
venit , sed repetere juvat mitram coronam esse ceterarum vestium sacrarum, unde cum 
stola tantum mitram tenere non convenit ; re proinde perspecta, Durandus jubet epi- 
scopum sine mitra calices consecrare. Andrieu tome III, pg. 518. Vide notam 19, 
tomi I. 

(168) Consecratio cum sacris oleis plus est quam aspersio, et in consecratione 
altarium et Campanarum aspersiones habentur uti praeparationes ad consecrationem ; 
hic tamen praecipitur aspersio finita consecratione. Ratio a rubrica allata hoc loco, 
nimirum de aspersionibus non omittendis post benedictiones, non valet cum agatur 
de consecratione, tamen standum rubricis, quae ipis verbis a Durando appositae 
fuerunt, o.c. pg. 520. 

• (169) Uti videri est, in hac benedictione fit mentio de sacris vestibus ab 

episcopo pontificali ritu celebrando adhibendis ; nulla mentio tamen de mitra et chiro- 
thecis, forsan quia pro istis ' specialis habetur in PR formula . 

(170) In benedictione tabernaculi in quo pyxides reponuntur, adhibenda est 
eadem formula. RR tit. VIII, n. 23. Latine tabernaculum significat quamcumque 
rem in qua seu potius sub qua res sacra (in casu Eucharistia) conservatur, sed con- 

i fusionem gignit. In CJC (1269) tabernaculum est locus ubi asservatur Sacramentum. 

(171) In Pontificali Durandi exstat perpulchra benedictio ciborii seu umbraculi 
altaris, quae tamen e nostro Pontificali deleta est. Ex eius lectione videbit lector 
quomodo altare ad fruendum honoribus fidelium destinabatur. 

“ Creraus . Omnipotens sempiterne Deus, qui fideli famulo tuo Moysi praecepisti , 

ut duos Cherubin super archam testamenti collocaret, quam extensis ad alterutrum alis 
protegerent, versis vultibus in propiciatorium, quaesumus ineffabilem clementiam 
tuam, ut hoc tegimen venerandi altaris tui, in quo ipse unicus Filius tuus dominus 
noster Jesus Christus, qui est propitiatio pro peccatis nostris, fidelium manibus lugiter 
immolatur, et sub quo sanctorum corpora, quae veraciter fuerunt archa testamenti tui, 
receptacula videlicet mandatorum Spiritus Sancti, requiescunt, per eundem con- 
substantialem tibi Filium, qui factus est nobis a te sanctificatio et redemptio, in 
virtute Spiritus veritatis, universa antiqui hostis falsitate cum satellitibus suis depulsa, 
cum omnibus ornamentis ad ipsum umbraculum pertinentibus, vel ab illo dependen- 
tibus, aut eidem subpositis, tua caelesti benedic-J-tione perfundere et conse -f-crare 
digneris, atque ad tuitionem pignorum sanctorum ac roboranda sive multiplicanda 
vota fidelium tuorum diutino tempore conservare digneris. Annuente eodem Domino 
nostro Iesu Christo filio tuo, qui tecum. . . in unitate”. Andrieu tome III, pg. 532. ) 


SECTIO VHI 

DE SACRIS IMAGINIBUS HONORANDIS 


SECTIO VIII 


DE SACRIS IMAGINIBUS HONORANDIS 
TITULUS I 

DE SOLEMNI BENEDICTIONE NOVAE CRUCIS 

212 > Pontificale hic tradit ritum solemnis benedictionis novae 

crucis cum imagine Christi affixa, adhibenda in crucibus magnis 
dicandis, quae praesertim sub dio a devotione populi erigi solent. Pro 
benedictione crucis altaris vel processionis sufficit formula minus solemnis 
RR, quae ex formula PR desumitur. RR tit. VIII, cap. 24. Ritus PR 
etsi episcopis reservatus, transcriptus fuit, sine notis praefationis tamen, 
in appendice recentiorum editionum RR sub titulo Benedictio solemnior 
novae crucis. 


RITUS SERVANDUS 
213 color : ruber 

PRAEPARATIO. 1 — In aliqua aula seu oratorio prope crucem 
benedicendam parantur sacrae vestes episcopi et ministrorum; crux cum 
intortitiis duobus ; pontificale et candela ; thuribulum cum navicula 
thuris, et vas aquae lustralis cum hyssopo. Ante crucem benedicendam 
aderit faldistorium sua veste coopertum cum pulvino . 

2 — Pontifex habebit assistendam sacrorum ministrorum sacris ves- 
tibus paratis sed sine manipulis. 

3 — Aderunt, praeter caeremoniarium, clerici tres pro cruce et intor- 
titiis ; tres vel quatuor pro insignibus ; duo pro thuribulo et aqua lustrali, 
et cantores. 

4 Pontifex induit amictum, albam cum cingulo, stolam, pluviale, 

et mitram auriphrygiatam ; si sit loci ordinarius adhibebit etiam formale 
et baculum . 

214 BENEDICTIO. 1 — Pontifex procedit processionaliter cum clero 
ad locum benedictionis, ubi sedet aliquantulum super faldistorium 
et omnes ad loca sua consistunt ; deinde, deposito baculo et mitra, surgit, 
et benedicit crucem, quo sequitur ritu. 

2 Episcopus, dicto Adjutorium nostrum et Dominus vobiscum, 

cantat recto tono orationes Benedic , Domine et Rogamus te, dextera 
crucem benedicens; deinde extensis manibus ante pectus canit in tono 
feriali praefationem ; eaque expleta, canit recto tono orationes duas Deus, 
qui beatae Crucis et Sanctifica, Domine, et iterum crucem dextera bene- 
dicit. 

3 _ Offertur episcopo thus in navicula aperta a clerico, qui coram 
eo se sistit flexis genibus, et praeses thus benedicit cum oratione Domine 
Deus omnipotens, clara voce sine cantu ; surgit clericus et naviculam dia- ^ 
cono tradit. Thuriferarius se sistit coram pontifice, qui incensum (sine 
alia benedictione) thuribulo imponit, et thuriferarius recedit ad latus 
dexterum . 

4 Minister de aqua lustrali se sistit a dextris diaconi, qui hys- 

sopum episcopo tradit ad crucem aspergendam, et recedit clericus. 

5 — Diaconus thuribulum episcopo tradit, qui, stans sine mitra, 
crucem triplici ductu adolet, facta ante et post capitis inclinatione. Thu- 
riferarius, accepto thuribulo a diacono, recedit. 

6 — Deinde episcopus, si crux sit lignea, cantat orationem Sancti- 
ficetur; si vero crux sit lapidea vel metallica, loco illius canit orationem 
Deus gloriae, ad benedictionem complendam. 

7 Pontifex flectit genua super pulvinum ante faldistorium, omnibus 

genuflectentibus, et orat aliquantulum ; deinde assurgit et pedes crucifixi 
deosculatur, quod facit clerus et populus. 

8 — Schola cantabit hymnum Vexilla regis, vel antiphona O crux 
splendidior cunctis astris dum clerus et populus deosculatur crucem. In- 
terim sedet pontifex, accepta mitra, et, si placeat, exhortationem habebit 
prout expedire judicaverit. 


9 — Laudabiliter pontifex clero et populo solemniter benedicit, et 
indulgentias concedit, si sit loci ordinarius ; 

10 — Ordine quo venerunt, revertuntur omnes ad locum vestitionis, 
ubi sacras deponunt vestes. 

) Si functio sit lecta, episcopus orationes et praefationem elata 
voce recitabit, habebit assistentiam duorum capellanorum cum superpel- 
liceis, et albam cum cingulo non induit, cetera fiunt ut supra. 

) Si. crux ritu RR benedicenda est, vide tomum III, n. 256. 


TITULUS II 


DE SOLEMNI BENEDICTIONE IMAGINIS 
BEATAE MARIAE VIRGINIS 

RITUS SERVANDUS 

color : albus 

215 PRAEPARATIO. 1 — Functio fit cum cantu et episcopo inser- 
viunt sacri ministri sacris vestibus induti, sed sine manipulis (172). 

Pontifex utitur amictu, alba cum cingulo, stola et pluviali, ac mitra au- 
riphrygiata; si sit loci ordinarius adhibebit etiam formale et baculum. 

2 — Aderunt : caeremonarius ; clerici tres vel quatuor pro insigni- 
bus; clerici duo pro thuribulo et aqua lustrali; cantores seu schola. Si 
functio fit extra altare, aderunt clerici tres pro cruce et intortitiis. 

3 — Functio peragitur ad pedes altaris vel loci ubi imago benedi- 
cenda locabitur; ibique aderit faldistorium sua veste coopertum cum 
pulvino; pontificale, scotula cum candela; thuribulum cum navicula 
thuris; vas aquae lustralis cum hyssopo. 

4 — Episcopus et sacri ministri vestes sacras capiunt in sacrario; 
vel sacri ministri parati exspectabunt episcopum ad altare benedictionis, 
ubi sacras induit vestes. 

216 BENEDICTIO. 1 — Pontifex paratus cum suis ministris se 
sistit ante altare, ubi, facta reverentia, mitram et baculum deponit 

et canit orationem Deus qui de Beata, praemissis versibus Adjutorium 
nostrum et Dominus vobiscum. 

2 — Cantata oratione, pontifex imaginem aspergit; deinde inchoat 
antiphonam Sub tuum praesidium ; et, dum cantatur, pontifex, impo- 
sito et benedicto incenso, sine mitra stans, imaginem adolet incenso 
tribus ductibus duplicibus, et ante imaginem consistit dum schola 
prosequitur stationem. 

) Tempore paschali, loco antiphonae Sub tuum praesidium pontifex 
intonat Alleluia. 

3 Cantores antiphonae adjungent psalmum 86 Fundamenta ejus 

cum Gloria Patri, sed sine repetitione antiphonae. Statim cantabunt 
antiphonam Ave Maria (sine Alleluia post Septuagesimam) cum psal- 
mo 122 Ad te levavi et Gloria Patri, sed sine repetitione antiphonae in 

fine. 

4 Finito psalmo, pontifex cantat orationem Deus qui virginalem 

aulam; deinde incipit antiphonam O gloriosa Dei genitrix. Cantores 
antiphonam complent et adjungunt cantum Magnificat cum Gloria Patri. 

5 _ Finito hymno, episcopus cantat iterum orationem Deus qui 
de B.M.V., et statim alteram Omnipotens sempiterne Deus cum qua 
benedicitur imago. 

6 — Pontifex, accepto hyssopo, imaginem iterum aspergit, et, red- 
dito hyssopo, accipit mitram (173). 

7 _ Finita benedictione, poterit episcopus orationem habere ad 
populum, et, si sit loci ordinarius, praesentibus solemniter benedicit, 
deinde a diacono publicantur indulgentiae. Demum, sacris vestibus de- 
positis, discedit in pace. 


TITULUS III 

DE BENEDICTIONE IMAGINUM ALIORUM 
SANCTORUM 

color : diei. 

217 1 — Pontificale, post benedictionem solemnem imaginis Deipa- 

rae, tradit orationem Omnipotens . . . qui sanctorum tuorum 
imagines, pro benedictione imaginum aliorum sanctorum. Sed eadem 
benedictio habetur in capite 25 tituli VIII RR pro quacumque imagine 
etiam Christi Domini vel Beatae Mariae Virginis, quae quidem benedictio 
in ultima editione typica (1925) vocatur solemnis. Rubrica RR explicat 
titulum dicens Si imagines publicae venerationi expositae, solemniter 
benedicantur, haec benedictio ordinario reservatur, qui tamen potest eam 
cuilibet sacerdoti committere. Privatim autem haec benedictio a quo- 
libet sacerdote fieri potest. 

2 — Ut imagines benedici possint, requiritur ut sint sanctorum 
vel beatorum et juxta probatum usum et sensum Ecclesiae confectae, 
de qua re judex est ordinarius. CJC 1277 et 1279. 

3 — Pro hac benedictione sufficit ut episcopus stolam habeat circa 
collum. Vide Prolegomena, tom. I, n. 35. Si vero episcopus velit so- 
lemniter ritum perficere utetur amictu, stola, pluviali et mitra; assis- 
tendam habebit duorum eapellanorum, et, si benedictio fit extra eccle- 
siam, aderit crucifer cum intortitiis. 



TITULUS IV 


DE SOLEMNI CORONATIONE IMAGINIS BEATAE 
MARIAE VIRGINIS 

CAPUT I 

218 PRAENOTANDA 

1 — RITUS. Usu venit, praesertim post legatum Capitulo sacro- 
sanctae. Basilicae Vaticanae factum ab Alexandro Comite Sfortia Pal- 
lavicini, ut sacrae imagines Beatae Mariae Virginis per orbem celebrio- 
res solemni ritu coronarentur. Ritus coronationis," olim a capitulo Vati- 
cano editus, revisus iterum editus fuit die 29 Martii 1897 a SRC, et in 
supplemento PR appositus. Coronatio fit semel pro semper, nec erit 
iteranda (174). 

2 — RESERVATIO. Ritus non est censendus absolute Capitulo 
Vaticano vel Summo Pontifici reservatus, cum nulla fiat mentio de reser- 
vatione ; fieri proinde potest etiam a loci ordinario . 

Cum vero agatur de imaginibus celebrioribus prodigiis et fidelium 
veneratione, coronatio, juxta usum receptum, privativa est Capituli Ba- 
silicae Vaticanae, vel ipsius Summi Pontificis, prout coronatio fit no- 
mine et auctoritate Capituli Vaticani vel Apostolicae Plenitudinis. Ca- 
pitulum Vaticanum solet delegare episcopum loci ordinarium vel metro- 
politam ad ritum perficiendum, cum potestate subdelegandi . 

3 — MINISTER. Ritus coronationis est pontificalis et fieri debet 
vel ab episcopo vel a SRE cardinali. 

4 — MISSA. Licet celebratio missae non sit praeceptiva, conve- 
nientissime tamen coronatio fit post missam solemnem (175). 

5 — DIES pro coronatione seligendus est aliqua festivitas Beatae 
Mariae Virginis ; quod si fieri nequit, episcopus permittere potest missam 
votivam solemnem de Beata pro re gravi et publica cum Gloria et Credo 
et unica oratione, juxta rubricas MR. Coronatio fieri nequit a Septua- 
gesima ad sabbatum Sanctum ob vetitum cantum Regina caeli eo 
tempore . 

6 — LOCUS . Coronatio generatim fit in ipsa ecclesia in qua imago 
veneratur, sed non prohibetur, rationabili de causa, dummodo imago sit 
facile transportabilis, ut fiat in ecclesia principali loci, si ecclesia ima- 
ginis sit secundaria . 

7 — CORONAE. Si, praeter imaginem Mariae, adest imago Pueri 
Jesu, ambae sunt coronandae. Coronae aureae fieri debent juxta men- 
suram uniuscujusque capitis, ut possint bene firmari. 

8 — TRIDUUM. Decet ut coronatio praeparetur cum triduanis 
vel novendialibus exercitiis in honorem Deiparae. 

CAPUT II 

219 RITUS SERVANDUS 

color: albus 

ART. I — CUM MISSA PONTIFICALI AD THRONUM 

1 — Praeparentur quae necessaria sunt pro missa 

Praeparanda ... .. . . 

r pontificali ad thronum. 

Super abaco seu mensa aderit corona benedicenda (seu coronae 
benedicendae) super pulvino ; ritus coronationis ; vasculum aquae 
lustralis . 

Imago coronanda praeparabitur cum candelis seu floribus retro post 
altare maius vel ubi commodius, juxta loci dispositionem. 

Praevideatur ut episcopus possit facile ad imaginem accendere cum 
suis ministris ad eam incoronandam ; aderit, si necesse sit, amplum 
scabellum gradatum. 


Clerus 

inserviens 


2 — Ministri missae etiam coronationi inserviunt 

Missa 


3 — Missa celebrabitur de Beata, et omnia fiunt 
more solito usque ad finem missae. 


Vestium ^ — Expleta missa, episcopus, ad thronum re- 

mutatio versus, deponit manipulum et casulam, et induit 

pluviale cum formali et mitram pretiosam. 

Sacri ministri, depositis manipulis, inserviunt in mutatione vestium 
episcopi, recedentibus diaconis assistentibus.. Finita vestitione, assis- 
tentes ad loca sua revertuntur et sacri ministri ad scamnum recedunt 

— Caeremoniarius lus. vel notarius litteras 
Litterarum apostolicas vel Capituli Vaticani clara voce legit 

lectio lingua latina, deinde vernacula' ; dum litterae 

apostolicae latine leguntur, stabunt omnes. 

6 — Ministri de libro et scotula ad thronum ac- 
Benedictio cedunt et post eos minister ferens pulvinum cum 
coronarum corona seu coronis. Ministri de thuribulo et de 
aqua lustrali se sistunt a dextris throni. 

Diaconus assistens 2us. mitram episcopo aufert, qui assurgit et re- 
citat antiphonam Sub tuum praesidium, deinde addit versus Adjutorium 
nostrum et Dominus vobiscum, et benedicit coronas cum oratione Omni- 
potens sempiterne Deus, clara voce sine cantu. Advertat episcopus ut 
loco Imae, orationis dicat 2am. si corona Pueri Jesu non erit benedi- 
cenda . 

g .7 — Deinde sedet pontifex et a l.° diacono indui- 

ct^censatio 0 tur m ^ tra ; ministri de libro et scotula recedunt, et 
accedit thuriferarius . Pontifex cum consueta for- 
mula incensum benedicit et thuribulo imponit, presbytero assistenti 
naviculam ministrante, et recedit thuriferarius versus dexteram throni. 

Dein assurgit pontifex cum mitra, et clericus cum aqua lustrali se 
sistit a dextris presbyteri assistentis, qui aspersorium tradit pontifici, qui 
coronas aspergit et reddit hyssopum diacono, hic clerico qui ad dexteram 
throni se sistit. 

Thuriferarius se sistit a dextris presbyteri assistentis, qui thuribulum 
tradit pontifici, qui coronas thure adolet duplici ductu ac reddit thuri- 
bulum presbytero et sedet. Clerici de aqua et de thuribulo recedunt ad 
latus epistolae, qui de aqua vero vasculum super abacum deponit 

8 — Minister cum coronis, facta genuflexione 
^areToSSr P ontiiici, recedit et ad altare accedit, ubi, iterata 

genuflexione, ascendit et pulvinum cum coronis 
super altare a latere evangelii ponit, vel in medio si aderit locus, et ad 
abacum redit. 

> Si amago non adest super altari sed retro post ipsum, minis- 
ter cum coronis se sistit prope imaginem coronandam. 

Inter im caeremoniarius 2us. pulvinum super infimum altaris gra- 
dum ponit. 

Presbyter et diaconi assistentes de throno descendunt, sacri ministri 
ad illum accedunt, et, una simul factis debitis reverentiis, recedunt illi 
ad loca sua in choro, dum isti ad thronum ascendunt 


g — Pontifex, accepto baculo, assurgit, et, medius 
r n inter sacros ministros, sequentibus ministris de 

insignibus, pergit ad altare ubi facit cruci debitam reverentiam. 

Pontifex, reddito baculo, nudatur mitra a diacono et nixus genibus, 
omnibus geneflectentibus, intonat hymnum Regina caeli, laetare et surgit, 
surgentibus omnibus. Schola inceptum hymnum perficiet, et caeremo- 
niarius 2us. pulvinum e gradu altaris amovet. 

Expleto hymno, pontifex, solus cum sacris ministris, ad altare ascen- 
dit, et, accepta corona Pueri Jesu, illam super caput imaginis ponit, 
dicens clara voce sine cantu Sicuti per manus nostras. Deinde accipit 
coronam maiorem, eamque super caput imaginis Mariae ponit, dicens 
eadem voce Sicuti per manus nostras et descendit in planum cum suis 
ministris (176). 

Dum fit coronatio, subdiaconus tenebit tabellam seu ritum corona- 
tionis in commodum pontificis. 


10 — Thuriferarius se praesentat, et episcopus, 

censa o ministrante diacono, incensum benedicit et thuri- 
imagmis , . .. < 

imponit Dernde, accepto thunbulo, stans sme 

mitra et facta prius et postea profunda capitis inclinatione, imaginem 

triplici ductu adolet, et reddit thuribulum diacono. Thuriferarius, accepto 

thuribulo a diacono, ad sacrarium recedit officio suo expleto. 

> Si imago non sit super altari sed alibi, ad eam pergit pontifex 
cum sacris ministris, accepta mitra et baculo, praecedente ministro cum 
coronis, sequentibus ministris de insignibus ; et post coronationem iterum 
eodem modo ante altare maius revertitur. 

11 — Sacri ministri librum tenebunt ante ponti- 

Oratio ficem, qui cantabit versus Corona aurea et Co- 

ad complendum ronasti eam, adjungens orationem Praesta, mise- 
ricors Pater ad coronationem complendam. 

12 — Ibidem ante altaris gradus, pontifex in gra~ 

Te Deum tiarum actionem intonat hymnum Te Deum, qui 

a schola et clero alternatim cantabitur. 

Expleto hymno, sacris ministris librum tenentibus, pontifex cantat 
orationem finalem Deus, cujus misericordiae non est numerus, praemisso 
versu Dominus vobiscum. 

Pontifex a diacono induitur mitra et accipit baculum, deinde, facta 
reverentia cruci, medius inter suos ministros, ad thronum revertitur, ubi 
sedet et reddit baculum. 

13 — Si aderit breve apostolicum indulgentiam 
Indulgentiae et plenariam elargiens, a l.° caeremoniario sive a 

benedictio notario legatur ; quo lecto, pontifex populo solem- 
niter benedicit. 

> Si breve apostolicum non habeatur, benedictione impertita, 
presbyter assistens ad thronum accedit et indulgentias in forma consueta 
legit. 

14 — Pontifex more solito sacras deponit vestes, 

Discessus et, postquam dimisit sacros ministros cum be- 

nedictione, discedit in pace. 

> Dum imago actu coronatur festivo more pulsentur sacra aera 
turris. 

> Si ordinarius vel metropolita velit missae solemni ab alio prae- 
lato celebratae interesse, et postea ad coronationem procedere, sacris in- 
dutus vestibus missae assistat. Finita missa, recedit celebrans cum suis 
ministris, et assistentes throni locum suum cedunt sacris ministris paratis 

• sacris vestibus, qui throno et altari inserviunt ; cetera fiunt ut supra. 



292 


LIBER H. DE REBUS 


220 ART. H — AD THRONUM VESPERTINIS HORIS 

1 — Sacri ministri sacris vestibus induti cum 
Praeparatio biretis exspectabunt adventum episcopi ad scabel- 
la a latere epistolae. 

a , . . .2 — Pontifex, cappa indutus, ad ecclesiam accedit, 

Adventus episcopi . 

servatis de more servandis et ad thronum ascendit 

Sedet pontifex et caput bireto cooperit. Sacri ministri cum debitis 
reverentiis ad scabella throni accedunt. 

.... . . 3 — Pontifex, deposito bireto et cappa, et ex- 

plicata, si placet, extremitate habitus talaris, a 
sacris ministris induitur amictu, alba cum cingulo, cruce pectorali, stola 
et pluviali, ac formali si sit ordinarius; denique a diacono cooperitur 
mitra pretiosa . 

4 — Sedent sacri ministri et clerus, et caeremo- 

Lectio marius lus. seu notarius in medio presbyterio vel 

litterarum in ambone legit litteras Capituli Vaticani latino 

et vernaculo idiomate. Sed stat clerus, si litterae 
apcstolicae erunt legendae et sedet ad earum lectionem in vernaculo. 

5 — Benedictio coronae et coronatio fit ut in 
art. I, sed diaconus ministrans aufert et imponit 
mitram, incensum et aspersorium ministrat, etiam 
ad thronum, nam presbyter ac diaconi assistentes 
non inserviunt. 

6 — Finita coronatione, pontifex, stans ante altare, 
Te Deum intonat hymnum Te Deum in gratiarum actionem 

et omnia fiunt ut in art I. 

Indulgentiae et 7 ° mnia fiunt ut in art ' *’ sed si non habetur 
benedictio breve apostolicum, indulgentias publicabit dia- 
conus ministrans. 

8 — Pontifex, sacris dimissis vestibus, benedicit 
Discessus ministris qui discedunt; deinde, accepto habitu 
chorali, discedit in pace. 


Benedictio 
coronae 
et coronatio 

ART. IH — CUM MISSA PONTIFICALI AD FALDISTORIUM 


Missa 


1 — Missa celebrabitur de Beata more solito ut 
in art. l.°. 


2 — Finita missa, sacri ministri deponunt mani- 

jl os t missam 

pulos, et pontifex, deposito manipulo et casula, 
accipit pluviale et mitram pretiosam, ac sedet in faldistorio. Presbyter 
assistens, debitis cum reverentiis, recedit et deponit pluviale, cum ex- 
pleverit munus suum. 

Caeremoniarius lus. coronas super pulvinum desuper altare ponit, 
et deinde legit litteras quae legendae sunt, nisi adsit notarius. 


Benedictio 3 — Pontifex nudatur mitra a diacono et se vertit 
coronae ad a * tare cum sacris ministris, oras pluvialis ejus 

tenentibus. Ministri de libro et candela se sistunt 
coram pontifice qui recitat clara voce sine cantu antiphonam Sub tuum 
praesidium , adjectis versiculis et oratione Omnipotens sempiterne Deus , 
qua benedicuntur coronae : advertat ut loco Imae, orationis, dicat 2am. 
si una tantum adest corona. 

Iterum se vertens sedet pontifex, accepta mitra, et, diacono navi- 
culam ministrante, incensum ponit in thuribulum cum benedictione. 
Iterum surgit pontifex cum mitra et, se vertens, coronam seu coronas 
aspergit, et deinde eas thurificat duplici ductu, diacono hyssopum et 
thuribulum ministrante . 

> Si altare plusquam tres gradus habeat, ita ut pontifex nequeat 
convenienter coronas aspergere in plano stans, ascendit ad predellam ad 
illas benedicendas, ibique stans benedicit incensum, et coronas aspergit 
atque thure honorat. 


Coronatio ^ — Caeremoniarius ponit pulvinum super infi- 
mum gradum altaris et episcopus, medius inter 
sacros ministros, ante infimum gradum se sistit, ubi nixus genibus pro- 
cumbit, omnibus genuflectentibus, et intonat antiphonam Regina Caeli. 
Statim assurgunt omnes et exspectant quousque finiatur cantus. Caeremo- 
niarius pulvinum amovet. 

Pontifex solus cum suis ministris ascendit ad predellam, ibique 
coronat imagines ut in art. I, subdiacono librum tenente. 

Descendit deinde pontifex in planum, ubi, posito et benedicto in- 
censo, imaginem stans sine mitra triplici ductu adolet. 

Sacri ministri librum tenebunt utrimque ante pontificem pro cantu 
versiculorum et orationis finalis. 

5 — Cantabitur Te Deum ut in art . I, et, oratione 

Tc Deum cantata, episcopus accepta mitra, revertitur ad 

faldistorium et sedet. 

6 — Lectis litteris indulgentias concedentibus, si 
Indulgentiae et Q uae sint ’ po ntifex populo solemniter benedicit, 

benedictio et, depositis vestibus sacris, salutatur a sacris 

ministris qui recedunt. 

7 — Pontifex, accepta veste chorali, recedit in 

Discessus 

pace. 


222 ART. IV — AD FALDISTORIUM VESPERTINIS HORIS 

1 — Faldistorium locabitur in medio presbyterio. 
Praeparatio duos tresve passus ab altari, cum duobus scabellis 

utrimque pro sacris ministris. 

Pontifex induetur vestibus sacris ut in art. II, excepto formali, nec 
utetur baculo; sacri ministri inserviunt uti in art. III. 

2 — Lectis litteris legendis, diaconus aufert mi- 

Benedictio episcopo, qui surgit et se vertit cum suis 

ministris ad altare. Ministri de libro et scotula 
se praesentant et episcopus coronas seu coronam benedicit ; deinde sedet, 
accipit mitram, incensum thuribulo imponit cum benedictione, assurgit, 
et, iterum versus ad coronas, eas aspergit, ac demum duplici ductu thure 
adolet; iterum se vertit et sedet. 

> Si necesse sit, pontifex poterit ad altare ascendere ad coronas 
benedicendas ut in art. III dictum est. 

3 — Coronatio, Te Deum et cetera fiunt ut in 
art. III. 


Cetera omnia 


NOTAE AD SECTIONEM VIII 


(172) Sacros ministros paratos adesse debere si benedictiones novae crucis 
vel imaginis B.M.V. fiant solemniter cum cantu diximus, juxta rubricam MR 
Dalmatica et tunicella utuntur diaconus et subdiaconus. . . in benedictionibus quando 

i- sacerdoti ministrant. Rub. gen. XIX, 5. Hae duae benedictiones, sicut etiam coro- 

natio imaginis B.M.V. speciali solemnitate gaudent. 

(173) Ritus benedictionis solemnis imaginis B.M.V. difficile subjicitur ana- 

j lysi. Nam in principio habes orationem Deus qui de Beatae. Imago incensatur et as- 

pergitur antequam benedicatur, contra usum tum PR tum RR pro benedictionibus 
minoribus. Sequitur prolixa statio ante imaginem cum tribus antiphonis, psalmis et 

, Magnificat, in cujus fine repetitur oratio habita in principio, seu fit bis de eadem. His 

expietis, benedicitur imago, quae denuo aspergitur ! Rectius erit si post benedictio- 
nem, qua imago in statu sanctificato constituitur, fieret aspersio et incensatio, et 
demum statio ante illam, cum oratione finali ad ritum complendum. PR ordinem 
Durandi mutavit. Andrieu tome III, pg. 525. 

(174) Juxta legatum Alexandri comitis Sfortiae Pallavicini in suo testamento 
diei 3 Julii anni 1636, debet Capitulum Patriarchalis Basilicae Vaticanae quotannis 
coronam auream offerre imaginibus Beatae Mariae Virginis per orbem celebrioribus, 
ut coronentur nomine et auctoritate Capituli. Apud Catalanum (PR vol. 2, pg. 413, 
2ae. ed.) habes nomina imaginum quae usque ad annum 1732 coronatae fuerunt. 
Postea invaluit mos ut non solum imagines quae privilegium habuissent accipiendi 
coronam a Capitulo, sed etiam aliae plurimae, quibus coronae a fidelibus darentur, 
etiam nomine et auctoritate Capituli, aurea corona decorarentur. Sic nostris diebus 
perplurimae imagines coronatae fuerunt. Apud Cenci (II Cardinale Merry ael Val, 
Romae, 1933, pg. 837) invenies catalogum imaginum a Capitulo Vaticano coro- 
natarum, tempore quo praeclarus princeps Ecclesiae archipresbyteri Basilicae munus 
obivit. Sed quandoque coronatio fit litteris apostolicis et nomine Summi Pontificis. 
Ita recentissime coronata fuit imago B.M.V. De la Delivrance in oppido Quentin, 

} Dioecesis Briocensis. AAS 1934, pg. 223. 

(175) Juxta ritum coronationis a SRC approbatum, missa est ad libitum ce- 
lebranda, dicitur enim si pontifex missam celebrare voluerit. Praeterea rubrica 
supponit coronationem fieri ante missam, et Te Deum post missam, si celebratur. 
Contra, ritus olim a Capitulo Vaticano editus dicit post missam delegatus . . . coro- 
nam . . . imponit. Apud Cataianum h . 1 . ed . l. a pg . 286 . Benedictio tantum coronae 

j fiebat ante missam . Pius Papa XI, ‘ in litteris Uti ad nos datis episcopo Briocensi, 

mandavit ut coronatio fieret post missarum solemnia. AAS 1934, pg. 224. Praeterea 
cum in ritu approbato celebratio missae non est praeceptiva, sequitur coronationem 
fieri posse expleta missa. 

Proinde, ut sequamur antiquum ordinem Basilicae et verba Pii Papae XI, 
posuimus coronationem post missarum solemnia, qui quidem modus magis consen- 
taneus videtur ; nam cantus Te Deum venit uti spontanea manifestatio gaudii, imme- 
diate post coronationem, quod non consequitur si coronatio fit ante missam et 
hymnus cantetur expleta missa. 

(176) A littera rubricarum discessimus semel et iterum. Nam rubrica ini- 
tialis jubet episcopum ad predellam ascendere ad coronas benedicendas, et sedere 
ad incensum thuribulo injiciendum. Sed quomodo potest episcopus sedere in 
suppedaneo si ibi nulla adest sedes ? Nec adportandum erit faldistorium pro hac 
c&eremonia tantum, nam pontifex, quando incensum thuribulo intra missam imponit, 
stans id facit. 

Rubrica non distinguit inter functionem throni et faldistorii, sed sequimur MM, 
qui docet episcopum in throno coronas benedicere, si eius usu gaudeat, cum melior 
evadat ritus, ad altare vero si throno non utatur. 

Rubrica coronationis jubet pontificem accipere mitram pro ascensione graduum 
altaris vel cum descendit. Iterum sequimur MM cui visum fuit supervacaneum 
induere mitram ad tres gradus ascendendos vel descendendos, quod certe non fit in 
aliis functionibus ; mitram recipit episcopus ante et post coronationem tamen, si debet 
extra altare pergere. 



SECTIO IX 

RITUS MINORES DIVERSI 

SECTIO IX 

RITUS MINORES DIVERSI 
TITULUS I 

223 DE BENEDICTIONE ET IMPOSITIONE CRUCIS 
PROFICISCENTIBUS IN RECUPERATIONEM 
TERRAE SANCTAE 

In fine 2ae. partis PR habetur benedictio et impositio crucis pro- 
ficiscentibus in defensionem Fidei christianae seu recuperationem Terrae 
Sanctae. Ritus constat benedictione crucis, oratione super recepturum 
crucem, ej usque impositione. 

Qui ad Terram Sanctam defendendam et ad fidem propagandam 
se vovebant, antequam proficiscerentur, ab episcopo benedici et crucem 
ab eodem solemni ritu recipere solebant, ritus tamen obsolevit. Sed 
exstat, apud nonnullas missionariorum congregationes, ritus dimissionis 
illorum, qui ad propagandum evangelium in dissitas regiones pergunt 
Pro illis ritus PR benedictionis et impositionis crucis optime inservit, et 
certe praeferendus est aliis recentioribus compositionibus. 

Formula benedictionis Omnipotens Heus, qui crucis signum inser- 
vire potest in benedictione crucis pectoralis praelatorum, vel pro alia 
quacumque cruce portatili benedicenda. 

Si haec benedictio fit modo solemni, pontifex induetur stola et 
pluviali rubri coloris ac mitra ; si vero vero fiat sine solemnitate, habebit 
tantum stolam circa colium. Vide tom. I, n. 35. 


TITULUS n 

DE BENEDICTIONIBUS RERUM BELLICARUM 


224 Tres habentur benedictiones rerum bellicarum, nimirum armo- 
rum, ensium et vexillorum, quae quidem benedictiones propriae 

sunt PR, nec in RR habentur. 

BENEDICTIO ARMORUM inservit pro armis quae milites Chris- 
tiani induere vel secumferre solebant, cum ad pugnandum ibant pro 
Ecclesia vel justitia, hodie tamen haec benedictio obsolevit 

225 BENEDICTIO ET TRADITIO ENSIS. Duae habentur for- 
mulae in PR pro benedictione et traditione ensis sive gladii : una 

cum benedictione novi militis in fine lae. partis ; altera in fine 2ae. partis 
invenitur. Antiquissimus est usus benedicendi enses, qui non solum in- 
strumenta sunt bellica, sed etiam symbolum auctoritatis quae a Deo 
hominibus conceditur, ad actus malos reprimendos et puniendos, dicente 
Paulo Non enim sine causa praepositus portat gladium. Ad Rom. XIII, 4. 
Hac de causa solebant summi pontifices, una cum nobili pileolo, enses 
in nocte nativitatis Domini benedictos principibus Christianis mittere, 
quasi in signum recognitionis potestatis quam ipsi a Deo acceperunt 
Vide Mac Swiney de Mashanaglass, Le Portugal et . le Saint-Siege. 
UEpee et le chapeau ducat , Paris, 1898; Moroni, tom. 70, pg. 39; 
CR tom. II, pg. 91. 

226 USUS HODIERNUS. In nonnullis nationibus, uti in Brasilia, 
solent illi qui, post studiorum curricula, praefecti militum renun- 

ciantur, una simul sacris interesse et enses suos noviter receptos pontifici 
praesentare ut ipse eos benedicat ; laudabilis quidem usus ! Pro hac 
solemni ensium benedictione servare potest qui sequitur ritus. 

1 — Pontifex, orationibus post missam omissis et deposito manipulo, 
sedet in faldistorio et accipit mitram auriphrygiatam, vel etiam, deposita 

casula, induit pluviale, et exhortationem solemnitati congruam ad milites 
habebit; qui deinde se sistunt in ordine sive in corona coram episcopo 
et enses suos evaginabunt, et tenebunt, ad terram versos, in dextera 
manu. 

2 — Pontifex, deposita mitra, surgit et enses benedicit cum for- 
mula Bene -f- dicere digneris, deinde eos aspergit aqua lustrali. 

3 _ Sedet praeses, accipit mitram et dicit in plurali pro omnibus 
Accipite enses istos, sed post verba ad defensionem tuam addit et huius 
nationis, et deinde ac Sanctae Dei Ecclesiae usque ad finem. Demum 
milites ad loca sua revertuntur, et episcopus, sacris vestibus depositis et 
acceptis choralibus, recedit in pace. 

> Licet etiam enses super mensam a dextris altaris ponere, et 
illos ibi benedicere et aspergere. Milites, unus post alium, deinde ad 
episcopum accedunt, et singulis episcopus ensem tradit dicens Accipe 
ensem etc. 

227 BENEDICTIO ET TRADITIO VEXILLI BELLICI. Hodie 
solent nationes vexillum proprium habere tempore belli vel 
pacis, quod vexillum nationale nuncupatur, et dici nequit Bellico usui 
praeparatum; nulla tamen exstat formula pro vexillo nationali benedi- 
cendo; inservire proinde debet formula haec PR, illis forsan omissis 
verbis (177). 


TITULUS XIX 

RITUS BENEDICENDI NOVAM ECCLESIAE 
FRONTEM ET SIGNUM CRUCIS SUPER 
EAM ERIGENDUM 

228 Hic ritus approbatus fuit a SRC die 12 Februarii 1887. 

Locum, in PR non habet, sed tantum in supplemento 
appendicis . 

Crux nova super frontem ecclesiae posita benedici potest cum for- 
mula RR, tit. VII, cap. 24. Si vero frons nova aedificata fuit, eo ipso 
evadit pars ecclesiae consecratae vel benedictae, nec nova indiget bene- 
dictione; nam demolitione frontis, ecclesia consecrationem vel bene- 
dictionem non amittit. Latet proinde ratio cur haec benedictio locum in 
supplemento ad PR invenerit. 

Ritus excerptus fuit partim e ritu consecrationis ecclesiae, partim 
e ritu benedictionis novae crucis. Benedictio incensi pro thuribulo extra 
missam fit semper cum formula Ab illo benedicaris. Formula Domine 
Deus omnipotens propria est ritus cremationis incensi super altare no- 
viter consecratum, sed e ritu consecrationis altaris transivit ad ritum 
benedictionis novae crucis, a quo sumpta fuit et huic ritui apposita. Juxta 
rubricam sacri ministri induti erunt vestibus albi coloris, sed intellige 
tantum stola pro diacono ; nam ritus repetitio est primae partis consecra- 
tionis ecclesiae, et si dalmaticae non sunt tunc adhibendae, a -fortiore 
adhiberi non debent in benedictione frontis. 

NOTA AD SECTIONEM IX 

(177) Ritus benedictionis et traditionis vexilli bellici, prout in PR legitur, 
solemni modo servatus est Flumine Januario in Brasilia, quando Petrus I, nixus 
genibus coram loci ordinario, Josepho Caetano da Silva Coutinho, vexillum novi 
Brasiliae Imperii, modo benedictum, ab eo recepit. 

